
Cuvant catre cititor 


Buletinul timişorean vine, şi de aceasta dată, in fata cititorilor cu o serie de date 
şi dezvăluiri despre Decembrie 1989. 

Am pornit cu un material în mai multe episoade, privind dezvăluirile lui Nicu 
Ceausescu, fiul fostului dictator, referitoare la contactele şi iniţiativele sale de „a prinde 
pasul” cu noua configurare a puterii, în primele clipe post Ceauşescu. 

O contribuţie mai amplă pune în discuţie controversata chestiune a implicării 
Bisericii, în speță a pastorului protestant László Tokes, în declanşarea evenimentelor 
violente la Timişoara, comentând faptele cu minuţiozitate, pe ore si evenimente 
semnificative. 

Continuă apoi documentarul despre unul din teritoriile „fierbinţi ” ale Timişoarei 
revoluţionare, Calea Girocului, cu evocări dure, cutremurătoare. Un element inedit este 
confesiunea unui participant în punctele de maximă tensiune si dramatism, oprirea 
tancurilor. 

Secvente noi vin din prelucrarea materialului filmat aflat în posesia arhivei 
noastre; precum şi o inedită privire asupra desfăşurărilor din acele zile într-un alt oraş 
de referinţă al Revoluţiei Române, Sibiu. 

Rubrica Portrete din revoluţie ne aduce în fata noi chipuri de eroi, ale celor ce 
nu mai sunt printre noi, pentru ca noi, cei de azi, să fim liberi. 

De reţinut şi comentariile acide despre Revoluţie şi moştenirea ei, ale unui 
înzestrat elev timişorean de liceu, Vlad Barangă; date inedite despre represiunea 
criminală şi iresponsabilă de după 22 decembrie; despre copiii căzuţi jertfă pe altarul 
libertăţii; despre răfuielile animalice ale Miliției, „braţul înarmat” al dictaturii 
comuniste, cu militantii libertăţii: arestaţi, bătuţi, torturați, mutilafi şi încarceraţi in 
condiţii inumane. 

Am readus in atenția cititorului mărturia ambiguă şi contradictorie a 
dispărutului general Bunoaică, despre funcționarea Comandamentului de represiune la 
Timişoara. Si — prin contrast — rapoartele ,,caldute” al procurorilor care ,,munceau” in 
penitenciar să legitimeze represiunea violentă. Justiţia „şi-a făcut treaba” atât de bine, 
încât a ieşit „neşifonată ” din întreg iureşul evenimentelor revoluţionare. 

Semnalăm două evenimente de interes din Viaţa ştiinţifică: expoziția Cronologia 
războiului rece, vernisată la Memorialul Revoluţiei în cursul acestei primăveri; precum 
şi documentarul despre Gdansk şi Solidaritatea poloneză, reper de criză majoră a 
blocului comunist răsăritean. 

Biblioteca revoluţiei are un aport substantial in evidenţierea şi critica noutätilor 
istoriografice de istorie recentă şi istoria Revoluţiei Române. 

Cuvântul de pioasă amintire şi recuperare a memoriei cunoscutului universitar 
timişorean, activ şi în Decembrie 1989 la Revoluţie, Ivan Evseev, îi revine Marianei 
Cernicova, jurnalist al Revoluţiei şi om de ştiinţă, plămădit sub îndrumarea marelui 
dispărut. 


Miodrag Milin 

Letter to the Reader 


The Timisoara Bulletin comes forward this time with new data and 
disclosures regarding the events of December 1989. 

We started with a paper in a serial sequence, dealing with Nicu Ceausescu’s 
confessions. The son of the former dictator unveils his contacts and initiatives aimed 
at “catching up” with the new shape of power, at the dawn of post- Ceausescu times. 

A larger contribution attempts to shed light on the implication of the Church — 
especially of the protestant pastor László Tőkés in triggering the violent events in 
Timisoara. The comments follow in detail, hour by hour, the most significant events. 

Next we placed a documentary about one of the “hottest” areas of Timisoara 
during the Revolution, Girocului Road. The remembrance is tough, shocking even. 
An unhackneyed story is the confession of a participant who stopped the advance of 
the panzers, during dramatic and tense moments. 

Also new, fresh material is drawn from filmed chronicles in the archives of 
our institution. It pairs with a novel view on the events which happened in another 
city, landmark for our Revolution, Sibiu. 

The chapter Portraits from the Revolution brings forward new types of 
heroes, who sacrificed their lives for our freedom. 

I want to draw special attention on the acid comments on the Revolution and 
its legacy, made by a gifted student from Timişoara, Vlad Barangă; also on the 
previously unknown data regarding the criminal and irresponsible repression after 
December the 22"; upon the children sacrificed on the altar of freedom; upon the 
brutal reaction of the Militia, the “armed hand” of the communist dictatorship used 
against the freedom seekers who got beaten, arrested, mutilated, incarcerated in 
inhuman detention places. 

We chose to present the contradictory and ambiguous testimony of general 
Bunoaica regarding the Commandment for repression in Timisoara. And, by contrast, 
the “lukewarm” reports of the prosecutors, who “worked” in the penitentiary in 
order to justify the violent repression. Justice did its job so well, that it did not stand 
trial in the vortex of the revolutionary events. 

Out or the many scientific events organized by our institution we selected for 
presentation two: the exhibition The Chronology of the Cold War opened this spring 
at the Memorial’89 and a documentary on Gdansk and the Polish Solidarnosc, 
landmarks for the major crisis in the Eastern communist bloc. 

The Library of the Revolution presents in a critical manner books on recent 
Romanian history and especially on the Romanian Revolution. 

A devout and sincere article is dedicated to the memory of the reputed 
university professor from Timisoara, active during the Revolution of 1989, Ivan 
Evseev. The author of this article, Mariana Cernicova is a journalist born in the heat 
of the revolution and a scholar whose mentor was Professor Ivan Evseev. 


Miodrag Milin 

Vorwort zum Leser 


Das Temeswarer Informierungsblatt bringt dem Leser auch diesmal eine Reihe von 

Daten und Enthiillungen tiber Dezember 1989. 
Wir begannen mit einem Material in mehreren Episoden betreffs der Enthiillungen von Nicu 
Ceausescu, des Sohns des ehemaligen Diktators, in Bezug auf seine Kontakte und Initiativen, 
Schritte zur neuen Gestaltung der Macht in den ersten Nach-Ceauşescu-Augenblicken zu 
unternehmen. 

Ein umfangreicherer Beitrag bringt die widersprüchliche Sache betreffs der 
Implikation der Kirche, und zwar des protestantischen Pastors László Tokes, in der 
Auslösung der gewaltsamen Erreignisse in Temeswar, zur Sprache, indem man die Taten 
minuziös auf Stunden und auf bedeutende Ereignisse kommentiert. 

Dann geht das Dokumentar über ein von den „heßsen“ Stadtgebieten des 
revolutionären Temeswars, den Girocului Weg, mit harten erschrecklichen Evokationen 
weiter. Ein neues Element ist die Konfession eines Teilnehmers in den Orten höchster 
Spannung und Dramatik: das Halten der Panzer. 

Es kommen neue Bruchstücke aus der Überarbeitung des gefilmten Materials, das 
sich im Besitz unseres Archivs befindet, und auch eine neue Perspektive auf die Ereignisse in 
jenen Tagen in Hermannstadt, anderer wichtigen Stadt der Rumänischen Revolution. 

Die Rubrik Porträts aus der Revolution weckt uns neue Heldenfiguren, die nicht mehr unter 
uns sind, damit wir heute frei sind. 

Erwähnenswert sind auch die sauere Kommentare eines begabten Temeswarer 
Gymnasiumsschülers, Vlad Barangä, über die Revolution und ihre Erbe; die neuen Daten 
über die verbrecherische und unverantwortliche Repression nach dem 22. Dezember, über 
die Kinder, die zum Opfer auf dem Altar der Freiheit fielen, über die tierischen Raufereien 
der Miliz, des „bewaffneten Arms” der kommunistischen Diktatur, mit den Kämpfern der 
Freiheit, die verhaftet, geschlagen, gefoltert, entstellt und unter unmenschlichen 
Bedingungen eingekerkt wurden. 

Wir brachten in der Aufmerksamkeit des Lesers die zweideutige und 
widersprüchliche Aussage des verschwundenen Generals Bunoaica über das Funktionieren 
der Repressionskommandatur in Temeswar zurück, und im Gegensatz die „lauwarmen” 
Berichte der Staatsanwälte, die im Gefängnis „arbeiteten”, um die Repression zu 
berechtigen. Die Justiz hatte „eine so gute Arbeit geleistet”, so dass sie aus dem ganzen 
Durcheinander der revolutionären Ereignisse das Gesicht rettete. 

Wir betonen zwei wichtige Ereignisse aus dem Wissenschaftlichen Leben: die 
Ausstellung „Chronologie des kalten Kriegs”, die vom Memorial der Revolution in diesem 
Frühling eröffnet wurde, und auch das Dokumentar über Gdansk und die polnische 
Solidarität, ein Merkzeichen der Hauptkrise des kommunistischen Ostblocks. 

Die Bibliothek der Revolution hat einen wichtigen Beitrag zur Hervorhebung und Kritik der 
historiographischen Neuheiten in der Jüngstgeschichte und Geschichte der Rumänischen 
Revolution. 

Das Wort zur frommen Erinnerung des bekannten Temeswarer 
Universitätsprofessors Ivan Evseev, der auch in der Revolution vom Dezember 1989 tätig 
war, gehört zu Mariana Cernicova, der Journalistin der Revolution und Wissenschaftlerin, 
die sich unter der Anleitung des großen Verschwundenen ausgebildete. 


Miodrag Milin 

h in 
Construirea memoriei istorice despre 1989 - 
perceptii ale tinerilor cu privire la insemnätatea relativä 
a diverselor surse de informare cu privire la Revolutia din 1989 


În anul 2006 am început să lucrez la un proiect! dedicat memoriei anului 1989 
la tinerii născuţi în preajma anului 1989 sau după acesta, tineri care în mod obiectiv 
nu au memoria vie a evenimentului. Proiectul, încă în lucru, este de interes atât pentru 
societatea românească actuală, cât şi pentru evidenţierea felului cum se construieşte 
memoria istorică în societatea de la începutul secolului XXI. 

Din punct de vedere teoretic, acest studiu porneşte de la distincţia între memoria vie, 
bazată pe experienţa directă, şi memoria istorică în calitate de construct cultural. 

„Spre deosebire de memoria bazată pe o experiență individuală sau 

generationala specifică, memoria istorică propune un trecut care reflectă 

cultura actuală a unei comunităţi sociale, în loc să se relationeze cu experienţa 
directä’”. 

Procesul de construire a memoriei istorice variazä in timp si spatiu si depinde 
de aspectele particulare si specifice ale evolutiei istorice. O prima problema este 
aceea „dacă grupurile sociale au o memorie/memorii în acelaşi sens ca si indivizii”. 
În mod evident, între memoria individuală şi cea de grup există deosebiri, dar si o 
continuă comunicare şi alimentare reciprocă. Modelul propus de Jan Assman, care 
distinge trei stadii ale memoriei - memoria comunicativă, memoria colectivă şi 
memoria culturală — este larg acceptat în studiile referitoare la geneza memoriei 
istorice, dar el nu rezolvă şi problemele rezultate din deosebirile referitoare la 
purtătorii sociali ai memoriei şi la felul în care oamenii reacționează la discursurile 
concurente despre trecut*. 

Referitor la momentul 1989, in societatea romäneascä sunt vehiculate un 
numär apreciabil de discursuri diferite, aflate in concurentä si uneori in opozitie 
radicală unele cu altele. Dezbaterile istoriografice şi politice au pătruns in spaţiul 


! Documentarea şi realizarea acestui proiect au fost facilitate de Körber Fellowship on History and 
Memory in Europe la IWM, Institute for Human Sciences, Viena (februarie— iulie 2006), instituţii 
cărora le mulţumesc pentru sprijinul acordat. 

> Bernhard Giesen, Kay Junge, Historical memory, în Gerard Delanty, Engin Fahri Isin (eds.), 
Handbook of Historical Sociology, London, Sage, 2003, p.326. 

3 Ross Poole, Memory, history and the claims of the past, „Memory Studies”, 2008, vol.1, nr.2, p.160. 

4 Lucrarea clasică este Jan Assmann, Das kulturelle Gedächtnis. Schrift, Erinnerung und politische 
Identităt in friihen Hochkulturen, Miinchen, Beck, 1992; o prezentare sintetică in Jan Assman, John 
Czaplicka, Collective Memory and Cultural identity, „New German Critique”, 1995, nr. 65, p.125- 
133. 

5 O bună clasificare a acestor discursuri la Ruxandra Cesereanu, Decembrie ’89. Deconstructia unei 
revoluţii, laşi, Polirom, 2004. A se vedea şi Bogdan Murgescu, Alternative istoriografice cu privire la 

mediatic, iar instituţia publică însărcinată prin lege cu studierea acestui eveniment, 
Institutul Revoluţiei Române din Decembrie 1989, a ratat din start şansa de a oferi un 
discurs evoluat istoriografic, valid din punct de vedere al analizei ştiinţifice şi credibil 
pentru ansamblul societăţii româneşti. În fiecare decembrie, când se apropie 
aniversarea Revoluţiei, reporterii constată faptul că tinerii sunt destul de puţin 
interesaţi de momentul 1989, care este totuşi fondator pentru societatea de astăzi, şi 
cunosc doar foarte aproximativ felul cum s-au desfăşurat evenimentele şi care a fost 
rolul diferiților actori ai acestor evenimente. Ne putem întreba dacă dezinteresul lor 
este o opţiune pragmatică de orientare spre prezent sau viitor, sau dacă el reflectă 
contradicţiile din raportarea adulților fata de acest eveniment, mergând de la acceptări 
şi asumări epice sau autocritice până la respingeri brutale şi teorii ale conspirației. 

În ceea ce ne priveşte, am dorit să oferim o bază solidă discuţiilor referitoare 
la construcția memoriei istorice a tinerilor din România de azi despre Revoluţia din 
1989. Pentru aceasta, am aplicat chestionare diferenţiate în funcție de vârstă unui 
număr de 600 de elevi din 11 unităţi şcolare din 6 localităţi diverse atât în ceea ce 
priveşte caracteristicile lor geografice, cât şi în ceea ce priveşte rolul lor în 
evenimentele din 1989 (Bucuresti, Timişoara, Cluj, Brăila, Comăneşti şi Caracal). 
Am încercat să acoperim peisajul societăţii actuale româneşti şi din punct de vedere al 
identităţii etnice, culegând răspunsuri şi de la tineri provenind din rândul 
comunităților maghiară, germană şi sârbă; o problemă deschisă au fost copiii de etnie 
rromă, care nu au indicat apartenenţa lor la minoritatea respectivă, preferând probabil 
să se identifice ca români. Diferentierea chestionarelor a ţinut cont atât de 
caracteristicile grupelor de vârstă ale elevilor, cât şi de expunerea lor fata de predarea 
unor lecţii referitoare la Revoluţia din 1989 în cadrul lecţiilor de istorie. Astfel, 
elevilor din clasele a IV-a şi a V-a li s-a aplicat un chestionar mai simplu, format din 
numai 7 întrebări şi o sarcină grafică, iar celor din clasele a VIII-a, a IX-a şi a XII-a 
un chestionar mai complex, format din 34 de întrebări referitoare la evenimente în 
general, la percepţia personală asupra acestora, la preferința pentru anumite locuri ale 
memoriei şi personaje istorice. 

Un grup de întrebări din chestionarul extins viza sursele de informare cu 
privire la evenimentele din 1989. În acest studiu vom prezenta răspunsurile referitoare 
la ierarhia diverselor surse de informare, aşa cum au perceput-o cei 400 de elevi din 
clasele a VIII-a, a IX-a şi a XII-a care au răspuns în primăvara anului 2006 la 
întrebarea: 

„De unde ati aflat despre evenimentele din decembrie 1989 din România? Marcati 
cu cifre de la 1 la 9, in ordinea în care consideraţi ca aţi aflat mai mult despre 
evenimentele din decembrie 1989 


Revoluţia Română din Decembrie 1989, „Caietele Revoluţiei”, 1 (3), 2006, p.49-53 şi idem (coord.), 
Revoluţia română din decembrie 1989: istorie şi memorie, laşi, Polirom, 2007. 

6 Mulţumesc profesorilor Florina Bätägui şi Răzvan Bätägui (Caracal), Viorel Bratosin (Brăila), Petrita 
Bâlbâie (Comăneşti), Iulia Cristina Bulacu, Mirela Rotaru şi Magda Stan (Bucureşti), Fodor Eniko, 
Adrian Kali, Simina Lobonţ, Alexandru Momirov, Gheorghina Todorov (Timişoara) şi conf. dr. Sorina 
Bolovan (Cluj-Napoca) pentru spijinul acordat în aplicarea chestionarelor, fără de care realizarea 
proiectului nu ar fi fost posibilă. 


21 


manuale de istorie 
orele de istorie in general 
alte discipline şcolare 
= menționați Cates: cuter sing. cas ance pai aaa pila data da 
televizor 
radio 
reviste 
familie 
prieteni 
altele 


OOOOOO OOO 


În formularea întrebării am preferat să indicăm posibilităţile pentru a 
determina pe elevi să ierarhizeze aceste surse posibile de informare, şi am lăsat 
totodată posibilitatea de a menţiona alte surse neincluse în propunerile noastre. 
Totodată, am evitat folosirea termenului de „revolufie” pentru a nu sugera o 
terminologie legată prea puternic de o anumită interpretare a evenimentelor şi pentru 
a putea afla — printr-o întrebare specială - propria părere a tinerilor asupra felului cum 
trebuie calificat acest eveniment. 

Înainte de a trece la prezentarea rezultatelor, subliniem faptul că răspunsurile 
nu indică în mod direct de unde provin informaţiile tinerilor, ci de unde consideră 
aceştia că au primit mai multe informaţii. Rezultatele se referă deci nu la o realitate 
obiectivă, ci la percepţia tinerilor asupra însemnătăţii relative a surselor lor de 
informare. 

Sursele de informare privind evenimentele din 1989 în România în percepţia 
tinerilor (%) 


Rang Sistemul şcolar Mass-media 
Reţea socială Altele 
Manuale Ore istorie Alte ore TV Radio Reviste 
Familie | Prieteni 

1 9,9 11,7 2,1 25,9 2,9 1,3 41,6 1,6 2,9 
2 18,4 12,5 2,3 32,1 7,0 5,5 14,6 7,0 0,6 
3 14,1 17.9 3,7 13,3 22,8 7,5 11,2 8,6 0,9 
4 225 17,5 8,3 12,2 10,4 89 10,1 9,5 0,6 
5 13,5 12,6 8,4 6,6 20,4 21,0 5,7 9,6 2,1 
6 12,8 12,8 11,2 5,5 13,7 24,9 5,8 10,9 2,4 
7 6,0 12,1 13,3 1,6 13,3 19,4 3,8 29,2 1,3 
8 552 3,3 37,4 1,6 6,2 7,8 42 19,3 14,7 
9 2,9 4,4 8,8 4,4 3,3 2,9 2,9 7,4 60,6 


Inainte de a purcede la cäteva comentarii generale, trebuie precizat faptul cä 
desi au existat diferente de värstä, sex, nationalitate si locatie in ceea ce priveste 
räspunsurile, acestea nu au fost substantiale. Din analiza reiese foarte clar faptul ca o 

o majoritate relativă solidă dintre tineri au pus pe primul loc relatările din familie 
(41,6%), urmate de televiziune (25,9%) şi de orele de istorie (11,7%). Dacă purcedem 
la o analiză mai detaliată, observăm faptul că pe lângă cei 41,6% dintre tineri care au 
indicat familia pe primul loc, multi dintre repondenti au plasat familia pe locurile doi, 
trei şi patru, astfel încât cei pentru care familia este considerată neimportantă pentru 
transmiterea unor informaţii despre evenimentele anului 1989 sunt mai puţin de un 
sfert dintre tinerii care au răspuns la chestionare. Aceste procente oferă o perspectivă 
extrem de interesantă asupra raporturilor şi comunicării de familie. În 2006, cei mai 
multi dintre tinerii de vârstă şcolară chestionati au considerat că familia este o 
interfaţă importantă în transmiterea memoriei nu doar despre anul 1989, ci şi despre 
comunism. 

Trebuie menţionată diferenţa în răspunsuri determinată de vârstă: elevii de 
clasa a VIII-a au fost mai numeroşi în a considera familia mai importantă în 
transmiterea informaţiilor despre evenimentele din 1989 (45% dintre ei au pus-o pe 
primul loc, iar alti 15% pe locul al doilea), în timp ce la clasa a XII-a numărul celor 
care au plasat familia pe primul loc este ceva mai scăzut, de doar 32%, dar tot mai 
mare decât cel al celor care au considerat mai importantă televiziunea. 

Cu toate acestea, memoria legată de relatările de familie nu este prea uşor 
comunicabilă în mediul social. Astfel, la întrebarea deschisă Cunoastefi o povestire 
din familie despre decembrie 1989? Daca da, istorisifi-o pe scurt, doar 14, 5% au 
răspuns da, iar ceilalți 85,5% au răspuns nu sau nu au răspuns deloc. Desigur, putem 
presupune faptul că unii dintre repondenti au preferat răspunsul negativ din 
comoditate, dar se cuvine să observăm că răspunsurile pozitive au fost mai numeroase 
la Timişoara (23,6% dintre repondenti faţă de media naţională de 14,5%), unul dintre 
puţinele cazuri în care diferenţierea geografică a răspunsurilor este semnificativă. 

În general, istorisirile din familie se pot subsuma în trei mari categorii: 

e istorii foarte generale despre regimul comunist, despre perioada Ceauşescu 
şi/sau despre evenimentele din decembrie; 

e familia mea în/şi decembrie 1989 (familia în timpul evenimentelor); 

e aşa-numitele „bullet-story”, povestiri despre membrii familiei sau cunoscuţi 
care au scăpat miraculos de gloantele care le-au trecut prin apropiere. 
Impactul familiei provine din faptul că multe din istorisiri nu sunt explicit sau 

implicit legate de momentul 1989, ci mai ales de regimul comunist şi de comparatiile 
care survin în viaţa de zi cu zi. În schimb, în discuţiile cu prieteni de aceeași vârstă 
momentul 1989 nu este un subiect de interes. 


În ceea ce priveşte mass-media, în percepţia tinerilor ierarhia pare a fi destul 
de clara: televiziunea, apoi radio-ul (la o distanță apreciabilă totuşi), iar presa scrisă 
pe ultimul loc. Diferentierile datorate vârstei au fost mici, sub 10%, cu menţiunea că 
elevii de clasa a XII-a au plasat televiziunea pe primul loc în număr ceva mai mare 
(29,3%) fata de cei din clasa a VIII-a (21%). 


Referitor la impactul sistemului şcolar, două observaţii se impun. Mai întâi, 
deşi chestionarul a fost aplicat de profesorii de istorie la clasă, cei mai multi dintre 

tineri considera că informaţia primită prin canalele educaţiei formale este mai putin 
importantă decât cea transmisă de familie sau de televiziune. Această percepţie se 
constituie într-un serios semnal de alarmă cu privire la eşecul educaţiei şcolare în 
ceea ce priveşte transmiterea unei informaţii coerente despre evenimentul fondator al 
sistemului democratic actual din România. Scăderea numărului de ore de istorie şi 
reticenta multor profesori in a preda o istorie atât de recentă, plasată de altfel la 
sfârşitul materiei, contribuie la scăderea rolului şcolii în transmiterea informaţiilor 
despre 1989. Pe de altă parte, se cuvine să observăm echilibrul relativ între manualul 
şcolar, cu textul său directiv şi formal, şi orele de istorie. Dintre celelalte discipline 
şcolare menţionate ca aducătoare de informaţii despre momentul 1989, elevii au 
amintit: educaţia civică, literatura, economia şi chiar geografia. Importanţa acestora 
este în general percepută ca scăzută. 

La alte surse de informare este menţionat internetul, dar ponderea acestia este 
modestă; evident momentul 1989 nu este unul dintre subiectele care să facă obiectul 
principal al utilizării net-ului. 


În ultimii ani asistăm la fenomene de confruntare în legătură cu discursurile 
dominante (master-narrative) despre istoria României. In general, disputele pentru 
hegemonie ideologică au vizat epocile mai recente ale istoriei, comunismul şi 1989. 
În ceea ce priveşte comunismul, poziţia elitelor şi a statului s-a fixat pe o respingere 
destul de categorică, ce nu lasă loc prea mult tentativelor nostalgice. În schimb, cu 
privire la 1989 nu există încă un consens la nivelul formatorilor de opinie, iar 
disputele politico-ideologice împiedică valorizarea sa ca moment fondator al 
societății româneşti actuale (care la rândul său este percepută prea divers pentru a se 
constitui într-un factor identificator suficient de puternic). În aceste condiţii, o parte 
dintre elite şi-au îndreptat eforturile legitimatoare spre interbelic şi spre monarhie, 
ceea ce contribuie la conturarea trecutului ca o „ţară străină” în sensul lui Lowenthal’. 


În ceea ce priveşte memoria anului 1989, evident că ea se construieşte 
deocamdată în jurul memoriilor personale de familie şi apoi a celor puternic mediate 
din mass-media. De aceea şi sentimentul de eveniment tragic. Intrebati dacă consideră 
că un joc video-dedicat evenimentului ar fi interesant, un număr mare de repondenti 
au aceeaşi reacţie: Nu, pentru că a fost un eveniment dureros, iar „jocul este ceva 
distractiv şi revoluţia nu a avut ceva distractiv” (clasa a XII-a). Acest mod de a 
percepe 1989 evidenţiază odată mai mult cât mai are de evoluat societatea 
românească până când să fie capabilă să construiască o memorie istorică articulată, cu 
o valorizare a eroismului şi responsabilitatii sociale a celor care au ieşit în stradă în 
decembrie 1989. 


Mirela-Luminita Murgescu 


7 David Lowenthal, Trecutul e o țară străină, Bucureşti, Editura Curtea Veche, 2002. 

| ÎN eroii NEALTERATE 


Nicu Ceausescu şi Revoluţia (I) 


Numele lui Ion Iliescu, „fost lider al tineretului, el însuşi tânăr”, si al 
noului guvern care urma să se instaleze în România a fost auzit de fiul dictatorului la 
radio, pe aeroportul din Sibiu, în data de 21 decembrie 1989. Nicu Ceauşescu 
realizează marea trădare. La Sibiu transportoarele blindate începuseră să tragă. La 
Bucureşti, deşi se prăbuşea o dictatură, cei mari de prin Cabinete îi transmiteau prin 
fir fiului de dictator că „e calm şi linişte”... 

În acest număr al revistei noastre, vom dezvălui alte aspecte de culise legate 
de Decembrie 1989, aşa cum reies ele din derularea Procesului de la Sibiu, proces 
public cu inculpati, parti vătămate şi martori importanţi. (Doina Magheti) 


„Hotărârea mea era oricum luată: să merg să discut cu noul guvern” 


„Nu se mai răspundea la niciun cabinet, iar la Cabinetul I telefonul era 
deschis şi se auzea zgomot. Am cerut legătura la Cabinetul lui lon Coman, care se 
afla în partea superioară a clădirii, şi şeful de cabinet mi-a comunicat că părinţii mei 
plecaseră, iar demonstrantii au pătruns în sediul Comitetului Central. Am fost sunat 
de Ilie Ceauşescu... 

Pe 21, la ora 16.00, s-a convocat teleconferinta. Io văzusem mitingul care a 
fost în aceeaşi zi, la prânz. Am sunat la cei de la Interne şi la generalul Vlad şi am 
vorbit cu generalul Bucurescu, adjunctul ministrului. L-am întrebat de ce s-a convocat 
teleconferinta. Mi-a spus că nu ştie... Am întrebat care este situaţia in Bucureşti. Mi-a 
spus că este calm şi linişte... 

Insotit de garda pe care, cu o seară înainte, generalul Vlad Iulian îmi 
solicitase să o accept, am plecat la aeroport, cu intenţia de a mă deplasa la Bucureşti. 
După circa 15 minute de la sosirea la aeroport am auzit focuri de armă şi cei din gardă 
au afirmat că în Sibiu trag T.A.B.-urile. (...) Constatând că elicopterul promis de Ilie 
Ceauşescu nu soseşte, m-am hotărât să mă deplasez spre Bucureşti cu autoturismul. 
În acest interval, fiind chiar la aeroport, am auzit la radio pomenindu-se numele lui 
Ion Iliescu... fost lider al tineretului, el însuşi tânăr. Hotărârea mea era, oricum, luată: 
să discut cu noul guvern. (...) Am călătorit spre Bucureşti cu maşina condusă de 
Daniela Vlădescu, fără incidente sau probleme deosebite pe traseu. Am fost oprit la 
intrarea în Bucureşti... după care am fost preluat, iniţial, de armată, apoi de alte 
persoane civile, urcat într-un autobuz, moment în care am fost lovit cu un cuţit în 
apropierea zonei ombilicale. După aceasta am fost condus la Televiziune.” 

»Am primit un pistolet direct de la Tudor Postelnicu” 


In legătură cu învinuirea de deţinere, fără drept sau in condiţii nelegale, a 
mai multor arme de foc si a muniției aferente, Nicu Ceauşescu a declarat: 


„Armele nu au fost găsite la locuinţa mea din Sibiu. Nici armele, nici 
munitia. Ele au fost găsite la Centrul de dresaj câini. Erau proprietatea tatălui meu. Le 
foloseam şi eu. De fapt... regimul era în felul următor (puţin mai complicat): deci în 
fosta Directie 5, a fostului Departament al Securităţii Statului, toate armele erau 
înregistrate. Ea se ocupa de înregistrarea lor. (...) Am deţinut un pistol-mitralieră, 
calibru 5,6 milimetri, tip Cugir, primit în urmă cu circa doi ani de la tatăl meu. Nu pot 
preciza câte pistolete am deţinut, dar la Bucureşti au fost găsite, în maşina cu care 
călătoream, două pistolete care-mi aparţineau. Am mai deținut două carabine de 
calibru 5,6 milimetri, cu lunetă, şi două puşti de vânătoare în locuinţa mea din Sibiu, 
până la data de 22 decembrie când, dimineaţa, am dispus să fie transportate la Şcoala 
de creştere şi dresaj câini. (...) La locuinţa din Bucuresti, Strada Cosmonautilor, am 
mai deţinut un pistol de tir cu aer comprimat, marcă germană. Nu pot reda, numeric, 
şi ca tip, munitia deţinută, dar consider reale mentiunile din actele de la dosar. (...) 

Cert este că generalul Neagoe îmi comunicase că pentru toate aceste arme 
existau înregistrări legale, precum şi un permis general. Eu nu am cerut alte precizări. 
Nu cunosc legea, actul normativ din 1971, privind regimul armelor şi munițiilor, şi 
am considerat, în permanenţă, că mă aflu într-o deţinere legală a armamentului şi 
muniției, abia acum realizând că am încălcat dispoziţiile legale. (...) Eu am primit un 
pistolet direct de la Tudor Postelnicu şi un permis pentru acest pistolet. Atunci l-am 
întrebat pe generalul Neagoe despre situaţia celorlalte arme, aflând despre ceea ce am 
numit un permis general.” 

László Tőkés pro şi contra 
„Deşteptarea a avut, la început, sunet de clopot” 


Timişoara este primul oraş al României care se trezeşte în 1989. Deşteptarea 
a avut, la început, sunet de clopot. Momentul este legat, într-un mod simbolic, de 
încălcarea unei libertăţi esenţiale pentru om, libertatea religioasă. Timp de trei zile: 
vineri — 15, sâmbătă — 16 şi duminică — 17 decembrie, o revoltă a câtorva zeci de 
credincioşi se transformă într-o revoluție a celor 20000 şi, mai apoi, a tuturor 
timişorenilor. De la lumină, pâine, libertate s-a ajuns la răsturnarea regimului. 
Viteza acestei schimbări n-a depins numai de presiunea şi anvergura străzii, ci şi de 
o enigmatică decizie a cancelariilor de la Bucuresti, care au ales, în situaţia de criză 
a sistemului, răspunsul cel mai dur: reprimarea în forţă. ...Dacă statul major al 
represaliilor l-a reprezentat Comitetul Judetean al PCR, nu ştim astăzi unde sa 
localizam seria de provocări, de evenimente comandate, care începe in Timişoara 
prin decizia de evacuare a pastorului Laszlo Tokes. 
(Lucia Hossu Longin) 


László Tőkés şi soţia 

„La Biserica Reformată s-au pus nişte afişe...” 


...eu ştiam de Tokes de la o emisiune a Televiziunii Maghiare, care se numea 
„Panorama ”; îl văzusem, dar nu aveam niciun fel de legătură cu el, nici de natură 
etnică, nici confesională, dar eu am fost, în primă instanţă, în după-masa zilei de 15, 
asta era într-o vineri, pe la orele 16.00, acolo, 16.30, şi m-a impresionat, că am văzut 
un număr destul de mic de oameni, erau vreo 50, 60 să fi fost. Mulţi în vârstă, cred că 
erau enoriaşi, care stăteau cu lumânări. Şi deja vizavi, la farmacia de la Piaţa 
Maria, stăteau securiști, clar, erau în ţinuta lor tipică de-atunci şi urmăreau 
manifestatia şi pe seară s-a strâns tot mai multă lume. Şi mi-am dat seama că se 
pregăteşte ceva. Deci ăsta a fost, zic eu, un act de mare curaj, pentru că oamenii ăia, 
practic, erau neprotejati. Am stat si eu până pe la 17.00, 19.00... era noapte, era ziua 
scurtă, şi am plecat de-acolo. lar a doua zi, deja de dimineaţă, s-a continuat cu mult 
mai mare amploare; atunci am fost cu nişte colegi de servici acolo, erau deja, pot să 
spun, sute de oameni, venise şi fostul primar Mot, pe la ora 13.00, oamenii l-au 
huiduit. El i-a asigurat că Tokes va putea să-şi reia funcția. Acolo, la Biserica 
Reformată, s-au pus nişte afişe pe uşă, în limba maghiară şi în limba română; mai 
vad şi-acuma un om într-o ținută de şantier, cu nişte cizme de cauciuc, ăla s-a dus şi 
a rupt acele afişe. Deci lumea deja nu mai avea încredere în autorităţi. Asta era în 16 
decembrie, la ora prânzului. Ce-i interesant e că oamenii ăştia nu au mai apărut 
niciunde după aceea. Au apărut însă alti eroi ai revoluţiei, care nu le contestă nimeni 
calitățile, dar asta este, ăştia au fost oamenii curajului. 

(Gheorghe Ciuhandu — revoluţionar, primarul Timişoarei) 


Biserica reformată din Piaţa „Maria” 
„Pastorul Tőkés este somat să se mute din parohie...“ 

Conflictul Bisericii Reformate cu autoritățile comuniste începuse cu mult timp 
în urmă, pentru că pastorul acestei biserici, Laszlo Tokes, îndrăznise să vorbească în 
emisiunea ,,Panorama” a Televiziunii Maghiare despre demolarea „Zidului 
Berlinului” din noi înşine. Securitatea intra în acţiune! Credincioşii reformaţi sunt 
supuşi unui adevărat antrenament psihic de intimidare : legitimarea pe stradă, 
înainte de a intra în biserică, trecerea printre cordoane de milițieni, mutarea din 
oraş, schimbarea locului de muncă, la Casa Poporului sau la Cernavodă, 
ameninţarea cu moartea. Pastorul Tokes este somat să se mute din parohie până în 
15 decembrie. În această zi, enoriaşii vin să-l apere. 

(Lucia Hossu Longin) 


László Tőkés şi echipa de la „Panorama” 


„Au venit trupe cu scuturi şi căşti şi ne-au alungat de lângă casa lui Tőkés” 


Când am ajuns acolo, lumea era încă liniştită. Unii erau cu lumânări în mână 
şi ştiu că, după aceea, s-a anunţat că vor veni pompierii. A venit întâi un grup de 
milițieni, relativ mic, lumea s-a speriat de ei, inițial, pentru că exista acea frică de 
Miliție. Atunci, câţiva din rândul manifestantilor au început să arunce cu sticle către 
milițieni. Acest lucru a dat curaj şi lumea a început să scandeze: ,,Jos Ceausescu!” 
„Libertate!”, să cânte „Hora Unirii”, chiar şi către milițieni s-a strigat: „Si voi 
sunteţi români!” Se făcea apel să se unească cu noi, cu revoluționarii. Însă, ulterior, 
au venit întăriri pentru forţele de ordine, pompieri au venit, stropeau cu apă, pe urmă 
cu blindate uşoare şi după aia au venit trupe cu scuturi şi căşti. Şi ne-au alungat pe 
noi, revoluționarii, din zona Pieței Maria si de lângă casa lui Laszlo Tokes, până la 
podul peste râul Bega. Unde chiar grupul de revoluționari a fost împărțit în două. 

Atunci eu am avut ideea ca să răspândesc printre oameni ideea să revenim a 

doua zi, la ora 17.00, să revenim si să continuăm manifestatia. Am spus asta 
oamenilor care erau acolo şi după aia am plecat in oraş, ca sa spun mai multora 
asta. Mi-a dat cineva ideea să mă duc la gară, că acolo găsesc lume; când am ieşit 
din gară, am văzut nişte milițieni fugind după mine şi am fost prins şi arestat. 

(Marius Mioc, arestat în decembrie 1989) 


„Ne-am hotărât să mergem... să-l ajutăm pe pastorul Tőkés...” 


De fapt, totul a-nceput pe data de 15, am auzit prima dată, însă am ieşit pe 
data de 16, împreună cu Ion Monoran, care acuma este mort şi regretat, cu Silvian 
Baiconi, la fel, şi el mort. Atunci au fost foarte mulţi amici de-ai mei care, cu toţii, 
ne-am hotărât să mergem în Piaţa Maria, să vedem care este situaţia şi să-l ajutăm , 
cat se poate, pe pastorul Laszlo Tőkés. Am mers acolo, bineînțeles că nu s-a putut lua 
legătura în niciun fel cu el, era ţinut în apartament. Ştiam că lumea...de fapt, ăsta era 
un motiv pentru a demonstra împotriva comunismului şi a ceauşismului. Atunci am 
hotărât, noi, grupul care am venit împreună, să facem ceva, pentru a le arăta şi 
celorlalţi motivul pentru care au venit. Si-asa a ieşit toată povestea asta... Împreună 
cu Monoran, Zoltan Borbely, Radu Galea, mai erau şi alții, am oprit un tramvai. Eu 
m-am urcat pe tamponul tramvaiului, am spus populaţiei care era acolo — nu ştiu de 
ce, pe moment, m-am dat a fi student, că sunt student, probabil pentru a avea mai 
mare credibilitate, ca tânăr care are o...deci aşa a ieşit povestea în primul rând ca 
de la studenți ar fi început. Mi-am spus numele, am spus că nu-mi este frică de 
Securitate şi am strigat: „Jos Ceauşescu!” Lumea s-a luat după mine, a strigat, la 
început mai încet, a doua oară, când am strigat şi le-am spus: „Strigaţi după mine, 
„Jos Ceauşescu!” mai tare, a treia oară deja s-au dezlantuit, asta a fost, pe scurt, 
povestea...cum la început... păi, nu ştiam ce se poate întâmpla. Adică mă gândeam că 
mă poate omori, dar la asta mă gândeam... 

(Daniel Zăgănescu — revoluţionar) 


„Pe data de 16, seara, a pornit ce a pornit” 
Declansarea, ştiţi cum ebulgärele de zăpadă până se declanşează, ca după 
aceea el se rostogolește şi adună după el altiCred ca a fost o zi foarte importantă 


ziua de 16, pentru că, de fapt, pe data de 16 seara a pornit ceea ce a pornit. 
(Gheorghe Ciuhandu- revoluţionar, primarul Timişoarei) 

„Protestele au apărut acolo unde persecutiile aveau drept ţintă libertatea 
spiritului” 


S-au pus în circulație multe diversiuni pe seama acestei prime revolte din 
Piaţa Maria. S-a spus că situația era atât de tensionată, de explozivă, încât in orice 
aglomerare umană putea să apară această scânteie a revoltei. Dar iată că protestele 
nu au apărut la una dintre interminabilele cozi, ci au apărut acolo unde persecuțiile 
aveau drept ţintă libertatea spiritului. Si-acolo unde un oraş, în numele credinţei, şi-a 
asumat riscurile. 


Joi, 14, şi vineri, 15 decembrie 1989, în Piaţa Sfânta Maria, numită simplu 
Maria, grupuri de timişoreni se-adună. Mulţi nu prea ştiau mare lucru de conflictele 
preotului Laszlo Tokes cu episcopul reformat de Oradea şi cu autorităţile. Nici de 
hotărârea judecătorească de evacuare a pastorului, hotărâre care expira în 15 
decembrie. Un grup de credincioşi păzea zi şi noapte biserica. Urma ca pastorul şi 
familia să fie mutaţi în judeţul Sălaj. Casa din Timotei Cipariu este supravegheată de 
Securitate. Obiectivul „Vasile”cade în sarcina maiorului Radu Tinu. Posturile 
ungureşti de televiziune, care se prindeau în vremea aceea în vestul României, 
vorbeau mereu de conflictele pastorului Tokes cu securitatea, conflicte care se 
acumulaseră în timp, ca urmare a criticilor pe care acesta le formula la adresa 
regimului. Posturile de radio străine se interesau de soarta comunităţii reformate din 
Timişoara. În 15 decembrie, pastorul, baricadat, de câteva zile, în propria sa 
locuinţă, iese la fereastră şi vorbeşte celor de afară în limba maghiară, la început, 
iar apoi în româneşte: „Dragi creştini, noi nu am făcut nimic rău, noi am 
propovăduit credința şi acum ei vor să ne evacueze. Probabil că astăzi nu vor 
acționa, dar mâine o vor face!”. Mulțimea începe să strige: „Niciodată, niciodată! 
Nu vă lăsăm! Nu plecăm de-aici!”. Pastorul Tokes, vrând sa tempereze spiritele, 
adaugă: „Nu vreau să vă fin un discurs, dar am ieşit să vă salut şi să vă 
mulțumesc! ”. 


Dumnezeu pare a fi de partea mulţimii. Deşi era decembrie, afară era o 
căldură neobișnuită. În două cărţi publicate despre evenimentele de la Timişoara, 
aparținând lui Filip Teodorescu şi Radu Tinu, ca si în alte declaraţii, mărturisiri şi 
supozitii ale celor care au avut tangenţă cu munca de contrainformaţii, revoluţia de 
la Timişoara are o altă fizionomie. Pare o istorie a unor acţiuni subterane. 

(Lucia Hossu Longin) 


„Eu aveam Filajul acolo şi ştiam minut de minut ce se mişcă” 


„„.în 15 era ultima zi calculată de Tokes; el adunase şi duminica precedentă, 
ştiţi — legal era in 16. Ştiam că şi-a chemat nişte enoriaşi, să-l apere, să zicem. Au 
venit vreo — Să zic — şase, şapte persoane în vârstă, femei în vârstă, bătrâni. Eu 
aveam Filajul acolo si ştiam minut de minut ce se mişcă, deci nu era...înăuntru 
ascultam tot ce se vorbeşte şi afară aveam Filajul. Deci nu era...era totul...nişte 

bătrânei care au stat cuminţi în jur, nu S-a întâmplat nimic. Între timp, postul de 
Radio Budapesta sau Duna, nu ştiu care din ele, repeta apeluri vizavi de Tokes, că 
trebuie apărat. S-a dus zvonul; Timişoara este un oras...pare un oraş mare, dar aici 
se cunosc oamenii între ei şi, după-amiaza, către seară, acolo s-au strâns, să zic, 10- 
15-20-30 de oameni. Către ora nouă, au venit de la Miliție câțiva ofiţeri cu cadrul de 
conducere şi — pentru că deja începuse să se discute tot felul de lucruri: era Romică, 
nebunul oraşului, care recita din Adrian Păunescu, era o femeie, parcă o văd şi- 
acum, cu o pălărie, aşa...cu boruri mari, avea paşaport de apatrid şi nu primea viza 
de SUA şi...aici problema era cu paşapoartele, erau cu totul alte probleme decât în 
alte zone ale ţării... Si se strânseseră, purtau discuţii calme, deci n-a fost nimic 
deosebit. Au venit ofiţerii de la Miliție şi i-au imprastiat. 

(maior Radu Tinu, adjunct al şefului Securităţii Timiş) 


„Prima dată au venit reformatii...” 


Lumea s-a adunat. Prima dată au venit reformatii, dar, văzând oamenii o 
adunare în stradă, nu ştiau ce se întâmplă. S-au dus acolo, au întrebat, şi nu trebuie 
sa uităm că, totuşi, în Timişoara s-a văzut Televiziunea Maghiară, deci oamenii erau 
la curent cu interviurile date de domnul Tokes, ştiau de amenințările Securităţii. Deci 
erau informaţi şi mulți s-au alăturat acelui grup. Spre după-amiaza zilei de 15 
decembrie deja era o mulţime de... în jur de 200-300 de persoane. Când s-a 
întunecat, au aprins lumânări. Atunci s-a învins frica, de prima oară, pentru că, 
totuşi, era absolut ieşit din comun, în acea perioadă, ca să se demonstreze, chiar si 
paşnic, chiar şi fără lozinci, împotriva unei măsuri nejuste. Şi de-aceea cred că 
momentul 15 — dacă vă uitaţi pe zidurile Bisericii Reformate, sunt puse acuma nişte 
plăcuţe comemorative de marmură în care se aminteşte momentul de 15 decembrie- 
pentru Că, totuşi, momentul, ziua de 15 era începutul. (Arpâd Gazda) 


Placa memorială de pe faţada Bisericii Reformate 
din Timişoara 

„Läszlö Tokes a fost scânteia care a pornit revoluţia...” 


Laszlo Tokes a fost scânteia care a pornit revoluţia... Exasperarea românilor, 
„„pretextul... Se ştia dinainte că trebuie să plece, cu zile înainte stăteau să-l 
păzească. László Tőkés a făcut apel la pastorul baptist Dugulescu în cadrul unei 
slujbe, le-a cerut enoriaşilor să meargă, să-l sprijine pe Laszlo Tokes. Au fost foarte 
multi baptisti în apărarea lui Laszlo Tokes. Au fost şi români, şi unguri foarte multi. 
De-aici şi acele lozinci: „Există Dumnezeul”, nişte rugăciuni care n-au tentă 
ortodoxă, este specific neoprotestantilor, dar care s-au spus din balconul Operei 
ulterior. Şi au dat o notă de ceva nou...Era o fraternitate între ortodocşi, catolici, 
neoprotestanţi... Timişoara este aşa un...tofi se inteleg...foarte multi cunosc, 
timişorenii adevărați cunosc şi limba germană, şi limba maghiară, nu-l deranjează 
dacă cel de lângă el vorbeşte limba maghiară sau limba sârbă. Sunt familii mixte 
foarte multe. Este o atmosferă de toleranță cum nu cred că există în restul ţării. 
(Inginer Alexandru Cutara, revoluţionar) 


„Tőkés nu este un simbol al lui Decembrie, Tőkés este un trădător de tara !” 


Noaptea au rămas două schimburi de câte doi bărbaţi în vârstă (60 de ani), 
care au stat vizavi, la Farmacie. Eu am avut Filajul în continuare. Dimineaţa la ora 
şase am trecut eu şi am luat pulsul de-acolo. Nu era nimic deosebit. Deci oamenii au 
stat linistifi — cei doi cetățeni care au stat de pază - , şi la Tokes în casa a fost linişte, 
oamenii s-au culcat; au avut ceva oaspeți, dar tot din zonă, care erau Balaton Zoltan 
şi încă un tânăr. Deci, linişte. M-am dus la birou. Trebuia să vină consulul, 
secretarul II al Ambasadei SUA, Denis Cury. Plecase încoace, către Timişoara, cu 
atasata de presă de la Ambasada Marii Britanii. De asemenea, venea tare către 
Timişoara atasatul militar al Japoniei. Pentru noi era ceva straniu: ce caută atasatul 
militar al Japoniei în zonă? Plecase de la Belgrad, intrase în ţară. Nu mai aveam 
forțe, efectiv, la Filaj, să supraveghez totul şi, pentru a avea control, l-am trimis pe 
şeful Serviciului să-l conducă personal — mă interesa secretarul II al Ambasadei 
SUA, Denis Cury, care ştiam că e cadru CIA. Si, pentru că, în urmă cu trei luni, cei 
de la Filaj l-au pierdut pentru o jumătate de oră, noi aveam Dacii şi un Oltcit la 
Filaj, el a venit cu un Ford — parcă-l vad şi-acuma — şi n-au putut sa se ţină după el, 
s-a rupt de ei, a realizat o întâlnire şi după aia l-am găsit, după o jumătate de oră. Si 
l-am trimis pe şeful Serviciului. Eu eram la birou şi... nu ştiu... materiale de „T”, 
care sunt, treaba de dimineaţa... deci tot ce-a fost la „T”, la ,,S”, la materiale 
„tehnic-operative ”, şi m-a sunat şeful Serviciului filaj, care este si un bun prieten de- 
al meu, şi m-a rugat si zice: „Vino să ne coordonezi tu, că ăsta greseste şi nu vreau 
să tipi la mine!” Şi am plecat în teren, în stradă. Am plecat chiar în momentul în care 
Denis Cury se apropia de casă. ( ...) Ordinul era sa nu ajungă acolo. Trebuia sa 
găseşti, să te descurci, să faci in aşa fel încât să nu ajungă... El era cadru al unui 
serviciu de spionaj cu care noi eram în luptă, al CIA, şi e clar! Un cadru CIA. Denis 
Cury. Clar! Tokes este, după părerea mea, clar, este trădător de tara! Tokes 
transmitea informaţii în Ungaria şi lua bani pentru ele....Eu am făcut propuneri 

pentru arestarea lui, in momentul in care am găsit chitanfe şi... Nimeni nu-ţi da bani 
degeaba... Nimeni nu-ţi da bani pe gratis... Tokes nu este un simbol al lui 
Decembrie... Nu este numai punctul meu de vedere, este şi al altora. Si al lor, al 
celor care au fost acolo, pentru că, în momentul în care primarul Mot i-a facilitat... 
eu ştiu ce ceruse el acolo... şi i-a promis că nu va fi evacuat, enoriaşii le-au spus 
oamenilor: „Va rog să plecaţi de-aici, că nu-i treaba vost ! Asta treaba nost!” Şi el, 
la geam, în repetate rânduri, a cerut oamenilor să plece acasă. Deci nu este. A fost 
un context... a apărut acolo şi aici s-a coagulat nemulțumirea aceasta. Deci nu este 
un simbol...El a coagulat datorită contextului respectiv. Putea să fie la... eu ştiu... la 
oricine altcineva acasă, care ar fi putut... s-ar fi dat în spectacol, putintel, şi se 
adunau oameni şi-atunci izbucnea acea nemulțumire care — v-am spus — este reală, 
exista, şi la toate nivelurile populaţiei, indiferent că era activist de partid sau ofiţer 
de Securitate sau ofiţer de armată. Toată lumea era în aceeaşi situaţie. ...Deci să 
revenim, am împiedicat întâlnirea dintre Tokes si Denis Cury, ...e un scenariu foarte 
obişnuit. Deci în momentul când se-ndrepta către casă, era la vreo 400 de metri de 
casă, am luat un subofițer de Miliție îmbrăcat în uniformă şi am spus: ,, Bună ziua, 
circulația este oprită în această zonă, întrucât a avut loc un eveniment judiciar şi nu 
e voie să pătrundă nimeni în Zonă, cât durează — o oră, două, cât durează cercetarea 
la fata locului”. Denis Cury, care e un om cu experienţă, a scos paşaportul şi a 
încercat să treacă. Eu eram undeva la 10 metri şi m-am apropiat şi — bine, nu eram 
cu cravată, eram în blugi, cu o geaca — i-am spus: „Domnule, dar nu vezi, dacă a zis 
domnu plotonier că n-ai voie, păi, nu pricepi? Du-te, domnule, de-aici şi vezi-ti de 
treaba dumnitale!“ Si a venit ataşatul de presă al Ambasadei Angliei — avea ochi 
frumoşi, dar avea nişte dinţi urâţi, s-a lipit de mine, deci către mine — probabil a 
sperat s-o bruschez, am rămas nemiscat şi exact asta am zis: „Dragă, ai nişte ochi 
frumoşi, dar înţelege că trebuie să te-ntorci”. S-a întors, a încercat să intre pe altă 
stradă (acolo e zona veche a oraşului şi străzile sunt perpendiculare unele pe altele), 
a încercat să intre pe altă stradă — bineînţeles că aveam Filajul şi ştiam, i-am ieşit eu 
din nou în faţă şi am făcut un semn mai neortodox şi i-am zis: „Domnule, nu înţelegi? 
Colega, trebuie să înţelegi treaba asta! Nu se poate!” Şi s-a întors, a venit la Hotelul 
„Continenta”l, a dat un telefon de la telefonul public (bineînţeles interceptat), a 
comunicat la ambasadă că: „L-am văzut, totul e bine”. Deşi el nu-l văzuse pe Tokes, 
pentru că geamurile locuinţei lui sunt orientate spre o stradă lăturalnică, deci nu pe 
strada principală pe care venea el. După aceea au consumat o cafea, au servit ceva 
şi discutau despre mine. Făceau supozifü: „Ce grad a avut?” (respectivul care a 
intervenit). Au plecat la Bucureşti. 

(Maior Radu Tinu, adjunct al şefului Securităţii Timiş) 

„Am aflat de la mama că la Biserica lui Tokes s-ar fi adunat ceva lume” 


„Prima data am aflat de la mama mea, care se întorcea de la serviciu, că în 
Piaţa Maria, la biserica domnului Tokes s-ar fi adunat ceva lume. Nu ştia să spună 
exact de ce, văzuse din tramvai. Am vrut Să mă duc şi eu, să văd ce se întâmplă, dar 
deja tramvaiele erau blocate; nu se mai putea merge în partea respectivă. Si-atunci 
m-am dus să-mi iau prietena din perioada respectivă, cu care, dealtfel, am fost 
arestat în revoluţie; urma să mergem în vizită la cineva..” 
(Călin Vasi — arestat) 


„Filajul era pentru Tőkés, nu era pentru mulțime” 


Eu am fost în stradă pentru că eu aveam obiectiv pe Tokes, care era acolo. 
Filajul era pentru Tőkés, nu era pentru mulţime. În momentul în care acea mulţime a 
trecut la altceva decât — eu ştiu — statul în stradă, eu mi-am lăsat doi oameni acolo şi 
cu trei, şi eu, şi încă doi, care întâmplător au trecut, i-am luat cu mine, să vedem 
cine sunt cei care... Pentru asta am rămas acolo, să văd ce se întâmplă... deci s-a 
filmat... eu am ordonat: „Şi colo, şi colo!” S-a filmat... Colonelul Bădescu de la 
„T”. El s-a dus şi a filmat... Aveam camere performante. Era una la Filaj şi una la 
„T”. Două... In 16 s-a filmat pe la ora prânzului, o jumătate de oră numai; pentru că 
i-am filmat pe toţi care erau acolo... 

(Maior Radu Tinu, adjunct al şefului Securităţii Timiş) 


„Când am fost în fata casei lui Tőkés, am văzut o maşină diplomatică...” 


Astea sunt adevăratele diversiuni. Aseară l-am văzut pe acest Pavel Corut, m- 
a revoltat felul în care a vorbit. Este un om extrem de periculos! Asta vorbeşte şi 
spune mari neadevăruri.. Eu, la Timişoara, în ziua de 16, eu n-am văzut un rus! Or fi 
fost ruşi în oraş, eu nu ştiu, dar eu nu am văzut pe stradă, nu am auzit vorbindu-se 
ruseşte. La un moment dat, în jurul orei 13.00, când am fost în fata casei lui Tokes, 
deci în 16 decembrie, la ora 13.00, am văzut o maşină diplomatică — nu mai ştiu, era 
sau a ambasadei japoneze, sau a ambasadei iugoslave, care încerca să-şi facă loc pe 
Strada Timotei Cipariu, prin masa de oameni care stăteau acolo. Dar alte persoane 
străine de tara eu nu am văzut. lar tot ce am trăit în noaptea de 16 spre 17 decembrie 
şi după aceea în ziua de 17, mă fac să spun că nu cred că au fost agenturi străine. 
Astea sunt nişte legende colportate de Securitate, de securiști — bineînţeles că ei se 
prevalează că, la momentul respectiv, aveau nişte informaţii pe care noi, oamenii de 
rând şi participanţii, nu le aveam — de fapt vă spun că nici nu mă interesau, pentru 
că eu am ieşit în stradă din proprie iniţiativă, pentru că doream ca acel regim să se 
termine. Regimul lui Ceauşescu şi comunismul şi toată această barbarie care ne-a 
condus 40 de ani. Si de-aia am ieşit. C-or fi fost unguri, c-or fi fost ruşi care or fi 
atatat lumea, eu mă îndoiesc. Aşa ceva n-am văzut si cred că sunt nişte minciuni, ca 
fosta Securitate şi securiştii notorii şi reprezentativi de-atunci să aibă un alibi acuma. 

Să spună ca, de fapt, n-a fost o mişcare de masă, o mişcare spontană, ci a fost o 
mişcare dirijată. 
(Gheorghe Ciuhandu- revoluţionar, primarul Timişoarei) 


„Am avut imaginea unei mișcări de masă de-abia în 16, pe la ora 13:00” 


Mişcarea de masă nu s-a prevăzut, sa ştiţi ! Am avut imaginea unei mişcări de 
masă de-abia în 16, pe la ora 13.00. Până atunci, nu se prevăzuse aşa ceva, sincer vă 
spun, din toate informaţiile pe care le aveam, nu rezulta acest lucru. Mişcarea de 
stradă nu s-a prevăzut, pentru că toți ne aşteptam la ceva mult mai elegant, dacă-mi 
îngăduiţi, mai lin, pentru că mişcarea de stradă, ieşitul în stradă, la modul violen , 
după părerea mea, este fără rost. 

(Maior Radu Tinu, adjunct al şefului Securităţii Timiş) 


„László Tőkés a fost esenţial în Timişoara...” 


Noi am fost nişte, un fel de eroi efemeri şi nouă ne-a fost uşor să ne revoltăm, 
că am fost multi la un loc; dar oameni ca doamna Doina Cornea sau doamna 
Blandiana sau domnul Mircea Dinescu, sau domnul Laszlo Tokes, care a fost 
esențial în Timişoara, pe ei îi contestăm, îi trecem cu vederea, îi facem una cu 
pământul... Suntem ca nişte pigmei că ne purtăm aşa, în loc să...Părerea lor ar trebui 
respectată, mult mai respectată. Ei nu trebuie puşi sub semnul întrebării, sub niciun 
fel! Pentru că ei sunt esentiali pentru noi, ei sunt solii noştri de bun augur! Dacă nu-i 
aveam pe ei...va spun, noi am fost multi atunci, în Decembrie, şi ne-a fost altfel, si 
ne-a fost mult mai uşor. ... în Timişoara a fost Biserica Reformată şi a avut norocul 
că au fost credincioşii, care au crezut si în Dumnezeu, şi in Laszlo Tokés, şi asta i-a 
ajutat să se revolte. Deci poate că, dacă nu ar fi fost o biserică sau altceva, o idee 
care să atragă şi altceva decât curajul aşa, simplu, de a te revolta... 4u fost cazuri 
izolate de oameni care s-au revoltat, şi degeaba. Nimeni nu a tresărit, nimeni nu a 
reacţionat... 

(Eugenia László, arestată în decembrie 1989) 


„Veghea de la Biserica Reformată s-a transformat în şuvoaie de oameni” 


Practic, în 16 decembrie, se poate spune că a început revoluţia. Veghea de la 
Biserica Reformată s-a transformat în suvoaie de oameni, peste 10000 de 
manifestanți care colindă oraşul, până târziu, în noapte. După consumarea celor 
două momente de conflict deschis, din Piaţa Maria şi de la Comitetul Judeţean de 
Partid, coloanele se recompun. Răspunsul autorităţilor este o nouă provocare. La 
ora 01.00 noaptea, Securitatea primeşte misiunea de a-l evacua cu forța pe pastorul 
Laszlo Tokes. Mulțimea de credincioşi se opune. „Niciodată n-o să te parasim!” 
Ordinul s-a primit de la Bucureşti. Evacuarea începe prin spargerea uşii bisericii cu 
topoare si leviere. Episcopul şi soţia sunt bătuţi, credincioşii — arestați. Măsura nu 
linişteşte spiritele. Dimpotrivă! Puterea nu sesizează sensul schimbat al 

demonstraţiei. Oraşul este complet izolat, legăturile telefonice cu tara — întrerupte. 
După atâta violenţă, Timişoara aşteaptă o nouă Zi. 
(Lucia Hossu Longin) 


Scutieri in Piaţa „Maria” 


„Incidentele au plecat de la o demonstraţie care s-a desfăşurat în fata locuinţei 
pastorului Laszlo Tőkés” 


Ni s-a spus că sunt huligani, atunci s-a vorbit chiar, în seara respectivă, de 
existenţa unor elemente străine, care ar fi putut provoca aceste incidente. Mai ales că 
incidentele — din câte ştiam noi, în ziua de 17, din cate ni s-a spus — au plecat de la o 
demonstraţie care s-a desfăşurat în fata locuinţei pastorului Laszlo Tokes. 

(Gheorghe Mocuta, magistrat, fost secretar de stat în Ministerul Justiției) 


„Ne-a fost mult mai uşor să sărim în ajutorul unui om ...” 


Poate că n-aş fi avut curajul să ies în stradă, dacă nu era...tot ce se-ntâmpla 
pe vremea aceea, dacă nu era legat de o persoană la care am ţinut mult... Si noi, din 
Biserica Reformată, din comunitatea reformată, într-adevăr, ne-a fost mult mai uşor 
să sărim in apărarea unui om care simțeam că este curat şi care este în pericol. Si 
probabil că, dacă era numai pentru ideal, atunci eu, personal, s-ar putea să nu fi ieşit 
în stradă. Să nu fi avut curajul. Aşa era treaba mult mai uşoară. 

(Arpad Gazda) 


(Arhiva MemorialuluiRevolutiei Timisoara, Fond documentar, Filmoteca, a 
consemnat Doina Magheti) 

Filajul de la 6 dimineata 


Despre zelul masinii represive de pe strazile Revolutiei s-a scris mult. Sefi si 
subordonati şi-au îndeplinit sarcinile de serviciu cu brio... , notând, in nelipsitele 
carnetele la purtător ,,pretioase” informaţii despre suspecți la tot pasul, potenţiale 
pericole de stradă, cu „ilegalişti” din SUA, URSS, Ungaria... Justitia postcomunistă 
se clatină din toate încheieturile, precum un tren pornit să deraieze... 

lată o exemplificare interesantă, extrasă dintr-o Notă a Filajului, datată 
20.12.1989, ora 6 dimineaţa, care se referă la categoriile de cetăţeni ieşiţi în stradă: 
757 persoane reţinute, 643 bărbaţi, 114 femei, 647 romani, 79 maghiari, 18 germani, 
3 sârbi, 2 slovaci, 1 evreu, 7 de alte naţionalităţi; 394 cu vârste între 18 şi 25 de ani, 
222 - 25-35 ani, 98 - 35-45 ani, 43 - peste 45 ani, persoane cu rude în străinătate: 4 
din SUA, 4 din Ungaria, 3 din URSS, 2 din Germania, 3 din alte state. 

(Arhiva..., Fond documentar, Dosar Filaj) 

Masacrul din Calea Girocului (III) 


»Poate au murit cei mai buni dintre noi...“ 


Mihaela Ferkel - Suteu: - În data de 17 decembrie ne-am aflat cu soţul meu în Calea 
Girocului, la ora 18.00-18.30. În locul acesta erau cele şase tancuri postate şi în partea 
aceasta, unde mă aflu eu, am venit cu soţul şi, în acel moment, a apărut TAB-ul, care 
era postat acolo. Pe TAB erau nu soldaţi, fiindcă soldaţii nu sunt în vârstă şi cu 
mustață şi...erau postați pe TAB. De pe acest TAB s-a tras. Primul dintre cei care... 
Lucia Hossu Longin: - Câte persoane erau pe TAB? 

Mihaela Ferkel — Suteu: - Cinci... 

Lucia Hossu Longin: - ...îmbrăcate-n uniformă militară... 

M.F.S.: - Îmbrăcate-n uniformă militară... 

Lucia Hossu Longin: - Cu grade? 

M.F.S.: - Probabil că aveau si grade, fiindcä...eu nu le-am remarcat, eram 
înspăimântată de cele ce s-au întâmplat şi, în acel moment, de pe TAB au început să 
tragă. Primul dintre cei care a fost împuşcat a fost Dumitru Jugănaru, după care a 
urmat soţul meu. În acea invälmäsalä, am reuşit să-l luăm pe soţul din locul acesta, 
unde a fost căzut, şi l-am dus în blocul acesta, unde i s-a dat primul ajutor. După care 
noi am solicitat o Salvare de la Spitalul Judeţean, dar nu am reuşit să obținem, fiindcă 
se trăgea şi în oraş şi Salvările toate erau ocupate... 

Lucia Hossu Longin: - Doamna, doamna Ferkel, spuneţi-ne încă o dată tabloul 
acestei străzi! Deci unde era populație, unde era armată? 

M.F.S.: - Populaţia era în partea aceea şi în partea aceasta. Deci după viaduct era 
foarte multă lume care...si tineret...cântau: Deşteaptă-te, române!, Fraţilor, nu 
trageţi in noi! După aceea, lumea, văzând că se apropie TAB-ul şi se trăgea de pe 
TAB, au venit în partea aceasta, unde mă aflu şi eu, şi au urmat cele ce au urmat. A 
urmat să fie împuşcaţi... 

Lucia Hossu Longin: - Spuneti-mi, armată, în afară de TAB, mai era altă armată 
aici? 

M.F.S.: - Nu, numai cei care se aflau pe TAB. Fiindcă, în momentul în care tancurile 
au fost...deci soldaţii de pe tancuri au trebuit să coboare, fiindcă lumea era agitată şi 
au cerut să coboare, ceilalți toţi au plecat. Aici au rămas doar TAB-ul şi cu cei care se 
aflau pe TAB. Nimeni nu mai era... decât populaţia îngrămădită aici... şi faptul că se 
striga: Nu trageţi în noi, fraţilor! Suntem fraţii voştri! Suntem părinţii, copiii voştri, 
unii dintre voi! 

Lucia Hossu Longin: - Vreau să vă întreb încă o dată, puteau să fie, poate, în 
momentul acela in care n-aţi observat, puteau să fie trase focurile de armă si din altă 
parte decât de pe TAB? 

M.F.S.: - De pe TAB s-a tras. Din altă parte, nu! Deci înainte, pe Calea Girocului, 
unde a fost postată armata, acolo s-a tras. Dar venind încoace — lumea era adunată 
aici, $1 de aici, în momentul în care a apărut TAB-ul, a venit lumea aici. Deci de pe 
acel TAB s-a tras! 

Lucia Hossu Longin: - Dv. şi cu soțul dv. şi cu Juganaru, în momentul când s-a tras, 
ce faceati? Mergeau, manifestau, strigau? 

M.F.S.: - Toată lumea stătea aici şi striga: Fraților, nu trageţi în noi! Jos Ceausescu! 
Jos regimul! Deci acest lucru s-a strigat, nicidecum populaţia să fie agresivă. Nu! Nu, 
nu, nu! Vă spun sincer ceea ce s-a întâmplat cu soţul meu: mort, ars şi împrăştiată 
cenuşa este dureros. Este dureros. Aş putea să iert orice, numai lucrul acesta nu pot 
să-l iert, fiindcă pur şi simplu şi-au bătut joc de ei. După ce i-au omorât, i-au ars şi le- 
au împrăştiat cenuşa în neant. Degeaba s-au făcut în cinstea lor — da, e adevărat, e o 
onoare pentru cei care au construit aceste morminte, dar este un mormânt fictiv. Este 
un mormânt fictiv. Oare poţi să mergi la un mormânt fictiv? 


Lucia Hossu Longin: 

Alexandru Ferkel a murit ca urmare acelei rafale ucigase. Trupul lui a fost dus la 
Spitalul Judeţean. Au rămas în seama mamei trei băieți, între 4 şi 10 ani, şi amintirea 
unui tată care-şi dedicase viata băieţilor lui. Din acea noapte, pentru Mihaela 
Ferkel, ca şi pentru atâţia indoliati, a început căutarea celor ucişi. Au încercat 
zadarnic să recupereze cadavrele la Spitalul Judeţean. A doua zi dimineaţa, spitalul 
a fost înconjurat de forte de Miliție şi de Securitate. Nu s-a mai putut intra. Mihaela 
Ferkel nu s-a mai căsătorit. Toţi cei rămaşi singuri, fără pereche, după masacrul din 
Timişoara, cu copii sau fără copii, nu şi-au mai refăcut viețile. O descoperire de un 
tulburător înțeles: „Poate au murit cei mai buni dintre noi”, spune Mihaela, „si de 
aceea e mai greu să mergi mai departe fără ei”. Abia după doi ani, familia Ferkel a 
aflat că tatăl lor, mort, se regăsea printre cele 40 de cadavre arse şi cenuşa lor 
risipită într-o gură de canal de la Glina. Băieții, deveniți bărbaţii Ferkel, trec zilnic 
cu pasul pe o stradă, pe un caldarâm unde s-a sfârşit tatăl lor. Strâng din dinţi şi 
aşteaptă ca justiţia să facă dreptate... 


(Arhiva..., Fond documentar, Filmoteca, a consemnat Doina Magheti) 
„Nimeni nu urcă, nimeni nu coboară! Cine mişcă în scara asta-i mort!” 


Lucia Hossu Longin: 

Calea Girocului a fost teatrul unei adevărate gherile umane, în care şapte 
corpuri de armată, trupe MI. si de Securitate s-au dezlantuit în lupta cu 
manifestantii. Unde, in ce cod militar al onoarei era prevăzută o asemenea 
reprimare?... 5 tancuri de luptă au fost scoase la ora 16.15 de la U.M. 01185 — 
Timişoara, din ordinul ministrului Apărării Nationale, al lui Ion Coman, al gen. 
Stefan Guşă şi al comandantului Diviziei 18 Mecanizată, It.-col. Constantin Zeca. 
Unitatea de foc a unui tanc conţinea: 43 proiectile 100 mm, perforante şi explozive, 
3560 cartuşe 7,62 mm, mitralieră, 2 pistoale-mitralieră a 180 cartuşe 7,62 mm, 12 
grenade defensive FI, 6 rechete de semnalizare, 1 pistol semnalizare; unitatea de foc 
a unui TAB: 600 cartuşe calibru 14,5 mm, 2500 cartuşe calibru 7,62 mm, 5 lovituri 
AG-7, 21 grenade defensive FI, 20 cartuşe pentru pistol semnalizare. 2 TAB-uri au 
fost plasate în Calea Girocului, în fata Străzii Albac. 

Mariana Mişcov, rănită în noaptea de 17 decembrie 1989 (împreună cu fiica ei de 15 
ani, Miriana): 

„Manifestantii se aflau în fata blocului 27, de pe Calea Girocului, unde şi noi, 
locatarii, ne aflam alături de ei. La un moment dat, au apărut ofiţeri, care au venit în 
fata scării B şi au început să tragă în manifestanți; toţi s-au retras în scările noastre...” 
(înregistrarea mărturiei — pe patul de spital) 


Mariana Mişcov (după 10 ani): - Pe la 22.00, fiică-mea, care, la timpul respectiv, avea 
15 ani, zice: Mama, hai să mergem şi noi jos! Uite, toţi din stradă sunt copii de 
vârsta mea. Marea majoritate erau tineri, copii. Suntem nişte laşi că noi stăm aici în 
casă, şi ei Stau în stradă. Şi sigur că eu i-am dat crezare şi zic: Hai să mergem! Soţul 
meu n-a ştiut, n-a auzit conversaţia noastră şi noi am coborât. Soţul fiind convins că 
noi am coborât în apartament, să selectăm muzică în continuare. Dar noi am ieşit în 
stradă. Deci de la ora 22.00 şi până la ora 00.45 de minute, 00.30 de minute, acuma 
nu pot să dau nici chiar atunci n-am mai putut să dau ora exactă...de-atunci n-am mai 
urcat, deci tot timpul am stat în stradă. A început ploaia, toți demonstrantii de pe 
şosea s-au retras pe scări, s-au aşezat pe pervaz la...la parter nu există balcon, doar un 
pervaz...deci s-au aşezat pe acel pervaz, unii stăteau chiar în picioare. Erau în jur de 
150, poate chiar 200, n-aş putea să zic chiar cu exactitate câţi erau acolo. Deci chiar la 
scara noastră erau adunaţi. Si din acel moment, deci la 00.00 aproximez, 00.45 a 
apărut un camion în spatele cordonului de soldaţi, dar care a venit cu spatele, deci nu 
cu fata. S-au deschis obloanele şi au sărit din camion vreo 15 persoane. Cordonul de 
soldaţi s-a despărţit în două parti şi au făcut loc la cele 15 persoane care...spun 10-15, 
nu pot să... 

Lucia Hossu Longin: - Cum arătau? 

M.M.: - Deci cum să vă spun eu...asta am mai putut să văd, că nimeni nu a încercat să 
fugă de-acolo sau să schiteze vreun gest că ar vrea să părăsească locul de unde 
era...Mă refer la demonstranți. Si noi am stat linistiti între demonstranți şi ne uitam ce 
se întâmpla. Aveau ceva vestoane militare, deci vestoane militare erau sigur, în 
schimb nu aveau nici măcar epoleti, deci nici un semn deci, doar nişte sacouri din 
acelea militare. Atâta tot. Asta cu certitudine. Nu erau soldaţi în termen, asta pot să vă 
spun sigur iarăşi. Asta deci nu pot să pun la îndoială nici măcar o clipă. Şi au luat 
poziţie de îngenunchiat, deci arma era pe unul din genunchi şi în masa aceea de 
demonstranți s-a deschis focul, pur şi simplu. Când s-a văzut că într-adevăr e foc de 
armă, toată lumea a-nceput să se împrăştie care-unde. Şi unde era cel mai aproape, 
toată lumea să năvălească în scara noastră, să se refugieze, s-a refugiat în scară. Scara 
cealaltă era încuiată şi ceilalți prin spatele blocului au fugit. Deci s-a împrăştiat lumea 
unde a putut. La noi sigur a fost, de la parter începând şi până sus, vreau să intelegeti 
că la fiecare apartament erau demonstranți. Fiecare a intrat. Au forțat uşile, au intrat 
înăuntru ca să se salveze. Că şi-au dat seama că sunt în pericol, trăgându-se foc de la 
o distanţă aşa de mică. 

L.H.L.: - Fără somaţie? 

M.M.: - Nimic, absolut nimic. 

L.H.L.: - Maşina din care au coborât era militară? 

M.M.: - Deci era un camion, asta deci era. Că era militar, asta n-aş putea să spun că 
am văzut număr, că era inscripţionat „A”-ul acela de armată, sau ce era. Deci nu am 
văzut. Ceea ce nu am văzut nu aş vrea să afirm. Şi eu cu fiică mea, în masa aceea de 
oameni care a intrat aşa...buluc în scară...am intrat la parter, în casa scării şi nu ne-am 
grăbit să fugim sus. M-am considerat protejată, sunt acasă — am considerat casa scării 
casa mea. Şi am mai stat putin, să vedem ce se-ntämplä. Dar putinul ăla a fost chestia 
de secunde, sau un minut, sau două minute...nu ştiu ce să...cum să relatez timpul 
respectiv, când am văzut că ei cum se apropiau de scară, ricoşeurile intrau, 
pătrundeau. Deci geamurile deja s-au spart la uşa de la casa scării şi-atunci mi-am dat 
seama că suntem în pericol. Zice Mihaela: Hai să ne grabim, să urcăm sus! Si, n-aş 
putea să zic — poate trei săptămâni sau o lună de zile, cât a fost...deja şi ea se simţea 
un pic mai mare...eu am fost poate o mămică puţin mai exagerată şi totdeauna o luam 
de mână şi o împingeam în faţa mea, ca să intre înainte; şi tot mereu mi-a făcut 
observaţie: Mama, te rog frumos, sunt şi eu mare de-acuma, te rog să mergi tu în fata 
şi vin eu după tine. În momentul respectiv, pur şi simplu m-a împins în faţa ei. Şi aşa 
s-a-ntâmplat că eu eram în fata ei şi ea a rămas în urma mea. Deci eu am urcat pe 
palierul dintre etajul I şi parter, deci nu ajunsesem la etajul I, ea a apucat să urce trei 
scări de la parter. Şi în clipa aia a fost împuşcată. În şold... (mamei i se opresc cuvintele 
înecate-n lacrimi; pret de câteva secunde tace si se reculege, îşi adună iar gândurile) Si, sigur, a 
strigat: Mama, m-a împuşcat! Eu am...deci cum eram pe palier, chiar eram cu pasul 
de a mă îndrepta spre etajul I... atât cat am făcut rotirea, deci m-am întors cu fata spre 
uşa din stradă şi spre fiica mea, care era căzută pe scări, acolo şi... în acel moment am 
simțit o izbitură puternică în picior şi am simţit din tot corpul — creierul, tot — 
zguduitura aceea şi m-am uitat în jos — am zis că a aruncat cu un corp solid şi m-a 
lovit de m-a zguduit în halul respectiv... şi mi-am aruncat privirea în jos, să văd ce a 
căzut. Şi prin ridicarea privirii in sus, l-am văzut pe un cetăţean, un bărbat, deci nu i- 
am putut vedea faţa — vă daţi seama, la stresul respectiv nu s-a putut ţine cont de aşa 
ceva, să-ţi iei imaginea...cine este sau cum e... Doar atât, văzând că nu am căzut jos, a 
îndreptat din nou arma, să tragă din nou! Şi în clipa aceea eu m-am aruncat jos. Vă 
spun, atât cât m-am lipit, deja a venit alt glonţ spre mine. Deci a doua oară a tras în 
mine. Şi am strigat fetei mele să nu se mişte, să nu se ridice, că m-am gândit ca nu 
cumva s-o nimerească pe ea din nou. Şi eu încercam să mă întorc înspre ea s-o iau de 
mână şi s-o urc sus... (mama fetei plânge înfundat cu cuvintele sugrumate de durere). 

L.H.L.: - Unde se afla cel care trăgea? 

M.M.: - Chiar în dreptul scărilor de la bloc. Deci la uşa de la intrarea în bloc. 

L.H.L.: - Militar? 

M.M.: - Militar, da. $i, la un moment dat, iarăşi m-am ridicat, să mai fac câţiva paşi, 
să fiu mai aproape de ea şi tot strigând la ea să nu se mişte de-acolo. Când a văzut că 
m-am ridicat din nou, atunci cred că m-a înjurat. Deci n-am putut să înţeleg cuvintele 
pe care mi le-a adresat, asta n-am înţeles, dar a urlat...asa...un räcnet a avut înspre 
mine şi atunci a tras din nou şi eu din nou m-am aruncat jos. După ce am venit din 
spital, ştiu sigur că m-am dus şi m-am lipit de perete, să văd unde m-ar fi nimerit. 
Exact la piept, dar ce să vă spun aşa...cât este un pumn, aşa o scobitură a făcut in 

perete următorul glonţ care a venit...deci al treilea glonţ care a fost tras in mine. Spre 
mine, că nu m-a nimerit...Si-atunci mi-am dat seama că treaba este foarte gravă şi că 
de fapt are intenţia să mă omoare efectiv şi nu m-am mai mişcat. Când a văzut că nu 
mă mişc, presupun că a crezut că m-a nimerit şi că am murit acolo, sunt jos sau sunt 
rănită cum sunt şi a plecat. A dispărut. Am profitat de acel moment şi am strigat cât 
m-au ţinut puterile şi-atunci s-au deschis uşile de la parter. Demonstrantii care erau 
intraţi acolo, refugiaţi, au ieşit afară şi au venit, au luat-o pe fiica-mea. În momentul 
respectiv a coborât şi soţul de la etajul IV şi au luat-o pe fiica-mea, au dus-o sus. Jos 
mai erau doi răniţi, doi bărbaţi şi o femeie, care erau căzuţi în casa scării, care au fost 
recuperati. Deci eu nu i-am văzut, vă spun din ceea ce a urmat pe parcurs. 
Demonstrantii au tras tot ce au putut să tragă în apartamentele de la parter. Şi eu am 
urcat cu sotul...atunci când am început să urc scările, abia atunci mi-am dat seama, că 
eu făcusem baie: aveam şi pijamaua şi un pantalon tricotat cu care am stat în 
casă...atunci deja am simţit că eram plină de sânge şi sângele s-a răcit şi mi-am dat 
seama de fapt că sunt rănită. Glontul mi-a străpuns piciorul, dar am avut noroc că nu 
mi-a atins osul şi aşa s-a întâmplat că nu am căzut jos. În schimb mi-a trecut dintr-o 
parte în cealaltă şi unghiul a fost înspre exterior şi nu spre interior, că este chiar 
central, chiar pe os. Şi am urcat în apartament şi soţul meu imediat a dat telefon după 
Salvare si centralista i-a spus că-i pare rău — şi eu şi soţul meu lucrăm în 
ROMTELECOM şi îl cunoştea pe soţul meu — şi i-a zis: Dle Mişcov, imi pare foarte 
rău, eu nu pot sa vă trimit Salvarea, că Salvarea este încercuită, sunt TAB-uri, sunt 
soldați, nu permit să iasă nici o Salvare afară. Şi din acel moment, n-am avut altă 
soluţie, adică soţul, că eu şi fiica mea...fiica-mea era întinsă chiar acolo, pe pat şi eu 
eram pe fotoliu, că n-am vrut să plec de lângă ea şi...eu mi-am legat, mi-am oprit să 
nu am hemoragia foarte mare, mai dădeam din când în când drumul şi din nou mă 
legam şi sigur că la ea pierderea de sânge era şi mai mare, fiindcă nu am avut nici o 
posibilitate de a opri hemoragia. $i-atunci soţul meu, văzând care e situaţia şi cât de 
grav este, a sunat la centrală la noi şi atunci colegii din centrală au sunat şi au apelat 
la director...de fapt, domnul Vesa a auzit de noi, că noi suntem rănite amândouă şi 
dânsul a intervenit de ne-a trimis o Salvare, să ne ia de-aici. Când a coborât soţul jos 
să aştepte Salvarea, în momentul respectiv, cei care plecaseră de fapt, individul care a 
tras la noi în scară s-a întors, a intrat în scară şi — în casa scării, se înţelege, deci unde 
este spirala, dacă te uiţi în scară în sus, acolo a fost postat şi a tras un foc de armă în 
sus, până la etajul IV. Şi a strigat: Nimeni nu urcă, nimeni nu coboară! Cine mişcă în 
scara asta-i mort! 

... ŞI totuşi soţul meu, în momentul respectiv, a coborât să aştepte Salvarea. Si 
l-au văzut că a ieşit. Şi un individ din grupul care era acolo s-a întors, a strigat la el şi 
soţul meu a strigat: Domnilor, nu trageţi, că am şi sofia şi fiica rănită şi aştept sa 
vină Salvarea! Dar becul din casa scării era spart. De la focurile de armă trase de ei s- 
a spart becul şi norocul soţului meu a fost că n-a fost lumină, a fost intuneric...$i sunt 
stâlpii aceia de susţinere şi s-a retras după un stâlp. Şi respectivul din stradă a strigat: 
Arată-te, dacă ai curajul! Şi soţul meu a rămas acolo, sigur că nu a ieşit şi, văzând că 
nu iese, au mai stat câteva momente şi şi-au reluat drumul spre strada Cluj. Între timp 
venise Salvarea, dar au întors Salvarea înapoi şi au spus că dacă cumva vin, deschid 

focul asupra Salvării. Şi aşa, nu a venit Salvarea să ne ia. A-ntors şi a plecat fara noi. 
Si soţul meu fiind atunci la parter, au ieşit câţiva demonstranți afară şi au spus că e 
doamna respectivă rănită, trasă înăuntru şi încă doi bărbaţi. Unul dintre ei — asta tot 
din relatările soţului meu — era tras... abdomenul era spart efectiv, intestinele erau 
vizibile, aşa era de rănit. Celălalt era rănit în piept şi doamna respectivă tot în piept 
era rănită... 

(Tânărul împuşcat în abdomen, în 17 decembrie, s-a sinucis la scurt timp după aceea.) 

După trei ore de la eveniment, deci după ce ne-a rănit, abia atunci soţul a mai 
dat telefoane şi a spus să nu vină o singură Salvare, să vină patru-cinci Salvări, că mai 
sunt răniţi şi trebuie duşi la spital. 

L.H.L.: - Acum, la 10 ani de la evenimente, dumneavoastră cum concepeti ideea de 
justiție? Ar trebui judecaţi aceşti oameni care au dat ordine criminale? Care este 
punctul dumneavoastră de vedere? 

M.M.: - Deci, punctul meu de vedere este, până nu se va merge pe dreptate, deci ca să 
se ştie adevărul şi să fie pedepsit orice cetățean care se face vinovat de orice, deci să 
nu existe toleranța. Atunci când omul este vinovat, nu există ca această ţară să 
prospere sau să creeze ceva nou pentru tineretul care este acum actual. Deci dreptatea 
trebuie făcută. 

L.H.L.: - V-aţi întrebat vreodată cine putea fi acel...? 

M.M.: - Sinceră să fiu, mi-am pus de foarte multe ori întrebarea, dar niciodată nu am 
sperat că voi găsi răspunsul. Deci răspunsul se află la cineva, sigur că cineva trebuie 
să ştie...nu pot să cred că au fost aceste grupuri atât de bine organizate, deci 
transportate cu anumite camioane, s-a folosit nişte munitie...Deci nu pot să cred ca 
nimeni nu ştie cine a tras, unde a tras, sau în ce zonă a tras... 

L.H.L.: - Unde se afla acel camion în momentul ăla... 

M.M.: - Sigur că da, sigur că da...Cel care a făcut atâta exces de zel, că a putut să fie 
atât de înverşunat, să tragă din faţa blocului, din faţa uşii blocului, în casa scării, să nu 
ştie cine e acea persoană...Eu, totuşi, trăiesc cu impresia că acel cetăţean sau individ — 
cum să-l numesc — a fost un coordonator. Nu cred că un soldat în termen putea fi...că 
a fost şi el, la rândul lui, tot atât de speriat ca şi noi. Fiindcă soldaţii în termen erau 
nişte copii. 

L.H.L.: - În cazul dv., într-adevăr, se poate pune calificativul că s-a tras din exces de 
zel, deci acolo nu era doar simpla executare a unui ordin, nu se afla într-un cordon 
de ostaşi care trăgeau la ordin, ci, pur şi simplu, şi-a urmărit victimele! 

M.M.: - Asta aşa s-a întâmplat, să ştiţi. Cel putin în blocul nostru. Blocul a fost 
încercuit de militari. Soţul meu, la un moment dat, în disperarea în care a fost 
văzându-ne pe noi amândouă rănite, a vrut să recurgă să lege mai multe cearceafuri şi 
să ne dea drumul pe geam, de la etajul II, ca să ne poată duce la spital. Şi au venit 
băieţi dintre demonstranți, care erau retrasi aici, în bloc, şi au spus: Dom 'le, nu faceți 
greşeala asta, că suntem încercuiți! Şi, într-adevăr, am tras toate rulourile, am stins 
toate luminile, fiindcă, v-am zis, cum au intrat demonstrantii la etaj, la vecini, la 
etajul IV, unul a atins cu umărul întrerupătorul şi s-a aprins lumina. Cum s-a aprins 
lumina, au deschis focul în bucătărie. Deci în casa omului. Deci vă daţi seama de ce 
Zic eu că aici a fost exces de zel! Deci nu era executarea unui ordin, fiindcă din acest 


45 


bloc nimeni nu putea să facă un rau, eventual să se apere prin ce modalitate...doar ca 
s-a ascuns, nu? 


(Arhiva..., Fond documentar, Filmoteca, a consemnat Doina Magheti) 


Vasile Costel Marcu a fost rănit, în Decembrie 1989, pe şoseaua care leagă 
Timişoara de comuna Giroc. A rămas nenorocit pe viaţă. lată mărturia sa: 


„În Calea Girocului era praf, haos... o baltă de sânge, a fost unul împuşcat 
acolo... Erau şi tancuri blindate cu şenile...” 


„Întâmplarea a fost că eu chiar lucram acolo, la Biserica Reformată, lucram pe 
Strada 'Treboniu Laurean, la apă şi canal. Pe acolo mi-era drumul. Mergeam cu 
tramvaiul până la autobuz şi, de acolo, mergeam în comuna Giroc. ...Mi-era frică că 
se trăgea. Deja o început să se tragă... o murit o femeie gravidă în fata mea, la 30 de 
metri... când am văzut muierea moartă acolo... 

În Calea Girocului era praf, haos! Era plin de tuburi de la mitralieră, baricada 
era dată jos. Şi o trecut TAB-ul peste maşină acolo, era şi o baltă de sânge, a fost unul 
împuşcat acolo... Erau şi tancuri blindate cu şenile... trecea un convoi de tancuri, din 
partea asta ... or oprit tancurile. Noi strigam: Armata e cu noi! Armata e cu noi!. De la 
calea ferată până la unitatea militară is vreo 500 de metri, 300... Şi odată a ieşit un 
TAB în faţa noastră, pe şosea. Şi o pus reflectoarele pe noi. O pus reflectoarele pe 
noi. ... Nici nu mai ştiu ce am strigat, Jos comunismul!, Libertate!... şi ăştia au pus 
reflectoarele pe noi, dar noi de unde să ne dăm seama că ei au treabă cu noi? Si 
strigam. Ei, între timp, când or pus ei reflectoarele, ästialalti s-or desfăşurat. Pe lângă 
gard s-or desfăşurat. Şi ne-o luat la tătar. S-au desfăşurat ... noi de unde să ne dăm 
seama că noi eram loviti de farurile alea, de reflectoarele alea? Ei, când or început sa 
tragă, or stins odată refectoarele, ne-o orbit de tot, ei deja ne aveau pe tătar... şi odată: 
dum, dum, dum! Dar la foc automat, nu foc cu foc. Nimic, automat or tras! În 
momentul ăla ... M-am culcat la pământ ... Ei, eu n-am mai putut să mă ridic, am 
căzut secerat, ästialalti or apucat să fugă... Eu eram jos. Nu m-am mai uitat, că am zis 
că mă omoară de tot. Dar am încercat să mă târăsc şi eu. De unde, că eram paralizat! 
Eu am încercat să mă târăsc, să fug. Or tras o rafală mai odată, cred c-or tras după 
ästialalti, după colegii mei. Ăştia or apucat să se arunce prin sant, că pe Calea 
Girocului era un şanţ cu reziduuri din astea de la vite. S-or aruncat în căcălăul ăla ! Or 
înotat prin căcălăul ăla! Aşa au scăpat. C-altfel îi trosneau. Ei, bun, am rămas acolo, 
Jos, aşa, şi am văzut că nu mai pot să mă mişc, mi-am zis că or îs mort, că era beznă, 
or îs mort, dar nu-s mort. Si-odatä, mai trage o rafală că s-o spart asfaltul. Uite aici, 
aşa, am mai luat unul aici, aşa, şi ălalaltul l-am luat aici în umăr, o tras, o ajuns 
glontul până pe la coloană! ... Dacă ieşea, mă spulbera de tot! S-o oprit în coloană. 
Aşa... Mi-am zis: bine că-s în viata. Dar a mai început o rafală şi am mai luat unul. S- 
o spart asfaltul. De prima dată n-o fost ricoşeu, că eu cum m-am aruncat, ei or tras la 
picioare, asta-s ferm convins că la picioare or tras, şi cum m-am aruncat am luat-o 
aici. Şi o trecut prin tot corpul. Si mi l-o băgat aici. Ala o fost primul. Care m-a şi 

paralizat... Şi al doilea l-am luat acolo jos, în asfalt, s-o spart asfaltul lângă mine, uite 
aşa, şi din asfalt o ricoşat în mine. Din plămân. Deci unul am avut aici, în coloană, şi 
unul în plămân. Asta mi l-o scos în Austria.” 


„Am rămas lat acolo... Curgea sânge din mine ca din porc...” 


„Am rămas lat acolo, s-o mai tras încă nişte rafale, s-o mai tras şi nişte 
trasoare, or tras trasoare ca să-i vadă, să-i ghicească; ei, de unde, c-or tăiat-o prin 
canalul ăla, prin căcălău şi or reuşit... S-o dus autobuzul în Giroc, când o venit înapoi, 
mi-am spus că ori mă vede autobuzul, ori trece peste mine. Dacă trece peste mine, pe 
loc am terminat-o! Sau mă vede şi mă ia... Dar n-o fost aşa. O venit domnul ofiţer la 
mine... avea mustață mare, aşa mare, groasă, stufoasă, locotenent-major de vreo 40 de 
ani. L-am văzut, că el m-o băgat în autobuz. Stai(...), crucea mă-tii! Urcă, în crucea 
mă-tii, sus! Şi eu zic: Păi, cum să urc,măi, omule, că tu m-ai terminat! O văzut şi el 
... Elo fi crezut că, poate, îs la picioare rănit. Nu erau în autobuz aşa multi. Nu m-or 
ajutat. O oprit autobuzul el, cu mitraliera, l-o băgat pe şofer sub pedală, culcat şi 
culcati toţi din autobuz, autobuzul aşa o mers. Şi stătea cu mitraliera. Asta care mi-o 
povestit era în autobuz. Şi m-or tras aşa, ca pe... în autobuz, pe stâlp, pe usa din fata. 
El! Numai el! El m-o tras. Si atunci am căzut. Nu şi-o dat seama că cad. Ei, şi m-o 
dus până la a doua unitate. Deci m-o urcat pe mine în autobuz, m-o dus la unitatea aia 
...Unitatea aia, avea Salvare... m-o oprit in mijocul şoselei... eu eram lat, jos. Curgea 
sânge din mine ca din porc. Astea mi-erau aici, afară, aşa. Şi odată strigă, a oprit în 
fata porţii: Să vină doi soldaţi aici, că am un cadavru! Până când or venit soldaţii, m- 
o tras din autobuz. Or venit soldaţii, m-or băgat... de fapt, am pierdut mult sânge. 
Coastele din partea asta erau aşa, afară, dar nu se vedeau, că aveam pe mine un 
cojoc... un... Alain Delon din ăla... şi nu s-o văzut că eu am coastele explodate. Or 
venit doi băieţi, e adevărat, m-or băgat în pătură şi de-acolo mi s-o tăiat... Ei m-or 
dus, că cu am vorbit şi cu şoferul Salvării, cu Salvarea unităţii. Cu ăla am vorbit. M-o 
dus la... m-o băgat, totuşi, în unitate şi, când or văzut, când m-or desfăcut şi au văzut, 
atunci şi-au dat seama că trebuie să fiu salvat. Atunci o fost urgenţă. $i imediat m-au 
luat şi m-au băgat în urgenţă... La Judeţean. 

Ei, în Judeţean atât am apucat să zic, că mă cheamă Costel. Atât! Că n-aveam 
acte la mine, n-aveam nimic. Şi că-s din Giroc. Atât! Restul nu-mi amintesc. Am 
intrat în comă. M-or operat în Urgenţă... mi-o scos glontul din plămân, am intrat in 
Reanimare, am fost în comă vreo patru zile, m-am trezit... Familia o auzit că io-s 
mort. O venit familia şi m-o căutat la morgă. M-o căutat în tot spitalul, m-o căutat la 
morgă, or văzut vreo 40-50 de morţi în morgă. Ce-or zis: Măi, decât să-l fure, mai 
bine îl luăm noi mai repede. Să-l vedem. Şi eu am semnul ăsta particular, tatuajul 
ăsta, şi după ăsta mă căutau. Şi nu m-au găsit. Soră-mea... s-o dus şi m-o căutat la 
Urgenţe... şi la Reanimare. Şi acolo m-o găsit. După trei zile.” 


(Arhiva..., Fond audio, declarația lui Vasile Costel Marcu, consemnare Liza 
Kratochwill) 

N coase DE CELULOID 


Alexandru Grama (student, 18 ani) a fost împuşcat în 17 decembrie. A venit 
pe picioare până acasă, pe Calea Aradului. Apoi a fost dus la Clinicile Noi, într-un 
salon. Medicii i-au dat asigurări familiei că scapă. Dimineaţa, in 18 decembrie, cand 
părinții s-au dus la spital, l-au găsit la morgă. Când tatăl lui l-a spălat, a observat 
ca, pe lângă cele două impuscäturi, mai avea un glonte tras in spate şi ieşit prin gät. 
Se vedea că era bătut la ochiul stâng, la mâini, la nas şi la frunte. 

(Lucia Hossu Longin) 


Priveghi la căpătâiul lui Alexandru Grama 


„Era unul care-i zdrobea la faţă...” 


„Era unul care-i zdrobea la fata. Nu cel care-i fotografia. Colegul lui. Era tot 
civil. Era cu pantaloni de Miliție, se vedea dunga. Si pe deasupra avea un fas negru. 
Avea un toporaş cu dinţi, din ăla de spart carne, cu care-i lovea...” 

(Martor ocular — fost lucrător la morga Spitalului Judetean) 

„Opera urii se continua in forme desfigurante, odioase” 


Cei şase muncitori de la Crematoriul ,,Cenuşa”, care au descărcat, in 
dimineața de 19 decembrie, 44 de cadavre şi le-au ars, vorbesc în mărturiile lor 
despre urmele de lovire, tăiere, maltratare, înjunghiere pe care le prezentau 
cadavrele. Mâini şi picioare zdrobite, capete sparte în mai multe locuri, traumatisme 
în afara plagilor impuscate. Opera urii se continua şi în aceste forme desfigurante, 
odioase. Nu dorise Ceauşescu să radă de pe fata pământului oraşul Timişoara? 
Încheind cronica acestor zile sângeroase, să amintim că puţini ştiu azi că generalii 
de la Timişoara, Stănculescu, Chiţac, au ajuns, în primul guvern Roman, miniştri. Şi 
Ștefan Guşă — şef al Marelui Stat Major. Este semnificativă, în acest sens, cariera 
magistratului Gheorghe Diaconescu. Trimis in Timişoara cu o misiune ingrata, 
procurorul general iese impecabil. Este avansat general şi numit de oamenii buni din 
fruntea ţării coordonatorul Dosarelor Revoluţiei. Instrumentate cu o impecabilă 
ținută profesională, Dosarele îi disculpă pe marii vinovaţi. În mai 1990, când se 
termină cercetarea, este avansat consilier al ministrului Apărării Naţionale nimeni 
altul decât Victor Atanasie Stănculescu. În prezent, generalul Gheorghe Diaconescu 
este avocat. Îl apără pe generalul Stănculescu în procesul Motorola. Morţii 
Timişoarei nu-l tulbură. Are conştiinţa impecabilă a lucrului bine făcut. 

(Lucia Hossu Longin) 


(Arhiva..., Fond documentar, Filmoteca, a consemnat Doina Magheti) 


„Am văzut cum o femeie a fost prinsă de unul din aceste TAB-uri şi a fost 
calcata.” 


„Am asistat la secventele în care, deja, începeau să vină, pe lângă Bega, 
tancurile, spre Podul Neptun. În urma tancurilor am văzut şi câteva TAB-uri, unul 
dintre ei încercând să disperseze mulţimea care era pe trotuar... sau care le întâmpina 
pe şosea, aruncând asupra lor diferite pietre, în general, sau sticle. La o manevră de 
intimidare sau de dispersare a mulțimii, am văzut cum o femeie a fost prinsă de unul 
din aceste TAB-uri şi a fost călcată. Trupul 1-a fost pus într-o maşină şi transportat 
spre spital.” 


(Arhiva..., Fond audio, declaratia martorului ocular Duma Constantin, fotoreporter, 
consemnare Liza Kratochwill) 


49 


| Bone DIN REVOLUTIE 


În arhiva Memorialului se află un text tulburător despre filmul Revoluţiei din 
Decembrie 1989. Este, de fapt, o scrisoare (din 24 martie 1990) a unui timişorean, 
Ciuştea Constantin, om simplu, meseriaş într-un punct termic, scrisoare pe care şi-o 
vroia publicată în „Luptătorul Bănăţean "(ziar apărut în vältoarea evenimentelor) si 
care descrie în amănunt clipele trăite pe străzile dezlantuite ale Timişoarei. (Doina 
Magheti) 


„Mi-am propus să vad şi să trăiesc, prin porii pielii mele, tot ce se întâmplă.” 


„Am citit anunţul dumneavoastră din ziar şi am înţeles că vreţi să analizati 
desfăşurările mai corecte care au avut loc în Revoluţia din Decembrie, mai exact, din 
16-22. Am înţeles că Istoria nu trebuieste ştirbită şi că vă trebuie fapte concrete. 

Eu, personal, mi-am adus o mare contribuţie, chiar cu riscul vieţii mele. Am 
vrut să scap de dictatură şi să fie şi la noi o viață mai bună (se înţelege, dacă vom 
munci mai bine), care acuma îmi cam dă de gândit ce se întâmplă în ţară, deci 
sacrificiul nostru şi al celor care şi-au vărsat sângele. Acei martiri au fost uitaţi. Ne 
mai miram de ce sângele vărsat se uită atât de repede! Iată de ce nu merită să fii în 
rândurile primilor sacrificați! 

Vă rog să mă iertati c-am introdus un pic de părere personală, înainte de a va 
spune povestea faptelor mele. Mă numesc Ciuştea Constantin. Locuiesc în Calea 
Girocului 35, Bl.35, Sc.A, Et.IV, Ap.20. Sunt de meserie instalator-sudor şi am 32 
ani. Lucrez în termoficare la un P.T. (punct termic) de lângă Piaţa Traian (P.T.17A). 

Duminică, pe data de 17 decembrie 1989, când am ieşit de la servici, la ora 
15.00, pentru că eu lucram 24 cu 24, îmi spune colega (care m-a schimbat): Domnu' 
Ciuştea, dumneata ştii ce se întâmplă în oraş? Nu ştiu, doamnă, deoarece eu stau în 
punct de 24 de ore, pompele merg şi nu se aude nimic. Nu ştiu nimic. Domnule 
Ciustea, în oraş e bai mare, sunt tancuri, tanchete. Copiii aleargă după ele şi ţipă. 
Nu ştiu, doamnă, dar abia aştept să văd şi eu! 

Mă duc de la servici în Traian, acolo mulțimea era adunată şi manifesta. Am 
deosebit unul mai înalt, cu o ţeavă în mână, care striga: Jos Ceauşescu! şi altele de 
genul acesta. Eu am rămas uimit, cum, nu e adevărat! Am ajuns, în sfârşit, să văd şi 
eu nemulțumirea în masă, manifestând. Atunci mi-am propus că asemenea zile nu-s 
de lepădat şi să o iau pe traseul cel mai important; să mă duc până în Iosefin, să văd şi 
să trăiesc, prin porii pielii mele, tot ce se întâmplă. 

Când am ajuns la Cinematograful Parc, era un cordon de militari cu caschete 
albe şi cozi de târnăcop (cred eu) în mână, că erau cam solide. Nu ne dădeau voie să 
mergem decât prin parc. În fata lor erau indivizi cu caschetă; am văzut si militian, şi 
ofițer din cadrul Armatei. Indignat, am început să le strig: Pe cine aparati voi? Pe 
popor de dictator sau pe dictator de popor? Dacă poporul nu-l mai vrea şef, n-are 
decât să-l schimbe! Nu le-a prea plăcut ofiţerilor ce-am spus. 

Merg mai departe prin parc, ajung la poarta aialalta, care-i vizavi de Baile 
Neptun. Aici erau militari cu arma în mână şi baioneta pusă la ea şi nu lăsau oamenii 
să treacă pe stradă. Am observat pe pod un tanc, în capătul ăsta de către Neptun, un 
tanc sau o amfibie era în capătul ălalalt. Nu le-am dat importanţă în momentul acela, 
eram preocupat cum să ajung în fata Consiliului, să văd ce se întâmplă acolo. I-am 
spus unui soldat să cheme ofiţerul şi i-am spus: Uite, domnule, am ieşit din servici şi 
locuiesc în blocul ala de după pod, cum să ajung acasă? Minţisem. Atunci el mi-a 
dat drumul mie şi altora şi ne-a spus să trecem podul în linişte. De o parte şi de alta de 
pod erau militari cu armele în mână. Curiozitatea m-a făcut de l-am întrebat pe unul, 
după ce trecusem podul, pe unul... s-a întors cu arma în lateral, a decuplat sectorul de 
la armă şi mi l-a întors, să văd că nu e încărcat. Să fi fost ora 15.30.” 


„Am avut o indignare a mea...” 


„Am mers mai departe, ca să ajung la Consiliu. Trebuia s-o iau şi eu prin 
dreapta, prin strada lăturalnică, până am ajuns în spatele Consiliului. (Acuma îmi cer 
scuze, tot ce vă scriu eu aici este exact pelicula ce s-a desfăşurat cu persoana mea. 
Vor urma şi lucruri mai importante, dar eu trebuie să-mi desfăşor firul. Iar 
dumneavoastră să luaţi numai esentialul.) 

M-am dus lateral dreapta, cum aş veni din spatele Consiliului, unde vedeam 
că de la etajul I, pe geam, ieşea fum ca după un incendiu. Colt cu Consiliul şi până la 
clădirea din dreapta, erau şi aici două cordoane de militari cu armă şi baioneta pusă, 
care nu ne lăsau să trecem prin fata Consiliului; era vanzoleala mare, tancuri, amfibii 
plecau când în dreapta, când în stânga. Aici, iarăşi am avut o indignare de-a mea mai 
deosebită. Pe care, mai târziu, aveam s-o regret. Adică am scos din straita o ceapă şi o 
bucată de pâine frământată, cu adaos, aşa cum ştiţi şi dumneavoastră, şi am strigat, 
ridicänd-o sus, să vadă ofiţerii din fata: Uitaţi ce mănâncă muncitorii, uitaţi ce pita! 
Poţi să-ţi spargi capul cu ea, de aceea lumea este nemulțumită! Câţiva ofiţeri s-au 
uitat cu puţină uimire de îndrăzneala mea şi eu, nu ştiu, n-am văzut, dar un om mai în 
vârstă, din spate, mi-a spus: Fii atent, te filează! Eu atunci am strigat: M-au filat? Să 
vină, că le tai gätul!. Atunci am auzit cum ofiţerii le-au dat ordin militarilor să ne 
împingă în spate. Am observat eu că nişte civili îmi dau târcoale, eu crezând că e 
simpatia cu ceapa şi bucata de pâine. Dar, aducându-mi aminte ce a spus bătrânul, m- 
am pus în gardă şi am căutat să mă pierd prin mulţime; strecurându-mă pe strada 
laterală, din dreapta, am plecat mai departe. 

Pe linia de tramvai nu se putea merge, că era plin de militari, Miliție, 
Securitate. Militari, ofiţeri şi tancuri. Amfibii... deci era teritoriul lor. Numai lateral 
cu o stradă se putea merge. Când am mai mers cam vreo patru minute, gluma a 
început să se îngroaşe: tineri, mentionez, numai tineri! Că un om mai în vârstă n-am 
văzut să spargă vitrine. Chiar m-am dat mai deoparte, că o bucată de sticlă era să cadă 
pe mine. Atunci am decis să nu mai merg pe trotuar, mergeam numai pe mijlocul 
şoselei. Unii dintre tineri am văzut c-au sustras navete cu citro din Alimentara şi bere 
ŞI şi-o beau din mers. Unii adunau scaune, scânduri, cărți din librării şi le dădeau foc 
în mijlocul străzii.” 

„Eram ca într-o menghină. M-am lăsat dus de val.” 


„Am ajuns în Piaţa Libertăţii. Aici foarte multă lume manifesta, veneau valuri; 
când ei se repezeau către soldaţi, pe straduta unde este Consignatia, pe stânga, şi pe 
sträduta din dreapta, când soldaţii, încurajați de ofiţeri, îi împingeau pe manifestanți 
cu baioneta. Într-o invälmäsalä din asta am fost şi eu surprins. Nu puteam să merg 
nici în stânga, nici în dreapta, înapoi nici pomeneală! Eram ca-n menghină. M-am 
lăsat dus de val înainte; ăştia aruncau în soldaţi cu pietroaie şi altele. Soldaţii, la 
rândul lor, culegeau cadourile de pe jos şi le expediau manifestantilor în acelaşi fel. 
Văzând că strânsul la traseul la care am fost surprins nu-mi face bine la operație, am 
căutat să-l evit... M-am dat mai deoparte, să evit aglomeratiile, tocmai la timp, că un 
tanc îşi face apariţia de pe straduta unde era gardul de fier, între Librărie si 
Consignatie; cu o viteză nemaipomenită, o ia la stânga, pe strada din fata 
Consignatiei, şi fuge către mulțimea de manifestanți. Eu eram pe trotuar, la uşa 
Consignatiei. Manifestantii fugeau, răcnind. Tancul o ia pe cealaltă straduta, la 
stânga, către unitățile militare. Manifestantii s-au unit, au prins curaj, s-au pregătit cu 
pietre şi altele, ce le-a trecut fiecăruia prin cap şi mai repede de procurat. S-aude 
tancul iarăşi venind, eu eram la pomul ăla din margine, unde, de obicei, era masa cu 
loz în plic. Trebuie să ştiţi, cine locuieşte în Timişoara cunoaşte Piaţa Libertăţii ca-n 
palmă. Deci vine tancul, îl văd, o ia la stânga, cu o furie şi mai mare fuge după 
manifestanți. Să-i sperie, mă gândeam eu. De data asta şi-a schimbat tactica, n-a mai 
luat-o pe straduta din stânga, ci la colţul ei; se întorcea pe loc şi o lua înapoi, cu turela 
în spate, cum ar veni, către manifestanți; unii aruncau în el cu borcane, sticle, pietre si 
altele. Atunci am văzut un curaj nemaipomenit: un tânăr cam de vreo 19 ani, de 
statură micuță, a tasnit ca din prastie şi s-a prins de capătul turelei (a ţevii, mai bine- 
zis), la capătul ei. Mergea tancul înapoi cu tânărul agăţat de turelă ca un ciorchine. 
Toţi care au fost acolo cunosc faza asta... lumea scotea urale de bucurie. Tancul a 
luat-o către straduta dintre Consignatie şi Librărie, acolo, pe linia de tramvai, unde era 
gardul acela pe care l-a făcut fărâme. Când a intrat pe straduta, a făcut o mişcare 
bruscă la stânga şi l-a dezlipit pe tânăr de turelă. A căzut cam incomod, dar n-a patit 
nimic. S-a sculat şi s-a dat deoparte, pentru că tancul, ca un Diavol, iarăşi venea şi 
avea mişcări sigure în tot ce făcea. Sunt convins că ăla dinăuntru, ce conducea, era 
ofițer. Nu mă înşelam, că si eu am fost în armată, artilerist, şi ştiu că un militar în 
termen nu poate să aibă o asemenea îndemânare. Vedeam că vine drept spre mine. M- 
am dat repede după pomul ăla, primul din dreapta. Eu, care mă miram că are obiceiul 
să se îndrepte către mulţime, nu către unul sau doi manifestanți, dar după aia mi-am 
dat seama că el a făcut un ocol, ca să se întoarcă. 

Mi-am zis: Hai să văd mai departe, către Iosefin, ce se mai întâmplă şi, dacă 
nu-i mai frumos, să mă întorc înapoi, în Piaţa Libertăţii.” 

„Tineri turbati spargeau vitrinele.” 


„În drum spre Piaţa Operei, tineri turbati spărgeau vitrinele. La magazinul de 
pălării, de pantofi. Erau pantofi pe stradă, aruncaţi; aici, pe colt, unde era magazinul 
de artizanat şi picturile, vroiau nişte tineri să spargă cu bâtele. Nişte oameni mai în 
vârstă nu i-au lăsat. Apoi au venit alţii şi tot au spart. 

Am ajuns în Piaţa Operei. Aici era foarte multă lume adunată. Strigau lozinci: 
Jos Ceausescu!, Jos pantofaru'!, Jos cu dinastia!, Vrem libertate, democraţie! şi 
altele. Venea pe dreapta firobuzul care merge la gară. Au prins curaj, s-au dus şi l-au 
oprit. Vroiau ca şi ăia să coboare şi să manifesteze. Până la urmă, l-au lăsat să plece. 
Erau mulţi navetişti. 

Merg mai departe. Ajung în Piaţa Maria. Lume multă adunată, nici nu puteai 
să treci mai încolo; mă inalt şi eu pe vârfuri, poate văd ceva, nu vedeam nimic. Întreb 
pe unul de lângă mine: Ce-i aici? Îmi spune: Aici locuieşte popa! Eu gândeam că-i 
popa Papiluşco, că aşa auzeam la Europa spunându-se, aşa am scris şi în memoriul de 
a doua zi, 18 decembrie 1989; memoriul mi-i martor, că-i notat, zi de zi, începând cu 
data de 18 decembrie 1989 şi până pe 25 decembrie 1989. Cu punctele principale. Ce 
am văzut eu şi ce am făcut, gândindu-mă atunci că voi scrie o carte şi, poate, că o voi 
scrie cândva, cine ştie... ” 


„Acel Diavol de tanc îşi făcea de cap... Nişte femei spuneau că a călcat oameni...” 


„Revin la subiect, văzând eu că nu-i aşa curios, merg mai departe. Nu am 
ajuns până în Iosefin, aşa cum mi-am propus; văzând că lumea se tot răreşte şi multi 
veneau spre Centru, mi-am zis: Hai înapoi, parcă tot în Piaţa Victoriei îi mai frumos! 
Făcând pasul mai mare, să nu pierd nimic şi să ajung cât mai repede, multă lume 
venea, alţii plecau, ca si mine, în sens contrar. 

În Piaţa Operei, parcă manifestatia luase multă amploare, lumea era mai 
multă. Merg mai departe. În sfârşit, ajung în Piaţa Operei. Aici situaţia era sub o altă 
formă, groaznică. Acel Diavol de tanc îşi făcea de cap. Nişte femei spuneau că a 
călcat oameni. Unii spuneau că mai încolo i-ar fi călcat şi-i aruncau în Bega. Poate că 
vorbeau si de spaimă, dar eu, ca să fiu sincer, nu am văzut pe lângă mine morţi calcati 
de tanc, poate mai încolo. Nu pot să spun, spun numai ce am văzut. A venit iarăşi 
Diavolul de tanc, cu aceeaşi furie se repezea în mulţime. Se întorcea şi o lua înapoi. 

Aici pot să mentionez că am văzut ceva ce m-a bucurat, nu numai pe mine, ci 
pe toată lumea. Nu ştiu cui i-a venit ideea, a aruncat câteva sticle cu petrol sau 
benzină pe tanc, în retragere, între Librărie şi Consignatia. Mentionez că partea de sus 
a tancului a luat foc şi, aşa, cu flăcări mari arzând, se retrăgea. Ca în filme, ce mai! 
Apoi am auzit lumea, şi noi strigam să mergem la Casa Armatei, să dăm foc. Un 
grup, care era în fata, s-a întors, că de-acolo a fost primit cu împuşcături. Mă 
speriasem. Mă gândeam că nu-i a buna.” 

„Auzeam impuscaturi de la Casa Armatei.” 


„Auzeam împuşcături de la Casa Armatei. Cu foc cu foc şi foc automat. Dar 
nu am văzut eu să cadă cineva pe jos cu adevărat. În Piaţa Libertăţii erau câteva sute. 
Şi pe străzile lăturalnice se vedeau valuri, valuri venind. Instinctul m-a făcut ca 
imediat ce am auzit împuşcăturile, să mă dau după acelaşi pom; gândeam că 
împuşcăturile erau oarbe, dar mai ştii? Dacă printre ele s-au strecurat şi adevărate? 
Am stat după pom eu şi încă un om, până s-au mai potolit, pentru că manifestantii s- 
au depărtat de Casa Armatei. 

M-am uitat la ceas. Era ora 17.25. M-am gândit la nevastă-mea şi la copii. Ce 
vor spune, că nu m-am întors acasă de la servici ? Si cum o ştiam tot timpul pe 
nevastă-mea îngrijorată, mi-am zis: Gata, acasă cu mine! Şi de-abia am reuşit să mă 
strecor prin mulțime.” 


„Sunt omul care a organizat oprirea tancurilor de pe Calea Girocului.” 


„Am luat-o prin parcul de lângă CEC-ul mare, direct spre Calea Girocului. 
Multă lume venea încoace şi m-am întâlnit cu cineva cunoscut şi mi-a spus că nu 
demult au trecut câteva tancuri din Calea Girocului spre Centru. Atunci, gândul meu a 
fost că trebuie făcut ceva pentru a opri acele tancuri să nu ajungă în centru, căci ştiam 
eu ce misiune au ele acolo, doar eu de acolo veneam si doar am văzut cu ochii mei ce 
făceau şi apoi ce mi-au spus şi oamenii aceea cu aruncatul în Bega, după ce-i călcau... 

Trebuia să fac ceva pentru binele acelor nefericiti. Cand am ajuns pe Calea 
Girocului, în dreptul poştei, aproape de unde locuiam eu, am văzut lume adunată din 
blocuri, dar razlet, cam vreo 40 de persoane. Eu eram foarte transpirat, din cauza 
mersului repede, căci mărturisesc, să fi fost ora 18 fără 10 minute, deoarece începuse 
să se întunece. M-am dus unde era grămada (mai multe persoane) şi, foarte indignat şi 
supărat pe ei, am strigat cât am putut, să audă toată lumea: Oameni buni, voi staţi aici 
ca la paradă si vă uitaţi cum trec tancurile, aşa-i? Voi nu vă gândiţi că aceste tancuri 
omoară oameni în Centru? Eu de acolo vin, le-am văzut cum fug după oameni, să-i 
calce! Chiar pe mine era să mă calce ! Oameni buni, nu vă daţi seama că-i omoară 
pe fraţii noştri? Haideţi sa le oprim! (fac o paranteză, să mentionez că, la capătul 
troleibuzului, pe Calea Girocului, unde întoarce, erau foarte multe troleibuze pe 
dreapta, care stationau; era şi unul pe stânga, chiar în fata poştei, cum stăm cu fata 
către Giroc; închid paranteza pentru a continua desfăşurarea). Haideţi sa le oprim, 
oameni buni! Acum sau niciodată! Şi m-am dus primul la troleibuzul acela de pe 
stânga, împingând, strigând cu putere: Heirup, heirup!. Am auzit în spatele meu voci 
spunând: Haideţi să-l ajutăm! M-am uitat în jurul meu. Erau mai mult tineri. Pe cei 
mai în vârstă îi intelegeam, erau mai precauti, aveau copii, familie. Dar, până la urmă, 
au venit şi ei, că troleibuzul nu vroia să se mişte. Era ca împiedicat. Atunci, cuiva i-a 
venit ideea să-l răsturnăm. Toţi vorbeau, nu se înţelegea nimic, nu puteam nici să 
împing, nici să ridic şi am strigat mai tare, ca să mă audă toţi: Comanda la mine, dacă 
vorbim toți, nu se înţelege nimic! Să-l răsturnăm la comanda: Heirup! Heirup! 
Heirup! Trebuie să spun că erau, totuşi, multi, dar şi troleul era greu; se ridica 30 cm 

in sus, dar nu se răsturna şi atunci am strigat: Nu merge, să se urce cineva sus, să 
scoată frâna! Uşile nu se deschideau, erau încuiate. Să se spargă geamul! Nu putem 
aştepta! Tancurile se aud venind! Trebuie să spun că geamul s-a spart cu mare 
greutate, securitul nu vroia să se spargă; în sfârşit, se urcă un tânăr. A luat volan prea 
mult stânga şi troleul a dat cu roata în trotuar; mulțimea împingea la innebunire... Am 
strigat: Ce faci? Ia volan dreapta şi noi împingem în faţă! Nu ştiu ce a făcut acolo, că 
s-a fästäcit sau nu cunoştea şoferie. Astia au împins la comanda Heirup! şi troleul s-a 
proptit drept într-un autoturism Dacia, de culoare crem deschis, de pe trotuar. I-a cam 
zdrobit masca din partea stângă. Am văzut că un vecin de-al lui s-a dus şi l-a anunţat 
sau el a coborât, văzând de pe geam, comod, întâmplarea; dar n-a crezut că-i vor 
zdrobi maşina. Am strigat la tânăr: Dă-te jos, nu esti bun de şofer]. S-a urcat altul 
care, într-adevăr, spre norocul nostru, cunoştea şoferie, că tancurile se-auzeau din ce 
în ce mai aproape... deja făcuseră colţul de la Lidia spre Calea Girocului... Până la 
urmă, au apărut şi noi tocmai baricadaserăm la timp...” 


„L-am întrebat cine l-a trimis să ne omoare.” 


„Acuma se făcuse întuneric. Luminile de pe stâlpii din Calea Girocului erau 
aprinse. Vedeam tancurile cum vin unul după altul; eram curioşi ce vor face când vor 
ajunge în faţa troleului. Eu m-am dus mai lateral, în faţa troleului-baricadă, şi am 
ridicat mâna în sus să oprească. Mă gândeam, în momentul acela, să nu ne strice 
baricada. Am avut noroc. A oprit chiar in fata troleului... gândeam că au primit ordin 
să se ducă în Centru, dar nu un ordin să fărâme troleibuze. Un altul a venit după el şi 
s-a aşezat în stânga lui. Mărturisesc că era mult fum de la eşapamentele lor şi lumina 
era slabă. Nici tanchiştii care veneau din spate nu ştiau ce se întâmplă in fata şi se tot 
aşezau pe două rânduri; mai mult loc nu era, că mai erau vreo şase troleibuze oprite 
pe dreapta, în linie; tancurile au tot venit, unul, ultimul s-a izbit din greşală de tancul 
din fata lui... am râs cu toţii, că ăia se ciocneau între ei... Mi-a venit ideea sa 
baricadăm cu troleele toate ieşirile... Apoi am strigat: Mergeţi acasă şi aduceți dalti, 
ciocane, răngi, să spargem butoaiele din spatele tancurilor, dacă scapă de-aici, să n- 
aibă motorină pe mai departe! Nu era nevoie să repet că unii veniseră cu răngi la ei şi 
au şi trecut la spart butoaiele. Era numai motorină pe jos. Eram preocupat... cineva 
zice: Dă-mi geanta! şi mi-o şi ia din mana. Era fiicä-mea... Nici n-o observasem... 
Cineva încerca să dea foc cu chibritul la motorina de pe stradă, dar nu ardea. Atunci 
am scos batista, am înmuiat-o şi i-am spus că numai aşa ia foc, că nu e benzină... 
Apoi l-am văzut pe fiu-meu, dar nu l-am trimis sus, acasă; gândeam: Lasă, să se uite 
Şi ei, să aibă ce povesti! 

Apoi m-am gândit de ce tanchiştii nu ies afară... probabil le era frică... Nu era 
de mirare, printre noi erau şi oameni beti, care loveau cu ranga aşa, a proasta, în tabla 
tancului... ” 

„În cap avea o plagă de 5 cm...” 


„M-am dus la primul tanc si am strigat: Jesi afară, omule! Îți promit 
securitatea, toți aici mă cunosc! Nu-ţi va face nimeni nimic! Nu vroia să iasă. M-am 
apropiat de vizorul tancului şi i-am spus: Nu aveţi încotro, sunteți baricadafi şi in 
față, si în spate! Si butoaiele cu motorină sunt sparte şi goale! Îți dau cuvântul meu 
că nimeni nu-ţi va face nimic! Până la urmă, l-am convins. Parcă-l vad cum ridica în 
sus capacul şi ridica mâinile in sus şi zice: Jaca, mă predau, dar să nu-mi faceţi 
nimic! l-am întins mâna şi i-am zis: Dă-te jos de pe tanc şi o să vezi că totul e in 
ordine! A coborât, parca il văd, era rotofei şi micut de statură, mi se pare că avea 
caschetă, nu ca ceilalți, cu căciulă de tanchist. Am strigat: Oameni buni, aceşti 
militari nu au nicio vină, nu şi-au atins ţinta, i-am oprit noi aici! Încă n-au făcut 
nimic rău, sunt de vină aceia care i-au trimis! Să-i lăsăm în pace! Cei de lângă mine 
m-au înţeles, pentru că n-au sărit la el să-l bată. Eu îl tineam de mână şi i-am spus: 
Hai şi spune-i şi la colegul dumitale să iasă, doar vezi că nu fi s-a întâmplat nimic ! 
Am mers împreună lângă tancul de lângă el şi i-a spus pe nume: Hai, ieşi! Ăla nu 
vroia. Hai, ieşi odată! Noi n-avem nicio vină! Uite ce-i aici, nu mai putem ajunge în 
Centru!... Apoi am văzut un lucru care m-a mâhnit... în dreapta mea, un tanchist plin 
de sânge, cu capul gol. L-au scos cum l-au scos oameni de rea-credintä. L-am luat de 
mână şi am strigat: Care l-a lovit? Voi nu intelegeti că aceşti oameni nu sunt, până în 
present, vinovaţi cu nimic? Uitaţi la acest om plin de sânge! Poate are şi el acasă doi 
copilaşi care-l aşteaptă la noapte, să vină sănătos acasă... L-am luat de mână si, 
văzând că rana din cap sângera tare, i-am spus: Vino la mine, să te pansez, locuiesc 
aici, în blocul ăsta. Nu s-a împotrivit... L-am întrebat cu ce l-au lovit. Ştia că a fost 
ceva tare. Când am ajuns în faţa blocului, cu el de mână, vecinele mele erau în faţa 
blocului... pentru ele era un duşman al nostru, în acea duminică după-masă, armata 
era, de fapt, împotriva noastră... În sfârşit, ajung la etajul patru, i-am spus la nevasta- 
mea să pună apă la încălzit, că e un rănit şi trebuie să-i spăl rănile, apoi să-mi aducă 
spirt, vată şi pansament... Vecinele, totuşi, mi-au adus vată, pansament, spirt, 
leucoplast. Avea mai multe răni. In cap avea o plagă de 5 cm... Mi-era milă de el... 1- 
am întrebat: Cu ce să te servesc, omule?. Cu nimic, mi-a spus el. Vreau numai apă, 
cât mai multă apă! M-am uitat mai atent la el, într-adevăr, avea buzele uscate şi era 
galben la fata... de durere... de spaimă. A băut câteva căni cu apă. L-am întrebat ce 
grad avea, pentru că văd diagonala de piele. Mi-a spus, plutonier-major, aşa ceva. L- 
am întrebat cine l-a trimis să ne omoare. Mi-a spus că el nu ştie nimic, a primit 
telefon acasă, să se prezinte în unitate şi să ajungă cu tancurile în centru. L-am 
întrebat: Omule, spune drept, în tancuri aveţi proiectile reale? Mi-a spus: Domnule, 
te rog să le spui de urgenţă să stingă focul, pentru că este muniţie reală ş,i dacă 
explodează, săriţi tot cartierul în aer ! Bineînţeles că, din momentul acela, am fost 
alarmat. Tanchistul şi-a dat cuvântul de onoare că nu minte. Şi era şi blocul meu în 
pericol. După ce i-am şters rănile, l-am dezinfectat cu spirt, cu vată; cred că avea 
usturimi. Am vrut să-l pansez măcar la rana gravă de la cap, dar n-avea răbdare. 
Stătea ca pe spini şi el. I-am spus să nu se infecteze. Mi-a spus că nu-i nimic că 
moare, ca şi-aşa nu se ştie ce vor face cei de la unitate cu ei... N-am mai insistat. Şi eu 

mă grabeam să ajung jos. Când am ajuns, am strigat la toți tanchistii să vină lângă 
rănit şi să plece la unitate, să spună că pe aici nu se trece! Cineva, un domn de lângă 
mine, m-a rugat să-l las cu el. I-am zis să aibă grijă de el; o femeie din mulțime mi-a 
zis: Lăsaţi-l, e de-al lor! În momentul acela, nu ştiam ce înseamnă de-al lor, securist 
sau militar? Cand mă uit printre tancuri, văd că s-a produs inevitabilul: alti doi 
tanchisti, răniți: unul avea un bandaj mare şi alb la cap. Am strigat: Măi, oameni buni, 
de ce nu intelegeti că nu-i lucru bun ce faceți?! Şi aceştia sunt fraţii noştri, lasati-i sa 
plece la unitate! Din momentul acela, am avut o altă preocupare: stingerea focului. 
Le-am spus ce aflasem de la tanchist, că sunt proiectile reale şi, dacă explodează, 
suntem toţi în pericol, şi locuinţele noastre la fel. Majoritatea m-a înţeles. Atunci am 
văzut deasupra noastră un elicopter care survola când la stânga, când la dreapta. Toţi 
ridicam pumnii spre el şi înjuram... Printre tancuri, nişte copii au dat foc la benzină. 
Am strigat la ei să stingă focul. Pe unul l-am trimis în tanc, să-mi spună dacă sunt 
proiectile. După cum mi-a explicat, mi-am dat seama că sunt aşezate în rastel. Din 
momentul acela, grija mea a fost să păzesc tancurile, să nu explodeze proiectilele. 

Am văzut unul beat care tot lovea cu ranga în capota tancului. M-am indignat 
şi am mers la el şi i-am spus: Mai, omule, după ce mai loveşti tancul? Tanchistii nu 
mai Sunt. Au plecat. De ce-l mai loveşti? M-a împins chiar brutal cu o mână şi mi-a 
spus: Lasă-mă în pace, tu ţii cu ei! Şi a început iarăşi să lovească... Atunci am apelat 
la mulţime: Oameni buni, să nu le distrugem ! Ne vom folosi de ele, dacă va fi nevoie, 
sunt ale noastre. E bunul nostru! Valorează milioane. Şi i-am spus respectivului: Tu, 
dacă ai putere, du-te în Centru! Acolo se omoară! Ai cu cine să te lupti, dacă esti 
bărbat! Nu tot lovi aici în tanc, pentru că aici s-a terminat! 

Iarăşi survola elicopterul pe sus, noi iarăşi ridicam pumnii! Am strigat să sune 
sirena (mentionez că pe Calea Girocului, pe blocul-turn cu 10 etaje, este o sirenă). 
Dacă această sirenă va suna, îi vor răspunde şi celelalte, şi-atunci toată lumea din 
împrejurimi va şti ce se întâmplă la Timişoara şi ne va ajuta. Un tânăr ne-a chemat să- 
i dăm drumul. Eu i-am spus că păzesc tancurile, să meargă ei. Dar nu ştiau cum se 
porneşte sirena. Un domn bine îmbrăcat, din dreapta mea, îmi zice: Vezi-fi, domnule, 
de treabă! Aia nu merge cum vrei dumneata, merge cu computer! Ce ştii dumneata?, 
i-am zis. Ai fost dumneata acolo, să vezi dacă merge cu computer? În seara aceea nu 
ne-am dat seama cine e tipul, dar a doua zi aflaserăm că au fost şi securişti printre noi, 
deoarece era un bloc de securişti localnici lângă piaţă... Au plecat acei tineri să dea 
drumul la sirenă. Ei nu s-au mai întors, dar nici sirena n-a mai sunat. ... 

Fiicä-mea a venit dupa mine, să merg acasă... Unii spuneau că vin tancuri de 
la Buziaş. Un altul a spus să mergem acolo, să le oprim şi pe alea. Eu le-am spus că 
rămân să le păzesc pe-astea, că au muniţie în ele.” 


„Cineva a spus că trag în oameni...” 
„Văzând că nu mai e nimic curios pe Calea Girocului, s-a format o coloană 
care a plecat spre Centru. Acum, c-aveam timp, am numărat tancurile. Erau şase la 


număr şi unul după baricadă, al şaptelea, între Giroc şi Strada Lidia. Pe acela nu l-am 
văzut. Am auzit de la nişte tineri că tanchistul a fost scos şi omorât în bătaie. Unii 

spuneau că nu-i adevărat, că trăieşte, că-i doar rănit şi l-au dus la spital. Coloana care 
mergea spre Centru nu ajunsese încă la Florăria din Calea Girocului şi se auzeau deja 
împuşcături dinspre unitate. Unii s-au întors să vadă, alţii au plecat mai departe, că şi 
din Centru se auzeau împuşcături... Cred că era 21.30... Din Calea Girocului se 
vedeau rachete (petarde) luminoase din acelea care se urcă sus şi coboară; erau când 
câte una, când câte trei. Vedeam şi eu trasoarele care urcau la cer... ne-am dat seama 
că ele nu sunt de manevră, deci s-a îngroşat gluma... Cum veneau ei către baricada de 
tancuri, lumea de prin cartierul de lângă Plafar îi întâmpina cu strigăte de ocară şi cu 
ce-i venea la îndemână... 

Venise cineva de acolo şi le spusese femeilor noastre din faţa blocului că se 
trăsese prin geam, nu ştiu la ce bloc, şi că ar fi omorât pe cineva în casă. 

I-am făcut pe plac lui nevastă-mea şi am venit în faţa blocului. A mai venit 
cineva care se retrăgea şi a spus că nu-i de glumă, că trag în oameni... M-am urcat sus 
la etajul IV... am intrat în uscătorie, care-i partea către tancuri, să pot vedea totul. 
Copiii mei au venit şi ei. Şi vreo trei de-ai vecinilor. Fiică-mea tresărea şi se apleca la 
geam când trecea prin fata noastră câte-un trasor. Eu nu mă aplecam, gândindu-mă, în 
momentul acela, că doar n-o să tragă în oameni... Eu n-am ştiut, în momentul acela, 
că ei au un alt plan...” 


„Trägeau în cei care ieşeau de după blocuri...” 


„Se apropiau tot mai mult. De sus am văzut primul ofiţer cu pistolul în mână; 
foarte atent a trecut de troleibuz, ca să vadă ce este cu tancurile... 

Acuma, când scriu cu mintea de-acum, îmi dau seama de nişte chestii, dar 
atunci nu ştiam. Ei erau indreptatiti să creadă că proiectilele lor cine ştie pe ce mâini 
au ajuns... probabil când le-au găsit intacte, or fi rămas surprinşi. Drept multam, pe 
noi ne-au împroşcat cu gloanţe ! Ofiţerul respectiv le-a spus că e în ordine, au apărut 
câţiva militari cu pistoale-mitralieră, care trăgeau, dar parcă aveau alt zgomot... Ai 
noştri din bloc erau toţi cu luminile stinse, se uitau la tancuri şi nu huiduiau, ca să nu 
se tragă în noi. A apărut încă un ofiţer, apoi altul, dar ăştia, când trăgeau, alt zgomot 
avea arma lor; şi mi-am zis: Păzea, ăştia au cartuşe adevărate! S-au dus, au văzut 
tancurile şi au strigat. Nişte tanchişti din spate s-au urcat în tancuri, le-au pornit; 
unele porneau, unele nu. Unii ofiţeri au plecat cu împuşcăturile mai departe, pentru că 
multi din fata îi huiduiau; alţii — cum am mai spus — aveau misiunea, cred, să-şi 
transporte tancurile la unitate, ceea ce s-a întâmplat. Am văzut un tanc cu lama în 
fata, venind să împingă troleul din fata... să poată trece şi alte tancuri... Am observat 
cum din intersecția Străzii Lidia cu Calea Girocului, când trăgeau trei rachete 
luminoase în sus... imediat, cineva din ofiţerii din faţă venea şi dădea raportul... de 
tras au tras cei din plutonul de trăgători din fata; erau în haine kaki... Acuma, dacă au 
fost şi securisti printre ei, îmbrăcaţi tot în kaki, rămâne să o stabilească oamenii in 
drept, dar de tras au tras, pentru că eu am fost martor ocular: şi nu numai eu, ci şi 
Vecinii, şi copiii. Am şi eu o mostră, găsită de copii a doua zi pe Calea Girocului. Un 
glonţ şi un cartuş pe care le tin în buzunar. Nu ştiu cui aparţin... Focurile de armă au 
ajuns până la Florärie... trăgeau cei din fata, care-i impingeau pe manifestanți către 

Centru ; ăştia de aici trăgeau şi ei in cei care ieşeau de după blocuri. Am stat pana la 
miezul nopţii; pe la ora unu m-am dus să mă culc, pentru că dimineaţa trebuia să mă 
duc la lucru. Mi-am băgat multă vată în urechi, să fiu sincer, să pot dormi. S-au tot 
auzit împuşcături până când am adormit. 

A doua zi, când m-am sculat, la ora opt, m-am dus să iau pită; vitrinele din 
Calea Girocului erau sparte şi nu era pită. M-am decis să mă duc la Spitalul Judeţean, 
era un magazin de pita acolo. Pe drum, pe Calea Girocului, am văzut lumânări în fata 
scării şi femei îndoliate plângând. Când am ajuns în faţa Spitalului Judeţean, am 
văzut un cordon de militari şi ofiţeri securişti. Nu lăsau pe nimeni să intre, să-şi vadă 
morţii. Am luat pită, am dus-o acasă şi apoi am plecat la servici în Piaţa Traian. 

Am trecut prin faţa Consiliului Judeţean. Era strajă din cadrul Armatei şi 
Securitate sau Miliție, că eu tot timpul i-am confundat pe ăştia, că au aceeaşi 
costumatie. În Piaţa Traian era la fel. Mi-am dat seama că erau stăpâni pe situaţie.” 


„Revoluţia noastră a fost o zvarcolire in masă...” 


„Deocamdată, mă opresc aici. În următoarele zile, am mai participat la mai 
multe acţiuni, dintre care: lămurirea oltenilor din Gara de Sud, să vină în centru şi să 
manifesteze cu noi; ei erau veniţi în haine de gărzi patriotice. Am reuşit să organizez 
numai vreo 300 să vină către Centru. Am spus, şi nişte tineri au scris pe o pancarta, 
pe pânză sau pe un carton: Craiova e cu noi! Am trimis nişte tineri să aducă un steag 
tricolor şi aşa am pornit către Centru, manifestând. M-am prezentat la Comitetul 
Frontului şi mi-au dat să patrulez cu patru băieţi prin Traian; aveam banderolă pe braţ 
şi trebuia să asigurăm liniştea. La miezul nopţii am fost imprastiati de goantele 
teroriştilor... Un coleg a fost rănit, împuşcat în pulpa piciorului şi l-am adăpostit în 
punctul termic, la căldură. 

M-am dus printre gloanţe cu articol la Poligrafie. Am trimis la Luptătorul 
bănăţean cum am oprit tancurile pe Calea Girocului, dar nu s-a publicat; probabil era 
prea mult adevăr... 

Toată lumea mă ştie, din cei care au fost pe Calea Girocului, ca omul cu 
căciulă neagră şi mesadă maro închis. Acuma sunt de nerecunoscut, pentru că de 
atunci nu m-am mai bărbierit: doliu pentru oamenii morți. 

De ce am făcut-o? Pentru că, pur şi simplu, eram duşi într-o stare de sufocare, 
o sufocare totală. De fapt, revoluția noastră a fost o zbatere de supravieţuire, o 
zvârcolire în masă...” 


(Arhiva..., Fond documentar, Relatare despre Decembrie 1989 la Timişoara, autor 
Ciuştea Constantin) 

| en SIBIENE 


Revolutia sibianä in hainä militarä 


Uneori, de fapt deseori, analistii evenimentelor uita ca sursele alternative pot 
oferi răspunsuri care, fără ştiinţa deţinătorilor, sunt detalii semnificative, informaţii 
şi nu doar expresii ale istoriei trăite. O astfel de oportunitate o pot oferi (încă!) 
interviurile de istorie orală. De curând, am intrat în posesia unui astfel de document. 
Astfel, Mircea Moga, în decembrie 1989, era comandantul ,,Subunitatii 01989”, in 
cadrul trupelor de aviaţie ale „Aeroportului Internaţional Sibiu”. Îi redau, cu 


fidelitate, narațiunea. (Mihaela Grancea) 


„Pentru mine, revoluţia a început în 17 decembrie, când am fost chemat la 
Unitate, deşi mă aflam în concediu. Era şocant, niciun militar în serviciu nu era 
chemat din concediu, decât în caz de pericol extern, ameninţarea graniţelor, 
terorişti... etc. Nu ştiam ce se întâmpla la Timisoara. Deşi am fost chemat, nu fusesem 
informat despre ce se întâmpla. Am aflat la Unitate, dar de la civilii care ascultau 
Europa Libera; ne spuneau că se trage în populaţie la Timisoara. Nu îmi venea a 
crede ce se întâmpla. Cum să tragă armata în populaţie? De la Bucureşti aveam ordin 
să ne înarmăm potrivit pentru o situaţie specială, deci să ne pregătim de luptă. 

Cum am ajuns în unitate, am fost chemaţi în şedinţă, unde ni s-a spus că un 
grup de agitatori, foarte puternic, s-a infiltrat în rândul oamenilor şi agita populaţia, şi 
că noi trebuie să apărăm Partidul şi Ordinea, să anihilăm agitatorii, cu alte cuvinte, ni 
se cerea să tragem în populaţie. Piloții au cerut să li se arate legea prin care ne era 
permis acest lucru, adică să intervenim în probleme interne. Ei, nefiind de acord să 
intervină armat, au refuzat; a fost un moment crucial. A fost dificil! 

Fiecare unitate avea personal auxiliar, este vorba de ceişti, ofiţeri de 
securitate, care nu erau subordonați unităţii, ci ministrului Afacerilor Interne. El 
informa despre tot ce se întâmplă în unitate, întocmea dosare şi înregistra pe bandă de 
magnetofon toate şedinţele din unitate. Din ziua imediat următoare au început să se 
întâmple lucruri tot mai ciudate (şi domnul Dinescu a afirmat, la „Realitatea”, în seara 
zilei în care decizia CSM de a desființa CNSAS a devenit publică: În Armată nu au 
existat securiști, dom'le! - n.m.) Pe 18 decembrie dimineaţa, l-am văzut pe ceist 
(ofiţerul de securitate) că alerga prin unitate strângând dosare, pe care le aduna în 
curtea unităţii, le dădea foc, astfel încât toate informaţiile care ar fi compromis 
partidul (?! - n.m) să dispară. Tot acum ni s-a confirmat că se trăgea la Timişoara, nu 
ştiam motivul exact, dar nu eram chiar de acord să tragem în populaţie. 

Bineînţeles, telefoanele sunau în permanenţă. Oamenii erau revoltați la gândul 
că armata ar putea trage în ei, cereau arme unii dintre ei, crezând că trebuie să lupte 
împotriva acelor grupuri de agitatori. 

Mi s-a întâmplat un lucru pe care nu am să-l uit cât am să trăiesc: eram de 
pază şi la gardul unităţii veneau oameni şi ne aduceau mâncare, băutură, diverse, ne 

mai întrebau dacă mai ştim câte ceva, şi în data de 19/20 decembrie, datele exacte mi- 
e foarte greu să mi le reamintesc, a venit la gard un om ce părea în stare de ebrietate şi 
mi-a spus: Diseară mergem în fata la Consiliu, să aprindem lumânări pentru cei 
morţi la Timişoara, vă rog să nu trageţi! În acel moment, mă gândeam ce am să fac 
dacă voi fi trimis chiar să trag în oamenii aceia printre care aveam prietenii, fraţii, 
verişorii, copiii prietenilor... Când s-a auzit că lumea se va strânge în faţa Consiliului, 
ni s-a dat ordin de către ceist să pregătim un reflector mare, cu care era dotată 
unitatea, pentru a fi pus pe mulțime şi astfel să se identifice agitatorii. Ştiind că vor fi 
oameni acolo, am mers la maistrul militar care se ocupa cu acest lucru şi i-am spus 
să-l verifice, i-am spus că este defect şi că asta trebuie trecut pe raport. Maistrul a 
refuzat, pentru că, dacă aveai în dotare aparatură defectă, erai acuzat de sabotaj, se 
făcea raport şi erai încarcerat; eu însă tot insistam să spună că e defect, dar în timpul 
discuţiilor a apărut comandantul şi 1-a spus maistrului că: ...dacă aparatul este defect, 
nu este nicio problemă, mă ocup personal de raport, eu îmi facusem planurile, dacă 
totuşi, eram trimis în misiune, pe Str. Turnişorului, îi dădeam foc (reflectorului - 
n.m.). Pentru că, eram conştient că, dacă se va trimite reflectorul în centru, oamenii, 
deşi veniseră cu un scop paşnic, s-ar fi panicat şi îmbulzit! Până la final a fost totul 
o.k., căci ni s-a făcut raport de către ceist. Noi am declarat că, în timpul testelor, 
reflectorul s-a ars! 

Prima dată s-a tras în 20 decembrie, în centrul oraşului, unde se afla biroul lui 
Nicu Ceauşescu. În seara de 20 decembrie au fost trimise trupele de infanterie 15-12. 
Dar se pare că nu militarii de infanterie au tras în mulţime, ci nişte oameni mai în 
vârstă, care erau îmbrăcaţi în militari şi care aveau ordinul de a agita mulțimea şi de a 
o timora în acelaşi timp. Dar şi unii militari au devenit instabili. Probabil că tensiunea 
şi stresul evenimentelor i-a făcut să îşi piardă echilibrul. A fost situaţia unui maior, 
coleg cu mine, Mihăilescu (Mihi), care a fost coleg cu mine nu numai la Sibiu, ci şi la 
Constanta, pe Kogălniceanu (aeroport — n.n.); altfel era un om cu o gândire liberă, un 
om cu care puteai vorbi absolut orice, să iti descarci oful legat de opresiunea 
sistemului. Nu ştiu nici azi ce s-a întâmplat cu el sau de ce a început să devină 
agresiv, căci erau colegi mai tineri care se plângeau că îi ameninţa, că arunca cu 
grenade după ei, că îi ameninţa prin unitate cu pistolul, totul până într-o zi, când în 
curtea unităţii i s-au mai găsit doar mantaua şi o armă automată, şi de „Mihi” nici 
urmă, a dispărut în negura cetii acelei zile reci de decembrie. 

Sibiul la Revolutie 


Situatia a ajuns la punctul culminant dupa moartea lui Vasile Milea, deci dupa 
22 decembrie (eroare, este vorba despre dimineata zilei de 21 decembrie! - n.m.). 
Acum, după deshumarea rämäsitelor sale, s-a descoperit că bănuiala era corectă, într- 
adevăr, a fost ucis, şi nu că s-ar fi sinucis, cum se spunea la acea dată. De fapt, 
nimeni nu mai ştia de cine să asculte, atunci a apărut haosul în gândirea noastră ca 
militari şi mai ales în gândirea civilului care nu mai ştia la ce să se aştepte de la 
armată, de la partid... Noi ezitam, nu ştiam de partea cui să fim: de partea partidului, 
aşa cum ne spuneau propagandiştii, sau de partea poporului care răbufnise după atâta 
amar de vreme şi parcă prinsese o forță inimaginabilă, gata să facă absolut orice, să 
distrugă tot ce însemna vechiul regim. 

Pe data de 23 decembrie, am fost trimis la turnul de control spre supraveghere, 
împreună cu meteorologul militar, când vedem cum din faţa aerogării apar maşini cu 
un pluton de securişti veniţi de la sediul lor de la Casa Armatei (situată şi astăzi în 
centrul oraşului, pe Bulevardul Victoriei, n.m.) şi era un pluton format din oameni 
mai mult tineri şi care dorea să preia unitatea prin forță, dar numai că s-a întâmplat 
tocmai invers, datorită unui gest necugetat, foarte riscat, dar şi eroic, al 
meteorologului, care atunci se afla (la momentul atacului), în camera meteorologului 
de la civili; când a văzut pe comandantul trupelor de securitate că iniţiază atac asupra 
garnizoanei, a sărit pe geam şi s-a aruncat peste comandantul respectiv şi l-a 
ameninţat cu pistolul din dotare, rugându-l ca acesta să le ceară celorlalți să lase 
armele şi să se predea. Adevărul este că acțiunea ar fi fost un gest sinucigaş din partea 
lor, căci unitatea noastră era bine dotată şi putea face faţă cu brio unui astfel de atac. 
Au fost primii noştri prizonieri! Comandantul ştia că sunt trupe care se pregăteau să 
deschidă focul în centrul oraşului, ştiam că deja fuseseră morţi, şi atunci am cerut ca 
aceste trupe să elibereze zona centrală imediat, dacă nu, atunci erau anihilate. Zona a 

fost eliberată, dar mai era problema ca aceste trupe să fie linşate de mulţime, daca 
plecau pe Bulevardul Alba-lulia (este vorba de şoseaua care are acest nume şi 
presupune accesul direct spre aeroport); atunci le-am sugerat securiştilor să traverseze 
câmpul până ajung în cartierul Strand, unde ar fi fost în siguranță. Aşa s-a procedat, 
şi episodul s-a încheiat cu 1-0 pentru noi. Atunci s-a aflat, deci într-un fel neoficial, 
că suntem de partea populaţiei! Din ziua aceea de 23 decembrie, totul era diferit, în 
aerogară nu avea voie să intre decât personalul autorizat, şi în ziua aceea am văzut 
cum se ridica bariera şi cum apar 4 Dacii brec negre, cu nr. de Bihor, de Sălaj etc., cu 
oameni înarmaţi foarte bine, cu arme automate, îmbrăcaţi ca atare, şi într-una din 
maşini se afla Nicu Ceauşescu cu Daniela Vlădescu, cântăreaţa din Braşov cu care era 
într-o relaţie la momentul acela; venise să ceară un elicopter pentru a putea ajunge la 
Bucureşti. Momentul a fost unul foarte tensionat, deoarece comandantul general a 
refuzat să le dea elicopter, pe bună dreptate, pentru că potrivit legislaţiei militare nu 
aveai voie să eliberezi echipament fără acord de la Bucureşti, acord pe care Capitala 
nici măcar nu l-a acceptat ca propunere. În aceeaşi zi, dinspre Cristian (comună 
limitrofă), venea înspre Sibiu, înspre aeroport, un grup de protestatari, care nu ştiu 
cum au reuşit să sfâşie totul, elementele de propagandă vizuală. Atunci mi-am dat 
seama câtă putere poate avea o masă de oameni uniţi de acelaşi scop, o masă 
dezlantuita. Norocul lor a fost că nu s-au întâlnit cu maşinile respective de securisti, 
pentru că, la cât de înarmaţi erau cei 200-300 de oameni, ar fi putut fi măcelăriți. 
Chiar am încercat să-i ajutăm pe civili. Ştiam, tot de la civili, că se trage de pe 
Continental (hotel din centrul oraşului - n.m.) şi am încercat să primim aprobările să 
mergem în razii şi să tragem asupra celor ce trăgeau de pe hotel şi încă o aprobare de 
a merge prin oraş să-i arestăm pe borfaşii care dădeau spargeri, că noi aşa fuseserăm 
anunțați. Nu am primit nicio aprobare. Am început să fim atacați, dinspre cimitir, 
unde erau depozite de muniţie şi unde se afla şi echipament antiaerian, am fost 
ameninţaţi cu familiile noastre dacă mai intervenim... Situaţia devenise din ce în ce 
mai grea, comandantul primea tot felul de ordine, ba de la FSN, ba de la Bucureşti, 
era un flux informaţional incredibil. Am hotărât, în momentele acestea (vezi, după 
exprimările subiectului, felul în care trecutul devine prezent - n.m.), să trec în 
centrală, băieţii de acolo nu au mai făcut fata. Astfel toată informaţia ajungea mai 
întâi la mine. Cum acum era cam evident că nimic nu va mai fi ca înainte, dar nimeni 
nu ştia cum va fi, ceistul de la noi din unitate simţea cum că nu îi va fi tocmai bine şi 
atunci a început să stea numai în preajma comandantului, să umble înarmat, la toţi ne 
era frică de el. În 24 am primit un fax pentru comandant, în care ni se cerea din 
Bucuresti să fie arestaţi toţi ceistii din toate unităţile din ţară. Înainte de a proceda 
astfel, trebuia să vorbesc cu comandantul meu, pentru aprobare. În final, am reuşit să 
îl prind singur, am primit ordin să găsesc o cameră cu gratii, în care să-l închid, în cea 
mai mare discreţie. pe securistul de la noi. Acesta nu avea voie să intre cu nimic 
asupra sa în acea cameră. Colegii mei nu ştiau ce ordine primisem, aşa că observaseră 
că eram tot timpul după securist şi, crezând că sunt informatorul lui, m-au acuzat de 
trădare, că am fost informatorul securităţii, şi m-au dus în curtea unității să mă 
execute; norocul meu a fost că a venit comandantul cu ordinul de arest al securistului 
şi am scăpat din mâinile colegilor mei, care acum mă amenințau cu arma... Securistul 

a fost arestat, şi toate documentele acestuia au fost confiscate (mai putin cele distruse 
în 18 decembrie - n.m.) 

După 25 decembrie 1989, după ce soţii Ceauşescu fuseseră executaţi, am 
crezut că totul se va detensiona. Dar nu a fost chiar aşa. Tragerile au continuat, chiar 
era să intrăm în conflict armat cu o brigadă de tancuri de la Făgăraş, care trecea prin 
Sibiu în drum spre Orăştie. Tanchistii ştiau că aeroportul e sub sechestrul teroristilor! 
În ziua aceea eram iarăşi de pază, când am auzit, de departe, şenilele tancurilor 
sfârâind şi scoțând nişte zgomote înfiorătoare! Dar cel mai înfricoşător moment a fost 
când a trebuit să facem linie defensivă împotriva lor; mi-am sunat familia şi mi-am 
luat rămas bun şi am trecut în defensivă, nici nu iti imaginezi (se adresează studentei 
care l-a intervievat!) ce înseamnă să auzi cum turela tancului se mişcă, studiindu-şi 
inamicul! Am avut iarăşi noroc, cu unul dintre colegii mei care fusese în urmă cu o 
lună jumătate în pregătire la Făgăraş, la brigada blindate. Aşa s-a început o discuţie 
liberă, fără portavoce, de genul: Asa-i că tu eşti Pavelescu de la 01989 Aviaţie Sibiu?. 
Răspunsul a urmat rapid: Da, dar tu nu eşti Morariu de la 1613, Brigada de blindate 
Făgăraş?. 

Şi am uitat să iti povestesc că, în seara de 24 decembrie, s-a întâmplat un lucru 
ciudat. Ti-am spus că de pe 19 decembrie, lucram în centrală; ei bine, pe 24 
decembrie am primit un telefon, prin care mi s-a cerut să fac legătura la comandant, 
curios fiind, am rămas pe fir. Comandantul era anunţat că în 15-20 de minute o să fie 
sunat, să primească un nou ordin. Într-adevăr, nu au trecut nici 15 minute şi 
comandantul a fost sunat, era loctiitorul ministrului Apărării, i-a cerut comandantului 
meu să pregătească elicoptere pentru o misiune cu următoarele cerinţe: fără radio, 
fără far şi care să zboare la joasă altitudine, dar nu i-a spus unde va pleca. Piloții şi-au 
sunat familiile, şi-au luat rămas bun, era o misiune extrem de periculoasă! 
Elicopterele au decolat către Deva, urmând ca acolo să afle unde se vor deplasa. La 
Alba, un elicopter a fost doborât. Cadavrele piloților erau carbonizate, iar urmele de 
pe elicopter arătau, în mod evident, că fusese doborât; erau şi două cadavre în plus, 
greu de identificat, se pare că erau Nuta şi Mihalea, organizatorii mişcărilor din 
Timişoara, se pare că fuseseră condamnaţi la moarte. Asta a fost! 

Adevărul nu va apărea pe deplin la suprafaţă până nu va dispărea şi ultima 
rădăcină de comunism din sistemul nostru politic; dacă nu se va curäfi şi nu se vor 
întoarce cărțile pe faţă, oricât de oripilant ar fi ceea ce se află, niciodată nu vom şti de 
ce s-a întâmplat tocmai la noi să cadă sistemul comunist prin violenţă, să se întâmple 
acte atâta de ciudate în timpul revoluţiei, dar şi după. (...) 

Am fost reţinut în unitate până pe 20 februarie 1990, timp în care aeronave 
ciudate tot aterizau pe pista aeroportului, înainte şi chiar după moartea soţilor 
Ceauşescu. Era clar că până la execuţia cuplului, în Sibiu fuseseră trimise trupe 
speciale pentru a-l proteja pe fiul dictatorului, Nicu Ceauşescu! După Revoluţie, deci 
din 1990 şi până în 1993, nu am mai fost chemaţi la întrunirea anuală a Aviației, dar 
în 1993, când ne-am întâlnit toţi, numai de Revoluţie am vorbit, fiecare povestindu-si 
bucatica lui. 

In concluzie, o să mai treacă mult timp până o sa ştim exact ce s-a întâmplat în 
Decembrie 1989, şi mai ales ce a declanşat şi ce s-a întâmplat după, de s-a ajuns 
acum, aici...”. 


(Interviu realizat de studenta Cătălina Georgeta Onofrei, de la Facultatea de Istorie si 
Patrimoniu din cadrul Universităţii „Lucian Blaga” din Sibiu, 12 decembrie 2007). 


Sibiul unui proletar nostalgic 


„...Vinovat de toată situaţia era Ceauşescu (informatorul se referă la penuria de 
alimente, la restricţiile referitoare la utilizarea energiei - n.m), pentru că toate 
alimentele erau trimise la export, dar mai ales Elena Ceauşescu, pe care oamenii 
vroiau să o vadă moartă. Credeau că prin schimbarea conducătorului, a lui Ceauşescu, 
situaţia se va schimba. Oamenii strigau: Jos Ceauşescu, nu Jos comunismul!, 
poporul îl invinovätea pe el, nu regimul! Primele manifestații au avut loc in 18 
decembrie, miercurea, când muncitorii au dat foc cantinei Întreprinderii Balanța I, iar 
a doua zi, joi 19 decembrie, la Balanța IT, in jurul orei 9 dimineaţa, 20 de muncitori 
au ieşit in fata fabricii şi au strigat: Venifi, frați muncitori, lângă noi, sa dărâmăm 
regimul ceauşist! Cei din conducerea fabricii au ieşit la poartă şi ne-au spus să nu 
plecăm nicăieri, dar eram prea hotărâți, ca să ne împiedice cineva, nimeni nu a ţinut 
cont de ceea ce ni se spunea, nu vedeam altă soluţie: ori muream, ori träiam! Aşa am 
simţit noi în acele momente. Totul a fost la întâmplare, spontan. 

După ce ne-am strâns în faţa fabricii, am plecat de la fabrică, am trecut Podul 
Gării; pe drum s-au alăturat oamenii, muncitorii de la Uzina Mecanică, Balanța I, 
când s-a ajuns în Piaţa Revoluţiei (Piaţa Mare), au venit şi cei de la Independența şi 
din alte locuri. În Piaţă, în jurul orei 10.00, s-a tras primul foc de armă, oamenii au 
dat foc la două masini ale Poliţiei, veneau din ce în ce mai multi, Piaţa era înconjurată 
de Armată. Pe la 6 seara s-a mers şi s-a dat foc la toate maşinile Poliţiei din centrul 
Sibiului. La 2 noaptea au început să se risipească. 

Apoi, în zilele următoare, s-a protestat şi vineri, şi sâmbăta la fel. Pe 22, când 
a fugit Ceausescu, au ieşit toți muncitorii şi Armata. Revolutionarii s-au urcat pe 
tanchete, se striga: Jos Ceauşescu cu popa Streza din Räsinari!. 

După 22, după căderea lui Ceauşescu, da, atunci au fost cele mai multe 
victime. La Sibiu au murit 101 persoane, au fost 650 de răniţi, au rămas în jur de 180- 
200 de handicapati, din câte ştiu eu. 

Sibiul devastat 


Muncitorii au facut filtre, controlau trecatorii, daca nu se opreau, se tragea. 
Orasul era survolat de elicoptere ale Armatei. Intr-una din zile, in Piata Mare a aparut 
comandantul Garnizoanei 12, unu’ Dragomir, cu colonelul Suceava de la Bucuresti, 
care a şi rămas in Sibiu o perioadă. În zilele acelea... nu se ştia... se trăgea la 
întâmplare, Armata devasta sediul Poliţiei şi invers. 

Securitatea l-a vândut pe Ceauşescu, nu i-a ascultat ordinele, a trecut de partea 
poporului! Trăgeau şi Gărzile Patriotice, care primiseră armament de la intreprinderi 
pentru a se apăra, era un haos total... se trăgea şi în cavouri, unde se credea că sunt 
ascunsi teroristi, peste tot erau suspecți... după 22-23, elicopterele care survolau 
oraşul au tras într-un grup de 5 muncitori de la fabrica Dumbrava. Pe unele străzi au 
fost puse simulatoare care imitau sunetul de mitralieră, oamenii erau derutati, multi 
nu mai ieseau din case. Poate ăsta era rostul! Cei consideraţi terorişti au fost scoşi din 
morga spitalului şi aşezaţi în curte, dezbräcati, cu hainele sub cap! 

După 25 au devenit din ce in ce mai rare impuscaturile, iar după 1 ianuarie, 
oamenii începuseră deja să se reorganizeze, în intreprinderi se făceau restructurări...” 


Când participantul sibian a fost întrebat cu referire la efectele revoluţiei, 
acesta a dat un răspuns debusolant pentru cea care a realizat interviul: 


„Acum e mai multă libertate, dar nu şi mai multă corectitudine, în magazine 
se găsesc de toate, dar situaţia românilor nu e mai bună... Poate că multi dintre noi, 
dacă ştiam ce urmează, nu ne mai riscam viaţa! Ce să faci cu libertatea, dacă sunt 
oameni care mor de foame? Parcă era mai bine atunci!” 

(Informator: Ion Deaconescu, născut în martie 1940, fost maistru la fabrica Balanța, 
acum pensionar, domiciliat în Sibiu) 

(Interviu realizat de Crina-Madälina Vâlceanu, studentă la Facultatea de Istorie şi 
Patrimoniu, din cadrul Universităţii „Lucian Blaga” din Sibiu, 10 ianuarie 2008). 


Observăm, pe de o parte, puterea de sugestie şi informaţiile inedite şi încă vii ale 

primei relatări şi, respectiv, stereotipia celei de a doua. Oare nostalgia, vezi 
exerciţiul celui de al doilea informator, poate şterge atât detaliile, cat si 
semnificaţiile episoadelor de conflict, poate atenua emoția experienţei retrăite prin 
reamintire ? (Mihaela Grancea ) 

| a DIN REVOLUTIE 


Constantin Zăbulică 

31 de ani, căsătorit, a fost împuşcat în torace, în 
17 decembrie 1989, la Timişoara. Cadavrul nu a mai fost 
găsit. A luat drumul celorlalte 43 de ,,colete” spre 
Crematoriul „Cenusa” din Bucuresti. 


Vaduva Liliana Zabulica declara: 


„În 17 Decembrie 1989 eram acasă cu soţul meu. 
Fiica mea era plecată în oraş, cu fratele soţului meu... Pe 
la orele 1.00 a venit la noi un prieten de-al soţului meu, 
care era foarte speriat. Şi zice soţului meu: Mă, tu ştii ce 
se întâmplă prin oraş? La care soţul meu: Nu, ce se 
întâmplă? Păi, mă, este manifestaţie, s-au adunat 
oameni la Prefectură şi lumea a ieşit în stradă! Haide, 
nu vii şi tu?, îi zice soţului meu. Soţul meu s-a îmbrăcat în cinci minute şi a plecat cu 
el. Eu l-am întrebat: Unde pleci, măi, Costele, de-acasă, dacă în stradă este ce este, 
ce spune că este prietenul tău?! El n-a stat la discuţii cu mine, s-a luat şi a plecat. 


Am rămas singură în casă. Tremuram, mă 
gândeam la fata mea care era plecată, în acel moment, cu 
cumnatul meu în oraş... Soţul avea 31 de ani. Fetiţa avea 
6 ani şi patru luni. Într-un târziu, a apărut fata cu 
cumnatul meu şi l-am întrebat ce este prin oraş. Şi el mi- 
a răspuns că nimic. Zic: Păi, pe unde aţi umblat? Pe la 
gară. Zic: Uite care-i treaba, frate-tu a plecat în oraş cu 
un prieten de-al lui. În centru şi pe la Prefectură este 
lumea adunată, că e bai mare prin oraş. Şi, bineînţeles, 
am rămas în casă aşteptând, tremurând de frig, nu mai 
ştiam ce să mai fac, să ies şi eu, să plec, să mă duc să văd 
unde s-a dus el.. 

Locuiam în Calea Lipovei, pe strada Constantin cel Mare. Am rămas în casă şi 
am aşteptat. S-a înserat. Cum auzeam pe coridor ceva gălăgie, săream la uşă, repede, 
să văd dacă nu este el, dar nu a fost. N-aveam nici o presimtire... eram neliniştită... 
prietenul lui spunea că lumea scandeaza: Jos Ceauşescu... 

Nu-l interesa politica, el nu a vrut niciodată să se facă membru de partid. Era 
un bărbat căruia îi plăcea libertatea... A vrut să plece în Germania pe vremea lui 
Ceauşescu. Dar i-a fost frică să nu-l prindă la graniţă şi a renunţat. 

Am plecat luni dimineaţa la servici şi de la servici am sunat. Toată noaptea n-a 
venit acasă. Şi eu n-am dormit... nicio veste... am aflat mult mai târziu cum s-au 
derulat evenimentele. 

El a demonstrat în oraş cu prietenul lui, până seara târziu. Seara s-au retras, s- 
au dus la prietenul lui acasă, au mâncat. Prietenul lui a zis să rămână la el, să doarmă 
acolo, pentru că-i târziu. Şi el n-a vrut să rămână, cu gândul că fata lui... n-o avut 
stare, n-o rămas acolo şi o venit spre casă. Prin Calea Sagului. Singur. Nu circula 
nimic. Deci o venit pe jos, pe Bulevardul 6 Martie... actuala 16 Decembrie 1989. 

Luni, în data de 18, eu m-am dus la servici, am sunat la una dintre cumnatele 
mele şi i-am zis că în Timişoara e bai mare, sunt demonstraţii. Ca să ştie şi ei. Ei nu 
ştiau nimic. Am sunat şi le-am zis că la noi e bai mare în oraş. Costel a plecat de 
acasă duminică şi nu s-a întors... nu ştiu absolut nimic de el... Eu mă gândeam, într-un 
fel, că poate e arestat. 

Am auzit la servici că s-a tras şi-am auzit şi seara, acasă, când se trăgea. Deci 
am auzit din casă cum se trăgea, dar eu nu mă gândeam că vor fi morţi. Am gândit că 
trage, aşa, să-i sperie... mă gândeam că, poate, ori e ascuns pe undeva, ori e arestat. 

Colegele mele, după câteva zile, văzând că eu m-am dus la servici şi tot le 
spuneam: Măi, nu a apărut!... m-am dus şi la el la servici şi l-am căutat, să văd dacă 
nu cumva s-a dus direct la servici — el lucra la Banatul atunci. Sau dacă vreun coleg 
de-al lui l-a văzut, ştie cineva ceva de el. Nimic. De prietenul lui nu dădeam, iarăşi, 
nu ştiam de unde să-l iau nici pe ăla, că ăla n-a mai venit să mă caute, era speriat, nu 
ştiu ce treburi avea şi el... Deci nu ştia nimic de el... 

M-am dus la Puşcăria Popa Sapca şi-am întrebat la poartă să-mi zică dacă 
printre arestaţi se găseşte un bărbat cu numele Zăbulică Constantin. S-a uitat pe tabel 
un domn de la poartă şi a zis că: Nu, doamnă, nu este nici ... ... Domnule, a fost 
arestat! Poate i-afi dat dumul între timp ... Nu, doamnă, n-a fost arestat! Deci nu 
există numele ăsta pe nicio listă! 

În 20, când s-a dat drumul în spital, la Judeţean, atunci s-a dus un verişor de- 
al lui, care locuia în Timişoara, în perioada aceea, şi cu fratele lui mic care era la noi, 
s-au dus la Judeţean şi s-au uitat la cadavrele care erau acolo. Erau câteva cadavre 
dezbrăcate, dar nu era el printre... 

Colegele de la servici îmi ziceau şi varianta asta: poate e fugit dincolo. Că 
ştiau că ar fi vrut să fugă. Şi eu tot le ziceam: Nu are cum să fie plecat dincolo fără 
să-mi dea mie niciun semn. Nu mi-a dat niciun telefon să întrebe de fată, măcar, dacă 
nu de mine. Eu am aflat... nu ştiu exact data... într-o dimineaţă, colegele mele mi-au 
zis: Lili, ai auzit, azi, la Radio Timişoara, anunţul? S-a dat un anunţ că un bărbat, 
între 25 şi 30 de ani, a fost dus, în data de 17 Decembrie, seara târziu, la Spitalul 
Odobescu şi, de acolo, dus la Morga Spitalului Judeţean, în 18 dimineaţa. Imediat 
mi-am cerut voie de la servici şi am plecat, împreună cu o colegă, la Spitalul 
Odobescu, să văd despre ce este vorba... 

Am ajuns la poarta Spitalului Odobescu, m-am întâlnit cu un domn doctor în 
poartă, i-am zis că dimineaţă s-a dat un anunţ la Radio Timisoara, în legătură cu un 
cetăţean decedat în 17 Decembrie. M-a întrebat cine sunt, i-am zis că sunt soţia lui... 

M-a întrebat câteva detalii... i-am spus cum arăta, ce avea la el, cum era îmbrăcat şi, 
atunci, domnul doctor mi-a zis: Poftifi inauntru!. 

M-am dus înăuntru, m-au rugat să iau loc pe o canapea, într-un birou, acolo, 
au chemat pe asistenta-şefă, s-a aşezat in fata mea, m-a rugat, din nou, să-l descriu pe 
soţul meu, câți ani avea, cum arăta, cu ce era îmbrăcat, din cap până în picioare, i-am 
descris exact tot ce avea la el. În momentul acela, doamna asistentă, Buruiană 
Mariana, parcă, a scos din buzunar o pungă în care era läntisorul soţului meu, cu 
cruciulita, un ghiul de aur şi läntisorul, tot de aur, o brățară de argint şi suma de 3000 
de lei plină de sânge. Dar, bineînţeles, toate acestea le-a scos din buzunar după ce eu 
am descris exact ce avea la el. După aceea am zis cu ce era îmbrăcat şi a trimis pe 
cineva să aducă faţa de pernă în care erau păstrate hainele soţului meu şi pantofii din 
picioare, cu excepţia şosetelor şi a chilotului, care rămăseseră pe el. L-au dezbrăcat. 
Şi mi-au zis că l-au ţinut acolo până dimineaţă, în data de 18, la Spitalul Odobescu... 
L-au ţinut în morga lor până dimineaţa, în data de 18, şi-n data de 18, domnul doctor 
Gornic a dat ordin să se aducă la Morga Spitalului Judeţean... 

Nicio clipă nu m-am gândit că ar putea fi decedat. Am început să tremur toată, 
îmi tremurau picioarele, plângeam, nu mai ştiam, deci ca şi cum mă gândeam că nu-i 
adevărat, nu ştiu cum să vă zic ce momente cumplite am trăit, nici nu vreau să-mi 
aduc aminte... 

M-am dus, după aceea, cu doamna asistentă-şefă şi cu domnul doctor la 
Procuratură, pentru că doamna asistentă nu mi-a înapoiat bijuteriile şi banii decât în 
fata procurorului... Doamna a declarat la Procuratură că au anunţat despre un cetăţean 
neidentificat... i-a făcut raport medico-legal şi procurorul i-a zis să ţină bijuteriile la 
dânsa, poate, poate, vine cineva într-un final, şi banii, şi alea să le ţină, să le păstreze. 
Şi hainele erau ţinute în spital, acolo. Erau pline de sânge... 

Şi-atunci, noi ne-am dus la Procuraturä şi s-a eliberat certificatul de deces in 
revoluţie... pe adeverinţa de la Medicina Legală scria: plagă prin împuşcare, toracică, 
parcă... nici vorbă să se descopere cine l-a împuşcat. 

Era târziu, era seară... cam în jurul orei 11.00 cred că era, când l-au dus la 
spital... A mai trăit... nici cinci minute, au zis asistentele, şi a decedat. Bine, el a fost 
dus din stradă de nişte cetăţeni necunoscuţi. N-au vrut niciunul din ei să-şi dea 
numele. Eu am dat anunţ la Radio Timişoara şi am rugat ca persoanele care au dus un 
cetăţean împuşcat, în data de 17, la Spitalul Odobescu, să vină, să ia legătura cu 
mine... Nu s-a prezentat absolut nimeni. Deşi am spus că n-o să le spun numele 
niciunde, n-o să divulg nimic... 

Nu s-a găsit nici cadavrul şi nici unde a fost împuşcat... lar vinovatii...” 

Monumentul funerar al lui Constantin Zăbulică 


(Arhiva... Fond audio, Declarația văduvei Liliana Zăbulică, consemnare Liza 
Kratochwill, adaptare Doina Magheti) 


Chipuri de eroi de la Timişoara 


Andrei Maria 
n.1964-m.1989 


Muncitoare la ,,UTT”, născută la data de 23.08.1964 în localitatea Stroesti, 
județul Vâlcea, a decedat în data de 17 decembrie 1989 la Timişoara, împuşcată în 
cap. 

În după-amiaza zilei de 17.12.1989, Maria plecase in oraş, împreună cu vecinul 
ei, Giurgiu Ionel, manifestând împotriva regimului comunist. Ei s-au deplasat pe traseul 
Calea Sagului — Piaţa Maria — Catedrală — Complexul Studenţesc. 


Podul „Michelangelo”.Demonstratia din 17 decembrie 1989 


De aici, cu o coloană de manifestanți, au ajuns la Podul Decebal, unde s-a 
deschis foc armat împotriva lor. 


Podul Decebal. Reconstituirea masacrului din seara de 17 decembrie 1989 


Amândoi au fost loviți de gloanţe, Maria fiind împuşcată mortal în cap, iar Ionel 
rănit în picior. 

Podul Decebal. Secvente din reconstituire. 


Maria a fost transportată de o maşină particulară, în care se mai aflau 3 răniţi, 
la Spitalul Judeţean Timişoara, unde a decedat în momentul în care i s-a acordat 
primul ajutor. Corpul decedatei a fost sustras din morga spitalului şi a fost transportat, 
alături de cadavrele eroilor timişoreni, la Bucureşti, unde a fost incinerat. 

Prin hotărârea Consiliului Local, Strada Înfundată din Timişoara poartă 
numele Eroului-Martir Andrei Maria. 


Asociaţia „Memorialul Revoluţiei”, care cinsteşte memoria eroilor căzuţi în 
Decembrie 1989, a amplasat, în apropierea Podului Decebal, statuia „Pieta”, realizată 
de sculptorul Petru Jecza, care marchează numele martirilor căzuţi la Podul Decebal. 

Banciu Leontina 
n.1950-m.1989 


Muncitoare la „AEM” născută la 03.01.1950, in localitatea Borleasa, 
județul Bistriţa-Năsăud, a decedat la 17 decembrie 1989 la Timişoara, împuşcată în 
masacrul de la Podul Decebal. 


În după-amiaza zilei de 17.12.1989, Bânciu Leontina plecase în oraş, împreună 
cu soţul ei, Bânciu Ioan, pentru a manifesta împotriva regimului comunist. Ei s-au 
deplasat alături de o mare coloană de manifestanți pe traseul Calea Sagului — Piaţa 
Maria — Catedrală — Complexul Studenţesc. De aici, în seara zilei de 17.12.1989, 
coloana de demonstranți s-a îndreptat spre Penitenciarul „Popa Şapcă”, pentru a cere 
eliberarea celor arestaţi de forţele de represiune. 

La Podul Decebal, în întuneric, au aşteptat trupe ale M.Ap.N înarmate, care, 
fără somaţie, au tras direct în coloană, Leontina a fost împuşcată direct în inimă şi a 
murit în braţele soțului. 


74 


loan Banciu la locul în care a fost împuşcată soția, Leontina Banciu 


Cadavrul Leontinei a fost transportat la Spitalul Judeţean Timişoara, de unde a 
fost sustras şi, alături de trupurile eroilor timişoreni, a fost ars la Crematoriul ,,Cenusa” 
din Bucureşti. 

Prin hotărârea Consiliului Local, Strada Narciselor din Timişoara poartă 
numele Eroului- Martir Bânciu Leontina. 

Soţul, cu sprijinul Prefecturii Bistriţa-Năsăud, a ridicat 
monument memorial în localitatea Borleasa. 


A 


în anul 1990 un 


Inaugurarea monumentului dedicat eroului-martir Leontina Bânciu 
Borleasa, jud. Bistriţa-Năsăud 


Asociaţia „Memorialul Revoluţiei”, care cinsteşte memoria eroilor căzuţi în 
Decembrie 1989, a amplasat în apropierea Podului Decebal , statuia ,,Pieta”, realizată 
de sculptorul Petru Jecza., care marchează numele martirilor căzuţi la Podul Decebal. 
Monumentul reprezintă momentul în care Leontina cade împuşcată în braţele soţului 
ei. 

Belici Radian 
n. 1966 - m. 1989 


Muncitor in echipa de pompieri de la Intreprinderea ,,Solventul”, născut la 
28.11.1966 in localitatea Jebel, judetul Timis, a decedat la 17 decembrie 1989 la 
Timisoara, impuscat in cap in Piata ,,700”. 


...17 decembrie 1989. În jurul orei 17,00, soţii Belici se aflau în Piaţa ,,700”, pentru 
cumpărături. Ca marea majoritate a timişorenilor, trăiau tensiunea situației explozive 
înstăpânite în oraş în acea zi. La un moment dat, s-au auzit împuşcături izolate, apoi 
rafale, care au devenit tot mai dese! Radu i-a cerut soţiei să se întoarcă acasă. În ceea 
ce-l privea, a refuzat să dea curs rugämintilor soţiei de a se întoarce împreună. Radu 
dorea să se alăture timişorenilor care manifestau pentru libertate în Piaţa Operei. Dar 
un glonţ l-a lovit în plină figură, perforându-i maxilarul şi iesindu-i prin ceafă! Se ştie 
că a fost dus la Clinica Oftalmologică, la circa 200 de metri de locul accidentului. Ulterior, 
va fi dus la Spitalul Judetean. Mama l-a căutat cu disperare în toate spitalele şi la toate morgile 
din Timisoara, dar trupul lui Radu şi cele ale altor 42 de timişoreni fuseseră transportate la 
Bucureşti şi incinerate, pentru a se şterge urmele represiunii, în conformitate cu hotărârile venite 
de la Bucureşti (operaţiunea „Trandafirul”). Cenuşa lor va fi aruncată într-o gură de canal in 
apropierea localitatii Popesti-Leordeni. 

Radian Belici nu are un mormânt; familia i-a amenajat o troiță in Piaţa ,,700”, care este 
fixată de masivul zid de cărămidă roşie, având în centrul crucii rama cu chipul Eroului- Martir. 


Prin hotărârea Consiliului Local, scuarul din apropiere poartă numele Eroului- 
Martir Radian Belici. 

Asociaţia „Memorialul Revoluţiei”, care cinsteşte memoria eroilor căzuţi in 
Decembrie 1989, a amplasat în Piaţa ,,700” statuia „„Omul-ţintă”, realizată de 
sculptorul Bela Szakacs, care marchează numele martirilor căzuţi în zona Pieței 
„ 700”. 


Adrian Kali 
Ioan Bânciu 

| ÎN sui ŞI ATITUDINI 


Revoluţia morală din România nu s-a produs. 
Victima şi criminalul stau alături în mlaștină. 


Radu Portocală, scriitor şi jurnalist, autorul cărţii „Autopsia unei lovituri de 
stat”, a ales exilul. Trăieşte în Franţa, este urmaşul ministrului liberal Radu 
Portocală (încarcerat la Penitenciarul din Sighet, temniţă din care n-a mai ieşit). 

În Arhiva Memorialului Revoluţiei Timişoara am găsit frazele sale captivante 
despre România lui Decembrie 1989, despre scenariile şi bizareriile ce tin de 
contextul istoric al Europei de-atunci, despre ,,monstrii noştri deveniți bătrâneii 
cumsecade care dau lecţii de democraţie la ei în sat”... (Doina Magheti) 


La TVR, un ţăran din Maramureş saluta revoluţia cu pâine, sare şi o sticlă de 
ţuică... 


„Practic, în timpul evenimentelor ce se derulau în România, printr-o 
întâmplare fericită (să spunem), am avut ocazia să fiu invitat în decembrie 1989, de 
către postul de televiziune Antenne 2, care primea prin satelit o cantitate enormă de 
imagini din România, pe care nu le-ntelegea nimeni şi care trebuiau privite, 
interpretate, traduse şamd. Deci am fost rugat să vin în redacţie şi să stau în fiecare zi, 
de dimineaţă şi până seara, să văd ce se-ntâmplă. Şi foarte repede mi-am dat seama că 
anumite lucruri sunt artificiale în aceste transmisii. Mi-aduc aminte că declicul (ca să 
spun) a fost într-o seară, târziu, când la Televiziunea din Bucureşti a fost prezentat un 
țăran din Maramureş, care venise să salute revoluţia cu pâine şi sare şi cu o sticlă de 
ţuică şi care tinea un discurs, pe care, evident, îl învățase pe dinafară, care, evident, 
fusese scris mai demult şi care avea un aer de intervenţie la Cântarea României... 
era un fel de punere în scenă absolut ridicolă. Şi-atunci mi-am dat seama că ceva nu e 
spontan, ceva nu e normal în ce se întâmplă. Deci am început să privesc cu alţi ochi 
tot ce venea de-acolo şi am văzut 12 ore de emisiune în fiecare zi, dacă nu chiar mai 
mult, şi această colaborare a culminat cu momentul aşa-zisului Proces al lui 
Ceauşescu pe care, fiind singur în studio, în seara aia, a trebuit să-l traduc. A fost 
prima oară în viaţa mea că am putut interpreta. lată un moment greu pentru mine. Ei, 
toate astea s-au adunat, s-au suprapus şi, la un moment dat, mi-am spus: Trebuie scris 
ceva despre ceea ce s-a întâmplat acolo!. 

Am fost martor, de pildă, la sosirea pe antenele televiziunii, a faimoaselor 
imagini de la Timişoara, cu cadavrele de la Timişoara. Am încercat să împiedic să fie 
difuzate. N-am avut succes. A doua zi, s-au primit la redacție telefoane foarte 
enervate din partea unor medici legişti: Cum afi putut să transmiteți aşa ceva? O 
asemenea imagine care, evident, nu corespunde cu explicaţia care se dădea. Deci mi- 
am spus că toate lucrurile astea trebuie scrise.” 

„Cu 11 luni înainte, Moscova a instiintat câteva servicii occidentale despre 
iminenta prabusirilor regimurilor din Est” 


„Factura de scenariu vine chiar dinainte de decembrie 1989, pentru că am 
reuşit, în aprilie 1990, să am o informatie care venea de la un ofiţer al Serviciilor de 
informaţii franceze şi care mi-a spus că, din ianuarie 1989, Moscova a instiintat 
câteva servicii occidentale despre iminenta prăbuşirilor regimurilor din Est. Deci 
elementul de scenariu apare din această înştiinţare cu 11 luni înainte... Mesajul era 
foarte limpede: Către sfârşitul anului, in Europa de Est se vor produce tulburări 
majore şi schimbări foarte importante; situaţia va fi sub control, nu trebuie să vă 
alarmati! Aici apare caracterul ridicol al intervenţiei lui Roland Dumas, care era 
ministru de Externe şi care, în mod normal, ar fi trebuit să ştie lucrurile astea, şi care 
pe 22 sau 23 decembrie 1989 a făcut o declaraţie publică în care a cerut Armatei Roşii 
să intre în România. 

Al doilea element tulburător este faptul că toate regimurile din est, despre care 
ştim foarte bine cât erau de dure, ştim foarte bine cât de omniprezentă era Securitatea 
cu sistemul de supraveghere... S-a putut, în spaţiul a două luni, să se petreacă, una 
după alta, revoluții sau mişcări care au dus la prăbuşirea unor regimuri despre care 
toată lumea avea impresia că sunt eterne şi că nimic nu le poate zgudui. Deci ăsta este 
iarăşi un element de ciudatenie. E greu de imaginat că cinci revoluţii pot să aibă loc în 
două luni, în ţări care, practic, nu aveau legături între ele. Populaţia românească nu 
avea legătură cu populaţia din Cehoslovacia sau din Polonia sau din Ungaria. 

Şi pe urmă, sunt o serie întreagă de detalii care... De pildă, o întrebare pe care 
mi-am pus-o şi continui să mi-o pun, la care nu am niciun răspuns: Cum se face că 
toate aceste emisiuni de televiziune ne-au parvenit în Occident pe o cale foarte 
complicată? Televiziunea de la Bucureşti nu transmitea spre satelit. Transmitea prin 
relee terestre emisiuni care erau captate, în final, la Zagreb, iar Zagreb trimitea spre 
satelit imaginile pe care le primeam aici. Şi au fost, în cursul zilelor de sfârşit de 
decembrie 1989, momente care erau foarte interesante, prin faptul că, dacă — sigur ca 
nu se putea controla tot ce se întâmpla —, dacă la un moment dat se înregistra un 
derapaj în declaraţia cuiva sau în discursul cuiva, emisiunea se întrerupea imediat şi 
avea mira nu de la Bucureşti, ci de la Zagreb. Ceea ce mă face să cred că la Zagreb 
cineva urmărea emisiunile şi, în momentul în care conţinutul nu mai convenea, 
întrerupea transmisia pentru câteva minute, pentru a o relua după aia. Deci sunt o 
serie întreagă de bizarerii care, puse una peste alta, ajung la ideea de scenariu... 

Si pe urmă, ultimul argument este foarte tulburător: am văzut în Franţa 
manifestații care au durat mai mult de o zi, am văzut Parisul ocupat de un milion de 
persoane, în 1984, când s-a manifestat pentru libertatea şcolilor religioase. Un milion 
de persoane pe străzile Parisului şi, vă asigur, destul de agresive. Rezultatul a fost nul. 
Nici măcar ministrul adjunct nu şi-a dat demisia. Deci cum putem să ne imaginăm că 
un personaj ca Ceauşescu, care a ţinut o tarä-ntreagä în mâini, timp de 24 de ani, 
poate să se präbusascä din cauza unei manifestații de stradă care durează 24 de ore si 
la care participă 300.000-400.000 de persoane? În fond, nimic din exterior nu a 

condus la prabusirea lui Ceausescu. Impresia pe care-am avut-o, vazand tot ce s-a- 
ntâmplat, a fost că, pur şi simplu, la un moment dat, puterea i-a fost retrasă din 
interior. Si ultima scenă, 22 decembrie, când înainte de dispariţia lui, apare o ultima 
dată la balcon şi încearcă să se adreseze mulțimii, dar nu are nici microfon, nici măcar 
o porta-voce... E o imagine foarte elocventă. El nu mai avea nimic în momentul ăla, 
niciun fel de suport, niciun fel de... atribut al puterii. Nici măcar de tehnică... un 
microfon în balcon...” 


Interzicerea accesului la viaţa publică a personajelor cu mâinile murdare de 
sânge 


„Merg mai departe, nu numai Securitatea de tip represiv nu a patit nimic, nu 
numai cei care sunt, pur şi simplu, nişte criminali — un individ care a omorât cu mâna 
lui deţinuţi sau nedetinuti e un criminal care ar trebui judecat. Pentru crimă! Chiar în 
afara calităţii lui de securist. 

..Mä întreb uneori ce se întâmplă cu personalul mărunt care se ocupa de 
soarta deţinuţilor? Ştiu, de pildă, în momentul în care s-a creat Canalul Dunărea- 
Marea Neagră, deţinuţii care erau în regim de, practic, exterminare aveau dreptul la 
pachet. Pentru că era preferabil ca familia să-i întreţină, şi nu statul. Şi li se dădea 
voie să primească un pachet pe lună. În care se punea ce se găsea, ce se putea în 
România din vremea aia. Bineînţeles, erau ţigări, brânză, era slănină şi era un amestec 
— îmi povestea mama mea, pe care o duceau cu toate nevestele de deţinuţi — era un 
amestec, care era foarte nutritiv, de miere cu nucă sau caş. Ei, în momentul în care 
pachetele erau duse la poarta închisorii, erau controlate de fata cu detinutul. Şi 
paznicii aveau nişte cuțite în forma de mic iatagan, cu care întâi tăiau slănina, să vada 
dacă nu e ceva înăuntru, după aia tăiau brânza, după aia îl băgau în borcanul cu miere 
şi nucă şi după aia cu cuțitul ăsta plin de miere si de släninä taiau tigarile. Iar tigärile 
nu le tăiau de-a latul pachetului, ci în diagonală, adică jumătate din pachet trebuia 
aruncat. Am senzaţia că individul care se deda la o astfel de acţiune de câteva mii de 
ori pe lună nu poate fi altceva decât un individ monstruos. Şi mă întreb: unde sunt 
miile de monştri care au făcut lucrurile astea? Unde sunt miile de gardieni care, de 
câte ori un deţinut făcea ceva care nu le plăcea, îl băteau până când intra în comă sau 
murea? Ce s-a întâmplat cu ei? Sau au devenit, între timp, nişte bătrânei cumsecade 
care dau lecţii de democraţie la ei în sat? 

Ceea ce trebuia şi ceea ce bănuiesc că toată lumea a aşteptat în România era o 
revoluţie morală. Nu-mi place cuvântul revoluție, dar altul nu e... Nu neapărat o 
epurare, dar, în primul rând, aplicarea Punctului 8 de la Timişoara; pentru 
interzicerea accesului la viaţa publică a unor personaje care au mâinile murdare de 
sânge. În primul rând. Şi în al doilea rând — o curăţire morală. Care n-a avut loc. 
Or, e foarte grav că ne înfundăm din ce în ce mai rău într-un fel de mlaștină — 
sigur, e un loc comun - , dar în care criminalul stă alături de victimă.” 


(Arhiva Memorialului Revoluţiei Timişoara, Fond documentar, Filmoteca, a 
consemnat Doina Magheti) 

Ce stiu eu despre Revolutia din Decembrie 1989? 


O grămadă de poveşti. Dacă m-ar pune cineva să-i descriu Revoluţia, să 
povestesc aşa cum un ceh, să zicem, ar descrie Praga — 1968, eu ce-aş face? Habar n- 
am ce e adevărat şi ce nu din ce ştiu. Cred că i-aş relata un adevărat roman. 

Problema se pune în felul următor: aud multe despre Revoluţie, povestite cu atâta 
patos şi cu un aer de „Ah, cum de nu stiai asta?” (sau, mai bine, „Stai să vezi ce s-a 
întâmplat... prin ce-am trecut eu atunci, e incredibil, dar chiar aşa a fost!”), încât n-am cum să 
nu le iau drept adevărate. Pe de altă parte, îmi cad în mână reviste, cărţi şi alte cele care, de 
multe ori, contrazic ceea ce aud. Si aşa, eu ce să cred? 

Bunul simţ îmi zice să cred autorităţile. Dar cum să-i cred pe istorici când, de 
atâtea ori, au o atitudine arogantă, atoateştiutoare şi — ceea ce e cel mai grav — sunt 
atât de obtuzi cu privire la unele lucruri? Pentru tinerii ca mine, istoricii îşi pierd toată 
credibilitatea când ignoră din start unele probleme, cum ar fi aceea a tablitelor de la 
Sinaia (subiect pasionant pentru noi) şi le dau la o parte cu un gest academic, 
catalogându-le drept poveşti. Măcar de-ar cerceta oleacă! 

Sunt mult mai atras să cred relatările senzationaliste cum ar fi aceea că 
Ceauşeasca voia să bombardeze Solventul, pur şi simplu pentru că sunt mai 
atrăgătoare. lar în adevăratul haos în care înoată toate informaţiile, false sau nu, 
despre Revoluţie, acestea ies în evidenţă şi pare că toţi le cunosc. De aceea, par mai 
de încredere... dacă o fi sau nu bine să cred asta, eu nu ştiu. Rămân cu speranţa că 
într-o zi o să aflu tot adevărul — şi sper să nu fiu atât de bătrân şi blazat, încât să nu-mi 
mai pese. 

Trecând peste asta, să vedem cam ce ştiu eu despre Revoluţie şi, din câte 
cred, cam ce ştiu majoritatea tinerilor de vârsta mea. 

Ştiu că nu a început atât de eroic precum s-ar dori să se creadă; la început, se 
opuneau evacuării pastorului Tőkés. Acesta căzuse în dizgratia regimului comunist, 
pentru nişte declaraţii făcute presei străine, şi fusese revocat din post. Din moment ce 
nu mai avea funcţie în biserica sa, trebuia să părăsească locuinţa ce-i fusese dată în 
serviciu, din Piaţa Maria. 

Pentru mai multe zile, enoriaşii săi au protestat, dar de-abia după jumătatea 
lunii situația a devenit o adevărată revoltă. După ce au „rezolvat” problema cu 
evacuarea episcopului, oamenii au cerut lumină şi căldură — abia mai târziu mişcarea 
a devenit anticomunistă. Ştiu micii detalii, cum că s-a incendiat magazinul de haine 
din Centru, că neliniştea şi teama încă domnea în oraş, că nu era prea sigur ce se 
întâmplă. 

Apoi, armata a tras. 

Şi din acest moment, totul devine o nebuloasă aventuroasă. Aventuroasă, 
pentru că astăzi mie totul îmi pare cât se poate de cool — un roman, cum am zis mai 
sus. Sper să nu se supere cei care au trecut prin acele evenimente, dar adevărul ăsta e: 
tinerii de astăzi văd Revoluţia ca pe ceva foarte ,,misto” şi nu scapă nicio ocazie s-o 
pomenească. De câte ori nu spunem fraze de genul „Fraţii noştri au murit la Revoluţie 
ca să putem zice aşa ceva, mä!”? 

Nouă ni se pare mult mai golita de sens şi de importanţă. Dar asta-i viata, în 
mod normal, cu cât te îndepărtezi mai mult de evenimentul cutare, cu atât îi scade 
importanţa. Înţeleg că pe unii îi jigneste treaba asta, însă asta e — nu ne ancorăm într- 
un trecut pompos (care pentru mulţi dintre noi nici măcar nu e o amintire); a fost un 
eveniment căruia îi suntem oarecum recunoscători, însă doar atât. 

Ştiu despre confuzia din acele zile. Despre transmisiunile alarmiste de la 
TVR - asta mai ales datorită adresei http://www.silencio.ro/revolutie/documentary/, 
unde se găsesc cinci ore înregistrate atunci. De aici am aflat despre urmărirea, relativ 
în direct, a lui Ceauşescu, când fugise cu maşina şi se dădeau telefoane la televiziune 
că a fost văzut în cutare localitate, despre panica generală legată de otrăvirea apei în 
marile oraşe... 

Acesta mi se pare cel mai interesant aspect legat de Revoluţie — panica, 
paranoia. Au minţit poporul cu televizorul, nu alta! Din păcate, tot n-am priceput ce-i 
cu luptele de la televiziune; probabil că acesta era totuşi scopul, să creeze teamă prin 
nesiguranță. 

De aici trec la altă idee — aceea a conspirației. La o adică, de ce n-ar fi fost o 
conspirație? Pare foarte plauzibil ca toată această confuzie să fie o modalitate de a 
ascunde realitatea. Toate aceste poveşti să fie inventate pentru a ne îndepărta de 
esenţial. Dacă e cu adevărat aşa, atunci a fost o lucrătură de geniu. 

Dacă n-ar fi aşa, atunci cum se explică faptul că Mircea Snegur primise de la 
Gorbaciov o misiune urgentă referitoare la evenimentele din România înainte de 
căderea lui Ceauşescu? Memoriile fostului preşedinte al Republicii Moldova indică 
faptul că la Moscova se ştia, încă dinainte de fuga preşedintelui, care va fi 
desfăşurarea evenimentelor. lată deci alt aspect care face ca Revoluţia să primească o 
aură de-a dreptul mistică pentru noi, tinerii! 

Că tot veni vorba de ruşi — ce-o fi cu turiştii străini ce mişunau prin 
Timişoara în acea perioadă? De la unii aud că erau o grămadă de „caghebişti”, de la 
alţii că erau, de fapt, vreo patru maşini, şi alea din Iugoslavia, nu URSS. Sigur ca, 
dacă mă voi afla în situaţia de la început, în care voi fi fata în fata cu cineva ce nu ştie 
nimic de Revoluţie, îi voi spune că au fost o grămadă de ruşi la noi atunci! De ce? 
Pentru că e mai interesant. Scuze încă o dată! 

Cât despre terorişti? Aceştia sunt, poate, cel mai bun exemplu al stării de 
paranoia din acele zile. Ştiu că nu există nicio dovadă clară că aceştia chiar au existat, 
însă ceea ce se repeta încontinuu la televizor (,, teroristii roiesc”) a intiparit imaginea 
arabului bărbos ce subminează statul. Ştiu că aceste mesaje sunt de vină pentru 
luptele haotice, că orice mişcare, cât de cât suspectă, făcea să se tragă în direcţia ei. 
Colac peste pupăză, se lansase şi ideea că România e în pericol de a fi atacată de 
statele vecine, aşa că teroriştii trebuiau eliminaţi rapid, pentru ca apoi poporul să 
apere graniţele — în special cea cu URSS. 

Atâta doar că din Uniunea Sovietică au venit ajutoare — mai precis, din 
Republica Sovietică Socialistă Moldovenească, unde populaţia din Chişinău iesise 
chiar în stradă strigându-şi susţinerea fata de fraţii de peste Prut, iar zilnic se expediau 
camioane, trenuri şi avioane pline cu ajutoare pentru români — 12000 de moldoveni 
au donat sânge! 

Păcat că după căderea URSS-ului nu s-a întreprins nimic pentru a le întoarce 
favoarea moldovenilor — cum ar fi, să zicem, o unire... Am ales să-i tratăm cu dispreţ. 
Interesant este că Ceauşescu atinsese în noiembrie 1989, la Congresul PCR, subiectul 
Basarabia şi ceruse anularea pactului Ribbentrop-Molotov. Problema aceasta, a 
relației României cu Basarabia în primii ani de după 1991, e o altă dovadă pentru 
teoria conspirației: Iliescu a fost pus de URSS în fruntea statului, de unde şi politica 
sa. La o adică, de ce n-ar fi aşa? Cei care au preluat puterea în decembrie fuseseră, 
majoritatea, comuniştii de rangul doi, iar despre Iliescu se zicea de mult că ar fi 
urmaşul lui Ceusescu. 

Asta îmi aminteşte de altceva — de mitingul lui Ceauşescu din 21 decembrie 
şi de debandada de atunci. Din câte înţeleg, ceea ce a speriat mulțimea a fost sunetul 
unor petarde, dar, din câte aud, au fost cine ştie ce aparate care tulburau mulțimea 
prin tehnologii secrete! Sigur că e o mare gogomănie... dar dacă, totuşi, a fost aşa? Ce 
ne facem dacă Revoluţia a fost o mare conspirație, şi adevărul se menţine ascuns 
tocmai pentru că pare atât de neverosimil? 

Timişoara... oraşul martir, oraşul meu... Ce ştiu eu despre el în timpul 
Revoluţiei? Ce ştiu toţi: de aici a pornit totul, aici au murit o mulţime de oameni, iar 
Timişoara e primul oraş liber din România. Ştiu că alţii, deşi auziseră ce se întâmpla 
aici, n-au avut curajul să se ridice împotriva dictatorului decât după câteva zile. Ştiu 
că în Freidorf au fost arse cadavre, că în spital au fost omorâţi răniții, că s-a decretat 
legea marţială. 

În schimb, nu ştiu dacă, într-adevăr, pe treptele Catedralei au murit copii, 
cum zice toată lumea. Eu înclin să cred varianta mai obscură pentru majoritatea, cum 
că era vorba, de fapt, de un grup de 30 de tineri, adolescenţi, poate, care au ignorat 
interdicția de a umbla în grupuri de mai mult de două persoane; ba mai mult, au 
cântat Deşteaptă-te, române!, interzis de mai bine de patru decenii. Ştiau că se va 
trage în ei. 

Oare a fost un sacrificiu inutil? Pe moment, vestea, de bunä seamä, i-a 
întărâtat pe timişoreni şi a întărit rezistenţa, dar poate că, totuşi, se descurcau şi fara 
ea. Poate a fost inutil... 

Ştiu că Occidentul era îngrozit de ce se întâmpla aici, din cauza unei 
dezinformări geniale. Ştiu povestea acelei imagini care făcea turul Europei, cu o 
mămică şi copilaşul ei în braţe, morţi (care nu era de la Revoluţie). 

În fiecare săptămână văd acele găuri de pe o anumită clădire din Centru (nu 
ştiu cum se cheamă respectivul palat, dar pot spune că la baza sa, Revoluţia a făcut 
posibilă înfiinţarea unui simbol capitalist - McDonald’s-ul, iar pe steagurile lui roşii a 
scris Coca-Cola — asta ca reper în spaţiu), despre care se spune că sunt de la 
Revoluţie, de la nişte gloanţe trase aiurea. Nu ştiu dacă sunt de atunci, dar dacă sunt, 
atunci ar trebui păstrate. E un reper, ceva ce ne aminteşte mereu de evenimentele de 
atunci — pentru că, hai să fim serioşi, cine se gândeşte, când trece prin fata Operei, ca 
acolo se adunaseră o sută de mii de oameni pentru a-şi cere drepturile, că acolo s-a 
proclamat libertatea? O urmă fizică, precum acele găuri, e mult mai grăitoare decât 
nişte imagini scorojite din vitrina Memorialului Revoluției. 

Ştiu că Timişoara era un oraş închis, că armata patrula pe străzile sale, iar la 
intrări erau baraje ce-l izolau de restul ţării. Mai ştiu şi de o idee cât se poate de 
nefericită (pentru cine a avut-o), de a trimite aici trenuri încărcate cu olteni nervosi, 
instruiți la fabricile de unde veneau, că trebuie să apere Timişoara de unguri şi 
huligani, şi înarmaţi, în acest scop, cu bâte de lemn. Ajunşi la Timişoara, oltenii şi-au 
dat seama că nu era nici pe departe vorba de catastrofa de care auziseră, aşa că au 
pactizat cu poporul. 

Mai târziu, şi armata a pactizat cu el. Din păcate, nu înainte de a trage şi a 
lăsa sute de morţi şi răniţi pe străzile oraşului. 

Ştiu despre masacrul de la Otopeni. 50 de tineri ucişi, 13 răniţi, pentru că, 
vezi Doamne, staţiile de emisie-receptie nu funcționau cum trebuie. Cică erau bruiate 
în permanenţă. Poate că era aşa, dar asta ar adăuga la teoria conspirației; mai degrabă, 
cei care au fost de vină pentru ce s-a întâmplat în acea noapte încearcă să se salveze. 

Îmi amintesc de procesul cuplului Ceauşescu. Se tot zice că nu trebuiau 
executaţi, că am fi aflat o grămadă de lucruri interesante şi aşa mai departe. 

Oare chiar nu trebuiau executaţi? De bună seamă, chiar lăsând la o parte 
teoria conspirației, atunci a părut o idee bună. Poate că morții Revoluţiei justifică 
moartea lor. În orice caz, ura din acele zile o justifică foarte bine — trebuia ceva, ceva 
mare ca s-o potolească. Acum ne pare rău, dar atunci? 

Ştiu că fiul său cel mic i-a vorbit lui Ceauşescu cu o zi înainte de mitingul 
fatal, l-a rugat să lase conducerea. Dar Nicolae privea în gol, parcă nici nu asculta... 
Elena, precum şi lacheii săi din PCR, l-au implorat să continue — şi o fi legendă, dar 
pare tare plauzibilă: l-au rugat în genunchi, la propriu! 

Ştiu de tratamentul la care au fost supuşi cei doi la Târgovişte: o noapte 
dormită in TAB, ca să nu-i omoare gloantele teroriştilor ce asediau garnizoana (!), sau 
ceaiul îndulcit cu zahăr, deşi el era diabetic. 

Şi apoi mai ştiu o grămadă de lucruri comice: titluri şi articole explozive din 
ziarele vremii, imediat după Revoluţie, şi Dan Voiculescu. 

Revolutiile îşi înghit conducătorii. De aceea se tot află, uneori, că aceia care 
se proclamă revoluționari, victime, eroi, sunt nişte personaje care nu caută decât 
beneficiile acestor titluri. Până la urmă, cine a profitat? Pe acesta din urmă nu insist, 
dar pe un articol din Adevărul liber (sau cum se chema, asta am uitat...), da: era un 
articol despre restaurantele din perioada comunistă, cu un limbaj de genul „iată cu ce 
ne hrăneam înainte de căderea tiranului!”, iar alături o poză. În poză, ditamai farfuria, 
în farfurie — un pui fript, mic, atât de mic, încât părea că luaseră un biet puişor abia 
ieşit din ou şi-l vârâseră direct în oală. Pentru mine, asta e imaginea la care mă 
gândesc automat când aud povestindu-se de exagerările Revoluţiei. 

Pare ciudat, dar eu am impresia că am aflat mai multe despre Revoluţie 
uitându-mă la un film — Hârtia va fi albastră, decât din alte surse. O fi o ficţiune, însă 
pot spune cu mâna pe inimă că face cât o mie de cărţi pentru cei care vor să afle ceva 
despre aceste evenimente. 

Principalul avantaj este acela că o imagine face cât o mie de cuvinte. 
Documentarele şi filmele ne prezintă ceva ce nu poate fi redat prin cuvinte — 
adevărata atmosferă. Confuzia răzbate din toate acestea, la fel şi teama, dar şi bucuria 

românilor. Atmosfera gri a acelor zile, precum şi toate amănuntele — de la cum arătau 
securiştii până la oraşul mohorât — sunt mult mai bine exprimate pe peliculă decât ar 
reuşi oricine prin vorbe. Una e când citesc de luptele de la Televiziune, alta, când văd 
o reconstituire a lor. Una e când aud vorbindu-se despre terorişti arabi, alta, când văd 
un scenariu ce exemplifică stupizenia acelor zile. 

Stau acum şi mă gândesc... e păcat că pentru noi, cei care abia eram bebeluşi 
atunci, Revoluţia nu mai e decât o colecţie de aventuri, un film cu pac-pac. A devenit 
o formă fără fond, în loc să fie un eveniment de care să ne amintim cu respect, pentru 
aici, acum; a devenit prilej de a etala cunoştinţele în materie de legende urbane. 

Da, ăsta-i adevărul — pentru noi Revoluţia nu mai are suflet; nu mai 
înseamnă nimic. 


Vlad Barangă 


Liceul Teoretic „Vlad Tepes” — Timişoara, clasa a XII-a, 
câştigător al Concursului de istorie pe tema Revoluţiei 
Române, organizat de Asociaţia ALTAR şi Asociaţia 
Memorialul Revoluţiei 16-22 Decembrie 1989 
Timişoara, în data de 16 decembrie 2007 

w kom SI REVOLUȚIA 


Ludicul izbucneşte din noi fără să tina seama de context. Dincolo de joc, însă, 
retina percepe infinit mai clar realitatea. Crudă, de cele mai multe ori. Cam asta s-a 
întâmplat şi cu copiii revoluției. Au scăpat de-acasă, aproape inconştient, direct în 
vâltoarea evenimentelor. Unii s-au întors. Acum sunt oameni maturi, cu suflete si 
trupuri rănite. Alții nu s-au mai întors. Jucăriile lor au rămas pe covorul din 
sufragerie... (Doina Magheti) 


Alina Amanci, 12 ani, elevă, împuşcată în 17.12.1989. Pe lista Procuraturii 
Militare apare ca fiind rănită în Piața 700. Ea spune, într-un interviu acordat TVR, că 
a fost rănită în timp ce manifesta în Piața Libertății: Cum stăteam la colt de clădire, 
din partea dinspre Piața Libertății, erau puşi trei militari. Si cel din mijloc, cum noi 
tot strigam, cel din mijloc a tras un foc în sus şi eu m-am speriat şi am fugit puțin şi, 
în momentul când m-am întors înapoi, atunci s-a tras spre mulțime si, cum eram 
acolo, am fost împuşcată. Prietena mea, Maricica, a spus că, în momentul acela, l-a 
văzut pe cel din mijloc când a tras asupra mulțimii. Că era multă lume acolo. Am fost 
rănită în abdomen. 


Fa Gl ste PP 
aes 


Alina Amanci pe patul de spital 

Irinel Maxim, 12 ani, elev. Conform listelor cu ranitii din intervalul 17-22 
Decembrie 1989, puse la dispoziţie de Procuratura Militară Timişoara, a fost 
împuşcat în picior, în timp ce manifesta în Piaţa Libertăţii. Totuşi, transcrierea 
declaraţiei sale filmate, când era internat la Spitalul de Ortopedie din Timişoara, 
contrazice locaţia precizată în lista Procuraturii: Am fost împuşcat în Piaţa Libertăţii, 
Cum Să zic... au fost împuşcături în toată regula, au tras cu automat, betonul sărea în 
sus, ca în filme, şi eu am fost împuşcat al doilea, în picior, şi atunci am fugit repede. 
Eu am fost împuşcat fix lângă Casa Armatei şi au tras de la balcon. Am fugit repede 
şi m-a luat un om cu bicicleta... şi am ajuns la spital şi de acolo m-au trimis la 
Ortopedie. 


Marian Olaru — internat la Ortopedie — povesteşte şi el, la cumpăna dintre 
'89-'90: Am fost internat la Judeţean si... sunt foarte mulţi acolo. Copii de 13 ani, o 
fetiță de 13 ani am văzut, care s-a dus în fata Securităţii când au luat anchete şi s-a 
dus şi a spus că: „Nu îmi pare rău pentru ce am făcut! ”. Au fost foarte multi. Au fost 
doi băieţi cu mine, care erau împuşcaţi în tălpi, s-au pus Jos şi erau împuşcaţi în 
tălpi. Pe mine or vrut să mă ia doi băieţi, doi arabi, acolo, la Podul Decebal, să mă 
ducă în cămin să mă... acolo m-au împuşcat aici, în picior. La Podul Decebal. 
Duminică la ora şase jumate, şapte. Si au vrut doi studenţi să ne ducă pe-acol, prin 
cămin... 


Din declaraţia asistentei Liliana Dohotariu, care a intervenit cu Salvarea în 
acele zile de foc, reiese că Podul Decebal a fost unul dintre locurile în care cei 
nimeriti de gloanţe au fost copii în prag de adolescenţă şi minori în prag de majorat: 
Am avut pe Podul Decebal... pacienţi, să zicem, de 14 ani, 16 ani, dar de 10 ani n-am 
avut. Deci ce am avut arătau a adolescenţi, mai bine zis. 


Victoria Balogh aştepta, la Urgentele de la Spitalul Judetean, duminică, 17 
Decembrie, noaptea, înspăimântată, veşti de la medici privind starea soţului ei. A fost 
martor la aducerea altor răniţi, împreună cu rudele acestora. ...atunci erau părinţii 
unei fetițe de doi ani sau un copilas de trei... erau toți acolo, părinţii. Nici dia, tot 
aşa, ca mine, nu ştiau ce s-a întâmplat, unde o dus-o, oricum, nu mai dădea voie, 
nimeni Sus, nu mai dădea voie, nimeni nimic, toți eram în curte... 

Minori din judetul Timis, raniti in intervalul 17.12.-26.12. 1989 


1. Amanci Alina, 12 ani, elevă, plagă împuşcată abdomen, 17.12.1989, in timp ce 
manifesta in Piata 700; 

2. Bogdan Roger Doru, 16 ani, elev, leziuni prin lovire, în timp ce demonstra in Piaţa 
Maria; 

3. Bodroghi Mihai, 17 ani, plagă împuşcată membru superior, rănit in 26.12.1989, în 
Piata Operei; 

4. Chiu Adrian,15 ani, elev, plagă împuşcată membru inferior, rănit in 17.12.1989, 
in timp ce demonstra la Catedrala; 

5. Câmpean Cristinel,14 ani, elev, plagă împuşcată membru inferior, 17.12.1989, în 
timp ce demonstra în Piaţa Libertăţii; 

6. Cimpoieru Maria,13 ani, elevă, plagă împuşcată membru inferior, 17.12.1989, în 
timp ce demonstra în Piaţa Operei; 

7. Edveş Marcel, 15 ani, elev, plagă împuşcată torace, în timp ce manifesta în Calea 
Lipovei; 

8. Fitigău Ştefănică, 14 ani, elev, plagă împuşcată membru superior, 17.12.1989, în 
timp ce demonstra în Complexul Studenţesc; 

9. Ionescu Daniel,17 ani, plagă împuşcată membru superior, in 17.12.1989, nu se 
cunosc împrejurările; 

10. Ionita Constantin, 9 ani, elev, rănit în 25.12.1989, în Calea Lipovei, de persoane 
necunoscute, plagă împuşcată membru superior; 

11. Kun Robert, 15 ani, elev, plagă impuscata..., 17. 12. 1989, în timp ce manifesta 
în Piaţa Libertăţii; 

12. Lengyel Daniela, 17 ani, plagă împuşcată membru inferior, 17.12.1989, în timp 
ce manifesta la Podul Decebal; 

13. Miscov Mariana, 15 ani, elevă, plagă membru inferior, 17.12.1989, împuşcată in 
Calea Girocului; 

14. Maxim Irinel, 12 ani, elev, rănit în 17.12.1989, în timp ce manifesta la Podul 
Decebal, plagă împuşcată membru inferior; 

15. Murariu Irina, 16 ani, elevă, rănită în 17.12.1989, în timp ce manifesta la 
Catedrală, plagă împuşcată membru inferior ; 

16. Olaru Marian, 17 ani, muncitor, rănit în 17.12.1989, în timp ce manifesta în 
Piaţa Libertăţii, plagă împuşcată membru inferior; 

17. Păşcălău Cristian,17 ani, elev, rănit în 17.12.1989, în timp ce manifesta la 
Catedrală, plagă împuşcată în cap; 

18. Rusu Cristian, 14 ani, elev, rănit în 17.12.1989, în timp ce manifesta pe Calea 
Aradului, plagă împuşcată membru inferior; 

19. Roman Ştefan, 17 ani, rănit în 17.12.1989, nu se cunosc împrejurările, plagă 
tăiată facial; 

20. Streanga Doru, 17 ani, rănit în 17.12.1989, în timp ce manifesta în Piaţa Operei, 
plagă împuşcată; 

21 Stoianov Zeno, 16 ani, elev, rănit în 17.12.1989, când manifesta la Podul 
Decebal, plagă împuşcată membru inferior; 

22. Tabacaru Marian, 15 ani, elev, ranit in 23.12.1989, pe Str. 23 August, de 
persoane necunoscute, plagă împuşcată abdomen; 

23. Untilă Corina, 18 ani, elevă, rănită în 17.12.1989, în timp ce manifesta la Podul 
Decebal, plagă împuşcată abdomen; 

24. Valon Alin, 17 ani, rănit în 17.12.1989, la Podul Decebal, plagă împuşcată 
membru inferior; 

25. Vintan Paraschiva, 17 ani, rănită în 17.12.1989, în timp ce se deplasa prin Piaţa 
Operei, plagă împuşcată membru inferior; 

26. Vincu Traian,16 ani, rănit în 17.12.1989, în timp ce manifesta la Catedrală, 
plagă împuşcată. 


(Arhiva... Fond documentar, Filmoteca, Procuratura Militară Timisoara, Adresa 
nr.130/1993, Dosar 015, nr.040, a consemnat Liza Kratochwill) 


„Claudiu a fost împuşcat la Catedrală. Avea 15 ani...” 


Mama Vărcuş a născut, la diferenţă de câte un an, trei băieţi şi o fată. Viaţa ei 
a fost plină de neajunsuri, cum de altfel a fost şi viaţa atâtor alţi români aflaţi sub raze 
de „viitor luminos”... Totuşi, sărbătorile veneau şi treceau, copiii creşteau, iar viata 
aluneca în alveole cumva... nestingherită. Despre Claudiu, fiul ei de 15 ani, 
povesteşte cu vocea sugrumată: 


Era din cale-afară de vesel. Îşi iubea fraţii, era tandru. Nu exista să uite să-și 
sărute mama de cäte ori intra sau ieşea din casă. Sărbătorile de iarnă le umplea cu 
glumele si giumbuslucurile sale. În acel decembrie, curios cum era, şi-a luat bicicleta 
şi a plecat în oraş cu prietenii. Să vadă ce se mai întâmplă pe străzi. Era îmbrăcat 
într-un trening şi avea Otteri în picioare. 


„Eram nebună de durere... Nu-mi găseam copilul...” 

Redăm frânturi din declarația mamei Vărcuş, dată în fata completului de judecată: 
..au plecat spre Catedrală. Ulterior, am aflat că a fost împuşcat pe zebra, la 

Catedrală, înspre Cinema ,, Capitol”. A fost tras de un vecin exact lângă un bradut. 

Domnul Victor Mitran era angajat civil la unitatea militară de pe Calea Girocului. A 


spus că a fost împuşcat cam pe la orele 18.30. Dânsul l-a ridicat de-acolo, l-a tras pe 
iarbă, lângă un brăduţ... Eram nebună de durere... Nu-mi gaseam copilul... 

„Se spunea ca Veverca trăgea în carne vie...” 


M-am apropiat de Spitalul Judetean. Nu aveam voie. Cineva cu grade imi tot 
spunea sa circul daca vreau sa-mi fie bine... Cand am intrebat de fiul meu, mi s-a 
sugerat că a trecut graniţa... Se spunea ca Veverca trăgea in carne vie... Vecinul 
Mitran nu mi-a spus că fiul meu, Claudiu, a murit pe loc. Zice că a căzut jos. Era şi el 
trântit pe burtă. S-a tras până lângă copil şi l-a apucat de mână. Mi-a spus că în 
momentul ăla a simţit cum viaţa din copil a trecut în el... aşa de tare îl strângea de 
mână... În 21 decembrie, când s-a deschis morga, s-a aprobat ridicarea morţilor. L- 
am găsit pe Claudiu. Era împuşcat în piciorul stâng şi în umărul stâng. Dar glontele 
îi pătrunsese în trup si ieşise prin spate, provocându-i o ruptură în formă de „L”. 


„Fratele meu e vecin de mormânt cu Jugănaru...” 


Laura, sora lui Claudiu, mi-a povestit, zâmbind amar, cum îşi împărțeau 
timpul hârjonindu-se ca între fraţi. Atunci, în Revoluţie, plecase şi ea cu alti prieteni 
în oraş. Vroiau să meargă la film. Dar au auzit tipete şi au văzut la Judeteana de 
Partid cum pe un geam era scoasă o stemă mare. Apoi a văzut soldaţi şi s-a ascuns în 
Parcul Copiilor. Îşi aminteşte de spaima care plutea în jur. Nu poate uita clipele de 
disperare când, alături de mama ei, căutau trupul lui Claudiu... despre Proces îşi 
aminteşte cum, în ora de istorie, asculta la căşti declaraţii de martori. Profesoara o 
lăsa în pace... În intervalul 5 ianuarie-23 ianuarie 1990 a fost, împreună cu alţi copii 
din familii de revoluționari, într-o tabără la Katowice, în Polonia. A fost cea mai 
frumoasă, dar şi cea mai tristă tabără din viaţa ei. A fost ca un balsam peste tragedia 
din care abia ieşise. Cu lacrimi în ochi mi-a spus că fratele ei, Claudiu, e vecin de 
mormânt cu Jugănaru, în Cimitirul de pe Strada Rusu Sirianu... 


(Arhiva..., Fond documentar, a consemnat Doina Magheti) 

LAU „CINE-A TRAS ÎN NOL... DUPĂ 222” 


Din Sinteza-Raport întocmită de Parchetul General — Secţia Parchetelor 
Militare Timişoara (in Dosarul nr. 90-94, Cauzele privind evenimentele din 
Decembrie 1989), reiese că Ministerul Apărării Naţionale este responsabilul 
(principal) pentru moartea a 119 persoane şi rănirea altor 485. (Dosar MRT 010, 
Concluzii în fond, sef-adjunct Parchetul Militar Timişoara, Romeo Bălan — n.a.). In 
total, 604 victime, numai in Timişoara si în împrejurimi, create pe fondul unei 
diversiuni dirijate în mod ocult de potenţiali adversari, cu implicarea unor forte 
mixte ori civile, la alcătuirea unor baraje filtru pentru ambuscadă. Pe de altă parte, 
înarmarea populaţiei a dus la scăparea situaţiei de sub control, apărând conflicte de 
aceeaşi parte a baricadei. Până în 22.12.1989, soldații M.I. şi M.Ap.N au fost 
bagati in fata, pe stradă. S-a dovedit, însă, că şi după ce Armata a fraternizat cu 
populaţia, s-a tras pe ascuns din ARO, din clădiri, din parcuri etc. De către cine? De 
către cei care stăteau în secțiile de urgente ale spitalelor şi interziceau accesul 
răniților şi-al rudelor? De către cei care interogau suferinzii (indiferent de vârstă)? 
De către cei care se infiltrau printre cadre sanitare, pentru a transporta rănitul cu 
liftul pe un traseu fără întoarcere? Sau de către cei care interziceau ambulantelor să 
aprovizioneze cu medicamente Judeteanul? Ori poate de către cei care stăteau în 
curtea Judeteanului şi strigau: ,, Mortii ti strângem noi!” ? 

În acelaşi raport se arată că, in ţară, au fost 1 425 suspecți de acte teroriste, 
deşi, ulterior acestui raport, procurorul militar Dan Voinea a dezminţit implicarea 
unor terorişti în evenimentele din Decembrie 1989. Cei mai multi au fost la Bucuresti 
— 824, urmat de Timişoara — 236 suspecți. Din totalul celor 1425 persoane suspectate 
de acte de terorism, 820 ar fi fost militari (M.Ap.N — Armata a Ill-a, de la 
Penitenciarul Timişoara, de la M.I şi Securitate), 580 civili şi 25 cetățeni străini. Din 
1425, doar patru persoane au fost date în judecată pentru deţinere ilegală de 
armament. 

Dar cine sunt cei vinovaţi de moartea soldaţilor? Conform Parchetului 
Militar, căpitanul Crăiniceanu Ion, din cadrul Securităţii Caraş-Severin, a acţionat 
în grupul revoluţionarilor, prin acţiuni teroriste (Dosar MRT 028/010, 129.45.7/p /91 
—n.a.); colonelul Petrea Ion — USLA Reşiţa, a fost cercetat pentru activitate contra 
revoluționarilor (130.458/p/91 - n.a.); căpitanul Coşeriu Dumitru — UM 01140 
Lugoj, a fost cercetat pentru acțiuni teroriste pe Str. Ialomița — Timişoara 
(126.911/p/91 - n.a.). 

În Sinteza Anchetei Parchetului General Militar scrie că ofiţeri superiori au 
afirmat, în mai multe împrejurări, că scopul deplasării la Timişoara a fost 
elaborarea unor planuri militare de apărare a graniţei de Vest. Forțele din 
subordinea Statului Major Central al Gărzilor Patriotice trebuiau să se deplaseze din 
Dolj la Timişoara, înarmate cu măciuci. 

Vidul de putere a durat până în 24.12.1989, când a fost numit noul ministru al 
Apărării Naţionale. Până la acea dată, se poate vorbi de dualism în exercitarea 

funcţiei de comandă sau de o polarizare a acestor atribuţii, la nivelul comandanților 
de arme (Dosar MRT 022 - n.a.). (Liza Kratochwill) 


lată şi câteva mărturii interesante care ar putea proba realitatea represiunii de dupa 
DRS 


Rozalia Maris, văduvă: - ...în zona noastră, Calea Girocului. Era foarte întuneric. 
Lumină nu prea era şi... 

Reporter: - Când? 

R.M.: - Cam pe 22... 23... 

Reporter: - Soţul a fost rănit în 17? 

R.M.: - În 17. Şi nu m-am putut duce. Mi-a fost şi frică. În primul rând, soacrä-mea 
nu m-a lăsat. Mi-a zis: „Nu te duce, să nu te mai impuste şi pe tine, că ce mă fac eu cu 
copiii?!” Şi-aşa că nu m-am dus. Asta a fost joi şi am stat toată ziua, vineri am stat, 
iar, toată ziua, cu el şi nu m-am mai întors seara, când mi-o spus că să stau toată 
noaptea cu el. Ştiţi, atunci or început împuşcături acolo, în Calea Girocului, şi mi-a 
fost frică să mă duc... prin 23, dacă tin eu bine minte, se spunea că ceva teroristi, nu 
ştiu cine ar fi ăia, au tras pe stradă şi atunci ne-au împuşcat şi în balcon, mi-au spart 
un geam la balcon şi pe stradă au fost împuşcaţi oameni. 

Reporter: - Până în ce zi? 

R.M.: - Apăi, s-a tras chiar şi-n 28... când noi l-am înmormântat pe soţul meu. Am 
avut la 12.00 înmormântarea şi, după noi, a mai fost înmormântată doamna Nicoară. 
A fost asistentă la Spitalul de Copii şi a fost împuşcată după 17, prin... atunci, în 23, 
parcă, au împuşcat-o la Spitalul de Copii. În 23, da. Dar pe stradă la noi s-au mai 
auzit împuşcături de la Liceul de Chimie. De acolo se mai auzeau, dar nu... Tineam 
tot timpul încuiate uşile la intrări. Dar n-am avut probleme. Nu cineva să mă 
amenințe sau ceva ... Bine, a fost, dar eu nu eram acasă, erau numai copiii, nu ştiu ce 
au întrebat, că copiii mi-au spus, n-am prea înţeles, nu ştiu ce i-a întrebat. Dar nu ştiu 
cine a fost. 


Gloante „rătăcite ” au nimerit şi în echipajele Ambulanfei care ridica răniții. Practic, 
primul ajutor, la acea vreme, însemna transport. 


Liliana Dohotariu - asistentă la Serviciul de Ambulanta Timiş: 


„„..ŞI în zilele care au urmat nopţii de 17, ulterior, au fost tot felul de deghizäri. Mi- 
aduc aminte că, insistent, nu ne-a lăsat un domn să trecem spre Spitalul Judeţean cu 
un caz. Din acesta care părea mai suspect... mai grasut, mai tuns periuta, dar nu halat 
... statură medie... după aceea, am urmărit, la televizor, un caz anchetat, un domn din 
Armată, din Poliţie, nici nu retin exact, dar, nu ştiu de ce, mi s-a părut atât de 
cunoscută figura domnului respectiv... dar nu-mi aduc aminte numele, atunci mi-l 
adusesem, chiar le spusesem la colegi: Uite, l-am văzut la televizor...! El era în poarta 
Spitalului Judeţean, unde este poarta acum şi vechea poartă... era mai înăuntru, cam 
unde se termină parcarea aia, dar el era acolo. Cu o haină groasă, neagră, tuns 

periutä... In 18 sau în 19 a fost problema asta, c-am făcut o conexiune... În provincie 
am avut, imi aduc aminte ce am avut eu, Săcălaz. În Săcălaz am fost opriţi, iar, de 
lume şi să coboräm din maşină, să ne băgăm într-un şanţ, că se trage. La nu ştiu câţi 
metri în fata se trage. Alergam la caz prin Săcălaz şi am stat în şanţ o oră şi ceva, 
până când ni s-a dat verde să trecem. Deci şi în zonele alea... la Remetea, Recaş, 
drumul acesta spre Calea Lugojului, pe Calea Lugojului, iarăşi au fost cazuri.... în 
zona Chişoda, Giroc... 

..In 18, 19, 20, mi-aduc aminte un caz, am mers după nişte medicamente, să le 
aducem la Judeţean, dar nu ştiu de unde le-am luat, cineva trimisese en-gros nişte 
antibiotice pentru Judeţean... Am adus medicamentele la Judeţean, am intrat pe poarta 
Judeteanului şi a început să se tragă spre intrarea de la Judetean, spre intrarea din 
spate a Urgentelor. En-gros! N-am putut să coborâm din maşină... Ne-am aplecat şi 
eu, şi şoferul în fata, deci ne-a fost o teamă... văzând că se trage spre interiorul 
Urgentei |... 

...Cazul de la Săcălaz, din provincie, acesta în care am stat o oră jumătate într-un 
sant, ca să aşteptăm să nu se mai tragă, chipurile, din fata, că se trage. Si se trăgea 
clar, că altfel de unde să avem noi pacienţi în zona aia? Într-un final, într-o oră 
jumătate, ni s-a dat verde să trecem, am trecut şi am avut un rănit în zona respectivă, 
care mi-a murit pe maşină. Deci ăla a fost singurul caz... vreo 50 de ani, 40-50, acum, 
ăla a fost singurul caz care l-am luat viu şi a decedat. L-am luat viu, dar într-o stare 
deplorabilă, de... Curgea sânge din gură... Multiple plägi împuşcate, dar 
omniconştient, dar pentru foarte puţină vreme, deci de comunicat n-am putut 
comunica... 

... Toate fişele mele din noaptea din 17, 18... noi, de exemplu, dacă ne duceam la 
caz, aveam nume, prenume la pacient, normal, că ţi-l dă apartinatorul când sună sau, 
dacă chiar nu avem... când sună: Venifi urgent, că-i căzut in casa!, nu mai iei nume, 
să pierzi timp, dar întrebi la adresă, că trebuie completată o fişă, că e un act medico- 
legal, dar fişele din noaptea de 17, 18, încolo, toate au fost cu necunoscut. Apărea — 
nume necunoscut. Nimeni nu mai stătea... Peste tot, şi-n internare, peste tot aşa 
apărea: necunoscut. Că în spital s-au mai controlat prin buzunare, l-a identificat, nici 
asta nu cunosc. 

În 21, am avut doi, trei, patru, nu ştiu, câțiva domni de la Armată, care au 
păzit Ambulanţa. Stăteau înăuntru cu noi de vorbă, da, bine mi-aduc aminte. S-a tras 
spre Ambulantä, asta mi-aduc aminte; am avut un coleg care acum e medic în 
Germania, dar era şofer atunci, tinerel, şi s-a speriat atât de tare, încât s-a băgat sub 
un pat, în dormitor. Ei ziceau că se trage în clădirea Ambulantei... S-a tras pe aici, de 
la pădurice încoace. Ştiu că şi o Ambulanta a fost, s-a tras, nu într-a mea, într-un TV. 
Că noi numai pe Dacii Break lucram şi numai două, trei TV-uri aveam pe atunci, şi 
într-un TV s-a tras, că din greşeală, că intenţionat, pentru că a avut loc de glonţ... 
Dacă în noaptea de 17 am avut 34, după aceea, în 18, 19... până când s-au terminat 
evenimentele, am mai avut vreo 10, aşa adunat, toate zilele, deci 40 şi ceva de 
cazuri.” 


95 


Rudele celor raniti si transportati la Spitalul Judetean au fost martori, in acele zile de 
coşmar, la scene ce pot dejuca scenariul evenimentelor din 1989. 


Victoria Balogh, vaduva: 

„atâta am auzit c-o zis: Hai să-l ducem pe ăsta sus, că ăsta-i gata! (despre 
soţul meu). Si tot n-am vrut să cred. Şi l-o luat şi l-o dus la Judetean. Ajungând la 
Judeţean, acolo erau foarte mulţi, erau îmbrăcaţi şi ofiţeri, şi militari, şi erau îmbrăcaţi 
ca şi vânătorii... şi am auzit când o strigat la Salvări: Să nu mai strängeti morții de pe 
stradă, că-i strangem noi!” 


(Arhiva..., Fond audio, a consemnat Liza Kratochwill) 

rar DE DUPĂ GRATII (1) 


În zilele revoluţiei, conform datelor statistice, peste 1200 de persoane au fost 
încarcerate în Penitenciarul „Popa Sapca” din Timisoara. Despre terifiantele clipe 
trăite după gratii, dar si în curtea şi subsolurile Inspectoratului de Miliție, depun 
mărturie arestatii lui Decembrie 1989, români ieşiţi în stradă pentru libertate, victime 
ale represiunii comuniste. 

Seria de dezvăluiri debutează în acest număr al Buletinului „M89”: 


Costel Balint este lugojan, profesor de sport, căsătorit, si are un copil. A 
participat, la evenimentele din ’89, încă din 15 decembrie. Pe-atunci, făcea naveta de 
la Timişoara la şcoala din Liebling. Se întorcea cu două colege de la lucru când a 
văzut un grup de oameni în fata locuinţei pastorului Tokes. L-a mirat curajul lor. I-a 
văzut şi a doua zi, cu lumânări. Doar seara, în jurul orei opt, s-a decis să iasă în 
stradă. A văzut cum oamenii se îndreaptă spre Piaţa Maria, cum un ARO este 
incendiat de şofer lângă Regionala CFR, cum civili aruncă cu sticle de lapte, sparg 
faruri, cum persoane dubioase lovesc cu profesionalism vitrinele magazinelor. A fost 
martor la intervenţia violentă a scutierilor şi a pompierilor, ca răspuns la scandările 
populaţiei, în mai multe zone ale oraşului: Piaţa Maria, Tudor Vladimirescu, 
Complexul Studenţesc, Bulevardul Mihai Viteazu şi în centru, la Catedrală, Primărie 
şi aşa mai departe. Era în 16 decembrie, noaptea. 


„Veneam fluierând... în mine era ceva extraordinar...” 


„Veneam fluieränd, nu-mi păsa că... în mine era ceva extraordinar. Eu am 
vrut să ajung acasă. Atunci au început să circule acele maşini ARO şi, când am ajuns 
vizavi de Clinici, unde este Parcul Botanic, vizavi, au coborât doi tineri dintr-un bloc 

. eu stau la Modern, mergeam pe jos... pe drum, am văzut că vin, deja, Gărzile 
Patriotice. Şi atunci a venit acel ARO, au coborât doi indivizi, ne-au legitimat, erau 
doi studenţi care erau în rândul meu, ne-au legitimat, am vrut să scot buletinul; când 
să-l arăt, am primit o lovitură în spate, deci chiar în rinichi, am căzut Jos, m-au băgat 
în ARO şi direcţia — Securitate! Deci de acolo a început calvarul... în ARO erau 
şoferul şi încă doi de la M.I. (să le spunem). Că nu puteau să fie din altă parte, că nu 
erau militari. Erau cu haine de piele şi unul avea căciulă din aia de ... iepure în cap. Se 
purtau, erau la modă. Ruseşti. Nu erau ... erau lucrători ai Ministerului. Şi ne-au dus 
direct în curtea Securității şi a Miliției şi ne-au băgat în subsol... Primul lucru, 
buletinul, s-a uitat în buletin, ne-a băgat într-o încăpere. Acolo m-am întâlnit cu un 
tată cu un fiu de 14 ani, mi-a spus cum îl cheamă, Gangs Rudolf... Rancs, Rancs. El s- 
a dus să-l aştepte pe tată la Fabrica de Bere şi l-au ridicat ...” 

Pumni, picioare, bastoane pentru... „Lambada”... 


„Cel mai cumplit, era camera foarte mică, noi eram foarte, foarte multi şi nu 
se putea respira. Aveam o casetă, din activitatea mea culturală, cu Lambada, era la 
modă atunci. Ah! Câte am primit pentru caseta aia! Că cine ştie ce-au crezut că am 
făcut cu caseta aceea, ce înregistrări am făcut, deci am primit bastoane aiurea! 

Dar ce a fost şi mai ... era un subofițer care venise de la o nuntă şi, fără să-şi... 
să meargă la comandant, să vorbească, dar nu l-a mai băgat nimeni în seamă. Deci 
acolo nu mai contai. Acolo ai primit pumni, picioare, dar ce am văzut, care m-a 
cutremurat: când ne-am spus numele, la un moment dat, nu se mai putea respira şi eu, 
în fine, voiam să fac pe viteazul, am zis că vreau să vorbesc cu comandanții. Eu sunt 
luat abuziv, m-au luat aiurea de pe stradă, eu n-am făcut nimic! Da” de unde! Mi-a 
corectat ăla... direct, am primit un pumn în gură, am tăcut din gură urgent, n-am mai 
spus nimic; dar nu puteai... Erau multi oameni loviți, bătuţi... Nu puteai să te aşezi, nu 
găseai loc! Şi nu mai era aer. Era o atmosferă din asta... cred că... nu cred, sunt 
convins că atunci mi-a fost frică. Mi-a fost frică atunci. $i tot calvarul ăsta a ţinut 
până aproape de dimineaţă, spre dimineaţă, mai bine spus, când ne-au scos în curtea 
Securităţii, afară, unde este şi Militia... 


BAe ANS 


Secventa din curtea Militiei Judetene, locul unde cei arestati la revolutie 
au fost violent batuti si mutilati 

Primul contact a fost: Luaţi cinci-ul! Eu nu ştiam ce înseamnă cinci-ul. Nu ştiu 
cum m-am nimerit, iar, în fata... m-am nimerit în fata. Nu ştiam să iau cinci-ul. Şi, 
bineînţeles, picioare, pumni... din nou au început... l-am văzut pe unul zäcänd pe 
caldarâm, horcăia, asta m-a terminat de tot...” 


„Era un cerşetor fără picioare... i-au luat căruciorul şi trebuia să-l ţin eu în 
braţe...” 


„Era o maşină, una din aia mare, şi ne-au băgat în maşina Penitenciarului... 
Bätuti eram bine. Dar nu asta m-a frapat. Eu am urcat ultimul şi... l-au dus pe unul cu 
căruciorul, era un cerşetor fără picioare, unul cu părul mare, i-au luat căruciorul şi 
trebuia să-l ţin eu în braţe, deci în maşina aia compartimentată gen celulă, şi eu 
trebuia să-l tin în braţe. Eu abia mă tineam pe mine, să-l mai tin şi pe ăla în braţe?! — 
zic. Eram şi eu terminat, şi psihic. I-au luat căruciorul şi mi l-au pus în braţe. Lumea 
n-avea cum să... eu l-am ţinut pe ăla, în fine... Şi ne-au dus la... pe drum, ne-am dat 
seama că am intrat pe poarta Penitenciarului. 


Accesul în Penitenciarul Timişoara 


Acolo ne-au băgat într-un club. Aici copii, părinţi... Eram în 17 Decembrie 
dimineaţă. Si erau lucrătorii din Penitenciar... Acolo, din nou, dezbräcati în pielea 
goală şi trebuia să declari tot ce ai ... Scene penibile, că erau şi copii! Femeile separat. 
Dar pe mine ce m-a frapat, la un moment dat, a căzut din buzunar o monedă de 25 de 

bani găsită dimineaţa, în troleibuz, când m-am dus la şcoală, şi am uitat de ea. N-am 
declarat-o. Mi-am luat destule pălmi, picioare şi pulane din alea. Dar ne-au dus... 


Arestul Penitenciarului Timişoara 


Ce m-a frapat pe mine: când ne-au dus în celulă, o celulă imensă — ulterior am 
aflat că avea 87 de paturi — dar erau pregătite. Erau pregătite! Nu ştiu când au avut 
timp să şi pregătească, domnule, acea celulă! La început, mi-am ales şi eu un pat. Dar 
cum trecea timpul, celula se umplea. Veneau din ce în ce mai mulți... 

Pe data de 18, au adus în celulă doi indivizi care aveau vreo 17 ani de 
penitenciar. Deja se umpluse celula. Şi ei tot veneau... Deci celula avea optzeci... M- 
am întâlnit cu acel Tudor... Erau foarte multi elevi, studenţi. Aici am rămas eu, pe 
undeva, surprins. Au apărut studenţii! Arestati. ...mai vorbeam între noi... Satu-Mare, 
Baia-Mare...” 


»---batut şi împuşcat... îi era frică să-mi spună ceva.” 


„Am aflat, deşi fiecare ezita să spună, cum a fost arestat, de unde vine şi 
fiecare ce era. Foarte interesant este faptul că veneau şi răniţi. Maltratati veneau. Dar 
eu, când m-am dus la toaletă, l-am văzut pe unul că încerca să-şi spele ceva la umăr. 
M-am uitat la el, era împuşcat... bătut şi împuşcat... îi era frică să-mi spună ceva. Era 
un tip înalt. Dar eu aveam doi lugojeni de-ai mei, erau studenţi, şi i-am chemat şi pe 
ei ca să vadă ce se întâmplă şi a spus că nu i-a atins osul şi a rămas să nu spună la 

nimeni... şi veneau foarte multi care povesteau: Domnule, s-a tras!..., era o femeie cu 
burtă... Cei aduşi seara în 17 şi în 18 dimineaţa, ei n-au mai trecut pe la Securitate. 
Deci n-a fost tratamentul de la Securitate, să primească tratamentul pe care l-am 
primit noi, asta nu o spun cu răutate. Dar atmosfera din celule... cu răniții, eu mi-am 
dat seama că ceva se întâmplă. Îi aduceau direct! Raniti şi cu bâta, si cu pietre, dar 
altceva vreau să spun. Le era frică. Deci nu au vrut să meargă la spital. Nu, mă duc 
acasă]... Parcă lumea simţea: Domnule, mă duc la spital, se va spune — a venit cutare, 
cutare. Deci era sentimentul ăsta de frică, de teamă de Securitate, de cine să-ţi fie 
frică, nu? Deşi poate întâmplător a fost rănit. Deci eu am văzut faza asta cu piciorul, 
nu uit de chestia asta cu piciorul, când n-a vrut să meargă la Spitalul de Copii. Dar şi 
acolo, când au venit în Penitenciar deja răniţi, îmi puneam nişte întrebări. Ce s-a 
întâmplat? Şi povesteau... Eu nu puteam să cred. Mi-am zis: Dacă s-a tras, înseamnă 
că e revoluţie în oraş! Asta a fost cuvântul. Mi-aduc aminte. Erau Cutarä, Sasca (vezi 
nota de la subsol) cu mine acolo, erau o grămadă. Bine, nu-i ştiam după nume, dar... 

Cu acest Cercel, care mie mi-a rămas întipărit în minte. Când spui tu: Când 
intră gardianul, să-i punem pătura în cap, să-i luăm pistolul!, păi, eu, în momentul 
ăla, m-am cutremurat. Repede, am strigat, să ne organizăm! Am fost cu ochii pe el ca 
pe butelie. Zic: Face ăsta o gafă şi ăştia ne mitraliază acolo! Zic: De-abia aşteaptă! 
Şi plus că au adus doi care, am spus, aveau 17 ani detenţie, un ţigan şi un român, 
aveau 17 ani în Penitenciar! Păi, ăştia pentru ce au făcut? I-au băgat cu noi acolo, ca 
în celulă, când ne-am dus noi acolo, nu stătea nimeni. Păi, nu i-o luat de pe stradă. 
Astia erau acolo de... să ne întrebe care, cum şi ...” 


„Cea mai dureroasă a fost chestia cu anchetele” 


„Cea mai dureroasă a fost chestia cu anchetele, că fiecare... şi aici trebuie să le 
spunem lucrurilor pe nume. Deci ne-au scos la anchete pe rând. În grupuri de cinci, 
şase. La rând. N-a fost în ordine alfabetică, ei încă nu aveau evidențe clare alfabetice. 
După aceea s-a făcut ordinea pe celule, evidenţa. Dar ne-au dus, i-au mobilizat pe 
foarte multi procurori, si din tara, nu cred că erau numai din Timisoara. ...Ei aveau 
tipicul, ştiau ce să întrebe: Ce ai strigat? Unde ai fost? De ce ai ieşit? Cine a mai fost 
cu tine?... Erau pregătiţi... $i tu vii speriat acolo, indiferent că... trebuia să minţi. Ca 
nu cred că a fost unul care a zis: Da, domnule, am ieşit şi am strigat! Când mi-a spus 
chestia cu: Ai dat foc la ARO, avem fotografii! eu, în momentul ăla, am înlemnit. Am 
zis: Domnule, eu nu am dat foc, eu nu fumez. Eram cam pionier atunci, nu ştiam ce 
mă aşteaptă. Dar atât am... i-am spus totul, eram conştient de ce o să mi se întâmple... 
Trebuia să scriu dacă am fost în centru şi ce am strigat şi cu cine am mai fost. Deci 
prima dată au fost numai doi, apoi trei care mă anchetau... Iti dictau, practic. Si eu 
am spus că nu ştiu câţi ani o să primesc... Zic: Pentru simplul fapt că am ieşit în 
stradă, nu puteţi sa îmi dati 15 ani de puşcărie! Chiar dacă am strigat. Nu puteți să 
imi dati 15 ani de puşcărie! Bineînţeles că mi-au corectat şira spinării, cei din spate, 
erau din ăştia care păzeau. Repede m-au corectat... ... Chestia asta, lucrul acesta te 
înrăia mai mult... eram conştienţi că nu mai scăpam. Nu mai scăpam! ...Normal că-mi 
făceam... Nu voiam să mă gândesc ce se va întâmpla acasă. 

Derutant era si zborul acelor elicoptere ... Zvonurile veneau tot din interior, de 
la ei... că ne muta din Penitenciar şi ne duc să ne îmbarce pentru Aiud, Gherla. Ma 
gândeam că pe drum se pot întâmpla multe... Doamne!, zic, ei ne pregăteau şi pentru 
chestia asta... Practic eu o numesc intimidare. Că nici un proces n-a avut loc. 
Descurajare totală... 

Dar eu îmi aduc aminte, că în data de 18, când au plecat elevii (au venit 
directorii de şcoală) erau foarte mulţi arabi acolo. Deci acea nebunie, biletele date la 
elevi să anunţe fiecare familia, să spună unde este, ce s-a întâmplat. Va dati seama ce 
responsabilitate era pe bieţii... erau copii de 14 ani, 15 ani şi avea şi ăla 
responsabilitate, să-i dai atâtea bilete că... Precis, mă gândeam, că-l şi controlează. 

Am ajuns la o fază foarte interesantă. Au întrebat cine este membru de partid 
si i-au scos afară în curte, ca să-i beştelească... Zelul a fost foarte ... multi nu mai 
recunosc acest lucru. I-au ţinut ore bune. Probabil că trebuia să vină cineva de la 
partid, mă gândesc, un prim secretar sau ... chiar de la Bucureşti. I-au ţinut cam 
binişor şi i-au adus înapoi în aceleaşi celule. Nu s-a întâmplat nimic. Nu i-au bătut. 
Bineînţeles, a fost un moment care ne-a zguduit pe undeva - ăştia pleacă şi rămânem 
numai noi. Dar, oricum, teamă era. Cine spune că nu i-a fost teamă acolo, minte! Ce 
să mai zic de copilul ăla care era acolo? Am ştiut că se apropie sfârşitul. În data de 19 
... dintr-o dată au scos copii. Am văzut pe geam, am recunoscut profesionalul şi 
directorii (îi ştiam, fiind în învăţământ) ... A fost extraordinar că au scos copiii, 
minorii. Studenţii plângeau. Studenţii erau cei mai disperaţi. Asta este adevărul... Am 
încercat să-i capacitez pe studenţii mei lugojeni, nici după trei luni de zile nu şi-au 
părăsit casele. N-au ieşit din case. Eram în luna martie spre aprilie, era acea 
acomodare de 100 de zile, am încercat să-i aduc în Timişoara, nu au ieşit afară din 
case! Spaima şi teama la tot pasul. 

Să revenim la deţinuţi. S-a creat o celulă... dar asta era cea mai mare... Am 
ajuns la 200, 210 în celulă... Nu se putea dormi... Celula 56... Se dormea şi pe bănci, 
trebuia să şi mănânci şi nu se mai putea ... în pat erau saltele, stăteam unul peste altul, 
cum s-ar spune. Eram în jur de 220. Am ştiut când s-a făcut evidenţa... Toaleta era 
destul de ... nu era solicitată, pentru că nu se mânca... Nimeni nu se înghesuia la 
masă... Apa foarte rece...erau două toalete turceşti şi un robinet cu apă... ne făceam 
rost de ţigări, aruncau cei de sus cu ţigări. Era o tensiune... Mai vorbeam cu studenții, 
cu cei din partea cealaltă. Nişte băieţi extraordinari. Cu cei din Satu Mare, ăia erau 
intelectuali, viitori intelectuali. Dar ultimii chiar erau disperaţi, disperaţi. Povesteau 
ce-au văzut în oraş. Erau ingroziti.” 


„Studenţii refuzau să iasă din celulă...” 


„Dar ce-a fost foarte important, în 19, seara, a intrat cineva şi ne-a spus să 
facem o listă în ordine alfabetică. Cred că Nistor îl cheamă. Scria foarte frumos. 
„„„Atunci a fost panica cea mai mare. 

Să relatez despre 20 decembrie, dimineaţa. A intrat cineva în celulă şi a spus: 
Primii zece să se pregătească, c-o să plece. L-au scos din celulă, că vor pleca! Vor fi 
duşi. Noaptea, două maşini mergeau cu motoarele încontinuu. Deci nu se opreau, 

mergeau. Scoteau un gaz!... N-au plecat. Au stat acolo. Au stat toată noaptea şi 
veneau din ăştia 10... Păi, geamul era deschis. Ne sufocam. Eram două sute şi... Dar 
au plecat ăştia zece şi tensiunea a crescut atât de tare, încât, nu ştiu, parcă mi se părea 
o apocalipsă, pentru că nu mai intra nimeni. Şi nu-mi aduc aminte exact, dar după ore 
bune, începea să se însereze, a intrat cineva şi a spus să ne pregătim, că ne dă drumul. 
N-a crezut nimeni ce se întâmplă. Nu vroiau să iasă Studenţii refuzau să iasă din 
celulă. Se temeau să nu fie împuşcaţi. Deci toată noaptea asta s-a vehiculat. Că ne 
duc... gropi comune... că ne împuşcă... 

Am uitat ceva foarte important. A venit Radu Tinu (securist de frunte), în data 
de 19, ne-a scos, pe mai multe rânduri, din celule, tot aşa, cu mâinile la ceafă... Din 
celulă, pe coridoarele respective. Erau destul de lungi coridoarele... cu mâinile la 
ceafă... Omul se uita la tine şi te nota într-un carnet. Întâmplător, l-a notat şi pe ăsta 
din Lugoj. Era student... Băiatul ăla a fost psihic terminat... Momentul a fost 
cumplit... Să stai aşa, în poziţia asta, şi te privea în ochi... Plus ca deja iti creştea 
barba, nu erai spălat... Nişte lucruri din astea care te apăsau.” 


„M-am simţit ca Dumnezeu din cer...” 


„Au venit în data de 20, pe la ora patru-cinci, cred, atunci ne-au spus că ne dau 
drumul. Studenţii n-au vrut să iasă, foarte multi au zis că-i impusca... Si am ieşit şi 
noi. Am ieşit cu Cutarä... E inginer... un băiat extraordinar. O relaţie excepţională am 
stabilit. Într-o dubă ne-o urcat cam 30, 40... Şi a venit unul şi a zis că îmi dă un steag 
alb şi o să ne predea mulţimii. Eu i-am zis: Ce să fac eu cu steagul ăsta alb?! Nu 
realizam. Şi am prins curaj şi am spus: Dacă ne dati drumul, vă rog frumos, uitaţi, eu 
am venit cu buletinul, vă rog să imi dati buletinul! L-am pus să-mi dea şi cuvântul de 
onoare... Îi zic apoi inginerului: Domnule inginer, dacă noi am văzut aici că au fost 
răniți, afară s-a tras, păi, asta-i revoluţie! Am scos din mine acest cuvânt. Dar l-am 
simțit şi l-am trăit atunci. Când ai auzit împuşcături, elicoptere deasupra, oameni 
răniți, păi, ceva a fost, că doar nu a fost o ieşire numai aşa, în decor. Nu mai îmi păsa 
de nimic. Şi ne-au urcat în maşină. Eu am stat cu steagul alb şi au vrut să ne închidă 
uşa. Zic: Nu! Zic: Afi spus că ne lăsaţi, că ne dati drumul! Atunci, de ce inchideti 
uşa?! Şi ne-a lăsat aşa, cu uşa deshisă ne-a dus. M-am simţit ca Dumnezeu din cer. N- 
a urcat nimeni, decât şoferul, atât. Nimeni, nimeni! Păi, Cuţară a fost lângă mine. Si 
discutam. Deci ne-am permis să avem o discuţie pe tema asta — că-i revoluţie, că nu e 
revoluţie. Deci asta simţeam eu atunci. Cum am coborât ... s-a oprit maşina, maşina s- 
a oprit... Am coborât... Se auzea un vuiet în mulţime...” 


(Arhiva..., Fond audio, Mărturii. Timişoara, 1989, a consemnat Liza Kratochwill) 


Notă: Referire la revoluționarii: Alexandru Cutarä (inginer), Vasile Cercel (pensionat 
de boală) şi Viorel Sasca (cercetător chimist, unul dintre liderii PNȚCD). 

| Aicrimi SI PEDEAPSA LA TIMISOARA 


Martorul Bunoaica şi coordonarea represiunii 


Revoluția Română din Decembrie 1989 are multe fapte încă „în ceaţă”. 
Dintre acestea, nu lipsită de importanță ne apare elucidarea mecanismului de 
coordonare a represiunii împotriva demonstrantilor de pe străzile Timişoarei; 
represiune soldată cu multe sute de arestări si alte zeci şi zeci de morți. 

O mărturie, ca un snop de lumină prin masa cetoasa a faptelor criminale 
neasumate, vine dinspre unul dintre martorii-cheie ai Procesului celor 25 de 
milițieni, securiști şi demnitari învinuiți de orchestrarea represiunii (octombrie 
1990). 

Colonelul Bunoaica Ion era, la acea vreme, comandantul Brigăzii de 
Securitate; în timpul audierilor, ajunsese general şi comandant al Jandarmeriei 
Naţionale, pentru ca apoi să piară într-un tragic accident aviatic. 

Redăm mai jos pasajele semnificative ale depozitiei sale. (Miodrag Milin) 


3 octombrie 1990. Audierea martorului Bunoaică Ion, comandantul Brigăzii de 


Securitate 

Primarul Mot i-a solicitat, în seara de 20 decembrie, loc de cazare pentru luptătorii din Gărzile Patriotice, 
ce urmau să sosească în Timişoara; acţiune coordonată, pe linie de Armată, de generalul Guşă. Subunitati 
de Armată au fost puse sub comanda cadrelor de Miliție; iar „rostul cadrelor din subordine era să comande 
nemijlocit efectivele, în subordinea cadrelor de Miliţie.”... „Forţele care au acţionat în municipiul 
Timişoara... au rămas în continuare sub comanda mea; numai că, în teren, mă refer la cele opt dispozitive, 
acționau sub comanda cadrelor Brigăzii, la ordinul... celor din partea Inspectoratului.” Martorul era din 
partea M.Ap.N, comandantul Brigăzii de Intervenţie. „Mentionez că nu am avut cunoştinţă... că 
subordonații mei au participat la reținerea... de persoane în stradă.” Misiunea Brigăzii consta în „paza si 
apărarea unor obiective importante pentru stat!”. Nu era conştient că, de la început, evenimentele ar avea o 
conotaţie politică. Întrebare: „Ce trebuia să facă aceste trupe?” Răspuns: „Rostul e acelaşi, dintotdeauna, 
domnule preşedinte. Să-şi îndeplinească misiunile încredințate. Ceea ce au si făcut.” Nu a dat ordin şi nu a 
transmis ordinul să se tragă în demonstranți, la subordonații săi, ofiţerii din cele 8 „D”-uri, care comandau 
şi grupe de militari în termen. La sosirea sa în Timişoara, generalul Nuță „a preluat conducerea din 
punctul de vedere al forţelor Ministerului de Interne”. Iar cu Brigada de Grăniceri „acţiuni comune au 
avut în seara de 16; ulterior, au avut dispozitive comune, atât la Comitetul Judeţean, cât şi la Comitetul 
Municipal.” 


P.C. (Preşedintele Completului de judecată): - ,,..Nu pot preciza. În seara de 20 
decembrie, primarul Mot mi-a cerut loc de cazare pentru luptătorii din Gărzile 
Patriotice ce urmau a fi aduşi de la Craiova.” 

Bu.I.(Bunoaică Ion): - Din afara Timişoarei. Ulterior, am aflat că vin de la Craiova. 
P.C.: - „Mai arăt că nu am împrumutat muniţie de război de la celelalte forte care 
acționau în oraşul Timisoara.” Dar dvs. ati dat ? 

Bu.I.: - Nu. 

P.C.: - „Si nici nu am dat cu împrumut muniţie sau armament. ” Da? Da sau nu? Dar 
pe linie de Armată cine coordona tot ? 

Bu.I.: - Domnul general Guse, şef al Marelui Stat Major la vremea aceea. 

P.C.: - „Pe linie de Armată, din cat am putut constata, acţiunile au fost coordonate 
de generalul Guşe, la acea dată, şeful Marelui Stat Major.“ Da. Am scăpat ceva din 
cele relatate ? 

Bu.l.: - Nu. 

P.C.: - Aveţi întrebări, domnule procuror ? 

Procuror: - Domnule preşedinte, v-am ruga să ne permiteti să punem câteva întrebări. 
S-ar putea să pară simple sau simpliste, dar pentru... având în vedere modul în care s- 
a făcut depozitia, considerăm că sunt necesare unele precizări. 

P.C.: - Da, vă rugăm! 

Procuror: - Am ruga sa fie intrebat martorul daca a pierdut comanda trupelor puse la 
dispoziția Inspectoratului şi-n acest caz, ce rol aveau cadrele proprii care au fost 
trimise cu Trupele de Securitate în stradă? 

P.C.: - Da. Răspundeţi la întrebare! 

Bu.I.: - Domnule preşedinte, subunitățile erau sub comanda cadrelor de Poliţie, 
de Miliție la vremea aceea. Având în vedere că acestea erau situaţii mai puţine, mai 
rare, majoritatea subunitatilor erau la obiective, legătura a existat, deci nu s-a pierdut 
comanda acestor subunități. Rostul cadrelor din subordine era să comande, nemijlocit, 
efectivele în subordinea cadrelor de Miliție. 

P.C.: - „Forţele care au acţionat în municipiul Timişoara, în perioada 16-22 
decembrie, mă refer la celelalte care nu asigurau, în mod normal, paza 
obiectivelor... ” 

Bu.].: - Au fost, în majoritatea cazurilor, pe obiective luate în pază temporar. 

P.C.: - „..au rămas, în continuare, sub comanda mea, numai că, în teren, mă refer 
la cele opt dispozitive, acționau sub comanda cadrelor Brigăzii, la ordinul...” 

Bu.l.: - Celor din partea Inspectoratului. 

P.C.: - „...celui care conducea dispozitivul din partea Inspectoratului Judeţean al 
Ministerului de Interne.” 

Procuror: - O altă întrebare, dacă ne permiteti, domnule preşedinte, legată de prima. 
Se cunoaşte, din lucrările dosarului, că faimoasele ,,D”-uri, dispozitivele M.I., s-au 
constituit în mod oficial în 18 decembrie. V-am ruga să fie întrebat martorul: în 
zilele anterioare, respectiv 16 şi 17, cine a comandat Trupele de Securitate din 
stradă, respectiv dacă au fost comandate tot de ofiţeri din cadrul Inspectoratului sau 
nu. 

Bu.I.: - Cele de la Comitetul Judetean si de la Maria, deci cele din stradă, nemijlocit, 
de cadrele Inspectoratului, prin cadrele proprii care comandau efectiv. Cele de 
obiectivele în pază permanentă sau temporară în legătură directă cu noi... Este 
acelaşi lucru. 

P.C.: - „Legătura cu subunitățile din dispozitive le tineam prin telefonul public si, 
respectiv, prin aceşti ofițeri de legătură. Legătura radio cu Inspectoratul Judeţean 
M.I. o aveam asigurată numai în punctul de comandă al Brigăzii.” Sau si al 
Batalioanelor ? 

Bu.I.: - Şi al batalioanelor. 

P.C.: - „...In punctele de comandă ale Brigăzii şi Batalioanelor. ” 

Procuror: - O alta intrebare, domnule presedinte, respectiv la mijloacele de transport 
auto ale brigăzii, erau înmatriculate pe număr de Timiş sau pe număr de Bucuresti? 
Si-am să mă refer la declaraţia martorului Dancanita, audiat aici pe 27 septembrie, 
care vorbeşte de un autocamion 22 25 99, în care se încărcau cei reţinuţi pe 
stradă. Cunoaşte martorul dacă acest autocamion este al Brigăzii ? 

P.C.: - Sub ce număr erau înmatriculate ? 

Bu.I.: - Sub număr de Bucureşti... [lipsă text, n.n.] 

P.C.: - „...arat, însă, că şi cei de la Inspectoratul Judetean M.I. aveau astfel de 
mijloace înmatriculate în acelaşi mod...” 

Bu.l.: - În special camioane. 

Procuror: - În ce a constat acea poziţie proprie faţă de Comandamentul M.I. 
Local, în măsura in care forțele necesare, am înțeles că erau subordonate 
Inspectoratului? Se referea la poziţia proprie, martorul, în legătură cu forţele care 
păzeau anumite obiective sau nu? 

P.C.: - Afi putea să ne spuneți? 

Bu.l.: - Domnule preşedinte, explicaţia mea e laborioasă. Întâi, era vorba de 
ansamblul forțelor, şi-n esență chestiunea se punea de a nu fi pus în situaţia să 
desfăşor acţiuni represive. În al doilea rand, era vorba de rezervele la dispoziţie, care 
nu erau angajate şi care, pe măsură ce situaţia lor a evoluat, cantitatea lor o cunoşteam 
numai eu. Practic, prin această manevră a rezervelor, am reuşit să menţinem in 
cazărmi o bună parte din forte în această perioadă. Şi în al treilea rând, forte din 
dispozitiv să intervină atunci când era necesar şi când era posibil pentru a nu le pune 
în situaţia de a face uz de armă. Asta era o chestiune mai complicată, care ar necesita 
o explicaţie mai lungă pentru fiecare caz în parte, prin cerere succesivă de 
aprobări, prin tot felul de asemenea manevre care, repet, să-mi dea posibilitatea de a-i 
scoate din situaţia în care ar fi fost puşi să intrebuinteze armamentul. 

P.C.: - Bine, explicaţia este valabilă pentru forțele care le aveati în rezervă. Înţeleg 
că pentru cele care erau în dispozitive, legăturile erau cum erau, afi spus, se aflau 
sub comanda directă a celor de la M.I. Nu ? 

Bu.I.: - De aia vă raportam că situaţia este mai laborioasă. Să vă dau un exemplu. Mi 
se solicita, să zicem, să duc într-o altă parte a oraşului forţe, raportam că nu mai am şi 
atunci luam de la Comitetul Judeţean, de exemplu. Ceream aprobare să scot de acolo 
două plutoane şi actionam de asemenea manieră, încât o parte să le aduc în cazarmă, 
şi o parte să ajungă unde trebuia, dar nu în situaţii, repet, care să îi pună să folosească 
armamentul din dotare. O explicație credibilă poate fi dată pentru fiecare caz in 
parte, şi cazurile sunt numeroase. 

P.C.: - Altceva! 

Procuror: - Numai o chestiune de consemnare: că menţine declaraţia în totalitate, la 
Procuratură. 

P.C.: - Păi, am zis, cu asta am debutat. Dar am omis altceva să trecem acolo. Dv. aţi 
susținut că n-aţi avut cunoştinţă, nici măcar ulterior, că cei din subordinea dv. 
direct ar fi participat la reținerea demonstrantilor. Da ? 

Bu.L: - Aşa e. 

P.C.: - „Mentionez că nu am avut cunoştinţă, nici măcar ulterior, că subordonații 
mei au participat la reținerea...” 

Bu.l.: - De persoane. 

P.C.: - „...de persoane, din stradă.” Dar acest fantomatic Comandament, cum lăsaţi 
dv. să se înțeleagă, a avut, cum să zic eu, perioade, momente când se aduna, analiza, 
trăgea nişte concluzii ? 

Bu.I.: - Nu cunosc, domnule preşedinte. 

Av.ap (avocatul apărării).: - A primit telefon de la colonelul Popescu, a ţinut legătura 
cu dânsul când era la judeteana de partid ? 


Bu.l.: - Da. 

P.C.: - „...si, cât timp s-a aflat la Judeteana de Partid, am purtat discuţii 
telefonice...” 

Bu.I.: - Coordonarea activităţii necesare. 

P.C.: - „...pe tema coordonării activităților, cu colonelul Popescu Ion. “ 


Av.ap.: - Pe data de 18 decembrie, când a fost la gen. Nuță, în biroul inspectorului- 
şef, era prezent şi acesta şi în sală, când s-a ţinut acea şedinţă ? 

P.C.: - Păi, ne-a spus că nu poate preciza dacă toată conducerea a fost. Puteţi să vă 
amintiți ? 


Bu.l.: - În birou nu era Nuță, cu certitudine, domnule preşedinte, şi cred că nici in 
sală, dar nu sunt foarte sigur. Dar în birou, nu. 
P.C.: - „In dimineaţa de 18 decembrie, cu certitudine nu l-am văzut pe colonelul 


Popescu în biroul de la Inspectorat, unde am fost primiţi de Nuță. Nu pot fi, însă, 
sigur dacă acesta s-a aflat ori nu în sala unde a avut loc instruirea. ” 

Av.ap.: - Si-atunci, vă rog, după această dată, colonelul Sima i-a comunicat că 
trebuie să facă uz de armă, arme, şi confirma: Coman, Popescu, Nuță şi ceilalţi. 
Unde a luat legătura cu Popescu şi unde a confirmat ordinul că trebuie să se 
folosească arma? Să se facă uz de armă? 

P.C.: - N-am inteles intrebarea. 

Bu.I.: - Este o confuzie de date. 

P.C.: - Da. E vorba de 17, şi nu de 18. 

Av.ap.: - Da, da, da! Pe 17, da! 

Bu.l.: - Pe... 

Av.ap.: - Nu, nu, nu! 

P.C.: - Va rog sa nu mai intervenifi ! 

Av.ap.: - Domnule presedinte, se pune asa: cä pe 17 decembrie, la orele 17,30, dupä 
teleconferinta, Sima i-a transmis acest ordin si a fost confirmat de colonelul Popescu, 
Macri, Coman. 

P.C.: - Păi, telefonic am înţeles, că doar n-a stat de vorbă in direct, téte-d-téte. 
Av.ap.: - A stat telefonic, prin telefon a primit de la Popescu acest ordin? Ma 
interesează acest lucru! 

P.C.: - Confirmarea. 

Bu.I.: - Confirmarea, da, prin telefon. 

Av.ap.: - Prin telefon. Bun! V-aş ruga să mai consemnati despre Comandament. 
Dânsul a spus că, formal, expresia dânsului, nu s-a creat un Comandament. V-aş 
ruga să consemnați! 

P.C.: - Dar în fapt a acţionat ? 

Bu.I.: - Din cum s-au derulat evenimentele se poate deduce că da. 

P.C.: - „Formal, n-a acţionat acel Comandament Local, dar, în fapt, el a fiintat şi a 
coordonat tot.” 

Bu.l.: - Domnule preşedinte, în 16 ştiam aproape nimic. Cunoşteam solicitarea de a 
avea forțele pregătite pentru a face fata unor tulburări de ordine. Acţiuni comune cu 
Militia şi conduse de Inspectorat. Din derularea evenimentelor, sigur, se pot face tot 
felul de raționamente. Personal, încă din 17, de la prânz, lucrurile căpătaseră o 
vădită turnură politică. 


P.C.: - „Personal, am constatat că, încă din data de 17 decembrie, de la prânz...” 
Bu.l.: - Este o constatare... şi subiectivă. 
P.C.: - „...evenimentele în curs de desfăşurare in Timişoara căpătaseră o turnură 


politică, în sensul că vizau răsturnarea regimului de atunci. ” Da? 

Bu.l.: - Dacă le privim retrospectiv, da, domnule preşedinte. Privite cu... 

P.C.: - „...in sensul că vizau răsturnarea ordinii politice. Regimului politic de 
atunci. Da. 

Av.ap.: - În momentul în care i s-a cerut să pregătească trupele din subordine 
pentru acţiuni împotriva unor... păstrării ordinii publice, ce îşi reprezenta dânsul că se 
întâmplă în stradă? Când a trimis ostaşii în această misiune înarmaţi... 

P.C.: - Resping întrebarea! A dat un răspuns care acoperă şi acest aspect. Altceva! 
Av.ap.: - Păi, domnule preşedinte... 

P.C.: - Vă rog! Mi-ati dat chiar dumneavoastră voie să vă resping întrebările! 
Av.ap.: - Da, este adevărat, dar să ştiţi că mă blocaţi! 

P.C.: - Nu vă blochez deloc! 

Av.ap.: - Domnule preşedinte, eu vreau să ştiu starea de spirit a omului care a fost 
trimis în stradă. Să apere ceva. Ce le-a spus dumnealui ostaşilor? Că mergeţi acolo 
şi aparati ceva. Pentru că erau trupe de apărare. Ce le-a spus, vă duceti şi aparati ce? 
Împotriva cui actionati? 

P.C.: - Afi discutat cu cadrele din subordine pe acest aspect? 

Bu.l.: - În măsura in care timpul permitea, domnule preşedinte, şi timpul nu prea 
permitea. Misiunea era clară, de pază şi apărare a obiectivelor, urmând ca ea să fie 
precizată în detaliu acolo de către cel care conducea acţiunea. Era vorba de pază şi 
apărare a unor obiective importante pentru stat. Lucrurile mi se par foarte clare. 
P.C.: - Păi, nu, nu! Nu-i vorba de acele obiective obişnuite, asta era clar pentru toată 
lumea! Misiunea asta era, de a asigura paza. E vorba despre celelalte, apărute pe 
parcurs. 

Bu.l.: - Domnule preşedinte, în legătură cu zona Bisericii Reformate, de exemplu, sau 
să zicem Comitetul Judeţean de Partid, eu nu puteam să le fac precizări, că nici nu 
ştiam ce este acolo. Conducerea se realiza acolo. Asemenea precizări s-au făcut 
acolo, şi nu de către mine. Pentru celelalte obiective luate temporar în pază, care au 

fost numeroase şi care au fost majoritatea, şi care au constituit principala noastră 
misiune, această chestiune s-a pus: paza şi apărarea acestor obiective. 

Av.ap.: - Domnule preşedinte, mă iertati, acum ce vrea martorul să înţelegem, că i-a 
trimis să le apere de câini? Că i-a trimis cu scuturi ca să-i apere de nişte lupi? Eu, 
este imposibil să credem noi, să creadă cineva că, în momentul în care ai trimis trupa 
afară să apere obiective, să nu ştie de cine le apăra, domnule preşedinte! Cine-a spus, 
ce aparati, cine a venit, ne-au invadat cineva? Luptă cineva în stradă, sunt oameni 
care ne pun în pericol viaţa, libertatea, integritatea corporală? 

P.C.: - Eu vă înţeleg insistența, dar... 

Bu.l.: - Aş vrea să o înţeleagă martorul! 

P.C.: - Puteţi răspunde? 

Bu.I.: - Domnule preşedinte, v-am raportat şi anterior, nu vreau să fac precizări de 
care nu sunt absolut sigur. Eu n-am fost în stradă şi, când mi s-au solicitat forţele, 
nu ştiam exact şi nu mi s-a spus cine sunt cei contra cărora se apăra aceste obiective. 
Contra tuturor care le pun în pericol. 

P.C.: - Da. Problema a fost atinsă şi s-a şi consemnat. Rezultă, implicit, ordinul de a 
se trage împotriva celor care... 

Av.ap.: - Vedeţi, suntem într-un proces foarte gingaş. 

P.C.: - ... împotriva lui Ceauşescu. 

Av.ap.: - Şi cu întrebări cu răspunsuri ermetice, aşa cum a observat colega mea, nu 
putem să aflăm adevărul. Atunci aş formula altfel întrebarea. 

P.C.: - Da. 

Av.ap.: - Se incadra in obligatiunile de serviciu pe care le avea dumnealui aceste 
cereri de a, cum sä spun eu, de a apära ordinea acolo, la obiectivele unde se trimetea, 
se încadra?... 

P.C.: - Iertaţi-mă, vă rog! În vreun regulament si în legea dumneavoastră de 
organizare se prevedea posibilitatea de a acţiona cu foc împotriva populaţiei? 

Bu.I.: - Nu, domnule preşedinte. 

P.C.: - „În niciun regulament militar, inclusiv în legea noastră de organizare, nu se 
prevede posibilitatea de a face uz de armă împotriva populaţiei. ” 

Av.ap.: - Domnule preşedinte, nu am întrebat asta. 

P.C.: - Am întrebat eu, domnule apărător, iertati-ma! 

Av.ap.: - Vă rog, mă scuzati, mă scuzati! 

P.C.: - Lăsaţi-mă! Afi notat? Deci repetati dumneavoastră întrebarea! 

Av.ap.: - Întrebarea era următoarea: se ştia de către dânsul împotriva cui se trimit 
aceste trupe să apere instituția şi de cine, chiar cu scut şi cu baston de cauciuc! Li s-a 
spus: apärati sediul Judetean de Partid împotriva nu ştiu cui? Cine erau aceia care 
puneau în pericol securitatea Judetenei de Partid? Ca să trimeti ostaşii să apere cu 
scuturi şi cu bastoane de cauciuc. 

P.C.: - Păi, a dat răspuns la întrebarea asta! 

Av.ap.: - Li s-a spus soldaţilor? Păi, ce li s-a spus? 

P.C.: - Dacă dânsul a spus? 

Av.ap.: - Daca, în momentul in care i-a trimis pe ostasii din subordine, le-a spus de ce 
să se ducă şi împotriva cui să apere aceste instituţii. 

P.C.: - Le-ati spus? 

Bu.I.: - Domnule presedinte, poate n-am fost bine inteles si sunt interpretat ca 
ermetic. Va dau un exemplu. Din momentul in care am primit ordinul prin TO, a 
mai durat două minute şi unităţile au ieşit pe poartă. Când aveam eu timp să adun 
subunitățile şi să le tin expuneri? Misiunea a fost foarte clară. Cine comandă, unde 
ajung, cu cine se întâlnesc şi protecţia Comitetului Judeţean de Partid. Urmând 
ca precizările să se facă acolo. Era vorba de apărarea unor obiective de stat. 

P.C.: - Bine, asta... care urmau să-i comande pe aceşti militari în termen. Afi spus că 
erau tineri recruți, practic. 

Bu.l.: - Da, erau din septembrie incorporati. 

P.C.: - Cadrelor le-aţi precizat, în concret, împotriva cui trebuie să acţioneze? 

Bu.l.: - Nu era timp, domnule preşedinte. 

P.C.: - Nu era timp. 

Bu.I.: - Eu i-am precizat comandantului de batalion. 

P.C.: - Vreţi să consemnam? 

Av.ap.: - Ce să consemnăm, nu vrea să răspundă! Sau nu ştie, sau nu poate! 
Domnule preşedinte, am înţeles că în toată această perioadă dumnealui a respectat cu 
stricteţe ordinele şi dispoziţiile, ba unele chiar le-a mai ocolit; aş vrea să-i pun o 
întrebare în legătură cu colegii dumnealui de acţiune în această perioadă. Dacă poate 
să ne răspundă. În această perioadă, şeful Securităţii locale, colonelul Popescu, şi 
ceilalţi au acţionat tot aşa, în cadrul ordinelor primite, în mod strict? 

P.C.: - Păi, credeţi că poate să ne dea vreun răspuns? 

Av.ap.: - Păi, eu ştiu, poate că poate! 

P.C.: - Dati un răspuns! 

Bu.I.: - Nu cunosc, domnule preşedinte. 

Av.ap.: - Nu cunoaşte. Domnule preşedinte, de la 17 sau... c-am înţeles de la ce dată, 
a aflat, şi-a dat seama că este vorba de o acţiune politică. Din acel moment, de când 
şi-a dat seama că este vorba de o acţiune politică, şi-a dat seama şi care e rostul 
trupelor dislocate, ce trebuia să facă acele trupe? Şi-a dat seama de acest lucru? 

P.C.: - V-aţi dat seama? 

Av.ap.: - Ce trebuia să facă aceste trupe? 

P.C.: - V-aţi dat seama? 

Bu.l.: - Rostul e acelaşi dintotdeauna, domnule preşedinte. Sä-si îndeplinească 
misiunile încredințate. Ceea ce au şi făcut. 

Av.ap.: - Să apere ce? 

Bu.l.: - Eu repet până când se însuşeşte, domnule preşedinte! Obiectivele 
importante pentru statul român. 

Av.ap.: - Nu orânduirea politică. 

P.C.: - Vă rog! 

Av.ap.: - Nu mai am întrebări, îmi pare rău că avem asemenea martori şi foarte greu 
să aflăm adevărul. 

P.C.: - Acuma vreau Să vă fac şi eu o confesiune. Dacă poate fi numită confesiune la 
microfon. Mă bucur că aţi ajuns la aceeaşi concluzie: că-i foarte greu de stabilit 
adevărul în cauza asta. 

Av.ap.: - Da, domnule preşedinte, e greu de aflat adevărul cu oameni care nu 
realizează importanţa acestui proces. Şi-mi pare rău că domnul colonel, să mă 
ierte, că ar putea să fie foarte util si in interesul ţării, în general. Dacă ar spune 
lucrurilor aşa, pe nume, cum trebuie să le spună. 

Av.ap.: - Un lucru este clar ! Radu Bălan este trimis în judecată pentru ca fiind... 
P.C.: - Stim, stim! 

Av.ap.: - ...comandant al acestui comandament, conform acelui ordin, ar fi 
procedat la scoaterea trupelor, se pune problema... 

P.C.: - Vă amintiţi că Radu Bălan ne-a declarat aici că a semnat în calitate de 
comandant al judeţului planul unic de acţiune? 

R.B. (Radu Bălan).: - Nu l-am semnat! 

P.C.: - Nu de la Timişoara, nu de la Timişoara! Pe cel de la Deva! 

R.B.: - Pe niciunul n-am semnat! Nu am nicio legătură! 

P.C.: - Atunci scuzati! Luaţi loc! Luaţi loc! Luaţi loc! 

R.B.: - Nu-mi puneţi ceea ce nu-mi aparține! 

Av.ap.: - În vremea când... 

P.C.: - Inculpatul Bălan, nu vă permit să-mi aduceți jigniri! Tineti minte ce vă spun! 
R.B.: - Dar mie de ce... 

P.C.: - A fost o scăpare din partea mea şi mi-aş fi cerut scuze. 

R.B.: - Îmi cer scuze! 

P.C.: - Pdi, se poate?! 

R.B.: - Imi cer scuze! N-am fost... 

P.C.: - Bine! 

R.B.: - N-am văzut în viata mea acest ordin. 

P.C.: - Bine, luaţi loc! Altceva! 

Av.ap.: - Dacă-mi ingaduiti, domnule preşedinte, s-a consemnat, în mod corect, o 
împrejurare, şi anume, spune martorul: „cu colonelul Sima şi Deheleanu am 
colaborat. Aceştia nu aveau latitudinea de a-mi da ordine.” Concret, în ce a constat 
această colaborare? Aşa s-a consemnat, corect s-a consemnat. Dar pe mine mă 
interesează în ce a constat această colaborare. Între dumnealui şi Sima. 

P.C.: - Răspundeţi! 

Bu.L.: - Împrejurarea se referea la şeful Miliției Judeţului, la care se face vorbire, nu şi 
la domnul colonel Sima, şi la vremea potrivită am raportat că era vorba de 
participarea comună a forţelor din subordinea fiecăruia la acţiuni comune. 

P.C.: - „In ce priveşte colaborarea cu Deheleanu, a constat în participarea la acțiuni 
comune ale Miliției cu Trupele de Securitate. ” 

Bu.l.: - Sub conducerea Miliției. 

P.C.: - Vă rog! Afi notat? „In ce priveşte coaborarea cu inculpatul Deheleanu...’ 
Consultant şef: - Am notat. 

P.C.: - Afi notat? 

Consultant-sef: - Da. Mai dictati o dată! În ce priveşte colaborarea cu inculpatul 
Deheleanu... 

P.C.: - „...aceasta a constat in acțiuni comune duse de subordonații acestuia cu 
subordonatii mei. lar în ceea ce-l priveşte pe colonelul Sima, acesta doar mi-a 
transmis ordinul...” 

Bu.l.: - Auzit la teleconferinta. 

P.C.: - „...de a se face uz de arma...” Păi, se subintelege, după teleconferinfa... 

Bu.l.: - Sigur. 

P.C.: - „...pe care îl receptionase cu prilejul audierii teleconferinfei.” 

Av.ap.: - Domnule preşedinte, atunci când domnul procuror a întrebat de informaţiile 
pe care le-a cules, martorul a făcut o precizare care nu este consemnată, şi anume că 
de la Securitate nu a primit, în această perioadă, niciun fel de informaţii şi relații cu 
privire la desfăşurarea evenimentelor. Nu este consemnat. Vă rog să-l întrebaţi! Eu 
mi-am notat în notele... 

Bu.I.: - Nici de la Securitate, nici de la Miliție, domnule preşedinte, de nicăieri. 

P.C.: - „Informaţii pe linie de Miliție, Securitate, n-am primit. ” 

Av.ap.: - Vă mulţumesc! 

Av.ap (altul).: - Martorul a făcut o precizare, că de la alti membri ai Biroului fostei 
conduceri de partid judeţene n-a primit indicaţii şi nici solicitări, dar de la generalul 
Macri, era firesc, pe undeva, că el era militar, nu era... a avut ceva solicitări de la 
Macri? În legătură, bineînţeles, cu evenimentele, sau indicaţii. 

Bu.I.: - Domnule preşedinte, am precizat că duminică dimineaţa, la sosirea dänsului, 
mi-a cerut să iau măsuri de întărire a pazei obiectivelor... 

P.C.: - Da. 

Bu.l.: - ...asta a fost o dispoziţie pe care mi-a dat-o. Ulterior eu i-am raportat anume 
situaţii care s-au ivit şi i-am cerut aprobări, solicitări sau dispoziţii exprese din partea 
dânsului, nu. Regula era să fie primite prin generalul Mihalea sau Nuță, pentru ca 
erau cu deosebire efectivele de Securitate, Miliție, deci acţiuni comune cu Militia. 
P.C.: - „În dimineaţa de 17 decembrie, generalul Macri mi-a ordonat să întăresc 
paza obiectivelor, după care eu i-am raportat...” 

Bu.l.: - Ori de câte ori situaţia impunea. 

P.C.: - „...ori de câte ori situația o impunea, cu privire la modul de acţionare, cu 
privire la modul de acţionare. ” Da. Altceva! Inculpatii! 

D.I.(Deheleanu Ion): - Domnule preşedinte, onorată Curte supremă, în primul rând, o 
rugăminte de consemnare! Martorul a relatat că, în perioada la care face referire, n-a 
avut niciun fel de convorbire cu mine. Şi vă rog s-o consemnați! 

P.C.: - Rezultă din economia declaraţiei. 

D.I.: - Domnule preşedinte... 

P.C.: - Atâta vreme cât nu vă precizează... 

D.I.: - Din inimă vă rog s-o consemnați! Nu l-am văzut şi n-am vorbit cu dânsul in 
perioada aceea şi v-a relatat-o aicia, vă rog, treceti-o acolo! 

Bu.I.: - Corespunde realităţii, nu ne-am întâlnit, n-am vorbit personal în aceasta 
perioadă. 

P.C.: - „În perioada 16-22, nu m-am întâlnit şi nu am discutat nimic cu colonelul 
Deheleanu. ” 

D.I.: - Domnule preşedinte, vă rog să-l întrebaţi pe martor, este foarte important, 
pentru că şi sunt câteva contradicții referitoare la ce ordine a relatat domnia sa că ar fi 
dat Nuță, să vă răspundă la următoarea întrebare: ce ordin a dat la ofiţerii care au 
comandat, subordonații dânsului, cele opt „D”-uri? Dacă le-a dat ordinul să tragă 
în manifestanți. Aşa cum a susținut că a dat ordinul să... Eu nu l-am auzit, dar dacă a 
dat acest ordin şi ofiţerilor... 

P.C.: - Cine? Dânsul? 

D.I.: - Dânsul dacă ofiţerilor care comandau grupele de militari în termen le-a 
transmis ordinul să tragă în demonstranți. 

P.C.: - Ați transmis acest lucru? 

Bu.I.: - Nu, domnule preşedinte. 

D.I.: - Cum a zis Nuță. 

P.C.: - „Nu am transmis ordinul de a se trage în demonstranți subordonatilor mei.’ 
D.I.: - Domnule preşedinte, onorată Curte Supremă, martorul este deosebit de 
important. Atunci a avut funcție mare, mai mare decât mine şi Sima, iar acuma este 
comandantul jandarmilor pe România. Il rog din inimă prin dumneavoastră, prin 
această poziţie socială pe care o are la ora actuală, să vă răspundă la întrebarea dacă, 
în prezent, trupele de jandarmi au scuturi, căşti şi bastoane de cauciuc. Şi dacă 
le-a folosit, cumva, în acest an. Poate doriţi şi... 

P.C.: - Vă resping întrebarea! Nu face obiectul procesului nostru! Altceva! Retineti 
bine ce v-am spus! Altceva! 

D.I.: - Domnule preşedinte... 

P.C.: - Si vă rog să nu mi-o taxafi drept altcumva decât a ceea ce aţi auzit! 

D.I.: - Da, am înţeles! 

P.C.: - Aşa! 
D.I.: - Am înțeles perfect! 
P.C.: - Vă rog! 


D.I.: - Dacă era Comandament... 

P.C.: - Vreau să se ştie, o data pentru totdeauna, ca de când e lumea şi pământul 
forțele de ordine au astfel de mijloace în dotare! Aşa că povestea e cum le folosim, 
în ce împrejurări şi împotriva cui. Asta-i toată... Şi cu ce efect. 

P.C.: - Deci puneţi întrebarea, ca să... 

D.I.: - Ce alte dispozitive au fost unde au comandat cei de la Miliție, în afară de 
„D”-uri? 

P.C.: - „D”-uri si cei care, în mod obişnuit, îi însoțea pe... 

D.I.: - Da, cei care, in mod obişnuit, însoțeau soldaţii. 

Bu.l.: - Când a fost vorba de „D”-uri, am precizat, in mod expres, că a fost vorba 
de cadrele de Miliție, în rest, am spus, cadre ale Inspectoratului, numite de 
inspectorul-sef, care puteau fi şi de Miliție. Nu cunosc amănunte, da” putem stabili. 
P.C.: - Deci au fost şi cadre care au condus trupele, altele decât... 

Bu.l.: - În toate ocaziile, unităţile noastre au fost sub comanda cadrelor de la 
Inspectorat. 

P.C.: - „In toate ocaziile, pe perioada evenimentelor, 16-22 decembrie...” 
Bu.l.: - Desigur, cu excepţia obiectivelor proprii. 

P.C.: - ,,...unitatile brigăzii Timişoara s-au aflat sub conducerea cadrelor 
Inspectoratului Judetean Timiş al M.I...” 
Bu.l.: - La „D”-uri am precizat, pentru că ştiu, în mod expres, că au fost... 


P.C.: - „...cu excepţia locurilor unde, în mod obişnuit, subordonații mei...” 
Bu.I.: - Conduc dispozitivele. La obiectivele proprii. 
P.C.: - „...asigurau paza. ” 


D.I..: - Domnia sa ar putea să ne spună vreun loc din ăsta? E foarte important, adică 
să n-o lăsăm, domnule preşedinte, pentru... 

P.C.: - Precizati! 

D.I.: - Am dat exemplu, la Biserica Reformată. 

P.C.: - Exemplu: La Biserica Reformată... 

Bu.L.: - La Comitetul Judetean. 

P.C.: - La Comitetul Judeţean... 

Bu.l.: - Si în alte situaţii. 

D.I.: - Cine? Exclus să fie militian la Comitetul Judetean! 

Bu.l.: - Am spus „cadre ale Inspectoratului.” 

P.C.: - A spus cadre, şi nu militian! 

Bu.l.: - lar la „D”-uri am precizat, în mod expres, ale Miliției, că acolo ştiu precis. 
D.I.: - Da, dar a consemnat milițieni. 

P.C.: - Nu, nu! Am zis cadre, nu? 

Bu.I.: - Ale Inspectoratului. 

P.C.: - Da? Cadre. Ale Inspectoratului. 

D.I.: - Eu nu vreau să... Aşa, tot timpul l-am respectat şi doresc să rămân cu aceeaşi 
impresie şi în viitor, deşi sunt aici. Dar la Comitetul Judeţean de Partid a fost condus 
de loctiitorul domniei sale, de colonel Tomuş. Adică, domnule preşedinte, avem şi 
noi, ce să vă mai raportez, că ne vedeţi în ce situaţie suntem şi răbdările că ne-au 
lăsat! Nu se poate! Loctiitorul domniei sale a condus dispozitivul din 11 plutoane la 
Comitetul Judeţean de Partid. 

P.C.: - La precizarea făcută de inculpat, ce-avefi de răspuns? 

Bu.I.: - Domnule preşedinte, sub conducerea inspectorului-sef. Si la ordinul acestuia. 
P.C.: - Doriţi să menţionăm asta? 

D.I.: - Am dorit să ştiţi dumneavoastră şi vă mulţumesc foarte mult! 

P.C.: - Alte întrebări! 

P.I. (Popescu Ioan): - Domnule preşedinte, vă rog respectuos să-l întrebaţi pe domnul 
colonel, martor, ca să clarificăm, că s-a spus, în data de 17, s-a crezut, a auzit toată 
Timişoara, am umplut Timişoara cu scuturi de către trupele de Securitate. Rog pe 
domnul colonel să-l întrebaţi, să răspundă: câte scuturi avea în dotare Brigada de 
Securitate în municipiul Timişoara sau dacă am mai adus şi din altă parte, ulterior. 
V-aş ruga! C-au fost la Municipiu, au fost la Maria, au fost la judeţ, au fost la 
Decebal, au fost la Inspectorat, şi în alte puncte, la Catedrală şi la Operă. V-aş ruga, 
totuşi, ca să clarificăm situaţia! Vă rog respectuos! 

P.C.: - Câte scuturi? 

Bu.l.: - În jur de 100, domnule presedinte. 

P.C.: - Si cu cele care au venit? 

Bu.I.: - N-au depăşit 200. 

P.C.: - Da. „In total, am avut, dispersafi în oraş, un număr de 200 de scutieri. ’ 
P.I.: - O a doua întrebare, domnule preşedinte. Pentru că, totuşi, şi funcţia pe care o 
ocupa ne lăsa nouă o umbră urâtă, aşa, că am fost dotați, în secolul XX, Trupele de 
Securitate, cu bâte, ciomege, cozi de scaune, picioare de scaune, şi aşa mai departe. A 
spus că nu s-a dat în dotare de către domnia sa. Totuşi, vă rog să întrebaţi, are 
cunoştinţă, la sosirea în unitate, unitățile au adus aceste obiecte, au sosit în unitatea pe 
care o comandă... 

P.C.: - Au venit cu bâtele acelea? 

Bu.l.: - Nu cunosc, domnule preşedinte. Acolo au ajuns, probabil, duminică noaptea 
în cazarmă, nu mai retin. 

P.C.: - „Nu cunosc, nu mai retin dacă subunitățile, la sosirea în cazarmă, mai aveau 
asupra lor acele bastoane din lemn. ” 

Bu.l.: - Presupun că nu. 
P.C.: - „Presupun ca nu.’ 
P.I: - V-aş ruga, totuşi, domnule preşedinte, pentru că a vorbit iar de acest 
Comandament, prin Comandament, dumneavoasträ m-ati intrebat pe mine, la 
interogatoriu, dacä cunosc articolul 6 din Ordinul 002600. Dacä dänsul cunoaste 
ordinul ăsta, vă rog să-l întrebaţi, adică paragraful acesta, şi ce.... Că-mi ia mie toată 
răspunderea. Comandantul unic, în cazuri deosebite, după planul unic, era 
inspectorul-şef. Şi dânsul vorbeşte de un comandament. Dânsul fiind acuma la nivel 
şi ştie ce e un comandament, implică nişte lucruri care scoate în evidență acest 
comandament. Dacă are idee despre acest comandament sau a condus, într-adevăr, 
inspectorul-şef toată acțiunea! Vă rog foarte frumos. Să clarificăm, că rămâne o 
nebuloasă, un comandament e un comandament, s-adună oamenii, se dau sarcini 
concrete, cine ce răspunde, cu cine cooperează... 

P.C.: - Până când a condus inspectorul-sef, după aceea, după părerea 
dumneavoastră, cine a fost cel care coordona, conducea comandamentul, ca să zic 
aşa? 

Bu.I.: - Domnule preşedinte, este convingerea făcută ulterior... 

P.C.: - Da. 

Bu.l.: - ...momentului si rog sä fie luatä ca atare. La sosirea generalului Nutä, 
acesta a preluat conducerea din punctul de vedere al fortelor Ministerului de 
Interne. 

P.C.: - „După aprecierea mea, imediat după sosirea generalului Nuta in Timişoara, 
acesta a preluat conducerea acelui comandament local... “ 

Bu.l.: - Forţelor Ministerului de Interne. 

P.C.: -,,...in ce priveşte forţele Ministerului de Interne. 
P.I.: - Domnia sa a facut parte din acest comandament? Vă rog să-l întrebaţi! Ca 
trebuie, e o forţă specială, în cadrul Internelor. 

P.C.: - Stati un pic, sa terminăm de consemnat acum... „Local, în ce priveşte forțele 
Ministerului de Interne. Forţele Ministerului de Interne... “ 

P.I.: - Pentru că dânsul... 

Bu.l.: - Nu am făcut parte din acest comandament. 

P.C.: - „...eu nu am facut parte din acest comandament amintit mai sus.” 

P.I.: - Şi totuşi, domnule preşedinte, vă rog să nu vă... Aş mai dori o întrebare să pun! 
A amintit aici că, din partea Ministerului Apărării Naţionale, generalul Guşă a 
condus activitatea. De unde cunoaşte şi dacă a participat la vreo acţiune cu aceasta, 
cu unităţile Ministerului Apărării în municipiu. 

Bu.l.: - Domnule preşedinte, ştiu de sosirea celor două grupuri care au venit din 
capitală, pentru că, la vremea aceea, garda aerogării era garda proprie, şi mi-a raportat 
comandantul de subunitate. Deci ştiam de sosirea generalului Guşă. La momentul cu 
pricina, am presupus că va conduce acţiunile armatei ca şef al Marelui Stat Major, era 
în mod firesc. Ulterior, am aflat că aşa a şi fost. Cu domnul general Guşă am discutat 
o singură dată la telefon. 

P.C.: - „Cu generalul Guşă am discutat o singură dată la telefon..., “ pe ce 
problemă? 

Bu.l.: - In 20, dacă nu mă înşel, în 20 decembrie, îl căutam eu pe comandantul 
Diviziei, pentru o chestiune personală. 

P.C.: - „...respectiv, în data de 20 decembrie, când l-am căutat pe comandantul 
Diviziei 18 Mecanizate pentru o problemă personală si mi-a răspuns acest general.“ 
Bu.L.: - În rest, n-am participat la activităţi sau acţiuni comune cu dumnealui. 

P.I.: - Dacă a ţinut, în această perioadă, mă refer la 16-22, după, domnule preşedinte, 
că interesează, a ţinut legătura cu Brigada de Grăniceri din Timişoara şi dacă a 
desfăşurat acţiuni în comun. 

P.C.: - Cu cine, cu... 

P.I.: - V-aş ruga foarte mult! 

P.C.: - ...Brigada... 

P.I.: - De Grăniceri. 

P.C.: - Da. 

P.I.: - Care spune că trecuse în subordinea Ministerului de Interne, desi ea urma luni, 
pe 18, abia să luăm în primire, să procedăm la luarea în primire. 

Bu.I.: - Domnule preşedinte, Unitatea de Grăniceri trecuse, prin ordin, în 
compunerea ministerului cu o zi înainte. Urma să se facă predarea-primirea de la 
Ministerul Apărării la Ministerul de Interne, ceea ce s-a şi întâmplat între 16 şi 22. De 
altfel, ea s-a încheiat în 22, această luare în primire a brigăzii... Acţiuni comune am 
avut în 16 seara, ulterior, am avut dispozitive comune, atât la Comitetul Judeţean, 
cât şi la Comitetul Municipal. 

P.C.: - „Cu Trupele de Grăniceri am acţionat în comun în 16 decembrie seara şi, 
ulterior, la Comitetul Judetean de Partid şi Municipal, Judetean si Municipal de 
Partid.” 


(Procesul de la Timişoara, Audierile martorilor (24 septembrie-29 octombrie 


1990) despre Revoluţie, represiune şi morţii de la Timişoara, vol.V, ediţie îngrijită 
de Miodrag Milin, Editura Mirton, Timişoara, 2007, p.3001-3029, passim) 

Procurorii şi balanţa oscilanta a pedepsei 


Din cercetările întreprinse, în câteva rânduri, la Procuratura Militară din 
Timişoara, privind latura represivă a muncii procurorilor la Penitenciar, din timpul 
Revoluţiei, se pot desprinde câteva concluzii: 

- în strădania de a plasmui un suport juridic la viitoarea pedeapsă a 
„insurgenfei”, sistemul juridic, în ansamblu, a păşit, grosolan, in 
afara cadrului legii; 

- au fost reţinuţi abuziv, fara mandat legal, sute şi sute de cetăţeni ce- 
şi manifestau, pentru întâia dată, cu adevărat liber, opiniile; 

- procurorii, în general, ca toţi exponentii cu răspunderi în sfera 
politicului social (securiştii, milițienii, militarii) sunt atinsi de o 
subită amnezie privind componenta represivă a anchetelor de 
investigare, devenind ‚post festum” umani, cu gesturi în scris de 
„compasiune ” şi chiar, pe alocuri, „solidarizare ” cu propriile 
victime; 

- din tonalitatea ,,fada” a enunturilor privind faptele incriminate, te 
miri, la un moment dat, de remarca... „Ceauşescu şi regimul sau au 
căzut”; după cum erau evaluate faptele, parca putea, până astăzi, să 
nici nu cadă... 

- se prefigureaza deja, in subtextul celor asternute pe hartie, adevarul 
cetos al realităţii post-revolutionare, sub semnul ,,la vremuri noi, tot 
noi!” 


Spre exemplificare, câteva rapoarte, totuşi, mai ,,consistente”’. (Miodrag Milin) 

„Subsemnata, Tufariu Angelina, procuror la Procuratura Locală Timişoara, 
declar următoarele: 

În perioada 16-22 decembrie 1989, am îndeplinit funcția de procuror-sef la 
Procuratura Locală Timişoara. 

În dimineața zilei de 17 decembrie 1989 (duminica), am primit un telefon 
acasă, să mă prezint la unitate, întrucât treburi urgente impun prezența tuturor 
procurorilor la serviciu. Am aflat, în cursul aceleiaşi zile, că a sosit un colectiv de 
procurori de la Procuratura Generală, conduşi de domnul procuror general adjunct 
Diaconescu Gheorghe. În aceeaşi dimineață, procurorul-sef Tilincă Laurean mi-a 
ordonat să chem de la domiciliul socrilor, din satul Cadăr-Timiş, şi pe domnul 
procuror Stanciu Pompiliu, întrucât va dispune formarea unor colective de procurori, 
care se vor ocupa de trierea (expresia nu-mi aparține) persoanelor aduse în 
Penitenciarul Timişoara. 

Mentionez ca, pe intreaga perioada mai sus amintita, mi s-a dispus sa raman la 
birou şi să mă ocup de problemele curente ale unităţii de procuratură, urmând ca 
sarcinile ordonate sa fie preluate la nivel judeţean. De asemenea, s-a menţionat, din 
partea conducerii Procuraturii Judeţene, că aceste sarcini curente (soluționare dosare 
cu arestaţi, cu termene, asigurare procuror pe Judiciar, cât şi procuror de serviciu) să 
fie realizate de tovarăşe procuroare (în număr de 7). 

Am aflat că persoanele depuse în Penitenciar au fost găsite pe stradă şi că în 
noaptea de 16/17 decembrie 1989 elemente turbulente au devastat magazinele din 
Piaţa Maria şi sediul fostului Comitet Judeţean P.C.R., deşi la început demonstraţia a 
avut un caracter paşnic de solidarizare cu pastorul Läszlö Tokes. 

Domnii procurori prezenţi în unitate, în data de 17 decembrie 1989, au fost 
chemaţi la conducerea Procuraturii Judeţene şi le-au fost date ordine precise de a se 
acţiona în limitele legii, atât în ziua de 17 decembrie, cât şi în continuare, până în data 
de 22 decembrie 1989. 

Fiind prezentă la birou, în cursul zilei de 17 decembrie 1989, am văzut 
demonstraţia oamenilor muncii care se îndreptau spre sediul fostului Comitet 
Judetean P.C.R. — scandând lozinci împotriva dictatorului şi cerând drepturi şi 
libertăţi democratice. 

Pe stradă a fost scoasă armata şi am văzut tancuri care făceau demonstraţii de 
forță, degajând lumea din fata sediului, dar fără a face uz de armă. Am observat un 
incendiu mare la sediul fostului partid, aflând, ulterior, că s-a dat foc unei maşini de 
pompieri care improscase cu apă în demonstranți. Cum o parte din colegele prezente 
şi parte din personalul administrativ au ieşit să vadă realitatea de pe stradă, am aflat 
că se continuă în oraş devastarea şi arderea magazinelor, dar şi demonstraţia paşnică a 
populaţiei. Am părăsit, în aceeaşi zi, unitatea la ora legală (16,00). 

A doua zi, în 18 decembrie 1989, mi s-a dispus de procurorul-şef Tilincă să 
trimit trei procurori (Haiduc Ioan, Haiduc Monica Ioana si Cârstea Constanta) la 
Laboratorul de Medicină Legală Timişoara, pentru autopsierea cadavrelor, şi aceştia 
să aibă asupra lor şi autorizaţii de înhumare cu numere de la Procuratura Locală, 
pentru a fi cât mai operativi. În prealabil, le-am spus să întocmească procese-verbale 
de identificare a cadavrelor fără documente şi să culeagă orice alte date care se 
impun. Autorizatiile de înhumare au fost preluate de procurorul Haiduc Monica 
Ioana, urmând să fie completate la fata locului şi semnate pentru procurorul-sef, în 
vederea realizării operativitätii. 

Am aflat, cu această ocazie, că în cursul nopţii de 17/18 decembrie 1989 au 
fost împuşcate mai multe persoane şi probabil că, pentru operativitate, au fost trimişi 
procurorii civili la autopsierea cadavrelor. 

În cursul zilei de 18 decembrie 1989, am rezolvat probleme curente de 
serviciu şi am stat tot timpul la birou, în aşteptarea de ordine. Acelaşi lucru s-a 
întâmplat şi în data de 19 decembrie 1989, cu menţiunea că ceilalți procurori de la 
locală (în afară de femei) au fost tot timpul la dispoziția conducerii Procuraturii 
Judeţene. 

În data de 18 decembrie 1989, după masă, am primit ordin să fiu prezentă la 
Penitenciarul Timişoara, acolo găsind pe următorii: Tilincă Laurean, Pirvulescu 

Ştefan, Paşca Viorel şi Popa Constantin, pentru a face parte din nişte comisii mixte cu 
organul de partid judeţean şi din întreprinderi, pentru a sta de vorbă cu arestatii ce 
urmează să fie puşi în libertate. Ni s-a făcut instructaj de fostul prim-secretar general 
Radu Bălan şi s-a citit componenţa comisiilor. Eu am intrat în comisia alcătuită din 
Rujoi Laurenţiu — fostul prim-vicepreşedinte — şi Mihalache (am înţeles că era şef de 
secţie CC-PCR), iar pe reprezentanţii organelor de partid din întreprinderi nu-i pot 
nominaliza. 

Am purtat discuţii cu următorii : 

- Szabó Francisc — membru P.C.R. — Electromotor; 

- Veştemean Teodor — membru P.C.R. — luat de pe stradă, a fost la un botez; 

- Groza Vasile — luat de pe stradă, a venit cu trenul din localitatea Pesac; 

- Szerb Eduard — UTC - luat de pe stradă în timp ce mergea la un prieten; 

- Manoilä Teodor — luat în timp ce mergea la mama la tăiat de porc 
(ghid UTC); 

- Jivan Constantin Gheorghe — maistru, luat în timp ce venea din Brestovat; 

- Giroveanu Robert — Electromotor, mergea la un prieten; 

- Podină Tica - IJTL, clasa a XIII-a seral, mergea la un prieten; 

- Stein Daniel: Electromotor, UTC, mergea la mama în Calea Lipovei; 

- Chindea Aurel — Electromotor, venea de la Sacosu Turcesc de la tăiat de 
porc; 

- Drăgoi Nicolae — mergea la tăiat de porc; 

- Mezin Dan - luat de pe stradă, curios să vadă distrugerile de la fostul 
Comitet Judeţean de partid; 

- Vasile Adrian — luat de pe stradă; 

- Robotă Ciprian — inginer stagiar, luat de pe stradă; 

- Nica Octavian — inginer, din curiozitate a venit în Piaţa Libertăţii în 16/17 
decembrie 1989; 

- Vieru Petrică — clasa a XIII-a seral — Electrotimiş, luat de pe stradă, avea 
treburi personale; 

- Berinde Adrian — surdo-mut; 

- Cristea Stefan — membru PCR, Electrotimiş, în 16/17 decembrie 1989 şi-a 
însoţit soția la Alimentara unde aceasta era şefă şi luat din fata blocului la 
reîntoarcere; 

- Marcu Valeriu — Electrometal — membru PCR, luat în timp ce se îndrepta 
spre schimbul 3; 

- Hintari Vasile — TAGCMT — membru PCR, se ducea la un var; 

- Nuta Marinică — se întorcea de la o înmormântare, membru PCR; 

- Lelea Teodor — membru PCR, mergea într-o vizită. 

După terminarea acestor discuţii, mi-am dat seama că sunt persoane luate 
întâmplător de pe stradă, iar eu, personal, am raportat această situaţie superiorilor mei 
şi am înţeles că a doua zi au fost puşi în libertate. 

Din discuţiile cu procurorii, am aflat că printre persoanele reţinute pe stradă 
sunt şi din cei care au comis fapte penale (sustrageri de bunuri, distrugeri etc.) şi că 
aceştia au recunoscut faptele, iar pentru continuarea cercetărilor penale s-a dispus 

transferarea lor in Arestul I.M.J. Timiş. Aceste împrejurări de comitere de fapte 
penale au fost stabilite cu ocazia trierii ce a avut loc in Penitenciar. In acest sens, au 
şi fost luate de la Procuratura Locală formulare de mandate de arestare şi declaraţii tip 
de învinuit; aflând că cercetările au fost finalizate, urmând să fie emise numai 
mandatele de arestare, procuratura generală aştepta astfel de dosare, dar evenimentele 
s-au derulat de aşa manieră, încât am aflat, ulterior, că şi acestor făptuitori li s-a dat 
drumul, dar nu ştiu din ordinul cui. Am mai aflat că trierea persoanelor din 
Penitenciar trebuia să vizeze trei aspecte: 

1. Persoane culese întâmplător de pe stradă şi la care să li se dea drumul; 

2. Persoane cărora să le fie aplicate Decretul nr.153/1970; 

3. Făptuitori care au comis infracţiuni de drept comun. 

Din persoanele mai sus menţionate şi cu care am stat de vorbă, am considerat 
că se încadrează cu toţii în prima categorie şi am raportat că se impune eliberarea lor. 

În zilele următoare 20-21-22 decembrie 1989, am stat la birou şi am rezolvat 
probleme curente şi ştiu că în 21 decembrie 1989, din dispoziția conducerii 
Procuraturii Judeţene, la procurorul de serviciu au fost eliberate autorizaţii de 
înhumare pentru cei împuşcaţi, cu numere de la Procuratura Locală Timişoara, dar în 
numele procurorului-şef; pentru operativitate, au fost semnate de procurorii de 
serviciu (Haiduc loan şi Dan Pavel), iar în continuare am înţeles că de către 
procurorul Suciu Tiberiu. 

Fac menţiunea că în ziua de 20 sau 21 decembrie 1989 am primit la birou 
vizita domnului Ignea — şef compartiment CFI din cadrul fostei administrații judeţene 
Timiş, care mi-a spus că organul de partid judeţean îi impune să accepte trecerea pe 
costuri a tuturor pagubelor înregistrate în municipiul Timişoara din spargeri, 
devastări, incendieri de magazine şi instituţii, care se ridică, în total, în jur de 
1.000.000.000 lei, fiind speriat de răspunderea pe care trebuia să şi-o asume. L-am 
sfătuit să nu se grăbească, întrucât organele competente vor stabili cine sunt autorii 
acestor pagube uriaşe şi nu trebuie să contribuim la muşamalizarea adevărului. 

Am mai primit vizita a două persoane, care erau speriate că le-au dispărut 
membrii de familie, voind să vadă listele cu arestatii. Le-am liniştit, spunându-le că se 
vor face verificări temeinice şi că noi nu detinem listele, dar, în cazul unei eventuale 
trageri la răspundere penală sau contraventionalä, se va respecta legea şi nu se vor 
comite abuzuri. Ceea ce s-a şi întâmplat — cu întârzieri însă minime, dar justificate de 
numărul mare de persoane aduse direct din stradă, cât şi neclaritatilor generate de 
situaţia creată de focul gloantelor — incendii şi pagube uriaşe, atenuate, în cele din 
urmă, de scopul nobil al revoluţiei — redarea demnităţii umane, încrederea într-o lume 
mai bună şi mai dreaptă, fără răzbunări şi vendete. 

În data de 6 ianuarie 1990, prin voinţa dlui Fortuna, fost preşedinte al 
Frontului Judeţean timp de circa 2-3 săptămâni, şi a dlui Petrişor Petre — avocat, în 
prezent judecător, prin supunere la vot, în incinta fostului sediu de partid, am fost 
schimbată din funcţia de procuror-şef.” 


Timişoara, 22 februarie 1990 Procuror Tufariu Angelina 

INFORMARE 


Procuror Miculescu Petru, de la Procuratura Locala Timisoara. 

„În legătură cu activitatea profesională depusă în perioada 16-22 decembrie 
1989, arăt următoarele: 

Sâmbătă, 16 decembrie 1989, după terminarea programului de lucru (la orele 
13.00), m-am dus acasă. 

În jurul orelor 17,00, am plecat din Timişoara cu un autoturism la Dudestii 
Noi, unde am stat până luni dimineaţa, 18 decembrie, când am venit la serviciu. 
Sâmbătă 16 decembrie, când am plecat din Timişoara, întrucât locuiesc chiar în 
marginea oraşului, de la locuința mea începe câmpul, iar drumul spre Dudeştii Noi 
fiind în continuare, nu am trecut prin oraş şi nu ştiu ce s-a întâmplat. 

Duminică seara, 17 decembrie 1989, fiind în Dudesti, de la cetăţeni care au 
fost in Timişoara am aflat ce s-a întâmplat acolo in dupä-masa zilei şi a serii de 16 
decembrie, precum şi în noaptea de 16/17 decembrie, cât şi în cursul zilei de 17 
decembrie, până la aflarea ştirilor, anume că în Timişoara a fost şi este mare 
demonstrație a populaţiei împotriva şefului statului, Nicolae Ceauşescu, şi a 
regimului. 

Luni dimineaţa, 18 decembrie, am revenit la domiciliu în Timişoara şi am 
plecat la serviciu. Pe traseu am constatat că sunt blocate căile de acces în oraş de 
armată, cu blindate; se patrula, erau magazine cu geamuri sparte, multe străpunse de 
gloanţe. Lozinci ce proslăveau pe Ceauşescu si PCR-ul, aşezate până atunci la loc 
vizibil în diferite locuri, au fost smulse, distruse şi aruncate. Am înţeles gravitatea 
situaţiei, a conflictului social existent de ani şi ani de zile, care acum izbucnise cu 
toată violenţa şi disperarea, din partea populaţiei. 

La sediul Procuraturii colegii m-au informat asupra faptului că o parte din ei 
au fost şi duminică, 17 decembrie, la lucru, anume în Penitenciarul Timişoara, pentru 
a ancheta persoanele ce au fost reținute cu ocazia evenimentelor. Am înţeles că în 
penitenciar sunt reţinute persoane de ordinul sutelor, motiv pentru care a fost nevoie 
să se deplaseze acolo şi nu au fost aduşi la procuratură pentru cercetări. Era o situaţie 
de excepţie. Tot de la colegi am înţeles că de la forul conducător, conducerea 
Procuraturii, s-au primit instrucţiuni ca pe parcursul audierilor persoanelor reținute să 
fie identificate persoanele care s-au dedat la furturi şi jafuri, iar cercetările să fie 
făcute cu stricta respectare a legislaţiei. Am înţeles că instrucţiunile erau date în 10 
puncte, iar dacă la punctul 1 se cerea stricta respectare a legalităţii, totuşi, la punctul 9 
se insista asupra ideii ca, din declaraţii, să rezulte că în spatele demonstrantilor se află 
iredentişti maghiari. Am înţeles că este vorba, de fapt, de căutarea girului legalităţii 
unor acte petrecute sau care se vor petrece, gir pe care nu-l putea da decât 
procuratura în atare situație, după lege, iar cine a avut interesul l-a înţeles din 
discursul lui Nicolae Ceauşescu din 20 decembrie, miercuri. 


122 


În această atmosferă sumbră si apăsătoare, simţeam planând in atmosferă 
suflul morţii. 

Împreună cu alti colegi am mers la penitenciar, pe jos. Pe traseu, din 
discuţiile avute, nu multe şi foarte laconice, cu toţii am înţeles şi am hotărât, mai mult 
tacit, că trebuie să respectăm legalitatea; este însăşi menirea profesiei noastre. 

Am participat la audieri luni şi marţi, 18-19 decembrie. Aici am întâlnit şi 
colegi din Procuratura Generală. Am lucrat împreună în Clubul penitenciarului, unul 
din cluburi. Persoanele audiate erau aduse în loturi de 30-40 de persoane, care au 
avut posibilitatea să vadă cum s-a făcut audierea, care a avut loc cu respectarea strictă 
a legalităţii, fără a fi loviți, ameninţaţi, fără a se face presiuni psihice asupra lor, 
şantaj ori alte procedee de smulgere a unor declaraţii contrare cu ceea ce voiau să 
spună cei audiaţi. Pentru edificare, dacă e necesar, solicit să fie audiate persoane pe 
care personal le-am audiat atunci şi ale căror nume, adresă am avut curajul să mi le 
notez, fără să fiu observat, deşi mi-am dat seama că înşine noi, procurorii, suntem 
supravegheați de persoane civile pe care nu le cunosteam, care veneau, dispăreau, 
reveneau. Persoanele pe care le-am audiat sunt: 


1. Sasca Viorel, din Timişoara, cercetător ştiinţific la Centrul de Chimie; 

2. Szaplonzay Gheorghe, Timişoara; 

3. Popa Dorin, student anul III, electrotehnică Timişoara, cămin 11/C, domiciliat în 

Deva; 

4. Tătaru Petru Elinor, student zi, Construcţii I, Cămin 22/C, Camera 406/B, 
domiciliat în Râmnicu Vâlcea; 

. Furdea Traian Mircea, student, domiciliat în Hunedoara; 

. Oncioiu Ionel, originar din Teslui, Dolj, locuieşte în Timişoara; 

. Miu Gheorghe, student anul III, electrotehnică, domiciliat în Strehaia, Mehedinţi; 
8. Dlazer Ştefan, student anul V, electrotehnică, domiciliat în Dobra, Satu Mare; 
9. Tomotas Sorin, student mecanică, an II, cămin 216/C, camera 2/A; 

10. Bratu loan, student mecanică an VI seral, din Tilişca, Sibiu 

I-am ajutat pe acesti oameni. Cum? Simplu. Dirijandu-le declaratiile in sensul 
că nu au participat la nicio demonstraţie, au auzit că se manifesta în oraş, dar nu au 
fost acolo; că, pe unde au fost, nu au văzut persoane sau grupuri de persoane care să 
facă scandal, să tulbure liniştea publică şi ordinea; că au fost singuri atunci când au 
fost reţinuţi de Miliție, persoane civile sau militari, care nu au întocmit niciun act de 
reţinere, proces-verbal, nu le-au luat declaraţii, constatând astfel că declaraţiile luate 
de noi, procurorii, sunt primele acte întocmite. Se pare, totuşi, că cei care au furat 
bunuri, fiind infractori de drept comun, au fost notati de milițieni, care ne-au ajutat 
în depistarea lor. Am constatat că, cu excepţia infractorilor de drept comun, pentru 
care erau temeiuri de reţinere, dar nu s-au întocmit acte, pentru toate celelalte 
persoane reținute, reținerea nu a fost legală, nefiind întocmite acte în acest sens. 
Declaraţiile le-am predat la domnul procuror-şef adjunct Popa Constantin şi nu ştiu 
ce s-a întâmplat cu ele. În afară de declaraţii, nu am mai efectuat alte acte si lucrări 
în legătură cu persoanele audiate. 

Cea mai mare parte a celor audiaţi mi-au declarat, verbal, că au fost crunt 
bătuţi în curtea Inspectoratului Miliției. Alţii au declarat că au fost aduşi direct de pe 
stradă la penitenciar, fără a fi bătuţi. În timpul cercetărilor în penitenciar nu am auzit 
şi nici nu am văzut persoane audiate care să fie bătute acolo. 

Miercuri, 20 decembrie 1989, am participat, împreună cu alţi colegi, la Militia 
Municipiului Timişoara, urmând a finaliza dosarele cu infractorii de drept comun, 
fiind împreună cu noi şi colegii de la Procuratura Generală. Dar evenimentele s-au 
precipitat, iar în jurul prânzului a venit locotenent-colonel de miliție Tufariu, care a 
adunat toate dosarele şi hârtiile legate de dosare — ciorne. Nu ştiu ce a făcut cu ele. 
Am rămas în sediul Miliției până a doua zi dimineaţa, 21 decembrie 1989, cu toți 
colegii într-o cameră, pe scaune, de unde am plecat apoi la Procuratura Locală 
Tmişoara. A doua zi dimineaţa, 22 decembrie 1989, m-am prezentat la serviciu. Nici 
în 21, nici în 22 decembrie nu am mai audiat persoane care au participat la 
demonstraţii. În 22 decembrie, la prânz, Ceauşescu şi regimul său au căzut. 

Cei peste 300 de oameni introduşi în penitenciar, fără forme legale, după 
audierile făcute de procurori, la solicitarea acestora, dar şi sub presiunea 
evenimentelor mai ales, cred, au început să fie eliberaţi, la început copiii, tinerii — 
luni 18 decembrie. Apoi, treptat, până miercuri seara, 20 decembrie 1989, au fost 
eliberaţi toți. 

În intervalul 16-22 decembrie 1989, am executat dispoziţiile şefilor noştri 
direcţi de la Procuratura Locală Timişoara, procuror-şef Angelina Tufariu şi Popa 
Constantin, procuror-sef adjunct. În această perioadă, cu excepţia infractorilor de 
drept comun — hotilor, nu s-au emis mandate de arestare, nu s-au întocmit dosare şi 
nu a fost trimisă în fata instanţei de judecată nicio persoană care a participat la 
demonstraţii, la revoluţie. 

Apreciez că procurorii care au participat la evenimentele din Timişoara, în 
intervalul 16-22 decembrie 1989, au respectat legalitatea, văzând-o prin prisma 
justiţiei, ca artă a eticii şi echităţii, atât cât au putut şi cum s-au priceput. Mai mult, 
prin acest fel de a proceda — neemiterea de mandate de arestare, neîntocmirea de 
dosare penale — deşi s-au cerut, aceşti procurori s-au solidarizat cu o cauză dreaptă. 
Acest lucru rezultă, cred, şi din interviul domnului maior Nicuţă Negru, comandantul 
Penitenciarului Timişoara, apărut în ziarul Renaşterea bănăţeană nr. 42/22 februarie, 
unde acesta spune cum au fost introduse, ilegal, în penitenciar, 850 de persoane, în 
noaptea de 16/17 decembrie, sâmbătă, de către Securitate, arătând că Abia duminică 
dimineaţa a ajuns Procuratura. Din discuţiile cu oamenii, şi-au dat seama că e un 
abuz. În consecinţă, judecata, deşi trebuia să aibă loc în penitenciar, completul de 
judecată n-a mai sosit.” 


Timişoara, 22 februarie 1990 Procuror Miculescu Petru 

„Subsemnatul, Popa Constantin Gheorghe, procuror-sef adjunct la 
Procuratura Timisoara, informez următoarele: 

În ziua de 17 decembrie 1989, am fost chemat la serviciu (era duminică) şi, 
împreună cu alţi procurori de la această unitate şi cu un grup de 4 procurori din 
Procuratura Generală (Ionescu Mihai, Mocuta Gheorghe şi alti doi oameni asupra 
numelor cărora nu am siguranță în acest moment), ne-am deplasat la Penitenciarul 
Timişoara. Acolo ni s-a ţinut un scurt instructaj cu privire la ceea ce avem de făcut, de 
către domnul Gheorghe Diaconescu, adjunct al procurorului general. Acesta ne-a 
informat asupra situaţiei din Timişoara, cerându-ne ca, cu deplina respectare a 
legalităţii şi a dispoziţiilor din Codul de procedură penală, să audiem mai multe 
persoane reţinute de organele de miliţie şi de armată, în vederea depistării acelora 
care au săvârşit infracțiuni prin distrugerea de vitrine, devastarea şi incendierea unor 
magazine şi prin sustrageri de bunuri. 

Mentionez că în toate activităţile ulterioare, nu am fost investit cu funcție de 
conducere a acestora, ci am acţionat ca un executant. 

În ziua de 17 decembrie 1989 şi seara care a urmat, am audiat mai multe 
pesoane reţinute, acordând prioritate minorilor, elevilor şi studenților, fără a fi reuşit 
identificarea celor care au sustras bunuri din unitățile comerciale, deoarece Militia nu 
ne furnizase date asupra acelora care au fost depistaţi cu bunuri sustrase asupra lor. 
Pentru acest motiv, am opinat asupra punerii în libertate. Nu s-a emis niciun mandat 
de arestare, deoarece nu existau niciun fel de probe de săvârşire a unor infracţiuni de 
către cei pe care i-am audiat. 

Din Penitenciarul Timişoara am plecat acasă luni dimineaţa, 18 decembrie 
1989. 

Am revenit la unitatea de procuratură în jurul orelor 15.00. M-am deplasat, 
din nou, la Penitenciar, din dispoziţia Procuraturii Judeţene. Acolo s-au constituit 
comisii formate dintr-un reprezentant al fostului Comitet Judeţean P.C.R., un 
procuror, un ofițer M.I. şi reprezentanţi ai conducerilor unităţilor socialiste ai căror 
angajaţi erau reţinuţi. Am participat la o astfel de comisie condusă de Posa 
Constantin, de la fostul Comitet Judeţean P.C.R. (era şef secţie economică). Ofiţerul 
M.I, care a fost în comisie s-a recomandat, dar nu i-am reţinut numele (oricum, până 
atunci nu-l mai văzusem). Au fost audiate mai multe persoane angajate la COMTIM 
Timişoara, care şi-au justificat, într-un fel sau altul, prezenţa în locul în care fuseseră 
reţinute. Scopul constituirii acestor comisii a fost acela de a se pune în libertate 
persoanele reţinute şi de a fi încredințate unităţilor în care lucrau. Activitatea comisiei 
nu s-a terminat, deoarece se inserase şi toţi voiau să ajungă acasă, având in vedere că 

ni se comunicase, încă de duminică, declararea stării de necesitate in Timisoara. De 
altfel, se auzeau impuscaturi în oraş, iar din zvonuri ştiam că manifestatiile continuau. 

Ştiu că în ziua de 18 decembrie 1989, în urma activităţilor acestor comisii, au 
fost puşi în libertate minorii, elevii, studenţii (circa 100-130 în total), dar aceasta am 
aflat ulterior. 

Mai mentionez că despre rolul acestor comisii tinuse un scurt instructaj fostul 
prim-secretar Radu Bălan. 

În ziua de 19 decembrie 1989, am revenit în Penitenciarul Timişoara, tot din 
dispoziția Procuraturii Judeţene, respectiv a fostului procuror-şef Tilincă Laurean, 
împreună cu alti colegi, inclusiv procurorii din Procuratura Generală, pe la orele 
amiezii. Am continuat să audiem persoane care declarau să fuseseră reţinute in 18 
decembrie 1989 cu acelaşi scop arătat mai sus. După-amiază, s-a reuşit depistarea 
unor persoane care comiseseră furturi. Din dispoziția domnului Gheorghe 
Diaconescu, am început să întocmesc dosarele penale pentru aceste persoane. 
Mentionez că dispoziţia de a întocmi aceste dosare am primit-o personal, împreună cu 
domnul procuror Mihai Ionescu. Am luat legătura cu fostul procuror-şef al judeţului, 
telefonic, pentru a-l ruga să obțină de la Miliție numele persoanelor asupra cărora s-au 
găsit bunuri sustrase. Dânsul a transmis această sarcină fostului procuror-şef al 
Procuraturii Locale, Angelina Tufariu, care, în scurt timp, mi-a transmis, tot telefonic, 
o listă cu aproximativ 20 persoane şi cu bunurile ce se găsiseră asupra lor. Am 
continuat audierea numai a acestor persoane şi s-au întocmit dosare penale, respectiv 
s-au efectuat primele cercetări. După ce acestea au fost epuizate, am plecat cu toţii 
acasă. 

Precizez că în Penitenciar activitatea s-a desfăşurat într-un club, în care eram 
toţi procurorii care participau acolo. Niciun procuror nu a folosit absolut nicio formă 
de constrângere pentru a obține declaraţii. De altfel, în timpul audierii în club, erau 
prezenţi şi cei audiaţi ori care urmau a fi audiaţi. Mai arăt că, în două săli de clasă 
apropiate, îşi desfăşurau activitatea mai multi ofiţeri, care au spus că sunt din I.G.M. 
Nu cunosc concret ce anume au cercetat aceştia. 

De asemenea, mai arăt că în prezenţa procurorilor nu s-au exercitat acte de 
violenţă asupra celor reţinuţi. 

Încă din cursul zilei de 18 decembrie 1989, în rândurile procurorilor 
participanţi s-a manifestat opoziţie fata de efectuarea cercetărilor în Penitenciar, dar 
ni s-a explicat că, în împrejurările în care în Timişoara manifestatiile au luat 
amploare, nu e posibilă aducerea la Procuratură a celor care au comis sustrageri. 

În ziua de 20 decembrie 1989, luându-se, probabil, act de opoziţia 
procurorilor mai sus menţionată, nu am mai fost trimişi la Penitenciar. Ni s-a dispus 
să continuăm şi să finalizăm cercetarea celor care au săvârşit sustrageri, scop în care 
ne-am deplasat la Militia Judeţului. Nu a fost posibilă, însă, continuarea cercetării, 
deoarece nu au fost aduşi invinuitii. Am rămas în clădirea Miliției până în ziua de 21 
decembrie 1989, dimineaţa, fără să facem nimic. Nu am plecat, deoarece ni s-a spus 
că ar fi periculos de circulat pe stradă. De altfel, clădirea era înconjurată şi apărată de 
militari înarmaţi, ulterior retraşi în interiorul clădirii, aşteptându-se, din câte se 
spunea, atacarea ei. 

Începând cu 21 decembrie 1989, nu am mai desfăşurat activităţi în legătură cu 
cercetarea dosarelor arătate, rămânând în sediul Procuraturii. 

După victoria Revoluţiei, toţi procurorii au participat la ajutarea Procuraturii 
Militare în anchetele efectuate, prin identificarea celor ucişi în timpul demonstrațiilor, 
audierea apartinatorilor, a răniților etc. De asemenea, au fost audiate, la sediul 
Procuraturii, persoanele reținute după Revoluţie ca fiind suspecte şi s-au efectuat 
perchezitii, la solicitarea Comandamentului Militar Local. 

În completare, arăt că nu cunosc ce s-a întâmplat cu declaraţiile luate de 
procurori. Dosarele penale au fost predate domnului procuror Mihai Ionescu. În ziua 
de 20 decembrie 1989, la Miliție nu ne-au fost aduse nici dosarele penale, nici 
invinuttii. 

In seara de 20 decembrie 1989, fostul procuror general Nicolae Popovici a 
sunat la Militie, căutându-l pe domnul procuror Mihai Ionescu. Nu a fost găsit 
imediat şi am fost invitat eu la telefon. Am primit dispoziţie de a continua cercetarea 
în dosarele penale începute.” 


Timişoara, 22 februarie 1990 Procuror Popa Constantin 


INFORMARE 


„Subordonatul Ciavici Liviu, procuror la Procuratura Locală Timişoara, în 
legătură cu evenimentele din luna decembrie 1989 din Timişoara, informez: 

În dimineaţa zilei de 18.XII, când am ajuns la unitate, am aflat că în ziua 
precedentă o parte din colegi au fost convocați să se prezinte la serviciu şi, în cursul 
acelei zile şi până luni dimineaţa, s-au aflat la Penitenciarul Timişoara, pentru a audia 
persoanele ce au fost reținute în cursul nopţii de sîmbătă, în legătură cu evenimentele 
ce au avut loc în oraş. Din discuţiile avute cu colegii, am aflat că sarcina noastră este, 
în continuare, de a identifica, dintre persoanele reţinute, pe cele care au efectuat 
spargeri de magazine şi au săvârşit furturi de bunuri din aceste magazine. 

Aşa fiind, în cursul dimineţii, am plecat împreună cu colegii şi cu procurorii 
de la Procuratura Judeţeană la penitenciar, unde într-o sală de clasă cu bănci, ni s-au 
adus spre a fi audiate persoane, cu privire la care nu ni s-a dat nicio explicaţie 
referitoare la condiţiile şi împrejurările în care au fost reținute. În consecință, celor în 
cauză [i s-a cerut să relateze ei împrejurările în care au ajuns să fie reţinuţi, declaraţia 
acestora fiind consemnată de procuror sau scrisă chiar de ei. Cred că în sala 
respectivă erau audiate deodată 10-15 persoane, respectiv câţi procurori eram. Într-o 
sală alăturată de pe acelaşi palier, făceau audieri un grup mai numeros de lucrători din 
cadrul I.G.M. 

În aceeaşi zi, în jurul orelor 12,00, am fost convocați în sala de ședință a 
penitenciarului, atât procurori, cât şi lucrători I.G.M., care erau într-un număr mult 
mai mare ca noi, procurorii. 

Şedinţa a fost condusă, din câte am aflat, de un colonel de Miliție din I.G.M., 
Tudor Stănică, alături de care se afla şi domnul Diaconescu, procurorul general 
adjunct. Ni s-au adus la cunoştinţă de către colonel mai multe probleme, din care retin 
întocmirea proceselor-verbale de contraventie, conform prevederilor Decretului 
153/70 pentru cei reţinuţi, judecarea acestora de către un număr de 4-5 complete de 
judecată chiar în cadrul penitenciarului, pentru operativitate, insistența pentru 
identificarea celor care au stat la asigurarea evenimentelor etc. Între noi, procurorii 
prezenţi, au intervenit nedumeriri privind rolul nostru şi procedeele folosite şi am 
înţeles să lămurim unele probleme. Astfel, am obiectat asupra hotărârii de a se judeca 
faptele în penitenciar, unde să fie aduse completele, că procesele-verbale de 
contraventie ce se vor întocmi nu pot avea la bază declaraţiile luate de noi, cum şi că, 
printre persoanele reţinute, se găsesc persoane ridicate direct din Biserica Reformată. 
Nu s-a dat un răspuns direct la aceste probleme, doar că la observaţia făcută de 
domnul Diaconescu, că trebuie respectată legalitatea, colonelul a replicat că în primul 
rând operativitatea şi necesitatea. De asemeni, au participat din cadrul celor de la 
1.G.M., s-a exprimat că, în ceea ce priveşte persoanele ridicate din Biserică, existau 
deja luate declaraţii, cu toate datele necesare. 

Imediat după şedinţă, până seara, cât şi în ziua următoare, noi, procurorii, am 
continuat ascultarea persoanelor, audierea făcându-se, de această dată, în sala de club, 
toți procurorii fiind împreună, iar persoanele ce urmau să dea declaraţii se aflau în 
spatele sălii, în grupuri de 40-50 de persoane. 

Printre persoanele audiate au fost identificate cca. 20-25 persoane care au 
spart magazine şi au furat aparate radio, casetofoane, aparate electrice, țesături etc. 
Precizez că împreună cu noi, cei din Timişoara, a fost şi domnul procuror Ionescu din 
Procuratura Generală, care aduna declaraţiile luate de noi prin procurorul-şef adjunct 
Popa Constantin, căruia noi i le dădeam, cu menţiunea dacă persoana audiatä este sau 
nu implicată în vreo faptă penală. 

Tot în legătură cu persoanele audiate, arăt că unele din ele prezentau urme de 
violenţă, declarând că aceştia le-au suferit fie în arestul Miliției, fie la Garnizoană. 
Multe persoane au declarat că au fost ridicate în timp ce se aflau întâmplător pe 
stradă, veneau de la prieteni, de la serviciu sau mergeau spre serviciu etc. 

În dimineaţa zilei de 20.XII. s-a pus problema continuării definitivării 
cazurilor, cu privire la care s-a stabilit că au săvârşit infracţiuni de furt şi am hotărât 
cu toţii să definitivăm aceste cazuri la sediul Miliției, unde ne-am deplasat, cu noi 
fiind domnii Ionescu şi Mocuta, pentru a definitiva cele 20-25 dosare privind 
infracțiunile de furt din magazine, în care colectiv mai erau procurorii Gheorghiţă, 
Românu, Niculescu şi Breteleanu din Arad. Ceilalţi colegi urmau să continue într-un 
alt colectiv audieri pentru depistarea altor infractori. Aici, la sediul Miliției 
Municipiului, am fost repartizaţi în birourile organelor de Cercetare Penală, pe uşa 
căror birouri scria PROCUROR. Această constatare a fost discutată de noi, şi domnul 
Mocuta a promis că va informa organele superioare. 

Personal, am primit acte in legatura cu 5 cazuri de furturi, pentru a stabili 
părţile civile, a calcula prejudiciul, a cere cazierul judiciar etc. În tot cursul zilei însă 
nu ne-a fost adus niciunul din infractori. Spre seară, toate actele ne-au fost luate de 
către colonelul Tufariu, şeful Cercetărilor Penale din Militia Judeţului. Peste noapte, 
am rămas cu toţii în sediul Miliției Judeţene, într-un birou, unii acceptând mai târziu 
invitaţia de a dormi în arestul Miliției. 

În dimineaţa zilei de 21.XII., am plecat acasă, fără a mai merge la serviciu, iar 
în zilele următoare nu am mai desfăşurat vreo activitate în legătură cu persoanele ce 
ne-au fost repartizate. 

Mai arăt că, tot în seara de 20.XII., după ce s-au ridicat de la noi actele, ni s-a 
comunicat că toate persoanele au fost puse în libertate. 

În legătură cu modul de audiere, precizez că nu s-au folosit metode de 
ameninţare, violenţă sau proceduri nepermise. Cum am mai arătat, toţi procurorii ne- 
am desfăşurat activităţile împreună, fiecare din cei audiaţi fiind lăsat să declare ce 
vrea, consemnându-se întocmai. Am constatat la toți colegii un comportament 
corespunzător.” 


Timişoara, 27 februarie 1990 Procuror Ciavici Liviu 


INFORMARE 


„Procuror Mocuta Gheorghe, din Procuratura Generală, Direcţia I, referitor 
la perioada 17-25 dec. 1989, arăt următoarele: 

La 17 decembrie 1989, potrivit ordinului fostului procuror general Nicolae 
Popovici, m-am deplasat la Timişoara, unde am ajuns în jurul orei 8,00, fiind alături 
de procurorii Ionescu Mihai, Onofrei Mihai, loan Mihai Alexandru şi sub comanda 
procurorului general adjunct Diaconescu Gheorghe. 

Până la aeroport nu am cunoscut scopul delegației noastre. 

În Timişoara am fost informaţi că în ziua de 16 decembrie 1989, grupuri de 
huligani s-au raliat unor grupuri de credincioşi reformaţi, în vederea sprijinirii 
preotului "Tokes László, ce urma să fie evacuat, după care aceste persoane au devastat 
sediul Comitetului Judeţean de Partid Timiş şi o parte din vitrinele magazinelor din 
Timişoara. 

În după-amiaza zilei de 17 decembrie 1989, întreaga echipă de procurori 
menţionată mai sus, la care s-au adăugat şi un număr de alţi 12 procurori din judeţul 
Timiş, a fost introdusă în Penitenciarul din Timişoara, situat pe Str. Popa Şapcă, 
pentru a stabili realitatea evenimentelor petrecute cu o seară înainte. 

Am fost incunostiintati că în penitenciar se află câteva sute de huligani certati 
cu legea, fata de care urmează să luăm măsuri de tragere la răspundere penală. Cum 
orice măsură trebuie adoptată după o lămurire exactă a situației de fapt, am luat 
contact cu o parte din demonstranți, ocazie cu care am constatat că unii dintre aceştia 

au fost retinuti pe nedrept, iar altii formulau revendicari de natura politica, ceea ce din 
start ne scotea din competiţie, întrucât eram, cum bine se ştie, procurori civili. 

Mai mult, am fost socati că aproximativ 180 de reţinuţi sunt minori, cei mai 
multi fiind sub 14 ani, şi tocmai de aceea am cerut punerea lor în libertate. Doleanta 
noastră a fost însuşită parțial, în sensul că punerea în libertate s-a realizat a doua sau a 
treia zi, numai după ce minorii au fost predati părinților, unui reprezentant al 
autorităţii tutelare şi a directorului instituţiei de învățământ din care făceau parte. 

În după-amiaza zilei de 17 decembrie 1989, s-a discutat cu un număr redus de 
demonstranți, întrucât, aşa cum am arătat, intelesesem că faptele pentru care aceştia 
au fost reţinuţi nu erau de competenţa noastră, iar organele de Securitate şi Militie 
exercitau o presiune psihică asupra noastră, în sensul de a le acoperi aceste retineri 
ilegale. 

Cred că nu trebuie să explic nimănui poziţia Procuraturii în timpul dictaturii 
ceauşiste, poziţie de totală subordonare, mai ales de când la conducerea acestei 
instituţii a apărut fostul procuror general Nicolae Popovici. În continuarea aceleiaşi 
idei, precum şi a faptului că Ministerul de Interne căuta să ne arunce în primele 
rânduri, acţiune prin care urmărea, în viitor, o compromitere a noastră, arăt că Nicolae 
Popovici, mai servil ca oricând şi pentru a-şi salva propriul scaun, ne-a considerat, de 
la început, pioni de sacrificiu. 

Constatând deci că faptele nu sunt de competenţa noastră, am ieşit (toţi 16) în 
curtea penitenciarului, aşteptând intervenţia maselor pentru rezolvarea problemelor. 
Spun aceasta, pentru că din curtea penitenciarului se auzea freamătul maselor de 
demonstranți, care scandau Jos Ceausescu!, Vrem Libertate!, Vrem pâine pentru 
copii. 

În jurul orelor 19,30, procurorul general adjunct Gheorghe Diaconescu a venit 
în penitenciar, pentru a ne comunica dispoziţiile date de Comitetul Politic Executiv al 
C.C. al P.C.R., pe care le-a recepționat în urma teleconferintei care a avut loc la acea 
dată la nivelul întregii tari. 

Domnul Diaconescu Gheorghe ne-a prezentat atunci o listă de 10 porunci de 
la Centru, pe care noi trebuia să le urmăm, precizându-ne că va trebui să efectuăm 
cercetări în continuare. 

Aceste porunci reprezentau o prelucrare a dispoziţiilor teleconferintei prin 
prisma unui cunoscător al normelor juridice, dar nu pot preciza cine anume a stat la 
baza întocmirii lor. Ceea ce pot preciza cu certitudine este faptul că fostul procuror 
general Nicolae Popovici a dat dispoziţii exprese de a se emite mandate de arestare 
împotriva huliganilor de la Timişoara. 

Vreau să arăt, de asemenea, că prima dispoziţie din cele 10 suna în felul 
următor: Cercetările se vor desfăşura cu respectarea strictă a dispoziţiilor legale. 

Din interpretarea acestui text am înţeles că după acţiunea din Timişoara nu voi 
mai putea îndeplini funcția de procuror, că suntem sigur pioni de sacrificiu din 2 
motive: 

- dacă emitem mandate de arestare pentru fapte ce nu erau de competenţa 

noastră, puteam fi traşi la răspundere şi oricum discuţii erau, pentru că pe 
stradă se trăgea deja şi sigur se urmărea şi găsirea unui fap ispăşitor; 

- dacă nu emiteam mandate, fostul procuror general, servil şi subordonat 
Securităţii, se dispensa de serviciile noastre, dacă nu cumva se punea şi 
problema unei răspunderi penale. 


Nu poate fi ignorat faptul că în acea perioadă, 17 decembrie 1989, am acţionat 
numai potrivit conştiinţei mele şi m-am subordonat numai legii şi, astfel, nu am emis 
niciun mandat de arestare (la fel au procedat şi colegii mei). Nimeni nu ştia că va fi o 
revoluţie şi că numai ea ne poate salva! Nimeni nu poate înţelege prin ce tensiune am 
trecut şi cât consum nervos a însemnat pentru noi această activitate! 

Ca urmare a dispoziţiilor primite, am fost nevoiţi să audiem, în continuare, o 
parte din demonstranți, fără a lua măsuri de arestare, aşa cum am arătat, şi făcând 
propuneri de punere în libertate. De asemenea, o parte din cei aflaţi în penitenciar s- 
au făcut vinovaţi de săvârşirea unor infracţiuni de furt, motiv pentru care, fata de o 
parte din ei (câţi am depistat până la acea dată), am întocmit 16 dosare cu 29 învinuiți. 

În ziua de 17 decembrie 1989, organele de Miliție şi de Securitate nu au fost 
alături de noi şi nici nu cunoşteam nimic despre modul în care aceştia au efectuat 
cercetările. De reţinut că audierile efectuate de procurori s-au realizat într-o sală de 
şedinţă din penitenciar şi alte două săli de lectură aflate lângă aceasta şi la audieri, pe 
lângă cei 16 procurori şi 16 demonstranți audiaţi, asistau şi alti aproximativ 100 
demonstranți, astfel că orice bănuială asupra modului de efectuare a anchetei este 
înlăturată. 

În ziua de 18 decembrie 1989, colonelul Tudor Stănică şi-a făcut apariţia în 
Timişoara împreună cu întreaga sa Directie de Cercetări Penale, dactilografă şi chiar 
un xerox portabil şi, pentru că nu s-a emis niciun fel de mandat de arestare împotriva 
demonstrantilor, a întocmit până miercuri dimineaţa aproximativ 100 dosare la 
Decretul 153/1970. În acest timp, alţi ofiţeri ce lucrau în biroul comandantului 
Penitenciarului întocmeau liste cu persoanele reţinute. 

Fostul procuror general Nicolae Popovici, în toată această perioadă, a dat 
dispoziţii clare de emitere a mandatelor de arestare. 

Procurorul general adjunct Gheorghe Diaconescu nu ne-a impus niciun 
moment vreo conduită vizavi de demonstranți. Singura dispoziţie s-a referit la 
interzicerea de a merge la Laboratorul de Medicină Legală din Timişoara a 
procurorilor şi de a se ocupa de cei aproximativ 58 de morţi, dispoziţie pe care a dat-o 
procurorilor Petrescu Ovidiu şi Grelea Vasile, în dimineaţa zilei de 19 decembrie 
1989. 

Deoarece eram dispus să instrumentez dosarele cu sustrageri de bunuri, am 
fost desemnat coordonatorul unui grup de procurori şi personal le-am repartizat 
dosarele pentru instrumentare. 

Am luat poziţie fermă şi i-am adus la cunoştinţă domnului Diaconescu 
Gheorghe că organele Ministerului de Interne încearcă să ne compromită, întrucât pe 
uşile de la Miliție au lipit mai multe firme Procuror (aproximativ 20) şi prin care se 
crea convingerea celor audiaţi că stau de vorbă cu astfel de funcţionari. În realitate, în 
spatele acestei firme, domnii ofiţeri s-au desfăşurat, făcând anchetă cu unii 
demonstranți. De aceea, trebuie reţinut că audierile efectuate de procurorii adevăraţi 

s-au realizat numai în Penitenciar, în condiţiile arătate, iar celelalte audieri, ale aşa- 
zişilor procurori, s-au realizat la Inspectoratul de Miliție şi Securitate, la care noi nu 
am participat. Poate cu această ocazie, conducerea Procuraturii Generale va repune 
procurorii în drepturile legale şi va proceda şi la desființarea acelor camere ale 
procurorilor existente în fiecare circa de Miliție. 

După cum am arătat, la sediul Miliției noi nu am audiat, dar în ziua de 20 
decembrie 1989, am fost duşi acolo pentru instrumentarea dosarelor cu hoţi. Personal, 
am rupt de pe uşile birourilor inscripţiile Procuror menţionate, dar acestea ne-au fost, 
ulterior, sustrase de la Hotelul Continental, unde eram cazaţi. 

În ziua de 20 decembrie 1989, în jurul orelor 17,00, şeful Cercetărilor Penale 
din Militia Judeţeană Timiş, locotenent-colonel Tufariu, ne-a cerut toate dosarele ce 
conţineau fapte de sustragere, pe care i le-am predat personal. La 18 februarie 1990, 
am aflat că aceste dosare — despre care credeam că au fost distruse — au fost depuse la 
Direcţia a VI-a din Departamentul Securităţii Statului, la locotenent-colonel Caraşcă, 
şi care, ulterior, le-a expediat actualei Politii Judeţene Timiş. 

În seara de 20 decembrie 1989, toţi retinutii din penitenciar şi arestul 
Inspectoratului au fost puşi în libertate de cei care i-au reţinut, astfel că procurorii au 
părăsit, în ziua de 21 decembrie 1989, sediul Miliției, unde am rămas toată noaptea, 
din dispoziţia fostului procuror general Nicolae Popovici. 

În perioada 22-25 decembrie 1989, împreună cu procurorul loan Mihai 
Alexandru, am fost gazduiti de procurorul-sef Paşca Viorel, la locuinţa sa din 
Timişoara. 

Am renunţat, în acea perioadă, la serviciile oferite de Hotelul Continental, la 
care eram cazaţi, întrucât din acest imobil s-a tras asupra demonstrantilor, iar 
persoanele care erau aici cazate făceau obiectul unor verificări atente ale 
revoluţionarilor. De fapt, în ziua de 25 decembrie 1989, de ce ne-a fost frică n-am 
scăpat şi sub ameninţarea armelor, atât eu, cât şi colegul Ioan Mihai Alexandru, am 
fost duşi la Garnizoana Comenduirii din Timişoara pentru verificări. 

După ce s-a stabilit că documentele prezentate de noi pentru legitimare sunt 
reale, am fost puşi în libertate. 

Revenisem la Hotelul Continental, în ziua de 25 decembrie 1989, din locuinţa 
procurorului-şef Paşca Viorel, pentru a ne ridica bagajele şi a achita camera de la 
hotel. 

Faţă de cele arătate mai sus, propun: 

- Evidenţierea procurorilor care, în perioada 17-20 decembrie 1989, deşi au 
primit dispoziţii de a emite mandate de arestare, nu le-au executat, 
situatiune care trebuia adusă atât la cunoştinţa cadrelor din Procuratură, 
dar şi a opiniei publice, pentru a elimina orice suspiciuni cu privire la 
activitatea noastră. 


Trebuie explicat opiniei publice, dar şi domnului Petre Mihai Băcanu 


(referitor la articolul său din ziarul România Liberă din 18 februarie 1990) că 
procurorul nu poate fi tras la răspundere atunci când nu emite un mandat de arestare 

şi că cel care introduce o persoană in penitenciar sau arest este direct răspunzător de 
faptele sale. 

De asemenea, rog să se stabilească care este motivul real pentru care dosarele 
ce conțineau fapte de furt, singurele instrumentate de procuror, au fost luate la 
Securitate — Direcţia a VI-a. Nu cumva autorităţile vechi doreau să facă discuţii pe 
marginea activităţii noastre? 

În concluzie, trebuie reţinut că procurorii nu au introdus demonstranți în 
penitenciar, nu i-au deţinut fără forme legale, nu au lovit, ci au urmărit tragerea la 
răspundere penală a persoanelor care s-au făcut vinovate de sustrageri de bunuri din 
avutul obştesc.” 


Timişoara, 22 februarie 1990 Procuror Mocuta Gheorghe 


(Arhiva Memorialului Revoluţiei Timişoara, Fond Procuratura Militară, Rapoarte 
procurori) 

| san REZISTENTEI 


Memorialul Revolutiei din Timisoara la 
Europawoche 2005 - Mannheim 


In numärul 1 al buletinului nostru, am prezentat traseul expozitiei noastre 
itinerante, Revolutia Romana in imagini, in Germania, la Universitatea din Jena, la 
Muzeul de Granitä din Teistungen si la Primäria din Gera, continuänd, in numärul 2, 
cu popasul la Erfurt, la Parlamentul Turingiei. 

Tot in anul 2005, intre 3-5 mai, Memorialul Revolutiei participat la 
Mannheim la Europawoche 2005 (Saptamana Europei), desfäsuratä sub generosul 
motto: Europa in guter Verfassung — Rumänien in der EU-Warteschleife (Europa in 
forma buna — Romania in asteptarea UE). 

Organizatorii evenimentului au fost: Deutsch-Rumänische Gesellschaft 
Mannheim (Societatea Romäno-Germanä Mannheim),  Eurolinguistischer 
Arbeitskreis Mannheim — ELAMA (Cercul Eurolingvistic de Studiu Mannheim), 
Europabiiro Mannheim (Biroul European Mannheim),  Okumenisches 
Bildungszentrum  sanctelara (Centrul Ecumenic de Educație Sanctclara), 
Philosophische Fakultăt (Facultatea de Filosofie) şi Romanisches Seminar (Seminarul 
Romanic) din partea Universităţii din Mannheim. 

Spicuim din invitaţia adresată, de către organizatori: „Privitor la un eveniment 
cultural cu accentul pe România, ţară care va adera la Uniunea Europeană, locuitorii 
din Mannheim sunt invitaţi la manifestări muzicale, artistice, gastronomice şi 
ştiinţifice. Scopul cel mai important al Europawoche 2005 - Mannheim este o 
prezentare a culturii europene în diversitatea ei etnică a suferinţei şi a păcii.” 

În deschiderea Săptămânii Europene Mannheim 2005, au luat cuvântul dr. 
Peter Simon — Biroul European din Mannheim, prof. dr. P. Sture Ureland - ELAMA, 

dr. Stephan Leinweber, din partea sanctclarei, si dr. Nicolae Stoia, presedintele 
Societăţii Romäno-Germane Mannheim. 

„Suferinţa” României a fost lungă şi, la un moment dat, aparent incurabilă. 
Până a venit acel fierbinte Decembrie 1989. Intervenţiile preşedintelui Memorialului 
Revoluţiei, dr. Traian Orban, şi ale prof. dr. loan Hategan, cercetător al istoriei la 
Academia Română, filiala Timişoara, s-au legat tocmai de acest moment de cotitură 
din istoria României. 

Sub titlul Aufstand und Martyrium (Revoltă şi martiriu), Memorialul 
Revoluţiei a prezentat evenimentele din timpul Revoluţiei din Decembrie 1989, 
surprinse, pe de o parte, de ochiul magic al aparatului foto, publicul din Mannheim 
având, astfel, ocazia să viziteze expoziţia itinerantă la sediul sanctclara. Pe de alta 
parte, imaginile statice ale fotografiilor au fost întregite de dinamismul filmului Noi 
nu murim!, deci imagine, comentariu, cronologie a evenimentelor, statistici şi 
concluzii. 


Expoziţia Memorialului la sanctclara 


Prelegerile din domeniul istoric au fost reunite sub titlul Revolutia 
anticeausista din 1989 şi au urmărit două aspecte importante: dr. Traian Orban s-a 
axat pe oglindirea Revoluţiei din Timişoara în mass-media naţională şi internaţională, 
iar prof. dr. loan Hategan a urmărit, cu acuratețe, redarea situaţiei politice dinainte şi 
de după Revoluţia din 1989 din Timişoara. 

De la istoria de ieri la istoria de azi nu este decât un pas. Pe care l-a facut dr. 
Letitia Marc, dezvăluind aspecte inedite despre grupări etnice şi minorităţi din 
România, cu accent deosebit pe minoritatea rromă. 

Secţiunea pace, ca să folosim unul din termenii uzitati de organizatori, a 
reunit arta, muzica şi gastronomia românească. Arta în libertate s-a intitulat expoziţia 
artistei timişorene Lia Popescu, care a ţinut şi o dizertatie pe tema arhitecturii baroce 
din Banat. 


Instantaneu la Europawoche-Manheim 


„Seara românească” a însemnat surprize culinare româneşti, dar şi o prestație 
de excepție a muzicologului timişorean Ovidiu Papană, care a uimit publicul, 
prezentându-i instrumente tradiţionale româneşti, mai puţin cunoscute, şi testându-le, 
totodată. Tot prof. univ. Ovidiu Papană, ca „Ein-Mann-Orchester”, a oferit 
auditoriului muzică românească, țigănească, ungurească şi nemteasca din Banat. 

Prin prezenţa sa la Mannheim, Memorialul Revoluţiei din Timişoara a 
contribuit atât la întregirea peisajului cultural al României de azi, cât mai ales la 
redarea, în circuitul european, a unei „felii” de istorie românească recentă. 


Adina Hornea Abruda 

Miata ŞTIINŢIFICĂ 


Cronologia războiului rece 


În luna martie a.c., la sediul Asociaţiei Memorialul Revoluţiei din Timişoara, 
a avut loc un simpozion pe tema ,, Războiul rece”, prilejuit de expoziţia reprezentând 
cronologia acestei perioade istorice. 

Au participat, alături de personalităţi din urbe, doamna Ana Blandiana, 
scriitor şi preşedintele Fundaţiei Academia Civică, domnul Romulus Rusan, scriitor 
şi vicepreşedinte al Fundaţiei. 

Cuvântul de deschidere l-a avut domnul dr. Traian Orban, amfitrionul 
manifestării. Un moment inedit l-a reprezentat rostirea, de către cei prezenţi, a 
rugăciunii Tatăl Nostru. Reprezentantul Mitropoliei a transmis celor prezenţi 
binecuvântare Înalt Preasfintiei Sale Nicolae Corneanu, Mitropolit al Banatului, a 
vorbit despre memoria martirilor, despre libertatea de exprimare si libertatea 
credinței, câştigate prin jertfa celor care nu mai sunt printre noi. 


Ana Blandiana: 


„...emoţionant mi se pare faptul că se strâng în acelaşi loc şi pentru aceleaşi 
idei foşti deţinuţi politici, băieţii de la Braşov, reprezentanţii celor care au fost în 
stradă la Braşov (...), reprezentanţi ai celor care au ieşit în stradă şi au fost victime ale 
Revoluţiei, chiar dacă au scăpat cu viata, şi reprezentanţi ai societăţii civile, ai Pieței 
Universităţii, care, de 18 ani, se zbat pentru ca toate ideile pentru care s-a murit şi s-a 
luptat în aceşti 50 de ani de comunism să nu se piardă şi să devină realităţi. 

Expoziţia al cărei autor este Romulus Rusan şi despre care el va vorbi, 
Cronologia Războiului Rece, este cadrul mondial al celor 50 de ani de comunism. 
Este istoria lumii în date şi imagini, între anii 1945 şi 1989. Este rezultatul unui 
proiect al Uniunii Europene. A fost itinerată în cinci tari. Am tradus-o în limba 
engleză, am făcut versiunea ei în limba română (...) A devenit o mare sală la Sighet şi 
am dăruit-o şi Memorialului de la Timişoara, pentru că va rămâne în această versiune 
aici, pentru a înţelege exact ce făcea lumea in timp ce noi ...parintii noştri erau in 
închisori sau noi stăteam la colt şi nu speram că se va termina cândva. 

Am considerat că, cu acest prilej, e bine să venim la Timişoara şi cu această 
cărticică (Cronologia şi geografia represiunii comuniste în România. Recensământul 
populației concentrationare 1945-1989 — n.n.), este tot a lui Romulus Rusan, pentru 
că ea reprezintă, de asemenea, un rezumat. A fost lansată la Bucureşti, la Târgul de 
Carte, astă-toamnă, şi este, de fapt, partea despre represiunea propriu-zisă, 
represiunea comunistă, din Raportul de condamnare a comunismului, parte scrisă de 
Romulus Rusan. Este şi rezultatul cercetărilor de la Memorialul Sighet şi de la 

Fundatia Academia Civica, pe baza celor 93000 de fise de incarcerare pe care am 
reusit sa le obtinem. 

Romulus Rusan şi domnul Miodrag Milin va pot spune mai multe, dar ceea ce 
vreau eu să va spun este că cred că este important ca, din când în când, să ne întâlnim 
şi să ne reamintim toate aceste lucruri (...) care nu sunt îngropate în istorie...” 


Romulus Rusan: 


„Eu vreau să fiu solidar cu Memorialul Revoluţiei şi rugăm autorităţile din 
Timişoara să înţeleagă că memoria este un patrimoniu naţional şi că un Memorial este 
la fel de important ca un magazin sau ca o afacere imobiliară. Cred că ar trebui să 
fim, zi de zi, alături de ei, ca să rămână pe acest loc în care au investit ani de zile de 
muncă şi în care s-au introdus şi mulţi bani publici. A fi scos din acest local înseamnă 
a se irosi şi munca lor, şi banii contribuabilului român, nemaivorbind de această 
pierdere a memoriei oraşului şi a României, pentru că aici a început sfârşitul 
comunismului. 

Expoziţia pe care am adus-o aici face parte din Memorialul de la Sighet, este 
Sala introductivă în fenomenul concentrationar din România şi din celelalte tari din 
estul Europei. A fost realizat, aşa cum v-a spus Blandiana, în cadrul proiectului 
Cultura 2000 al Uniunii Europene. A fost itinerată varianta engleză la Dresda, la 


Budapesta, la Praga şi la Varşovia, unde erau copartenerii acestui proiect. Pe urmă, 
am prezentat o variantă românească la Muzeul de Istorie al României din Bucureşti; 
acuma se află o copie la Muzeul din Zalău, va urma la Arad, la Reşiţa şi, în prezent, 
este la Timişoara, unde va şi rămâne. Este aici, la subsol, unde sunt rămăşiţele 
victoriei; pe de-o parte, această expoziţie, pe de altă parte, tabloul cu Ceauşescu... ca 
să fiu un pic mai... poate e de speriat vederea portretului oficial. Deci aici, în subsol, e 
trecutul. Sus, o să vedeţi cei care n-aţi fost, este Revoluţia şi ceea ce s-a întâmplat 
ulterior. 

Sunt 23 de panouri în care sunt 46 de ani ai războiului rece, cronologiati, şi 20 
de studii de caz, adică împărţirea lumii în blocuri, cursa înarmărilor, războaiele 
galbene din Coreea şi Vietnam, chiar Orientul Mijlociu, terorismul, revoltele şi 
reformele din ţările Europei de Est. (...) Avem un panou cu Rezistenţa din România, 
care, prin forța împrejurărilor (...), s-a mutat în munţi. Militarii care urmau să fie 
închişi şi exterminați în închisori au format grupuri de rezistenţă în aproape toate 
masivele muntoase. Li s-au alăturat tineri, muncitori, elevi şi studenţi, ţărani care 
făceau colectivizare şi au reuşit să opună o rezistență mai mult simbolică şi morală 
decât armată... 

În curând, vom publica o carte extrem de impresionantă. Este vorba de viata 
unei tinere din anii '50, fiica unui pădurar din Munţii Tiblesului. Tatăl ei, în timpul 
dominaţiei maghiare, a salvat de la deportare opt evrei şi acuma, post-mortem, este 
declarat Erou al poporului. În acelaşi timp, după venirea comuniştilor, el a ascuns 
nişte intelectuali national-taranisti, care erau urmăriţi de Securitate; din cauza asta, a 
trebuit să fugă în munţi împreună cu copiii. A fost omorât de Securitate, copiii au fost 

si ei arestaţi; unul dintre ei este chiar această doamnă, care trăieşte la Bucuresti, are 
80 de ani. Cartea este povestea vieţii ei. Acolo se va vedea cum era viaţa partizanilor 
din România si care a fost soarta celor care au fost tarati ani de zile prin toate 
închisorile. 

Cealaltă carte, despre care vă va vorbi profesorul Milin, este un extras din 
cercetările Centrului nostru de studii care a creat Memorialul Sighet, pe materialul 
adunat timp de 15 ani.” 


Prof. univ. dr. Miodrag Milin: 


„Avem 0 expoziţie care, pe scurt, în câteva zeci de panouri, ne face o trecere 
panoramică prin istoria contemporană a României şi ne deschide ochii în sensul unei 
perspective (...), aceea a polarizării lumii, după al Doilea Război Mondial. Nici nu s-a 
încheiat războiul şi aliaţii au priceput, fiecare, să gândească altfel realitatea 
postbelică. Tragedia a fost că s-au constituit aceste blocuri militare... 

Problema poloneză s-a amintit aici, problema germană, la fel (...) De 

asemenea, avem problema iugoslavă. Tangential, s-a pomenit despre ea, cu acest Tito, 
care cocheta şi cu una dintre tabere, profitând şi de avantajele celeilalte. De 
asemenea, lumea este polară (...), Coreea este într-o stare de armistițiu, nici pace, nici 
război, din punct de vedere al dreptului internaţional; la fel în Africa, tragediile care 
s-au întâmplat tot sub această încărcătură a tensiunilor de bloc, în Cuba, în America şi 
aşa mai departe. (...) 
Domnul Romulus Rusan (...) face, să zicem aşa, o 
ROMULUS RUSAN misiune de apostolat, în sensul abordării fără cosmetizare, 
fără justificări, fără explicări, cum o făcea istoriografia 
noastră recentă, a realităţii de la noi. Deci lucrurile urâte, 
lucrurile de sub perdea le prezintă la adevărata lor 
dimensiune. În acest sens, Academia Civică a iniţiat o 
adevărată politică editorială, avem o serie de monografii 
despre aceste momente ale începutului răului de la noi, 
începutului dictaturii totalitare. 

Avem o extraordinară serie documentară care 
dezvăluie, cu materiale de arhivă de primă importanţă, 
sensul acestei evoluţii şi modul cum au fost orchestrate 
evenimentele. Ei, această carte care, într-adevăr, nu este 
mare prin numărul de pagini, ea este, mai degrabă, un ghid, 
un repertoar de probleme nesolutionate încă în istoriografia recentă, este, să zic aşa, 
mignonă ca număr de pagini, dar grea ca mesaj. Este, de fapt, o sinteză a acestei largi 
campanii editoriale de valorificare a publicaţiilor despre trecutul recent. Chintesenta 
acestei activităţi se află aici, în această cronologie şi geografie a represiunii, urmată, 
însă, şi de un recensământ al faptelor de represiune care s-au exercitat asupra lumii 
româneşti. O lume care încerca să gândească şi să trăiască altfel de cum îşi propusese 
regimul totalitar. 


Fundaţia Academia Civică 

De asemenea, este vorba de nimicirea partidelor istorice. (...) Sub lozinca 
pericolului de fascism şi a nevoii de a elimina orice rămăşiţe ale fascismului, s-a 
exercitat o represiune violentă asupra vârfurilor scenei politice. (...) Au urmat 
deportările (...) a fost Procesul marii trădări, să zicem aşa, cu mareşalul Antonescu şi 
apropiații săi, care au fost condamnaţi, judecaţi şi executaţi. Un alt moment au fost 
alegerile din '46, care au pregătit, de fapt, începutul în masă al tranziţiei violente spre 
stânga şi al distrugerii suportului de rezistenţă al partidelor istorice. Acest suport de 
rezistenţă intelectuală a fost frânt, de asemenea, sistematic, într-un mod ticălos, prin 
acele programe, în ghilimele, „de reeducare”... fenomenul Piteşti, care a fost amintit. 

Mi-am adus aminte de modul de scriere al unui cunoscut istoric care s-a 
ocupat, în mod deosebit, de fenomenul românesc, este vorba despre istoricul Dennis 
Deletant, de la Şcoala de Studii Est-Europene de la Londra. (...) Profesioniştii trebuie 
să fie neutri şi să analizeze, fără niciun fel de părtinire, fenomenul istoric. Dennis 
Deletant tocmai acest lucru îl scoate în evidenţă. (...) Apoi este momentul Piteşti, cum 
am spus, este momentul canalului, considerat ca un mormânt al burgheziei, aşa- 
numitele internări administrative, care au fost tot un fel de închisori. (...) Este vorba 
de munca forţată... apoi închisoarea elitelor, Sighetul, unde a fost nimicită elita 
românească... deportările, frontiera comunistă. (...) Este ’56, '58, momentul '64, când 
s-a spus că s-a terminat cu închisorile politice, c-au fost amnistiati, de fapt, gratiati, 
ceea ce nu s-a realizat întru totul; Marius Oprea a mai aflat apoi despre sute şi sute de 
deţinuţi politici, în anii ’70 şi ’80, după acest moment '64, al aşa-numitei deschideri. 

Epigonii noştri, să zicem aşa, (...) n-au avut nevoie de modelul lui Stalin (...). 
Cea mai virulentă conducere de tip poststalinist sau neostalinist a fost în România.” 


Ana Blandiana: 


„Eu aş vrea să închei cu ceea ce spusesem la început: suntem mereu obligaţi 
să repetăm ceea ce nu s-a terminat încă, pentru că Proclamaţia de la Timişoara, 
pentru aniversarea căreia ne aflăm, de fapt, aici, nu a devenit realitate. Aş vrea să 
încercăm să facem un exercițiu de imaginaţie. Să ne imaginăm ce-ar fi fost dacă 
Punctul 8 de la Timişoara (...) ar fi devenit realitate. Vă dati seama în ce măsură 
istoria noastră din ultimii 18 ani ar fi altfel, vă daţi seama în ce măsură nu mai era 
nevoie să luptăm pentru o Lege a Lustrafiei, în ce măsură CNSAS-ul ar fi fost necesar 
doar ca un institut de studii pentru istorici, în ce măsură tot ce vorbim noi şi tot ce 
facem ar fi fost un studiu strictamente istoric?! Asta nu trebuie să uităm, că felul în 
care Punctul 8 de la Timişoara nu a devenit realitate ne caracterizează. În timp ce în 
Cehia el a devenit lege, la noi a devenit vers de cântec în Piaţa Universităţii. Nu 
trebuie să ne uităm defectele, pentru că numai neuitându-le avem minima şansă de a 
le corija!” 


(Arhiva..., Fond audio, consemnare Liza Kratochwill, adaptare Doina Magheti) 

| | IERI REVOLUȚIEI 


Joou Costes Ionut Costea, Lazar de la Rusca. Mitbiografia 
în comunism şi postsocialism, Editura Argonaut, 
Cluj-Napoca, 2008, 226 pag. 


Mitbiografia în comunism şi postsocialism 


Cartea de faţă, este exemplară din mai multe 
motive. În primul rând, prin bibliografia (bogată) si 
sursele folosite (multe dintre ele cercetări de teren, proprii 
sau ale altor cercetători) ilustrează ideea că un atare 
subiect nu a fost, din fericire, abandonat (cu totul), 
bucurându-se, iată, de atenția unor prestigioşi istorici şi 
cercetători, cei mai multi dintre ei, tineri. 

După anul 1989 a apărut o serie de cărţi referitoare 
la ceea ce s-a întâmplat la noi după 23 August 1944 
(agresiunea comunistă începând, în opinia noastră, chiar din acel moment). S-a 
constituit astfel o adevărată literatură de gen, cuprinzând mai multe secţiuni posibile: 
mărturiile deportaților, ale deţinuţilor politici, ale oamenilor politici de odinioară, ale 
țăranilor colectivizati cu de-a sila, ale militarilor de carieră, ale unor foşti demnitari 
comunişti şi care au fost „aruncaţi peste bord”, ale unor nume importante din cultura 
şi literatura noastră care au avut de suferit de pe urma comuniştilor, ale rezistentilor 
din munţi etc., ete., etc. 

Am avut senzaţia, la un moment dat, că publicul „a obosit” (sentiment pe care 
îl încerc şi azi), că nu mai are nici disponibilitatea, dar nici dorinţa de a mai şti „cum a 
fost.” O parte din această lehamite este indusă în mod voit de către cei care vor 
anume ca astfel de lucruri să fie uitate, iar o parte a acestei nepăsări (să-i spunem) 
este datorată chiar unor autori care, prin felul lor de abordare a subiectului, au 
îndepărtat o parte a publicului. Ceea ce mă îndurera însă era faptul că specialiştii, 
istoricii, oamenii „din breaslă” se interesează prea puţin de subiect. 

Cartea (excepţională a) lui Ionut Costea vine să infirme acest lucru. Este o 
apropiere corectă, critică, generoasă, în acelaşi timp, a unui adevărat om de ştiinţă, de 
un subiect aparent superficial, întrucâtva: Lazăr de la Rusca. 

Autorul propune, în primele pagini, câteva principii metodologice: 
prezentarea subiectului, a metodelor de cercetare, a surselor bibliografice etc. 

Cine este, în primul rând, Lazăr de la Rusca? 

În mod real, a fost un informator al Securităţii, la sfârşitul anilor patruzeci, 
infiltrat printre rezistentii din munţii Banatului. Cântăreț pe la nunţi (instrumentul său 
era contrabasul sau „broanca”, aşa cum i se spune în zonă), el a fost „interceptat” într- 
o zi, pe cand se întorcea de la o nuntă, şi cu cruzime ucis. 


Argonaut 

O pedeapsă exemplară, poate prea aspră (aşa cum afirmă autorul), şi care a adus 
mai multe necazuri decât a rezolvat ceva: cazurile de infilträri şi de trădări au 
continuat şi după aceea, iar motivul principal pentru care reţelele de luptători au 
căzut, una după alta, în România, a fost tocmai acesta, al trădării. Pe de altă parte, 
rezistentii bănăţeni au făcut din Lazăr de la Rusca, un informator oarecare al 
Securităţii, un oportunist care a intrat în Partidul Comunist pentru a obţine avantaje şi 
pentru a scăpa de sărăcie (oamenii de nimic, săracii satului, au fost cei care au aderat, 
entuziaşti, primii la Partid), în mod indirect, desigur, un adevărat erou, un martir al 
cauzei pentru „dreptatea, egalitatea şi adevărul aduse de comunişti” etc. 

Pe de altă parte, cercetătorul clujean face, pornind de aici, un adevărat obiect de 
cercetare privind modul în care Lazăr a devenit, peste noapte, dintr-un lăutar 
oarecare, un mit al noii ordini. 

Pe de o parte, această nouă ordine avea nevoie ca de aer de exemple. În general, 
principiile expuse de noua ordine socială în România erau mai mult teoretice, iar 
oamenii prin care ele erau „traduse în practică” erau, de obicei, cei din urmă din 
colectivitate, dispretuiti şi ignorati. 

Scriitorii care s-au aliniat de îndată regimului s-au aruncat asupra subiectului. 
Oprindu-se şi asupra prozelor lui Petru Dumitriu, Ionut Costea face o analiză amplă a 
poemului Lazăr de la Rusca, de Dan Desliu. Dorindu-se o noua Miorifa, acest poem 
încearcă să impună, în „literatura nouă” (precum şi în conştiinţă), figura unui nou mit, 
a unei legende „vii” (ca să spunem aşa, dacă ne este permis). 

Deodată, omul mărunt de ieri este „metamorfozat”, devine exemplar. Ca Făt- 
Frumos din poveste, el este cel care luptă cu răul (partizanii, mosierii, chiaburii), el 
este cel care îi înfruntă (cu mâinile goale, şi nu cu arme, ca „răii” de exploatatori), el 
este cel care arată cum se poate muri demn şi frumos în numele unei cauze märete. 

Subiectul s-a bucurat de succesul şi publicitatea pe care, în epocă, îl puteau avea 
numai vedetele (din putredul capitalism, fireşte). S-a creat, pe loc, o „mitologie a lui 
Lazăr” dar, în acelaşi timp, s-au pus bazele noii mitologii: ale comunistului neînfricat, 
de nădejde, care nu ezită să îşi dea viaţa pentru valorile perene ale comunismului a 
toate biruitor. În cele din urmă, atât poemul, cât şi autorul şi chiar „eroul” dobândesc 
o aură de ridicol şi grotesc; parcă râzând de noi, istoria noastră mai recentă iată că 
nenoroceşte lumea oamenilor mărunți, a celor „cu ghinion”, inaltand-o pe scenă de 
erou pentru a o prăbuşi, apoi, în ridicol, în durere şi neîmpliniri. 


Gheorghe Secheşan 

COSTEL BALINT 


Costel Balint, Ziua de mâine a început ieri, Ediţia a 
= 2-a revizuită, Editura Eurostampa, Timişoara 

ZIUA DE MAINE : > . 

A ÎNCEPUT IERI 2007, 220 pag. 


Costel Balint, un sensibil şi înzestrat concitadin de-al 
nostru, sportiv, cu un tonus pozitiv, a avut însă nenorocul, în 
noaptea de pomină de 16/17 decembrie 1989, a timişorenilor, 
să cadă într-una din capcanele parşive ale vânătorilor de 
oameni. 

lată cum s-au petrecut lucrurile în acele ceasuri de 
teroare, spaimă şi incertitudini, care au făcut din Balint un alt om, aducându-i pecetea 
neliniştii şi amare frustrări, până la semnul de pe urmă al trecerii sale prin această 
lume a ticăloşiilor şi nedreptatii. 

Grăbindu-mă spre casă, ajung în fata blocului de vis-a-vis de Clinicile Noi, de unde coboară 
trei tineri, doi băieţi şi o fată, care veneau de la o petrecere, în acea clipă, un ARO alb opreşte in 
dreptul nostru, din el coboară doi indivizi în civil, cu bâte în mână, şi ne somează să ne legitimăm. 
Vreau să scot buletinul din buzunarul hainei, dar, ca din senin, sunt lovit de civil cu bâta peste spate. 
Cad în genunchi, năucit de durere: aud o voce de fată ripostând. Este lovită şi ea, în prezenţa celor doi 
prieteni, făcută „curva”, tinerii, bătuţi şi ei împreună cu mine; suntem urcați în maşină. Suntem 
obligaţi să stăm cu mâinile la spate, in timp ce o ploaie de cuvinte triviale se abate asupra noastră. 
Fata nu tace, îl întreabă pe unul din civili de ce a fost ridicată, este trasă de păr şi dată cu capul de 
banchetă. Nu pot să stau cu mâinile la spate, din cauza durerii pricinuite de lovitura primită, încerc o 
mişcare şi sunt, imediat, corectat cu noi lovituri în cap şi spate. Îmi pierd cunoştinţa... 

Mă trezesc trântit în curtea M.I., împreună cu ceilalți şi suntem obligați să coboräm nişte 
trepte care duceau într-o încăpere de la subsolul clădirii. În timp ce coboram treptele, „tablele” 
Miliției ne loveau la întâmplare cu nelipsitele bastoane. Într-o mică cämärufä, unde mai erau nişte 
tineri, între care recunosc pe câțiva, suntem puşi în genunchi, cu mâinile la ceafă. Din cauza 
loviturilor primite, durerea mi se localizează în tâmple, dându-mi impresia că îmi plesneşte capul. 
Încerc să mă stäpänesc, să rezist. Ştiam foarte bine acum unde eram si cine ne erau „patronii. In 
aceeaşi poziţie, un puşti (Rudolf, elev în clasa a VII-a la Scoala Generală 7) era împreună cu tatăl 
său, la fel de bine bătut ca şi mine. În spatele meu, pe spate, patru oameni, plini de sânge, horcăiau. 
Erau desfigurati. Mă ingrozesc. Apar, în sfârşit, nişte lucrători şi unul ne întreabă: „De ce aţi ieşit in 
stradă, bă, şi ce ati vrut? ”. Nu pot să tac si îi spun milifianului că sunt ilegal reținut sau poate dintr-o 
confuzie, o greşeală. Sunt liniştit rapid cu un pumn în gură. Cu această ocazie, reuşesc să îmi pierd un 
dinte din fata. Mai apare un tip în halat albastru, care ne ia datele din buletin, ne perchezifioneaza. 
Din nou ghinion, am la mine o casetă Sony, care îmi atrage o nouă ploaie de înjurături şi lovituri, pe 
motiv că nu am prezentat-o la intrare în sediul Miliției. Cand îmi amintesc ce primire mi-au facut la 
intrare, mă apucă groaza. Scăpat de acest calvar, sunt mutat într-o celulă de 4/4. Înăuntrul ei erau 
vreo cincizeci de oameni, care abia respirau. Din cauza lipsei de aer, atmosfera era insuportabilă, 
simțeam că mă präbusesc. Câţiva tineri sunt scoşi afară din încăpere (la interogatoriu) si apoi aduşi 
înapoi după vreo treizeci de minute, într-un hal de nedescris. [...] 

După o nouă triere, sub aceeaşi ploaie de lovituri, suntem scoşi în curtea M.I., la aer. Se 
făcuse dimineaţă. Ziua a intrat în drepturile ei fireşti. Eram, în curtea „instituţiei, o coloană de vreo 
şaizeci de oameni bine bătuţi, cu mâinile la ceafă. Aerul rece de afară ne mai alina durerile fizice si 
sufleteşti. La circa cinci metri in fata coloanei, „protectorii” ne studiau ca pe nişte animale ciudate. 
Unii dintre ei, cei cu table aurii pe umeri, mai pocneau cu bastonul sau cu bocancul câte un nevinovat, 
din cauză că nu stătea drept. Eram chiar în primul rând al coloanei. Îi priveam în ochi, păreau, totuşi, 

speriaţi şi agitafi, vorbind cu voce tare, amenințându-ne cu ani grei de puşcărie. Acolo, „la ei acasă”, 
în mâinile lor, mă simțeam cu adevărat pierdut. Nu-mi făceam nicio iluzie. La apariția dubei 
penitenciarului, orice speranţă de eliberare mi se risipește. Suntem urcați în duba, sub nelipsita ploaie 
de lovituri. Într-o înghesuială de nedescris, urc penultimul, ultimul fiind un cerşetor pletos, cu ambele 
picioare retezate de la genunchi. Sunt sfătuit să îl tin în braţe. Scena mi se pare grotescă, abia mă mai 
țin pe picioare. Duba porneşte încet spre o destinaţie necunoscută. 

A scăpat din această teribilă încercare „cu bine”, dacă putem spune aşa; dar nu 
mai este acelaşi... vrea dreptate, vrea adevăr, pentru el şi cei ce-au pătimit de-o seamă, 
pentru libertatea semenilor nostri, pentru victoria idealurilor primare ale lui 
Decembrie. 

A fost un onest profesor, plămăditor de tinere conştiinţe... a devenit, fără voia 
lui, şi un luptător pentru idealurile celor bătuţi, huliti, umiliti şi mutilati. Şi-a strigat 
durerea şi nevoia de adevăr şi dreptate cum s-a priceput mai bine; a făcut-o alături de 
ceilalți frustrati şi loviți de urgia represiunii, — dar a făcut-o şi singur, neobosit, pe 
îndelete. 

Vocea lui sunt cărțile sale, care se înşiră, an de an, un întreg şi distinct raft din 
biblioteca de nelinişte a Revoluţiei timisorene: 1989 — Timişoara în Decembrie, Ed. 
Helicon, 1992; Lumină şi speranţă, Timişoara, 1989, Ed. Mirton, 1994; Revoluţia 
Română, Ed. Mirton, 1995; Inceputul sfârşitului, Ed. Brumar, 2000; 1989 — Legiunea 
Revoluţiei, Ed. Brumar, 2005. 

Şi, în cele din urmă, manuscrisul de fata, ca o poruncă peste vreme: Ziua de 
mâine a început ieri. 

Parcă în cotidianul banal, de zi cu zi şi an după an, se pierde, tot mereu, câte 
ceva din forţa teribilă de mesaj a cuvintelor räspicate în numele zecilor de mii de 
timişoreni, care strigau că aşa nu mai merge, că lucrurile au nevoie să fie din temelii 
schimbate. Aceste cuvinte vii, ce rămân şi după ce oamenii trec, ca o sfidare 
vehementă a dictaturii înrobitoare din partea Timişorii, sunt culese şi aşternute la loc 
de cinstire în cronica lui Balint, care le reînvie, din nou, în faţa noastră: 

Savu Ion ti cere lui Dăscălescu, în numele celor de afară, demiterea Guvernului, demiterea 
lui Ceauşescu. „Eşti nebun?!” l-a întrerupt, de-a dreptul paralizat, Dăscălescu. Se mai cerea 
constituirea unui guvern al salvării naţionale, să se comunice numărul morţilor şi al răniților, să se 
elibereze arestatii, să li se înapoieze morții, să se asigure transmisia în direct la radio şi televiziune a 
evenimentelor din Timişoara, să se comunice Consulatului Iugoslav o listă a membrilor comitetului 
cetäfenesc. 

După ce termină cu cererile, Dăscălescu ti spune lui Savu: „Te fac răspunzător de tot ceea ce 
se va întâmpla! Dacă cei de jos vor intra, soldaţii din clădire vor trage, pentru că ăsta e ordinul. De 
toate nenorocirile ce vor urma vei răspunde dumneata! ”. Savu iese la balcon şi se adresează mulțimii. 
Le spune cine este, unde lucrează, adresa şi faptul că acasă are trei copii. Apoi le spune ce a discutat 
comitetul cu puterea. Întors din balcon, le spune celor dinăuntru să asculte mulţimea ce clocotea 
afară: ,, Va rog deci să acceptaţi că oamenii aceştia au depăşit bariera psihologică a fricii, nu se mai 
tem nici de gloanțe, nici de blindate. De nimic, pentru că le-a fost împuşcat copilul, fratele ori 
părintele. Si când ţi-a murit cel drag, nu mai pui pe viata ta niciun pret! Sigur, se pot întâmpla 
nenorociri, cei de jos sunt imprevizibili şi, de aceea, vin şi vă întreb: doriți un dezastru? Nu vreţi să 
ieşim din situația asta în mod paşnic, democratic, suntem un stat democratic, asa cum spun 
documentele de partid, un stat în care puterea este în mâna oamenilor muncii. Păi, cei de jos sunt 
muncitori! Si dacă ei vor ceva, nu este firesc să obțină?” „Fugi de aici cu chestii din astea, tovule!”, 
răspunde Dăscălescu. „Si dacă tot vrei să spui că discuti, spune-le să plece! Uite, iti dau cuvântul meu 
de onoare, cuvântul meu de om, că nu o să patiti nimic! Nici voi, nici familiile voastre, dar trimitefi-i 

acasă! Dacă discutăm, trebuie să discutăm in linişte, şi asta poate că o s-o facem mâine, poimâine... ” 
„Ca să patim ca la Braşov! ”, intervine Petrişor. 

Dăscălescu spune: „Vai de mine, suntem bărbaţi serioşi, vă dau cuvântul meu de om că... ”, 
dar Savu nu îl lasă să termine şi iasă, din nou, în balcon, spunându-le oamenilor cum mers tratativele, 
asigurându-i, în acelaşi timp, că nu vor ceda. Şi mai spune să încercuiască clădirea, să păzească orice 
ieşire. 

Sorin Oprea, cu amărăciune în suflet, începe: „Nu ştiţi?! Nu ştiţi ce s-a întâmplat până 
acum? Nu ştiţi că aţi făcut românii să părăsească România? Eu sunt unul dintre aceia. Deşi o iubeam, 
m-ati adus în situația de a face totul ca să fug. Odinioară, se venea aici. Au venit unguri, nemți si alții, 
dar de când sunteţi voi la putere, pleacă toţi, până şi românii, şi voi nu ştiţi nimic! ”. 

O forţă iesitä din comun a cuvântului de mesaj şi de culoare a vieţii, trăită la 
mare intensitate, aceasta este cea mai de pret calitate a scrisului de fata. Il vom ierta 
pe autor că ţine, cu tot dinadinsul, să ne reamintească secvenţe şi imagini 
binecunoscute, din multitudinea de relatări de la noi şi de afară; povestea sa, însă, 
spusă la persoana întâi, este vie, ea palpită de emoția şi trăirea iluzorie a foamei 
neostoite de libertate şi de dreptate. 


Miodrag Milin 


Alin Mureşan, Pifeşti. Cronica unei sinucideri 
asistate. Prefata de Ruxandra Cesereanu, Institutul 
de Investigare a Crimelor Comunismului din 
România, Editura Polirom [laşi], 2007, 263 pag. 


O carte barometru, pentru întregirea Istoriei 
CRONICA UNEI reprimării inteligenţei creştine în acest nenorocit Răsărit, 
SINUCIDERI ASISTATE răvăşit crunt de epidemia devastatoare a Comunismului. 

Nu vrem să supărăm pe nimeni, dar nu Michel 
Foucault sau „tehnicile? de exterminare din Orientul 
Extrem sunt reperele comparatiste cele mai adecvate cu 
grozăviile întâmplate la noi. Aici mai „de-acasă” sună 
ciomägeala „strămoşească” acompaniată cu citate din Marx şi Lenin. 

De aceea, cea mai potrivită ar fi (după deja clasicul model de investigare a 
extinderii plăgii comuniste în Est, ce-l datorăm lui Joseph Rotchild) o privire 
scrutătoare prin vecini, mai spre Est, pentru a percepe mobilul satanic al 
dezlantuirilor malefice ale mongolo-slavilor uitaţi de Dumnezeu in barbarie 
egalitaristă. Apoi, o privire era binevenită şi dinspre iugoslavi, care au atins culmi ale 
„rafinamentului” crimei, prin strădania de a da o notă personală scenei macabre a 
morţii, în care fiecare act aducea o schimbare de decor, făptaş şi recuzite 
propagandistice. 

Mai departe, dupa modelul scrutarilor integratoare sud-estice ale unei pleiade 
istoriografice ce vine chiar de la Nicolae Iorga şi, mai recent, Dimitrije Djordjevic, 
Barbara Jelavic, Maria Todorova şi multi alti exponenti din şcolile nationale ale 
spatiului, investigarea ar castiga noi valente identitare; ingloband experiente mai 
vechi şi mai recente dinspre teritoriile exterminării la bulgari, albanezi, turci şi greci. 

Aşa şi doar aşa am putea recunoaşte şi filiera identitară meridională a turco- 
tătarului şi a arnăutului ucigător de Dumnezeu şi de oameni, redeşteptat din 
coşmarurile negre ale creştinilor dinspre Carpaţi şi Dunăre. 

Iar ca decorul să fie împlinit, pe lângă maghiarul ucigător de români şi evreul 
anti-hrist, cu identitate „nestirbitä” în tot spaţiul creştin, clipe şi mai multe de reflecţie 
aşteaptă experienţa criminală înnăscută în conştiinţa nemărginirii de hotar şi lege a 
lumii de paria ce hoinăreşte toată viaţa prin dimensiuni fluctuante geografic, moral şi 
juridic. La fel, psihologia justitiarului vagabond si instabil, ţinând de lumea păstorilor, 
din imemorial, o prezenţă constantă în spaţiul căpătuirii şi bunăstării şi doar sporadic 
şi pasager în teritoriul certitudinilor trainice ale trudei cotidianului. 

Sunt doar nişte posibile aşteptări ori promisiuni de viitor ale proiectului de 
fata, care ar fi, totuşi, nedrept să le deşertăm în sacul cu poveri neonorate de pe umerii 
încă plapanzi ai începutului de drum pentru autorul nostru şi consilierii sai. 

Mutându-ne pe teritoriul certitudinilor, însă, în faţa noastră stă un text dens, 
rezultatul unei cugetări temeinice şi al unui dar înnăscut, al zicerii simple şi 
convingătoare. 

Autorul are şi tenacitatea, mai rară la exponentii generaţiei sale, de a duce 
munca începută la bun sfârşit. Ne explică, introducându-ne pe căile începutului, cum 
a prins viata această aberaţie dementialä, a pasiunii de a schingiui, schilodi şi ucide. 
Un joc cumplit, mergând de la satanic la demential şi, parcă fără scăpare, spre moarte. 

Deşi e riscant să cugeti pe lângă fapte, nu ne putem reţine câteva întrebări 
„periculoase”. Ar fi uşor de găsit o explicaţie, dacă toată deşertarea de chinuri şi 
mizerii umane de neimaginat, abătute pe fiinţa nenorocită a bietilor intelectuali 
deţinuţi era rodul unei minţi alienate ori doar reduse şi abjecte. Dar demonstraţia 
convingătoare a autorului lasă să se înţeleagă că la mijloc e un joc al minţii, joc 
intelectual de ticăloşie abjectă, dezvoltat, într-un crescendo, spre irațional şi crimă. 
Fapt e că acest comportament deviant, represiv şi criminal, distructiv de grup, până la 
autoreprimare, apare la noi ca un „brand” moldovenesc. Sunt oare asemenea gene 
„blestemate” mai frecvente la moldoveni decât la ceilalţi români? E oare componenta 
de conştiinţă legionară cea care-i îndemna la distrugerea de sine? Sau acest zel spre 
„blestemätii” voia să fie expresia abandonării trecutului, în speranţa unor oportunităţi 
sub semnul secerii şi ciocanului. 

Moldovenii au experimentat cei dintâi, şi în varianta punitivă, a 
ultimatumului, din vara lui 1940, realităţile „Edenului comunist” sovietic, impregnat 
de spaime şi violență. Experiența spunea că urma reprimarea „foştilor”; iar 
răscumpărarea trecutului presupunea un exces de activism oportunist. E o posibilă 
explicaţie... Dar, totuşi, nu suficient pentru a explica febra pasiunii distructive (şi 
autodistructive) ce ameninţa, la un moment dat, să sufoce însăşi viaţa sistemului 
penitenciar, până la a trezi deja frisoane de îngrijorare celor ce gestionau represiunea. 

E, oare, românul chiar atât de ticălos, încât în zelul nimicirii de sine să reuşească sa 
depăşească aşteptările călăilor? Daca da, ar fi o premieră periculoasă pentru spațiul 
nostru, care ne-ar aşeza, pe această scară a ruşinii identitare, pe loc distinct şi de 
neinvidiat, poate în chiar vecinătatea alienatilor iugoslavi. 

Cum necum, cartea de fata informează credibil despre realitatea dură a 
reprimării identitare pluraliste din viata modelului unui partid totalitar. E o sinteză „la 
rece” a literaturii spaţiului concentrationar românesc, având însă şi avantajul 
generalizărilor şi chiar al identificării unui gen de tipologie specific românească al 
acestuia. Sunt grozäviile represiunii dezlantuite a unei minorităţi ticăloase, să-i zicem 
mai ,,rasfatate” şi amăgite cu vorbe în vânt asupra lumii morale şi decente din 
România acelei vremi. 

În premieră, îndrăznim să observăm, apare concluzia că la noi, în închisorile 
sistemului, condiția minimă ca să supraviefuiesti era automutilarea activă a 
suportului de credinţă şi morală creştină existenţială. 

După ce ne reconstituie desfăşurarea acestui flagel al autoterorizării în reţeaua 
penitenciarelor naţionale, autorul ne oferă şi o puternică mostră de „instantanee 
macabre” practicate sub sloganul cinic al „reeducării”. 

Utile şi sugestive sunt biografiile unora dintre personajele-victime-tortionari, 
precum şi aparatul critic, prevăzut cu indici de nume şi locuri şi imensa bibliografie 
naţională încorporată. 

O carte cu adevărat de mesaj, menită să bulverseze cititorul, precum un 
semnal de alarmă, activat să oprească din mersu-i anapoda trenul în derivă al vieţii 
românilor de azi. Un mesaj dinspre cei tineri, că e vremea să facem curat în sufletul 
naţiunii. 


Miodrag Milin 

şi documente, Editura România pur şi simplu, 
Bucureşti, 2007, 301 pag. 


Cartea lui Romulus Cristea (ziarist la „România 
liberă”) — Revoluţia română. Mărturii şi documente, este o 
nouă încercare de a lămuri evenimentele din decembrie 
1989 din ţara noastră. Cartea cuprinde o serie de relatări 
despre anchetele Parchetului Militar legate de Revoluţia 
din 1989, interviuri cu participanţi la revoluţie şi 
reproducerea unor documente ale CFSN din perioada 
imediat următoare Revoluţiei Române. 

Primejdia dispariţiei dosarelor cu anchetele Parchetului Militar despre 
revoluţie este reală. Dacă nu s-ar fi redeschis ancheta, la inițiativa unei organizaţii 
neguvernamentale, dosarele victimelor din decembrie 1989 urmau să fie trimise la centrele de 
recuperare a deşeurilor, la topit, termenul de arhivare fiind expirat, ne explică autorul (pag. 41). 

În timp ce mulţi politicieni mimează interesul pentru aflarea „adevărului 
despre revoluţie”, creând şi instituţii bugetivore cu acest scop, documente valoroase 
despre istoria revoluţiei şi dosare ale unor anchete, care au costat statul român o 
mulțime de bani, riscă să fie distruse, pe motiv că răstimpul legal de arhivare a 
expirat. O iniţiativă care să prevadă predarea tuturor dosarelor legate de revoluţie, cu 
termen de arhivare depăşit, către Arhivele Naţionale, unde să poată fi studiate de 
istorici (peste 50 sau 100 de ani, când le va veni şi istoricilor profesionişti cheful să 
studieze acest subiect), e necesară. 

În ciuda faptului că au trecut 18 ani de la revoluţie, nici Parchetul Militar nu s- 
a invrednicit să obțină toate documentele relevante pentru acest subiect. Radioul şi 
Televiziunea au răspuns solicitărilor de a pune la dispoziţia anchetatorilor documente 
(casete video, audio, alte documente). Acestea, se pare, urmează să ajungă, în curând, la 
procurori (pag. 45). Adică în 2007 (când a apărut cartea lui Romulus Cristea), la 18 ani 
de la revoluţie, respectivele documente încă nu ajunseseră la anchetatori, ci doar 
„urmau să ajungă”. Oare or fi ajuns între timp? 

Romulus Cristea ne vorbeşte şi despre tone de arhive secretizate. Serviciul Român de 
Informaţii, Serviciul de Informaţii Externe, Direcţia Generală de Informaţii a Apărării, Direcţia 
Generală de Informaţii si Protecţie Internă dețin arhive secretizate, documente clasificate referitoare 
la cele ce s-au întâmplat în decembrie 1989 (pag. 45-46). Regret faptul că autorul nu este 
mai explicit pe acest subiect. A cerut Parchetul documente, iar SRI, SIE şi celelalte 
instituţii au răspuns „documentele există, dar nu le prezentăm, fiindcă sunt secrete”? 
În lipsa unor asemenea precizări, afirmaţiile despre tonele de arhive secretizate le 
consider doar o speculație a autorului. Flerul îmi spune că, în problema revoluţiei din 
1989, nu documentele secretizate sunt problema, ci cele falsificate, distruse (uneori 
perfect legal, la expirarea termenului de arhivare — despre asta se vorbea, încă din 
1994, într-o Sinteză a Parchetului Militar) — sau care nici nu s-au întocmit, căci s-a 
acţionat pe bază de ordine verbale. 

Nu avem, din punct de vedere al probelor, niciun terorist în sensul legii, este o afirmaţie a 
procurorului militar Dan Voinea (pag. 60). Sunt interesante însă câteva cazuri de 
„terorism” din decembrie 1989 lămurite prin anchetă şi prezentate în carte, din care 
enumăr câteva exemple. 

În 24 decembrie 1989, actorul Horia Căciulescu, însoţit de Vica şi Milica 
Gavriliuc (surori), se deplasa cu autoturismul spre Palatul Telefoanelor. Pe strada 
Constantin Millo, partea carosabilă era blocată de o betonieră aşezată acolo de militarii din 
dispozitivul de apărare instalat în zonă. Horia Căciulescu a încercat o manevră de ocolire a 
betonierei. Doi militari, fruntaş Ionel Silea si soldat Petre Ghiţă, au deschis focul (...) Soldaţii au 
afirmat că înainte de a trage au somat regulamentar (...) probabil, datorită vacarmului din jur, 
somatiile să nu fi fost auzite. Incidentul a avut drept urmări moartea cunoscutului actor Horia 


Căciulescu şi vătămarea corporală a celor două surori (pag. 95). Tot lângă Palatul 
Telefoanelor şi tot pentru că n-a oprit autoturismul la somaţie, a fost împuşcat mortal 
şi Constantin Cercelaru, în 28 decembrie. În momentul împuşcării, victima avea o 
imbibatie alcoolică de 1,15 g % (pag. 63). Se confirmă deci nocivitatea conducerii 
autoturismelor sub influenţa alcoolului. 

În aceeaşi zonă, în 23 decembrie, o subunitate de la UM 0396 Bucureşti a 


primit ordin să se instaleze pe terasa Hotelului Union. Pe la ora 15, în timp ce soldat Florin 
Puiu Cristian se afla în observare, în poziţia culcat, la marginea terasei, a fost împuşcat mortal, drept 
în cap. Glonful ucigaș a fost tras de la o fereastră a etajului 6, de la Palatul Telefoanelor. Ancheta a 
stabilit că locul de unde s-ar fi tras era biroul de contabilitate al instituţiei. Încăperea fusese ocupată 
de militari de la M.Ap.N. Militarii din Palatul Telefoanelor, cât şi cei din Hotelul Union, 
nu au avut cunoştinţă de prezenţa şi, respectiv, misiunile de luptă ale celorlalte 
subunități. Neexistând comunicare între subunitățile care acționau în zonă, militarii au ajuns practic 
să tragă unii în alții, totul soldându-se cu nenumărate victime (pag. 98). 

Plutonierul Paul Vasilescu, de la UM 01704 Bucureşti, a avut o cădere psihică, 
împuşcându-se în piept. Initial, din dorința de a obţine unele avantaje materiale conferite de Legea 
42/1990 (legea care dă drepturi revoluţionarilor), Paul Vasilescu a declarat că a fost rănit prin 
impuscare de terorişti. (...) Ulterior, a revenit asupra declaraţiei şi a recunoscut că a avut o tentativă 
de suicid. Cazul nu este singular (pag. 65). 

Conducătorii cei mai sârguincioşi ai luptei împotriva aşa-zişilor „terorişti” s- 
au dovedit a fi cei care avuseseră un rol cel puţin dubios în reprimarea revoluției. La 
Sibiu, în 21 decembrie 1989, militarii de la UM 01512 (comandată de colonelul Aurel 
Dragomir) au deschis focul. Au fost înregistrate 5 victime (pag. 19). După fuga lui Ceauşescu, 
acelaşi Aurel Dragomir a fost conducătorul luptei „anti-teroriste”, cästigändu-si 
„merite” în faţa revoluţiei. Conform martorului Dănuţ Mureşan, Dragomir ar fi 
declarat, la un moment dat: Sunt fiul acestei unităţi si am ordin să rad Sibiul de pe fata 
pământului, până la nimicirea tuturor teroriștilor (pag. 19). Sute de morţi şi răniţi (în mare 
parte, lucrători de Miliție şi Securitate) şi zeci de clădiri distruse este bilanţul luptelor 
de la Sibiu, armata asumându-și rolul de a face ordine şi operând sute de arestări. 
Ancheta ulterioară a Parchetului Militar a dovedit că toate arestările operate de Armată au fost făcute 
nejustificat (pag. 16). 

După 22 decembrie 1989, numai în Piaţa Revoluţiei din Bucureşti şi în zona 
învecinată, s-au înregistrat 73 de morţi şi 274 de răniţi, ca urmare a luptelor cu 
„teroriştii”. Dosarul are NUP [rezoluţie de neîncepere a urmăririi penale — nota mea] din 
1996, iar răniții şi rudele celor împuşcaţi habar nu au de dosar si de rezoluţie, majoritatea declarând 

că nici măcar nu au fost vreodată audiaţi sau în situația de a se constitui parte civilă. Dosarul in 
cauză a stat ascuns timp de 10 ani la secţia Parchetelor Militare, procurorii militari apreciind că 
nu se impune începerea urmăririi penale în cauza privind decesul a 73 de persoane şi rănirea altor 
274 (pag. 67). 

Reînceperea anchetei în cauzele privind Revoluţia din 1989 a avut loc ca 
urmare a unei cereri a Asociaţiei 27 Decembrie din Bucureşti (asociaţie din care face 
parte autorul), din luna octombrie 2004 (pag. 82). Prin această cerere s-a întrerupt 
cursul prescriptiei, care s-ar fi împlinit în decembrie 2004. 

Cartea mai conţine interviuri cu personaje ale revoluţiei, anume: Teodor 
Mărieş, preşedintele Asociaţiei 27 Decembrie, Marian Mierlă, prima persoană care şi- 
a dat demisia din CFSN, Dan Voinea, procuror militar, lordan Rădulescu, colonel 
prezent în sediul CC al PCR, Octavian Crăciun, rănit în revoluţie, care fusese bănuit a 
fi terorist doar pentru că avea mâini îngrijite şi ţinută intelectuală care nu corespundea 
cu meseria sa de sudor. 

Din interviul cu procurorul Dan Voinea aflăm, de pildă: Toate persoanele reţinute 
în timpul revoluţiei ca suspecte de terorism au fost cercetate. Nu a rămas nicio persoană neanchetată 
(pag. 145), nu există confirmare despre existența unor dispozitive de simulare a 
focului (pag. 146), munitia cu care au fost împuşcate victimele e normală (pag. 147) 
ŞI nu există nicio dovadă care să ateste că vreo putere străină s-a implicat, în decembrie 1989, în 
evenimentele de aici (pag. 147). 

O bună idee este includerea unei secţiuni cu documente, care cuprinde decrete 
ale CFSN, stenograma primei şedinţe a CFSN, din 27 decembrie 1989 (aflăm, astfel, 
că poziţia lui Ion Iliescu de preşedinte al CFSN nu a fost niciodată pusă la vot — pag. 
166-188, deşi în 22 decembrie 1989, la TVR, acesta era doar ultimul pe listă), 
discursuri ale lui Ion Iliescu, atât din perioada revoluţiei, cât şi ulterioare. Citim, de 
pildă, Decretul din 7 ianuarie 1990, semnat de Ion Iliescu, prin care se infiintau 
Tribunale Militare Extraordinare pentru judecarea şi pedepsirea de urgenţă a elementelor puse 
în slujba dictaturii care au săvârşit acte teroriste care au avut ca urmări pierderi de vieți omeneşti 
şi distrugeri materiale (pag. 265-267). 

La 18 ani după revoluţie, când ştim că nu s-a depistat niciun terorist, tragem 
concluzia că acest decret avea un rol pur propagandistic, de convingere a opiniei 
publice că CFSN chiar s-a luptat cu teroriştii şi vrea pedepsirea lor. 

Mai citim discursul lui Ion Iliescu la posturile de radio şi televiziune din 8 
ianuarie 1990, publicat şi în Monitorul Oficial, în care acesta a povestit despre 
formațiunile de terorişti care au încercat sa destabilizeze situaţia din tard, să împiedice instaurarea 
noii puteri (pag. 275), atrăgând, totodată, atenţia populaţiei: Vă rog să nu daţi crezare 
zvonurilor alarmiste cu intenţii destabilizatoare! Nu au niciun temei zvonurile care caută să semene 
suspiciune la adresa armatei (...) Armata este cu noi! Sprijină fără rezerve Frontul Salvării Naţionale! 


(pag. 279). E vorba de zvonurile despre implicarea armatei în reprimarea revoluţiei, 
care au fost confirmate în aceşti 18 ani inclusiv de instanţele judecătoreşti. 
În ianuarie 1990 însă, cei care încercau să vorbească despre acest adevăr erau 
învinuiți de destabilizare, acelaşi cuvânt fiind folosit şi pentru învinuirea teroristilor. 
Printre minusurile cărții mentionez repetarea aceloraşi idei în mai multe locuri 
(uneori, chiar pe aceeaşi pagină — cum ar fi la paginile 23, 35), ceea ce dă impresia de 
redundanta. Există şi unele informaţii inexacte sau incomplete. De pildă: 

despre persoanele implicate in furtul şi arderea la crematoriu a cadavrelor 
unor revoluționari timişoreni, se spune că cei vinovați au fost condamnaţi (pag. 43). 
Nu se precizează că, deşi vinovatiile au fost stabilite în acest caz, fapta 
respectivă, încadrată la favorizarea infractorului, a fost considerată amnistiată 
prin Decretul-Lege nr. 3 din 4 ianuarie 1990. 

despre dosarul Lotul Timişoara, se afirmă că la final, nimeni nu s-a făcut vinovat, din 
punct de vedere al justiţiei, de uciderea şi mutilarea manifestantilor din 17 decembrie ’89 (la 
Timişoara) şi 21 decembrie '89 (la Bucureşti) (pag. 43-44). Pe de o parte, dosarul 
Lotul Timişoara nu se referă şi la crimele din Bucureşti; pe de altă parte, în 
acest dosar s-au pronunţat şi condamnări pentru omor deosebit de grav. Că 
aceste condamnări n-au fost 1spăşite, decât in mică măsură (de pildă Ion 
Coman, principal comandant al represiunii, din 15 ani de închisoare a executat 
doar 3 ani şi ceva), e altă problemă; 

despre revoluţia din Cluj, aflăm că în 21 decembrie, loan Rusu, muncitor la 
Combinatul de Utilaj Greu, s-a îndreptat spre ostaşi. Conform declaraţiei unui 
militar, şi-a oferit, demonstrativ, pieptul spre noi, invitându-ne să-l impuscam. Invitatia a 
fost acceptată, loan Rusu fiind împuşcat mortal de fruntaşul Marian Bolboş 
(care ar fi recunoscut acest lucru în faţa superiorului), ne spune autorul (pag. 
10). Apoi, la data de 8 ianuarie 1990, invitaţi la clubul UM 01369 Someseni, mai multi 
militari în termen, având exemplul personal al colonelului Gheorghe Timiş, au dat declaraţii 


mincinoase şi neruşinate, prin care uciderea prin impuscare a victimei Ioan Rusu a fost pusă 
pe seama unor trăgători necunoscuţi, existenţi fie printre blocuri, fie în rândul 


manifestantilor (pag. 12). Nu sunt convins că totdeauna constatările instanţelor 
sunt corecte, dar cred că se impunea amintirea faptului că Marian Bolboş a 
fost achitat de Inalta Curte de Casaţie şi Justiţie 


Sunt şi afirmaţii care ar necesita mai multe explicaţii. Se spune despre stenograma 


şedinţei CFSN din 27 decembrie 1989: cercetătorii în istorie consideră că ar putea fi vorba de 
un document susceptibil de cenzură, din care lipsesc unele paragrafe care făceau referire la 
nemulțumirile unor membri CFSN si care reproşau destul de virulent comportamentul cu tentă 


dictatorială al lui Ion Iliescu (pag. 167). Nu ni se spune însă care sunt aceşti cercetători şi 
nu se indică vreo declaraţie a vreunui membru CFSN care să fi afirmat că stenograma 
a fost cenzurată. Mare parte din oamenii aceia încă trăiesc, pot fi întrebaţi direct dacă 
acea stenogramă are sau nu lipsuri. 

În ansamblu însă, cartea lui Romulus Cristea este o lucrare valoroasă, care merită 
citită şi care ajută cititorul să înţeleagă multe probleme legate de Revoluţia din 1989. 


Marius Mioc 

Elite comuniste inainte si dupa 1989. Anuarul 
Institutului de Investigare a Crimelor 
Comunismului în România, volumul II, [Editura 
Polirom, laşi - Bucureşti], 2007, 302 pag. 


hi di ului = Volumul II al Anuarului Institutului de Investigare a 
INAINTE ȘI DUPA Crimelor Comunismului in România oferă atât 
specialiştilor, cât şi publicului larg, o nouă serie de studii 
1989 privind trecutul recent al României, într-o lectură plăcută, 
pentru o mai bună înţelegere şi a realitatilor de astăzi. 
Anuarul institutului de Investigare Autorii sunt cercetători din cadrul Institutului, dar şi din 
nn străinătate, iar studiile vizează atât probleme ale istoriei 
româneşti, cât şi. probleme comune istoriei ţărilor europene foste comuniste. 

Volumul este împărţit în două secţiuni. Prima secţiune tratează problema 
elitelor politice, militare şi guvernamentale în perioada comunistă, iar cea de-a doua 
problema conversiei elitelor comuniste după 1989. 

Prima parte începe cu un studiu semnat de Laurenţiu Stefan, ce tratează 
problema ponderii tehnocratilor în cadrul guvernelor comuniste, utilizând cazurile 
concrete ale guvernelor din timpul lui Gheorghe Gheorghiu-Dej (1952-1965) şi 
Nicolae Ceauşescu (1965-1974). Autorul realizează un studiu comparativ între cele 
două exemple şi încearcă să facă o corelaţie între numărul de tehnocrati din guvern cu 
funcții apolitice şi gradul de deschidere al regimului comunist. De asemenea, este 
prezentată atitudinea celor doi lideri comunişti față de intelectuali, in general, şi 
tehnocrati, în special. Concluziile permit cititorului să înțeleagă evoluţia regimului 
comunist în ultima sa fază şi situaţia internă din România în preajma Revoluţiei din 
Decembrie 1989. 

Urmează apoi un studiu semnat de Ruxandra Ivan, care tratează problema 
evoluţiei elitelor de partid şi de stat din cadrul Ministerului de Externe între 1946- 
1953. Este prezentată preluarea ministerului de către comunişti şi transformarea lui 
într-o instituţie comunistă, cu atribuţii restrânse fata de perioada anterioară, şi relațiile 
dintre instituţiile cu atribuţii de politică externă din cadrul guvernului şi partidului 
comunist. Studiul prezintă şi câteva fişe individuale ale persoanelor care au activat în 
aceste instituţii cu atribuţii de politică externă, modul de recrutare a lor şi categoriile 
socio-profesionale din care provin, oferind cititorului o imagine a politicii externe 
româneşti în perioada de început a comunismului. 

Al treilea studiu prezintă, sub semnătura colectivă a autorilor Marius Stan, 
Mihai Burcea şi Mihail Bumbeş, un subiect incitant şi aprig discutat în România 
postdecembristă, în mediile social-politice, mass-media şi chiar la nivelul omului de 
rând, acela al rolului şi locului foştilor securişti în istoria recentă. Autorii decupează 
doar o părticică din această problemă, ocupându-se doar de problema cadrelor 
superioare ce au activat în cadrul Direcţiei Generale a Penitenciarelor în perioada 
1945-1989. Este prezentat modul de recrutare, mediul social de provenienţă şi gradul 

de pregătire profesională şi politică a cadrelor superioare din DGP în diverse perioade 
temporale ale regimului comunist, realizându-se fişe individuale originale foarte 
interesante şi procedänd la comparații instructive. Prezentarea provenientei etnice a 
acestora demolează total unul dintre numeroasele mituri postdecembriste susținute, cu 
abilitate, de unele medii politice. 

Al patrulea studiu, care încheie prima parte, explică, sub semnătura Cristinei 
Roman, un episod foarte important al luptei pentru putere din cadrul PCR, episod 
desfăşurat între 1944-1952. Episodul acesta, care s-a încheiat cu acapararea şi 
consolidarea puterii de către Gheorghe Gheorghiu-Dej, este unul controversat, în 
sensul componenţei etnice a grupării care a acaparat puterea. Autoarea prezintă 
componenţa social-politică şi etnică a diverselor grupări din cadrul PCR şi gradul lor 
de obedienta faţă de Moscova, care, de altfel, a intervenit decisiv ori de câte ori a 
considerat necesar, impunând conducerea PCR încă din 1924. Realizarea unor 
portrete individuale ale principalelor personaje comuniste din perioada studiată şi 
surprinderea pendulării unora dintre ei între diversele grupări din PCR permite 
concluzii interesante cu privire la subiect . 

Secţiunea a doua a volumului debutează cu un excelent studiu comparativ al 
autorilor George Mink şi Jean-Charles Szurek asupra schimbărilor din Europa de est, 
respectiv din Polonia, Cehia şi Ungaria, de după 1989. Obiectul studiului îl constituie 
analiza procesului de conversie politică şi economică a fostei nomenclaturi 
comuniste, care s-a transformat în antreprenori adepţi ai economiei de piaţă, 
liberalismului şi democraţiei, împotriva pregătirii şi convingerilor comuniste; evident, 
această conversie a avut particularităţi locale în fiecare din cele trei tari studiate, 
datorită trăsăturilor distincte ale regimurilor comuniste de aici şi politicilor duse de 
ele ; aceasta nu înseamnă că nu există şi elemente comune, dimpotrivă, traseele de 
reconversie sunt identice, ca şi majoritatea motivatiilor. 

Continuarea fericită a acestui demers ştiinţific este studiul Ralucăi Grosescu, 
care aplică, oarecum, concluziile studiului precedent la situaţia din România. 
Autoarea prezintă doctrinele partidelor politice postdecembriste înfiinţate de foştii 
nomenclaturisti sau penetrate de ei. Se observa, din capul locului, că toate partidele 
înființate de foştii nomenclaturişti au avut un scop bine definit încă de la înfiinţarea 
lor, doctrine şi ideologii similare şi au jucat un rol clar conturat. Ne sunt prezentate şi 
câteva portrete ale fondatorilor lor, ilustrative pentru caracterul şi imaginea partidelor 
respective. 

Alexandra lonaşcu continuă cercetarea spaţiului românesc, prezentând câteva 
traiectorii de conversie politică ale unor nomenclaturisti ce au format, după 22 
decembrie 1989, guvernele României. Este prezentată, în paralel, atât activitatea lor 
înainte de Revoluţia din Decembrie 1989, cât şi modul de selecţie al membrilor 
guvernelor României in diverse perioade, realizându-se, astfel, comparații interesante. 

Ultimul studiu, care încheie a doua parte a volumului, este dedicat moştenirii 
Academiei „Ştefan Gheorghiu” şi este semnat de Mihăiţă Lupu. Autorul prezintă 
modul de funcționare a acestei universităţi exclusiviste care a pregătit, ani de zile, 
elitele regimului comunist şi a avut, în cadrul ei, facultăţi pentru care nicio altă 
instituţie de învățământ superior din România acelei vremi nu era abilitată (de ex., 

ştiinţe politice, psihologie etc.). Ni se propune o analiză a punctelor „tari”, respectiv, 
a celor ,,slabe” ale universităţii, propunându-ni-se o recuperare a istoriei sale şi a tot 
ce a fost pozitiv în funcţionarea şi realizările ei. 

Volumul se încheie cu un şir de recenzii ale unor lucrări ce tratează subiecte 
legate de istoria comunismului românesc. Lecturarea lui aduce răspunsuri inedite la 
multe dintre întrebările noastre de astăzi. 

Un volum care vine cu noutăţi în domeniul cercetărilor instituţionale privind 
fenomenul istoriei recente de la noi şi din Răsăritul European, utile ca metodă de 
abordare şi perspectivă pentru viitoare cercetări ale domeniului 

Valentin Dragoş 


Apostol Stan, Revoluţia română văzută din stradă: 
decembrie 1989 — iunie 1990, Bucureşti, Editura 
Curtea Veche, 2007, 366 pag. 


La aproape două decenii de la Revoluţia din 1989, 
este vremea memorialisticii. Colectarea mărturiilor este 
extrem de importantă pentru progresul cunoaşterii istorice 
despre 1989. Desigur, multe mărturii s-au strâns chiar atunci, 
la cald, altele au fost adunate mai târziu, deseori în formule 
impuse de diferite comisii de anchetă şi proceduri judiciare, 
altele au fost împărtăşite publicului din dorinţa de justificare 
ŞI, eventual, de auto-glorificare a diverşilor actori participanţi 
la evenimente. 

Domnul Apostol Stan, la acea dată cercetător la Institutul de Istorie „N. 
Iorga”, nu pretinde că a avut un rol important în Revoluţie. A fost însă în stradă în 21 
decembrie, retrăgându-se apoi acasă, în jurul orei 19,00, a urmărit cu curiozitate şi 
empatie desfăşurarea în continuare a evenimentelor, şi ne redă cu onestitate impresiile 
sale de atunci. Insist asupra calificativului „cu onestitate”, deoarece experienţa 
istoricilor în evaluarea contribuţiilor memorialistice a evidenţiat multe probleme de 
interpretare ce apar în legătură cu aceste lucrări. Astfel, după 18 ani, multe elemente 
ale naraţiunii pot fi retuşate, conform acumulărilor ulterioare de informaţie şi a 
impresiilor de acum. Principial, acest pericol exista şi în cazul lucrării domnului 
Apostol Stan, cu atât mai mult cu cât autorul ne prezintă un text rescris ulterior, după 
însemnări personale „la cald”, pe care, probabil, le-a considerat prea nestilizate pentru 
a fi publicate ca atare. Folosirea timpului imperfect pentru redarea naraţiunii este, de 
asemenea, stilistic persuasivă, dar problematică pentru sensibilitatea unui istoric, care 
ar trebui să prefere precizia perfectului compus. Dincolo de aceste observaţii, trebuie, 
totuşi, spus că domnul Apostol Stan se străduie să rememoreze impresiile sale 
autentice din acea vreme şi felul cum gândea în momentul în care s-au desfăşurat 
evenimentele pe care le narează. Un test în această privinţă este pasajul despre 
atitudinea fata de execuţia lui Ceauşescu: „acuzele împotriva Ceauşeştilor mi se păreau 

indreptatite, fie şi numai pentru faptul că omorâseră nişte oameni care îşi cereau drepturile. Totuşi, n- 
am putut înţelege de ce apărarea — reprezentată de un avocat din oficiu — în loc să-şi susţină „clientii”, 
se comporta ca un acuzator. Dar, atunci, amănuntul acesta nu mai conta în contextul şiroaielor de 
sânge ce încă se vărsau în România, văzute ca o prelungire a crimelor Ceauşeştilor de dinaintea 
prăbuşirii lor. Din acest motiv, condamnarea la moarte, execuţia chiar în ziua de Crăciun — văzută într- 
un alt episod — şi înhumarea lor pe furiş, într-un cimitir ce nu-l puteam identifica, toate acestea mi s-au 
părut un final firesc al unor conducători care făcuseră mare rău României şi poporului ei. Căci 


recurseseră la crimă spre a-şi menţine puterea absolută” (p.179-180). 

Dacă avem in vedere neîncrederea durabilă a autorului fata de noua putere 
coagulată în jurul lui Ion Iliescu, afinitatea lui faţă de partidele istorice si 
angajamentul său politic post-revolutionar, ca şi faptul că după evenimente, în 
cercurile ostile lui Ion Iliescu, a devenit fashionable să arunci dubii asupra justificări 
execuţiei lui Ceauşescu, pasajul acesta se constituie într-un certificat de onestitate 
pentru istoricul care-şi narează amintirile. Şi nu este singurul. Aceasta nu înseamnă că 
cercetătorul care va folosi memoriile lui Apostol Stan pentru reconstituirea istoriei 
recente a României poate face abstracţie de rigorile analizei critice a izvoarelor 
istorice; el poate fi însă sigur că are în fata un demers de rememorare autentică a 
evenimentelor şi trăirilor din anii 1977-1990. 

Volumul este important pentru reconstituirea felului cum un om de vârstă 
matură (domnul Apostol Stan este născut în 1933), ridicat în timpul regimului 
comunist, dar având legături familiale cu o anume tradiţie anticomunistă şi un fiu 
plecat ilegal din ţară în 1987, s-a raportat la Revoluţie şi la decantările politice post- 
revoluţionare. El cuprinde relatări despre discuţiile din diferitele grupuri de prieteni — 
frumoase prietenii l-au legat pe autor de colegii săi Anastasie Iordache şi Ion Stanciu 
— despre discuţiile politice în contradictoriu din multe familii şi colective, ca şi despre 
disputele şi neînțelegerile din istoriografia română. Mărturiile domnului Apostol Stan 
reflectă şi limitele de judecată ale autorului şi ale altor persoane evocate de domnia- 
sa, ca şi limitele comunicării între diversele instituţii. Un bun exemplu în acest sens 
este neintelegerea mizei disputelor din Facultatea de Istorie a Universităţii din 
Bucureşti şi simpatia autorului pentru un personaj ca profesorul G. D. Iscru, contestat 
de studenţi la acea dată. Capitolul „O nouă revoluţie anticomunistă”, cel mai întins, 
evidenţiază felul cum intelectualii au descoperit libertatea de expresie şi febra vieţii 
politice (autorul şi prietenii săi au participat şi la Piaţa Universităţii, şi la 
manifestatiile politice ale liberalilor şi taranistilor, fără discriminare). Uneori, apar 
informaţii de real interes şi despre evenimentele din decembrie 1989, cum este 
relatarea din 2 martie a lui loan Talpeş, la acea dată director al Editurii Militare, 
despre conflictul dintre Ion Iliescu şi generalul Guse (p. 261), dar domnul Apostol 
Stan nu pare să-şi fi dat seama nici atunci şi nici acum că aceasta era o pistă de 
investigaţie importantă pentru înţelegerea multor întorsături ale Revoluţiei Române 
din zilele 22-24 decembrie. 

Volumul nu se referă numai la Revoluţie şi la evoluţiile din prima jumătate a 
anului 1990. Primele două capitole reconstituie o călătorie a autorului în Statele Unite 
ale Americii ca bursier Fulbright în 1977 şi povestea plecării fiului şi norei autorului 
în Occident în 1987; aceste episoade se remarcă şi ele prin autenticitatea rememorării 
şi prin felul cum evocă, fără a da nume, reacţiile cuscrei la „fuga” celor doi tineri. 

Avand in vedere calitatile acestor doua prime capitole, s-ar putea ca acest volum sa 
fie, într-o măsură încă şi mai mare, de folos pentru reconstituirea istoriei sociale a 
ultimilor ani ai regimului comunist, decât pentru istoria Revoluţiei şi a frământărilor 
din primele 6 luni post-revolutionare. Ceea ce nu este putin lucru. 


Bogdan Murgescu 


Nicolae Toma, Revoluţia lugojeană. 19-25 
Decembrie 1989, Ediţia a Il-a, Lugoj, 2005, 
122 pag. 


Redactată de Nicolae Toma, la ediţia a doua, cartea 
de fata vine să înfăţişeze tot ceea ce s-a petrecut în zilele 
fierbinți ale Revoluţiei Române pornite din Timişoara la 
16/17 decembrie 1989. 

Prin conținut, mărturiile participanților, ale 
victimelor, cu privire la evenimentele ce au avut loc, vin să 
confirme că Revoluția de la Lugoj a fost momentul în care 
oamenii uniți au încercat şi au reuşit să înlăture tot ceea ce, 
de decenii, nu corespundea nevoilor si realității faptelor din societate. 

Diversitatea existențială a cetățenilor într-o societate, pe atunci, măcinată si 
divizată de interese, a generat, totuşi, cu această ocazie, o unitate şi solidaritate în 
dorința de a o schimba. 

Dincolo de scenariile reale sau ulterior imaginate în perioada de după, istoria 
Lugojului şi a zonei traditionalului Severin isi va urma cursul cu imperfectiunile 
generate de diversitatea intereselor individuale sau de grup, ce converg doar cu 
prilejul unor momente cruciale. 

Am fost cu toții martorii violenței, dar şi ai dialogului interuman. 

Totuşi, atunci cand oprimatii devin opresori, iar idealurile oamenilor au fost 
confiscate şi valorificate într-un mod mercantil, acest fapt devine semn evident al 
disolutiei morale, generatoare de contradicții interumane manifestate de indivizi $i, nu 
de puține ori, întreținute $i voit cultivate. 

Mărturiile unor revoluționari autentici sau ,,de profesie”, privind moartea unor 
tineri cu dorințe şi idealuri neimplinite, oricum, sunt şocante. Din toate aceste 
sacrificii, Lugojul a câştigat, deşi este şi acum într-o permanentă căutare de modele şi 
cu dorinţa de a descoperi profundele semnificaţii ale Revoluţiei care a avut loc în 
capitala culturală a Banatului. 

Nu cifra participanților la Revoluţie a fost importantă, ci mesajul şi rezultatele 
imediate. Analizând numele şi originea participanților la Revoluţie, unii îşi vor pune 
întrebarea: erau revoluționarii lugojeni autentici bănăţeni? Cunoaştem mândria şi 

demnitatea acestei comunităţi încărcate de un trecut istoric şi cu o tradiţie culturală 
unică în felul ei. 

Indirect, autorul îşi pune, retoric, problema momentelor esenţiale ale 
Revoluţiei de la Lugoj, care au contribuit la reuşită şi victorie. 

Lugojenii, cunoscuţi ca oameni prudenti şi cumpätati, au decis să-şi schimbe 
propria soartă, cât şi pe cea a copiilor lor, nemaiputând suporta presiunea totalitaristă 
ce dura, deja de decenii, în această ţară. Ei au fost decişi, căci Lugojul în istorie n-a 
suportat egalitarismul de-a valma, ocupaţia străină şi nici comunismul de sorginte 
bolşevică. Venise momentul de a scutura un jug, pe care doar formal îl recunoscuseră, 
dar nicicând din convingere. 

Din studiul documentelor prezentate, reiese clar că Lugojul a făcut o revoluție 
autentică, nicidecum adusă sau „impusă”. Indus în conştiinţa lor era modelul de la 
Timişoara, preluat tocmai de cei care, la începutul începutului, din 16/17 decembrie, 
se aflau la Timişoara, martori fiind la grozăviile petrecute: arestări, jafuri, crime şi 
bestialitati. Cele enumerate aici, petrecute la Lugoj, au fost elementele revoltelor 
spontane, oprimate prin cele mai odioase metode. 

Este ştiut că revoluția o face poporul, iar faptele petrecute atunci n-au 
reprezentat răzbunarea, ci dorinţa de a înlătura nefirescul impus cu forţa, timp de 
decenii, unor conştiinţe care, în puţinele perioade de adevărată libertate, reusiserä, de- 
a lungul istoriei, să devină valori şi personalități autentice. Individul, de cele mai 
multe ori, a fost mânat de instinctul de supravieţuire. 

Documentele şi mărturiile prezentate în această carte relevă faptul că 
lugojenii, în demersurile lor din timpul Revoluţiei, începând cu 20 decembrie 1989, 
au fost animați de pornirile lor izvoräte din nevoia libertăţii şi motivate de propria 
conştiinţă. De altfel, aici s-a dovedit că omul este mânat şi mişcat de resortul 
conştiinţei interioare atunci când este dispus să se sacrifice pentru cauză. 

Ce se întâmplase, de fapt, la Lugoj? Revoluţia a măturat de pe scena oficială 
actori ce jucau o piesă de teatru cu un conţinut nedemn, iar oligarhia impusă şi 
cultivată în timp, devenită letargică, nu mai reprezenta decât şiragul lanţului 
slăbiciunilor existenţiale, relative şi depersonalizate. 

Cine au fost cei înlăturați? Cei prezentaţi anterior: funcţionari de partid şi 
organe de represiune, în egală măsură vinovaţi pentru vieţile curmate ale acelora care 
au avut curajul să se revolte. 

Citind această carte, rămânem, oarecum, nelämuriti: cei care au încercat să 
reprime revolta şi Revoluţia au făcut-o din teamă sau convingere? 

Din cele prezentate, s-ar putea deduce că acțiunile de represiune au fost 
rezultatul unei combinaţii dintre teamă fata de „stăpânire” şi nevoia unei „datorii” de 
îndeplinit, al cărei preţ era numai de ei ştiut. 

Iluziile oportunismului lor i-au mânat să apere structurile „sandramalei” 
totalitarist-comuniste. 

La Lugoj, la Revoluţie au participat oameni tineri şi bătrâni, în mod egal, 
indiferent ce nume purtau, căci erau multi, iar profitorii regimului erau puţini. Prin 
luptă s-a creat unitatea celor oprimati şi permanent dezbinati, pentru a fi mai uşor de 
stăpânit. 

Devastarile cladirilor oficiale au fost rezultatul unei furii oarbe, acumulate in 
timp, în sufletele celor cu conştiinţa şi libertatea de a vorbi, oprimate. 

Cartea vorbeşte despre dezbinarea continuă dintre revoluționari, despre 
interese contradictorii. Adevărul istoric este unul şi niciodată nu aparţine, în totalitate, 
învingătorilor. Să nu uităm că fiecare individ poartă şi propagă adevăruri care îi 
convin, fiind mai mult sau mai putin convins de ele în sträfundul sufletului său. 

Eroii acestei Revoluții au plecat atunci dintre noi, când şi-au jertfit viata. Dar 
adevărații eroi, de regulă, sunt cei care rămân anonimi, căci revoluțiile întotdeauna și- 
au devorat fiii, iar în această privinţă, istoria ne-a oferit destule exemple. 

Beneficiarii, de fapt, nu sunt şi nu au fost întotdeauna cei care meritau; au 
fost, nu de puţine ori, profitorii post-revolutiei, au fost artişti în manipulare şi in 
legalizarea jafurilor — deşi multi dintre aceşti manipulatori de conştiinţe în viata lor nu 
au auzit de Nicollo Machiavelli şi, cu atât mai puţin, sunt descendenţii lui Talleyrand. 

Cartea reprezintă o mărturie valoroasă, prin însăşi analiza pertinentă realizată 
de autor, prin mărturiile participanţilor şi descrierea momentelor esenţiale, care au 
fost cruciale, pentru ca Lugojul să poată deveni al doilea oraş liber din România, după 
Timişoara. 


Costel Balint 


Panu, ea Neoprotestantii din Transilvania in timpul 
regimului comunist. Studiu de caz: Baptiştii din 
judeţul Cluj (mărturii şi documente), editor Denisa 
Bodeanu, Editura Argonaut, Cluj-Napoca, 2007, 335 


pag. 


Neoprotestanti cil TAANE Cartea Denisei Bodeanu, cercetător la Institutul de 

Oe me Istorie Orală din cadrul Universităţii Babeş-Bolyai din Cluj- 
Napoca, este o navigare „argonautică”, dacă o putem numi 
aşa, dar nu în căutarea lânii de aur, ci a avatarurilor Bisericii 
Baptiste din Transilvania în „epoca de aur”. 

Ca toate cultele neoprotestante şi nu numai, Biserica Baptistă a avut un destin 
sinuos şi zbuciumat, prea puţin revelat şi cunoscut de către cei din afară. 

Aşa cum remarca profesorul universitar Doru Radosav, în prefața volumului, 
polii între care a (supravieţuit Biserica Baptistă au fost libertatea si constrângerea, 
supravegherea şi toleranța. 

Pentru început, autoarea punctează momentele mai „fericite” ale cultului 


baptist pe spirala timpului. „Interzis în 1942 de regimul antonescian, cultul baptist a fost 
recunoscut ulterior prin Decretul-lege nr. 553/1944. După proclamarea Republicii Populare Române, 
cultul baptist a funcţionat pe baza Decretului nr. 1203 din 14 noiembrie 1950, care punea în practică 
Legea cultelor din 1948.” (p. 18) 


Denisa Bodeanu 


160 


Desi prima Constitutie comunista prevedea libertatea de constiinta, trambitata 
pretutindeni de catre autoritatile comuniste, la 4 august 1948 s-a dat Decretul 177, 
menit să aducă anumite „corectări”. Conform acestuia, libertatea religioasă se poate 
manifesta doar dacă nu aduce atingere „Constituţiei, securităţii şi ordinii publice sau bunelor 
moravuri” (p. 18). Pe parcurs, avea să se dovedească faptul că o simplă bisericuţă 
ridicată de o mână de credincioşi, rugăciunile în grup ori botezurile în râuri sau în 
micile bazine pot fi ameninţări foarte grave pentru statul comunist. Dar până atunci, 
în anul de grație 1948, baptiştii vietuiau încă fără oprelisti. Ei, alături de penticostali, 
adventiştii de ziua a şaptea şi creştinii după Evanghelie, încă nu treziseră mânia... nu a 
lui Dumnezeu, ci a „zeilor” de la putere. A fost, cu adevărat, o perioadă mai fastă, 
pentru că, aşa cum menţionează autoarea, baptiştii erau, la vremea aceea, cei mai 
numeroşi. 

După 1950, a început să se strângă „şurubul”. Au apărut „împuterniciţii”, 
numiţi de către Ministerul Cultelor, pentru a veghea la legalitatea „în zonă”; in 
realitate, aceştia (supra)vegheau activitatea bisericilor şi a credincioşilor baptişti. 
Iniţial, aceştia erau mai săraci cu duhul, dar, pe parcurs, au ajuns să-i (com)bată pe 
credincioşi cu un arsenal preluat din literatura „de specialitate”, mânuind mestesugit 
argumentele. Baptistii, la rândul lor, se descurcau cum puteau. Este elocventă, in 
acest sens, evocarea pe care o face pastorul loan Bunaciu: „Când a apărut instituţia 
imputernicitilor (eram secretar al Comunităţii Creştine Baptiste din regiunea Cluj), m-a vizitat Ioan 
Rusu, secretar general al Cultului, care mi-a dat sfatul prețios: Când discufi cu împuterniciţii, sa nu 
vorbeşti pe ton de împotrivire; dacă îţi trasează unele sarcini în legătură cu lucrarea în biserică, să nu 
răspunzi «Nu fac!», «Nu vreau», ci «Am luat la cunoştinţă» sau «Incercam să facem ce putem» şi 
mergi şi faci ce vrei.” (p. 21) 

Controlul din ce în ce mai rigoros a fost dublat, cum era de aşteptat, de 
reglementarea serviciilor divine, reducându-se drastic numărul de ore care se puteau 
aloca acestora. Dar şi aici s-au găsit subterfugii, după cum a mărturisit pastorul Mihai 
Huşan din Cluj-Napoca: „În instrucţiunile Reglementării se prevedea că poţi să ai servicii 
religioase speciale. Aveai voie să ai după-masa, duminica, Cina Domnului, respectiv împărtăşania, 
cum e la ortodocşi, apoi aveai voie să ai botez, că noi, baptiştii, botezăm oameni mari, nu ducem copiii 
la botez. La copii facem binecuvântare şi aveai voie să ai şi binecuvântare. Atât mi-o trebuit! Eu, în 
fiecare duminică, îmi programam câte un servici special. Când nu mai aveam nici botez, nici Cina 
Domnului, nici una, nici alta, că se terminau, atuncea invocam: «Fraţilor, veniţi la biserică după- 
masă...) N-aveam predică, pentru că ei de predică se temeau... aveam un concert de cântări religioase. 
Şi eu, la fiecare cântare care se făcea de către cor, îi făceam explicaţia şi explicaţia era predica. Deci 
am fost inventiv sau, după terminologia lumească, rafinat în problema Reglementării.” (p. 26) 

Pasul următor a fost limitarea ridicării lăcaşurilor de cult. Bisericile puteau fi 
construite doar cu aprobări speciale, de aceea, multe biserici au funcţionat ani de zile 
„în ilegalitate”, uneori chiar până la Revoluţie. 

Restrictii au apărut şi legat de şcolarizarea baptistilor. Înființat in 1921, 
Seminarul Teologic Baptist primea, până la finele anilor ‘50, cam 20 de cursanţi 
anual. Cifra a început să scadă apoi vertiginos, ajungându-se, în anul 1969, la situația 
aberantă de a rămâne fără seminarişti, deoarece Departamentul Cultelor nu îşi dăduse 
aprobarea în acest sens. 

Paralel cu diminuarea numărului de seminarişti, comuniştii au început să-i 
boicoteze şi pe cei formaţi deja. Astfel, arondarea bisericilor, demarată în 1961, a dus 

la închiderea multora şi, implicit, la reducerea numărului de pastori, care au rămas, de 
multe ori, fără mijloace de subzistență. Abia în anul 1975 s-a reglementat situația, iar 
ulterior nu au mai avut loc deloc destituiri. 

Si finanţarea bisericilor baptiste a avut de suferit. Deşi statul comunist nu 


oferea fonduri în acest scop, le dirija, în schimb, după bunul său plac. „Astfel, statul a 
impus bisericilor baptiste măsurarea activităţii lor pe principii asemănătoare unităţilor economice. În 
acest scop, a fost introdus bugetul anual, care, în prealabil, trebuia planificat şi raportat statului. Apoi 
se urmărea încadrarea cheltuielilor în plafonul stabilit, iar la sfârşitul anului se făcea evaluarea. În 
realizarea bugetului nu erau admise subscriptii publice şi nici sponsorizări din alte biserici sau ţări, ci 
numai colecta benevolă a credincioşilor, dispoziţie prin care se urmărea, pe de-o parte, ruinarea 
financiară a bisericilor mai mici, iar pe de altă parte, scoaterea din activitate a bisericilor cu potenţial 
mai mare, prin specularea eventualelor greşeli care ar fi putut apărea în gestionarea banilor. Pastorul 
era socotit «şef de unitate», devenind responsabil de tot ceea ce se întâmpla în aria sa de competenţă. 
Pastorul semna toate actele, devenind un fel de funcţionar ce putea fi uşor sancţionat pentru orice 
«abatere».” (Livius Ban, De la ruină la glorie, p. 301) 


Capitolul Între libertate şi persecuție — Aspecte din viata baptistilor români 
între 1948-1989 urmăreşte trei zone de interes din viaţa baptiştilor: şcoala, cu toate 
etapele ei, armata şi locul de muncă. 

Primii ani de şcoală ai copiilor baptişti au însemnat, de multe ori, note mai 
MICI, aluzii şi chiar ironii la adresa apartenenţei lor religioase. La terminarea studiilor, 
baptiştii aveau restricţii în alegerea facultăţii dorite şi, ulterior, la repartiție. 

„Vânătoarea de vrăjitoare” din 1959 de la Universitatea din Cluj, când 
profesorii şi studenţii s-au întrunit pentru a le aplica o corecție studenţilor baptisti, a 
fost dramatică. loan Alexandru Dan, student, pe atunci, la Medicină, relatează cu 


acuratețe evenimentul: „Atunci, viitoarea mea soție a fost exmatriculată din ultimul an de la 
Filologie, în prezenţa tovarăşului Nicolae Ceauşescu şi a rectorului Constantin Daicoviciu. Şi 
Daicoviciu a spus atunci: «[...] Iată o trădătoare de neam, o spioană americană, să fie dată afară!». Si 


actuala mea soţie şi o altă studentă au fost scoase afară cu exclamatii injurioase. ” (p. 54) Lidia 


Tugulan, exmatriculata şi ea atunci, declară: „Nu ştiam ce se va întâmpla acolo, dar atmosfera 
era ca la un mare congres. Holurile erau ticsite de activişti şi securişti, maşini oficiale erau peste tot, 
înghesuială...[...] Mentionez că Ceauşescu n-a scos nici un cuvânt. Constantin Daicoviciu a declarat, 
însă, că sunt o ruşine, un element anacronic pentru generaţia tânără şi m-a declarat exmatriculată şi mi- 
a strigat «leşi afara!».” (p. 54-55) 


Armata avea şi ea ,,deliciile” ei. Baptiştii nu erau contra încorporării în armată 
şi a satisfacerii stagiului militar. În schimb, armata era contra baptiştilor. A fi baptist 
însemna, de regulă, să te înrolezi acolo unde este mai greu şi mai rău. Urma apoi 
acomodarea cu superiorii şi colegii, care nu prea vedeau cu ochi buni „sectantii”. 
Urma „botezul” de rigoare. Ironii, instrucţie foarte severă, prestarea unor munci grele 
şi umilitoare, încercarea de racolare din partea ofiţerilor superiori — „salvarea” pentru 
a ieşi din situatii-limita (soldată cu refuzul... soldatului). 

Angajaţii baptişti aveau probleme şi privind alegerea carierei şi numirea în 
funcţii de conducere. Se adăuga, desigur, şi atitudinea colegilor şi a superiorilor, care 
oscila între acceptare tacită, ironie, batjocură şi chiar nedreptati flagrante. Comuniştii 
îşi doreau, cu tot dinadinsul, un „om nou”, care să se plieze concepţiilor lor. 
Dragomir Bojan, profesor de limba română şi navetist în toată perioada comunistă, 
restricționat în ascensiunea didactică, avea şi are o cu totul altă opinie despre „omul 
nou”: „Şi apostolul Pavel vorbeşte de omul nou, de omul nou în Cristos. Marxiştii au vrut, însă, să 

facă un om nou prin violenţă, au vrut să facă un om nou forțându-l să devină om nou. Un om care să 
slujească un sistem ideologic de o anumită factură. Ş-atunci au forţat această formare artificială a 
omului nou. Or, cuvântul Scripturii spune clar: Un om nou nu se poate forma decât prin schimbarea 
inimii. În momentul când inima ta este schimbată şi începi să ai altă perspectivă, în momentul în care 
puterea lui Dumnezeu lucrează în fiinţa ta, atunci devii om nou.” (p. 99) 

Finalul cercetării Denisei Bodeanu include o secţiune de documente, pe atunci 
secrete, respectiv note informative, declaraţii date la Securitate, încercări de racolare 
şi un tabel cu intelectualii baptişti aflaţi în vizorul Departamentului Cultelor. Spicuim 


de aici: „Eu, fiind bolnav mai înainte, printre altele, mi-a spus că «o să mori tocmai la sfârşitul 
cincinalului, când va înflori tara ca floarea şi când lumea va dănsui cu fariseii pe Golgota!».” (Nota 
informativă referitoare la convingerile şi activitatea religioasă a caporalului Mihai Huşan, p. 301); 
„Subsemnatul, Căpuşan Radu, domiciliat în Strada Câmpului 24, în urma discuţiilor purtate cu col. 
Dumitraşcu Neculai, şeful Securităţii Judeţene, mă angajez să nu am activitate contra statului [..] Să nu 
transmit date şi informaţii postului de radio «Europa liberă» şi altora care sunt considerate ca făcând 
parte din vechea gardă a legionarilor.” (Declaraţie dată de Radu Căpuşan în timpul anchetării sale de 
către organele de Securitate, p.303). 

Bine articulată ca documentaţie, cartea Denisei Bodeanu are, totodată, toate 
ingredientele care fac din ea o lectură interesantă şi plăcută nu numai pentru 
specialişti, ci şi pentru „profani”. Ea este binevenită, cu atât mai mult cu cât persistă 


încă suficiente umbre şi penumbre asupra cultului baptist. 


Adina Hornea Abruda 

MApocUMENTAR 


Reper în Războiul Rece: Gdansk 


Gdansk este un oraş baltic foarte colorat şi cu o arhitectură deosebită, fiind 
vizibile şi astăzi reminiscente ale trecutului hanseatic şi ale tradiţiilor comerciale, 
vechi de secole; este locul în care a început Al Doilea Război Mondial, dar şi locul 
care adăposteşte casa lui Lech Walesa, legendarul conducător al mişcării Solidarnosc 
(Solidaritatea). 


Gdanskul reconstruit 


Cel de Al Doilea Război Mondial a început la 1 septembrie 1939, la Gdansk, 
cu un atac al Germaniei naziste asupra Poloniei (care mai este atacată la 17 
septembrie 1939, în zonele estice, de forţele sovietice). În 1945, trupele sovietice au 
„eliberat” Gdanskul de sub dominaţia trupelor naziste, distrugându-l şi jefuind-ul. 

În timpul războiului, Gdanskul istoric este demolat în proporţie de 90%, mii 
de cetăţeni ai oraşului părăsind oraşul aflat în ruine; după război, oraşul este populat, 
în mare parte, de polonezii alungaţi din teritoriile aflate la graniţa de est. Ei au refăcut 

Gdanskul postbelic şi, la începutul anilor '80, au inițiat reconstrucţia spirituală a unei 
Europe distruse de comunism. 


Gdanskul după război 


După cel de Al Doilea Război Mondial, Europa a fost împărțită în Europa de 
Est şi Europa de Vest; Lituania, Letonia, Estonia, Ucraina şi Belarus au fost 
încorporate cu forţa în aşa-numita Uniune a Republicilor Socialiste Sovietice. 
Polonia, Republica Democrată Germană, Cehoslovacia, Ungaria, România, 
Iugoslavia, Bulgaria si Albania s-au regăsit in zona de influenţă a U.R.S.S., hotărâtă 
la Yalta, în spatele „Cortinei de Fier”, fiind introduse regimuri comuniste, adică 
„democratiile populare”! 

Sistemul politic din Republica Populară Polonă, bazat pe modelul politic 
sovietic, îşi asuma la scară largă conducerea de către „popor”, iar drumul spre 
socialism trebuia realizat de un „popor puternic şi sănătos”! În concordanță cu 
principiile ideologice, statul trebuia să aibă un caracter de clasă, să fie format din 
clasa muncitoare de la oraşe şi sate. Este creată o nouă societate industrială, având la 
bază contrastele tot mai accentuate dintre mediul urban şi cel rural. Țăranii erau 
ispititi să Imbrätiseze meseriile practicate în oraşe; tinerii muncitori şi ţărani erau 
încurajați să se îndrepte către profesii tradiţional intelectuale. Sportul trebuia să se 
dezvolte conform unui plan stabilit la nivel central; cluburile care existau înaintea 
celui de al Doilea Război Mondial au fost desfiinţate, locul lor fiind luat de noile 
organizaţii de masă create după modelul sovietic, din care făceau parte, automat, 
tinerii de la ţară, copiii ţăranilor cooperatori sau elevii şcolilor profesionale. 
Sporturile promovate erau cele considerate de autorităţi cele mai potrivite ideologic 
pentru clasa muncitoare: fotbal, ciclism, gimnastică. Pe lângă aceste limite impuse, 
dotările erau necorespunzătoare şi instructorii insuficient pregătiţi. 

Sportul de masa la Gdansk 


Începutul anilor '50 a reprezentat o perioadă de propagandă extrem de 
agresivă a „sistemului de justiţie socială”; acuzaţiile de a fi ,,reactionar” şi de a avea 
legături cu Occidentul au stat la baza unor acţiuni represive exercitate de aparatul de 
stat; elitele epocii interbelice au fost demolate şi înlocuite cu unele noi, supuse 
autorităţilor; modelul promovat, cel al tânărului muncitor sau membru de partid 
exemplar, era foarte popular. „Noua intelectualitate” era încurajată să participe la 
evenimentele organizate de partid şi la acţiunile de muncă voluntară, pentru a-şi crea 
propria moştenire muncitorească. Dar captivitatea minţii nu afecta doar elitele 
academice şi culturale; şi în cercurile sociale mai largi, oamenii au început să separe 


propriile lor opinii de cele exprimate public. 


Intelectualii la muncă patriotică 


Odată cu moartea lui I.V. Stalin, in 1953, teroarea a început să slăbească 
treptat; sub conducerea lui Hruşciov, succesorul lui I.V. Stalin, se instala ,,dezghetul’”. 
Sperantele în schimbări mai profunde, autentice, s-au stins repede, chiar dacă 
persecuțiile flagrante din trecut reprezentau o etapă depăşită. Dar atotputernica 
U.R.S.S. nu era dispusă să renunţe la imperiul pe care-l construise; tancurile sovietice 

au înăbuşit revoltele din Berlinul de Est din 1953, cat şi Revoluţia Maghiară din 
1956. În iunie 1956 este înăbuşită în sânge revolta muncitorilor de la Poznan, 
sacrificiul acestui oraş devenind un simbol, evenimentele ducând la cele din 
octombrie 1956, când în Polonia a acces la putere Wladyslaw Gomulka, antrenând 
schimbări politice şi reorganizări în rândul elitelor care deţineau puterea, schimbările 
influențând multe sectoare ale vietii, iar statul eliberandu-se de stalinism. 


Revolta poloneză din 1956 


Deşi această epoca a reprezentat o perioadă de creştere a libertăţii civile, in 
care exista o oarecare stabilitate materială, tot atunci s-au perpetuat minciunile 
propagandistice, persecuțiile, represiunile şi dependenţa de dictatura Kremlinului. 

În martie 1968 a fost rândul studenţilor să demonstreze împotriva dictaturii 
comuniste, dar finalul a fost sumbru; forţele de represiune au arestat circa 2700 de 
persoane; comisiile de disciplină din universități au sancționat aproape 500 de 
angajaţi şi studenţi, în special prin exmatriculare. 


Demonstratiile studenţilor polonezi din 1968 


Multi oameni au fost siliți să emigreze. În anii 1968 şi 1969, peste 15000 de 
cetăţeni au părăsit Polonia, fără a avea dreptul să mai revină vreodată în tara. Existau 
până şi autobuze speciale, pregătite să plece din gara ,,Gdansk” din Varşovia. 

Evenimentele din martie au limitat autonomia, şi aşa şubredă, a universităţilor. 
Pentru a realiza acest lucru, un număr de oameni, „curati” din punct de vedere politic, 
au fost numiţi în funcţii de profesor asociat, în timp ce rectorilor desemnaţi de 
ministru li s-au acordat privilegii speciale. 

Revolta din decembrie 1970 


Luptele se duceau in mod regulat în oraşele de pe litoralul Mării Baltice: 
Gdynia, Gdansk, Sczczecin şi Elblag. Străzile erau pline de tancuri şi maşini blindate. 
Din elicoptere erau aruncate gaze lacrimogene şi petarde. Se trăgea în mulţime. Se 
părea că, pentru a justifica folosirea armelor de foc, ofiţerii aflaţi la comandă le-au 
spus trupelor că în Gdansk vor înăbuşi o revoltă a nemților. 


Aspecte din revolta din decembrie 1970 


Un număr de circa 30 de avioane au transportat spre oraşul Radom trupe de 
miliţie şi cadeți din întreaga tara. Acestea au purtat lupte cumplite, atacând 
demonstrantii cu petarde, focuri de armă în rafale şi gaze; la rândul lor, trupele au fost 
atacate de mulţime cu bucăţi de pavaj şi cărămizi. 

Peste 2000 de oameni au fost arestaţi în Decembrie 1970. Cei reţinuţi au fost 
torturați de miliţie, mulţi au rămas handicapati. În secţiile de miliţie, persoanele 
reținute treceau prin infamul „culoar al condiţiei fizice”, lucru care presupunea 
alergarea printre două rânduri de milițieni care-i băteau cu bastoane. 


Arestări în timpul revoltei 

Numărul celor care şi-au pierdut viata ar putea fi mai mare decât cel 
înregistrat oficial. Înmormântările aveau loc noaptea, în prezenţa membrilor miliției 
secrete. În ciuda schimbărilor din aparatul de stat şi înlocuirii lui Wladyslaw 
Gomulka de către Edward Gierek, noul secretar al Comitetului Central al Partidului 
Muncitoresc Unit Polonez (KC al PZPR), persecuțiile asupra participanţilor la 
evenimentele din decembrie au continuat. 

În cadrul operaţiunii cu nume de cod „Toamna '70”, Serviciile Securităţii au 
identificat un număr de 2639 de participanţi direcţi la evenimentele din decembrie. 
Dintre aceştia, un număr de 1014 au fost puşi sub supraveghere permanentă. În anii 
următori s-au intensificat persecuțiile asupra conducătorilor Revoltei din Decembrie, 
precum şi a celor care au dorit să fie ridicat un monument în memoria victimelor 
tragediei. 


Evenimentele din 1976 


O rezistență organizată a început în a doua jumătate a anilor '70, declansänd 
din 1976 o curajoasă apărare a muncitorilor reprimati. Prestigiul autorităţilor a scăzut 
considerabil. Cei care fuseseră condamnaţi pentru participarea la demonstraţii au fost 
nevoiţi să plătească amenzi mari şi şi-au pierdut locurile de muncă. Opoziția a 
contactat familiile muncitorilor arestaţi, încă din timpul proceselor, oferindu-le 
asistenţă juridică şi materială. În felul acesta, s-a constituit Comitetul de Apărare a 
Muncitorilor (K.O.R.) condus de Jacek Kuron. 

După 1976, societatea a început să caute, în mod deschis, mijloace şi medii 
prin care să apere drepturile civile şi democratice. Astfel de grupuri au luat, în cele 
mai multe cazuri, forma unor organizaţii independente educaţionale şi editoriale. 
Acţiunile pastorale ale Bisericii au contribuit, de asemenea, la fundamentarea 
activităţilor opoziţiei. 


Vestitorul schimbării — Papa Ioan Paul al II-lea 


Biserica Catolică şi-a menţinut, ca instituţie, o autonomie şi o identitate solidă 
pe toată durata existenţei Republicii Populare Polone (R.P.P.), în ciuda eforturilor 
autorităţilor de a-i limita influenţa. 

Fără îndoială, punctul de turnură în relaţiile Bisericii cu guvernul a fost 
reprezentat de alegerea ca Papă a arhiepiscopului Cracoviei, Karol Wojtyla. Cei mai 
multi polonezi consideră că evenimentul din /6 octombrie 1978 a fost un miracol: un 
polonez a fost ales Papă, acesta luându-şi numele de Joan Paul al II-lea. 

Toată lumea ştia că autorităţile, care refuzaseră, în două rânduri, vizitele lui 
Paul al VI-lea în Polonia în 1966, vor fi acum nevoite să permită unui papă polonez 
să-şi viziteze tara natală. Între 2 şi 10 iunie 1979, Ioan Paul al II-lea a făcut vizita 
care a rămas în istorie ca prima vizită de acest fel într-o ţară aflată sub 
conducere comunistă. În fiecare oraş a fost întâmpinat de milioane de oameni. 
Poporul polonez a putut astfel să vadă cât de puternic devine atunci când este unit. 

Papa Ioan Paul al II- lea acasa, in Polonia 


Pelerinajul Papei s-a transformat într-un eveniment religios, social, moral şi 
politic — un eveniment istoric în adevăratul sens al cuvântului. În timpul Sfintei 
Liturghii, celebrate în Piaţa Victoriei din Varşovia, Papa a rostit cuvintele de neuitat: 
„Fie ca Spiritul Tău să coboare şi să reînnoiască fata Pământului, a acestui 
Pământ”. 

La mai puţin de un an după această vizită, s-a constituit Solidaritatea 
(Solidarnosc), ca rezultat al grevelor de pe litoralul Mării Baltice. De la bun început, 
această mişcare a fost susținută de Biserica Catolică. Susținerea s-a dovedit cu atât 
mai importantă în perioada Legii marțiale, când Biserica a devenit, pentru multi, un 
refugiu, o apărare şi uneori chiar un mediator în discuţiile cu autoritățile. 

Un alt aliat constant al mişcării Solidaritatea a fost Papa, care a vizitat 
Polonia a doua oară în 1983, după ce Legea marţială fusese suspendată. A adus cu 
sine mult dorite cuvinte de încurajare şi, după ce a vizitat Valea Chocholowska, s-a 
întâlnit cu Lech Walesa. 

Când Papa a venit a treia oară, în ultimul său pelerinaj în R.P.P., din iunie 
1987, atmosfera se schimbase deja. 

A vizitat atunci Varşovia, Cracovia, Tarnow, Gdansk, Gdynia, Szczecin, Lodz 
şi Czestochowa; în unele dintre aceste oraşe, vizitele sale fuseseră interzise în timpul 
Legii marţiale, când avusese loc pelerinajul său anterior. La reşedinţa episcopului din 
Gdansk, Ioan Paul al II-lea l-a găzduit pe Lech Walesa, împreună cu familia sa. Si 

de această dată, Papa a fost întâmpinat de milioane de oameni pe tot parcursul 
călătoriei sale. Pe insula Westerplatte, Papa s-a întâlnit cu tinerii, pe care i-a sfătuit să 
aibă răbdare şi să persevereze. 

Ca şi în 1983, membrii şi susţinătorii grupării Solidaritatea s-au simţit puţin 
mai aproape de libertate. Cei mai optimişti şi, aşa cum s-a dovedit ulterior, cei mai 
receptivi, din punct de vedere politic, erau reprezentanţii Comitetului Muncitoresc 
Inter-Intreprinderi (M.R.K.) Solidaritatea, care, în timpul Sfintei Liturghii oficiate 
în Piaţa Defilărilor din Varşovia, au afişat un banner având înscrise cuvintele: „La cel 
de-al patrulea pelerinaj, ţara natală va fi liberă”. 

Ţinând cont de toate acestea, e mai uşor de înţeles semnificaţia a ceea ce s-a 
numit, după moartea Papei, „generaţia IP II”. Din ea fac parte cei a căror copilărie si 
tinereţe au coincis cu perioada acestui măreț pontificat. 


Revoluţia Solidarităţii (August “80) 


Guvernul nu putea rămâne pasiv. A fost creată o unitate specială, cu scopul 
de a „coordona acţiunile guvernamentale de lichidare a grevelor”, în timp ce cadrele 
Ministerului de Interne urmau să conducă operaţiunea ,, Vara ’80”. Încă din primele 
zile ale grevei, a fost înființată o comisie de „analiză a cererilor muncitorilor şi a 
problemelor de pe litoral”. Adevăratul său scop era însă cel de a distruge solidaritatea 
greviştilor. Biroul Politic al Partidului Comunist al Uniunii Sovietice crease o 
comisie, condusă de Mihail Suslov, care urma să se ocupe de problema poloneză. 
Poliţia secretă a arestat mai mult de 20 de lideri ai opoziţiei, a recurs la sabotaje şi a 
continuat supravegherea greviştilor. 

Presa, radioul, televiziunea şi alte mijloace de comunicare în masă au fost 
blocate. Singurele informaţii permise au fost declaraţiile oficiale ale instituţiilor 
guvernamentale; presa a publicat articole defăimătoare la adresa liderilor şi a 
participanţilor la greve. Cenzorii au intervenit până şi în discursul Primatului 
Poloniei, cardinalul Wyszynski, îndepărtând toate fragmentele indezirabile. Abia la 
data de 25 august, primele ziare agreate de Partidul Muncitoresc Unit Polonez au 
informat cititorii asupra existenţei Comitetului de Grevă Inter-Intreprinderi (M.K.S.) 
din Gdansk şi asupra celor 21 de revendicări ale greviştilor. 

Grevisti la Gdansk 


Constienti de pericolul situaţiei in care se aflau, participanţii la grevă au 
încercat să distrugă blocada informațională. Răspunsul social a fost uimitor, euforic. 
Greva din Gdansk, organizată excepţional, precum şi programul său, gândit cu 
maturitate, a avut efect asupra întregii societăţi, lucru care i-a încurajat pe 
participanţii la grevă. 


Presa liberă la Gdansk 


Pe şantierul naval a fost înființată o tipografie independentă, liberă, unde s-au 
tipărit fluturaşi antiguvernamentali în cantităţi impresionante. A fost editat primul 
număr din buletinul grevistilor, intitulat „Solidaritatea”, care oferea informaţii 
zilnice despre negocierile în curs şi despre grevă. Peste 200 de ziarişti şi mai multe 
echipe de televiziune au venit la Gdansk. În contul bancar deschis pentru monumentul 
victimelor din Decembrie ’70 existau acum câteva sute de mii de zloți, iar în fondul 
M.K.S. mai multe milioane. Atenţia întregii Polonii era îndreptată spre grevisti; Radio 
Europa Libera si BBC consacrau ore întregi din programul lor transmiterii de 
informaţii privind desfăşurarea evenimentelor. Restul lumii le urmărea, de asemenea, 
prin intermediul corespondentilor străini. 

Greva a avut accente religioase vizibile — celebrarea Sf. Liturghii, rugăciunile 
zilnice, crucile, portretele Papei loan Paul al II-lea. Toate acestea, în dorinţa de a 
rememora tradiţiile catolice şi atmosfera din timpul vizitei Papei loan Paul al II-lea 
în 1979, când Papa, el însuşi polonez, trezise „spiritul naţiunii”. 

Steagurile şi banderolele în roşu şi alb apăreau ca simboluri ale tradiţiei 
naţionale şi patriotice. Aceste elemente au unit muncitorii grevişti. Intelectualii şi alte 
pături sociale şi-au manifestat solidaritatea cu greviştii. Idealurile romantice au mişcat 
inimile tuturor. În acelaşi timp, un rol major a fost jucat de nivelul de organizare, de 
calmul şi hotărârea de care au dat dovadă greviştii. 

Serviciu divin pentru grevisti 


Saisprezece luni de Solidaritate 
„Carnavalul libertăţii” 


Şedinţele primului Congres National al Delegatilor Sindicatului Independent 
şi Autonom (NSZZ) Solidaritatea din Gdansk au avut loc în două runde: între 5-10 
septembrie şi între 26 septembrie-7 octombrie 1981. Principala locaţie a fost 
Stadionul ,,Oliwia” din Gdansk. 

În timpul „carnavalului libertăţii”, oamenii au continuat să revendice abolirea 
cenzurii şi acordarea liberului acces la mass-media, un drept garantat de punctul 3 al 
Înţelegerii din August de la Gdansk. 

Revendicari 


În practică, autorităţile nu au ezitat să recurgă la mecanisme de blocare a 
informaţiilor, folosite anterior, şi la dezinformarea opiniei publice. 

După luna august a anului 1980, când ridicarea monumentelor în memoria 
victimelor din Decembrie a devenit una din cerinţele greviştilor, locuitorii oraşelor 
Gdynia şi Gdansk, cu un imens sprijin din ţară, au început construcţia acestora. La 17 
decembrie 1980, in Gdynia, în gara de lângă şantierul naval „Comuna din Paris”, a 
fost ridicat un monument comemorativ. 


Statuie în memoria victimelor represiunii din 1970 


În urma evenimentelor din luna august a anului 1980, oamenii au început să 
aibă din ce în ce mai mult curaj, ajungând să comemoreze public crimele 
nerecunoscute de guvernul Republicii Populare Polone, cum a fost masacrul de la 
Katyn. Anterior, pentru a evita represiunile, aceste date erau marcate în mod public, 
în cadrul slujbelor celebrate de Biserica Catolică. 

Reculegere la groapa comuna de la Katyn 


În timpul manifestatiilor, revendicarea privind realizarea punctului din 
Intelegerile din August, referitor la eliberarea prizonierilor politici, a fost formulată 
din ce în ce mai apăsat. 


Legea marţială 


În noaptea de sâmbătă, 12 decembrie, spre duminică, 13 decembrie 1981, pe 
întregul teritoriu al Poloniei a fost decretată Legea marţială. La conducerea nou- 
infiintatului Consiliu Militar pentru Salvare Naţională (WRON) se afla generalul 
Wojciech Jaruzelski. Pregătirile propriu-zise pentru această mişcare începuseră 
aproape din momentul înființării Sindicatului Independent şi Autonom (NSZZ) 
Solidaritatea. 

Introducerea legii martiale 


In acea noapte, unităţi militare şi de miliţie au pătruns în oraşele poloneze. 
Membrii opoziţiei au fost reţinuţi conform listelor pregătite anterior. Oficial, numărul 
lor s-a ridicat la 5000; în realitate, au fost închişi în jur de 10000 de membri ai 
Solidarităţii, precum şi membri ai altor organizaţii independente ale opoziţiei. 


Arestări 


Decretarea Legii marțiale în Polonia a suspendat funcţionarea tuturor 
organizaţiilor, asociaţiilor profesionale şi a sindicatelor şi a interzis organizarea 
grevelor şi protestelor sau orice asociere, cu excepţia celor de tip religios. 
Principalele fabrici şi o mare parte a industriei au fost militarizate. Între orele 10 p.m. 
şi 6 a.m. funcţiona interdicţia de circulaţie pe străzi, iar călătoriile nu erau posibile 
fără permise speciale. Liniile telefonice si telex-urile nu funcționau, corespondenţa 
urma sa fie cenzurată, acelaşi tratament fiind aplicat şi telecomunicatiilor, odată cu 
redeschiderea liniilor. Şcolile şi universităţile au fost închise. Nicio publicaţie nu 
putea ieşi pe piaţă, fără acordul prealabil al autorităţilor, şi doar două ziare principale 
au continuat să fie editate. În caz de nesupunere, decretul stipula amenzi şi pedepse 
stricte, inclusiv pedeapsa capitală, aplicată după o judecată sumară efectuată de 
Curtea Martiala. 

Toate acestea aveau ca scop anihilarea armei principale a opoziţiei — grevele 
declanşate spontan. 30000 de membri ai miliției şi forțelor speciale (Unităţile 
Motorizate ale Miliției Cetatenesti — ZOMO - şi Serviciile Securităţii — SB) au fost 
folosiţi în decembrie 1981 pentru a înfrânge rezistenţa socială. Pe lângă aceştia, în jur 
de 50000 de membri ai Miliției Cetätenesti Voluntare (ORMO) şi 250000 de 
soldaţi ai Armatei Republicii Populare Polone, dotați cu tancuri, vehicule blindate, 
maşini blindate de infanterie şi sute de avioane şi elicoptere, au fost mobilizați 
împotriva oamenilor. 

Amploarea forţelor utilizate, şocul şi frica oamenilor şi, în sfârşit, vremea 
cumplită, frigul şi zăpada, toate acestea au condus la impunerea Legii marțiale de 
către aparatul guvernamental, într-un timp foarte scurt. 

Brutalitatea şi forţa au fost folosite pentru a înăbuşi rapid revoltele din 
principalele centre ale rezistenţei: Gdansk, Varşovia, Cracovia şi voievodatul Lublin. 
Cele mai lungi greve au avut loc în Silezia, unde greviştii din minele de cărbune au 
rezistat până la 28 decembrie. Evenimentele cele mai tragice s-au petrecut pe 16 
decembrie, când, în timpul pacificării de la Mina Wujek, aşa-zisele plutoane 
speciale au folosit arme de foc împotriva protestatarilor, ucigând 9 mineri. 


Violente între mineri şi autorităţi 


Legea marţială decretată de generalul Jaruzelski a durat mai mult de un 
an, de la 13 decembrie 1981 până la 22 iulie 1983. 

Aspiraţiile democratice şi civice ale polonezilor au fost distruse; Solidaritatea 
a fost interzisă şi zdrobită. Visul unităţii naţionale şi al solidarităţii sociale a fost 
spulberat. 

Legea marţială a reuşit să polarizeze societatea încă o dată, să zguduie şi să 
dezbine lumea, de ambele părţi ale Cortinei de Fier. În ciuda rezistenţei sociale 
organizate şi a conspirației din mişcarea de opoziţie, urmarea „celei mai lungi nopți 
de decembrie” — cum fusese numită Legea marţială, a fost naşterea unei Polonii 
foarte diferite în luna iulie a anului 1983. 

Solidaritatea in 1989 


Vremea schimbării 


Când în 1985, după ce Mihail Gorbaciov a venit la putere la Kremlin, a fost 
anunţată deschiderea vieţii politice în Uniunea Sovietică, comuniştii polonezi au 
început să-şi piardă treptat cel mai important aliat. Țara era, din nou, martora unui val 
de greve şi demonstraţii. Pentru a rămâne cu orice preţ la putere, comuniştii au fost de 
acord, în primăvara lui 1989, să participe la Masa Rotundă, alături de reprezentanţii 
opoziţiei din ce în ce mai puternice, pentru a ajunge la un compromis politic. Acest 
eveniment a iniţiat un efect de domino (transformări similare au avut loc şi în 
celelalte tari care făceau parte din blocul sovietic, aflat pe cale de a se destrăma). 


Adrian Kali 
Septimiu Lica 
Dragoş Valentin 


179 


180 


Mii MEMORIAM 


Din galeria personalitatilor Revolutiei: [van Evseev 


Rand pe rand, figurile luminoase ale Revolutiei 
ies din scena vieţii. Tot mai puţini sunt cei ce pot depune 
mărturie, nealterat, despre zilele de infiorare, glorie şi 
revoltă ale Timişoarei din Decembrie 1989. La 1 mai 
2008 profesorul Ivan Evseev a părăsit, şi el, această 
lume. Despre zilele de foc ale oraşului său adoptiv Ivan 
Evseev mărturisea: „Credeam ca Revoluția din 
Timişoara e începutul unei renaşteri morale”. Si în plus: 
„În dimineața zilei de 22 decembrie am luat cuvântul in 
fata mulțimii adunate în Piaţa Operei. Am fost 
universitarul cu cel mai înalt grad academic care a făcut 
acest lucru. Am fost membru al primului Consiliu 
Municipal al Frontului Revoluţiei din Timisoara; din 23 

? decembrie şi până in 7 ianuarie am fost preşedintele 
Consiliului de Apărare a Universităţii din Timişoara. Am condus primele alegeri 
libere la Inspectoratul Şcolar Judeţean Timiş şi la Institutul Agronomic. După 7 
ianuarie nu am mai apărut pe nici una din Tribunele Timisorii post-revolutionare ”... 
Nu, pentru că revenise la masa de scris, la catedră, pe baricadele ştiinţei. Asemeni 
multora, credea că în democraţie fiecare era dator să facă ce ştia şi putea mai bine. 
Deja în vremurile „de după” Ivan Evseev şi-a asumat responsabilităţi in Universitatea 
de Vest, ca decan al Facultăţii de Filologie, a fost conducător de doctorat, a publicat 
volume extrem de valoroase (dovadă fiind premiile naţionale şi internaţionale, între 
care enumerăm doar premiul Academiei Române din 2000 pentru Opera Omnia şi 
ordinul naţional „Serviciu credincios” în grad de cavaler). 

Prin ce s-a remarcat în 1989? După ce luase cuvântul în faţa zecilor de mii de 
timişoreni, profesorul Evseev şi-a asumat ca datorie sortarea biletelelor trimise din 
Piaţa Operei spre a fi citite întregii suflări. Teama de diversiune era mare, iar ordinea 
în care se citeau biletelele trebuia, cât de cât, stabilită. Profesorul Evseev s-a ocupat 
de ordonarea şi transmiterea mesajelor, având grijă şi să le prezinte cât mai fidel, şi să 
nu lase liniştea să se pogoare dinspre Balconul Operei spre mulţimea care fremăta în 
piaţă. l-au rămas acele biletele scrise pe foi de caiet, pe chitantiere, pe cutii de țigări 
pentru că în 22 decembrie 1989, când am trăit cu toţii bucuria fugii dictatorului, 
luminile oraşului s-au stins, Balconul a fost evacuat şi s-a insinuat, crunt, dureros, 
spaima că s-ar mai putea produce restauratia. Intro asemenea situaţie numele 
semnatarilor mesajelor ar fi putut ajunge în arhivele organelor de represiune. Despre 

acea perioadă profesorul Ivan Evseev ni s-a confesat: „În seara zilei de 22 decembrie 
1989, după ce, din ordinul nu ştiu cui, s-au stins luminile de pe toate străzile 
Timişoarei, după ce, la insistenţele reprezentanților conducerii Revoluţiei, aflaţi în 
Balconul Operei, cea mai mare parte dintre participanţii la mitingul popular s-a 
risipit, în fata pericolului ce părea atunci iminent, de a fi mitraliati sau bombardati 
din elicopterul enigmatic apărut deasupra oraşului scufundat în beznă, am coborât 
din balconul Teatrului Naţional, am trecut pe lângă trupurile celor câteva sute de 
tineri rămaşi pe loc care s-au culcat pe pavajul pieţei cu mâinile desfăcute în cruce, 
simbol al supremului sacrificiu, întărit prin strigătul sfidător la adresa potențialilor 
ucigași: „Murim si nu plecäm!”. Înaintam cu greu spre casă. Genunchii îmi erau 
umflati din cauza oboselii enorme a zilelor şi nopţilor petrecute pe străzile si pieţele 
oraşului Revoluţiei. Purtam cu mine o sacoşă de plastic în care am strâns o parte din 
mesajele primite de către comandamentul Revoluţiei, în zilele de 21 şi 22 decembrie 
1989, de la cetăţenii adunaţi în piaţă. Ele se transmiteau printr-un gen de ștafetă, 
aşezată pe verticala fațadei teatrului, formată din tineri căţăraţi pe cornişele 
frontonului clădirii, care se foloseau pentru ridicarea lor de vârfurile lăncilor de la 
steagurile tricolore cu stema decupată. Majoritatea mesajelor păstrate au fost citite 
la microfon în ziua de 21 şi mai ales în 22 decembrie, începând cu primele ore ale 
dimineții şi până seara târziu. Ele au avut un efect catalizator asupra maselor, iar 
conţinutul lor vădea acea coeziune intimă, sinceră, organică dintre conducătorii 
Revoluţiei şi participanţii activi, acea frätie întru ideal şi act care nu s-a mai repetat 
de atunci şi nu ştiu dacă se va mai repeta vreodată în viitorul destin al oraşului de pe 
Bega”. 

Sacoşa de plastic a rezistat multă vreme în arhiva profesorului Evseev, intactă. 
Prima tentativă de a o dona Muzeului Banatului s-a soldat cu eşec: hartiutele pe care 
timişorenii scriseseră istorie cu sufletul nu păreau a avea valoare de document. 15 ani 
mai târziu, profesorul Evseev ne-a încredinţat materialul care a şi stat la baza cărții pe 
care am publicat-o, aniversar, Noi suntem poporul! (Intergraf, Reşiţa, 2004). 
Ulterior, celebra sacoşă, cu pretiosul conţinut a fost donată Memorialului Revoluţiei, 
în speranţa că şi alti cercetători se vor apleca asupra crâmpeielor de viata trăită atât de 
intens într-un decembrie neobişnuit de cald care a făcut din Timişoara Gdanskul 
României, deşi cu uşurinţă ar fi putut ajunge doar o reeditare a Pieței Tienanmen. 
Percepția domnului Evseev asupra documentelor pe care le-a adunat cu atâta 
devotament a fost aceea că mesajele demonstrează fără echivoc caracterul popular, de 
masă al Revoluţiei de la Timisoara, care „în toate etapele desfăşurării, a fost o 
emanatie a sufletului şi minţii maselor, şi a pornit din inițiativa oamenilor de rând, 
muncitori, intelectuali, țărani, funcţionari, tineri şi bătrâni, copii, femei şi bărbaţi”. 
Contrar interpretărilor unor analişti distanti emotional fata de evenimente, contrar 
unei ample literaturi care încerca să acrediteze teoria loviturii de stat sau a implicării 
serviciilor secrete străine, Evseev era convins că ceea ce s-a întâmplat la Timişoara 
„nu a fost o emanatie a unor cancelarii şi oficii obscure din Vest sau din Est”, ci că 
desfăşurarea evenimentelor „a purtat, de la început, însemnele unei revoluţii 
antitotalitariste şi anticomuniste şi s-a înfăptuit în pofida amenințărilor ce veneau 
atât din partea organismelor centrale de stat cât şi a greutăților şi piedicilor de tot 

felul, a amenințărilor din partea nomenclaturii locale, ale directorilor multor 
întreprinderi, din partea unor activişti de partid fanatici şi obtuzi”. 

Argumentele nici nu sunt greu de găsit, dacă sunt cercetate mesajele. O bună 
parte din ele semnalau că manifestantii erau chemaţi în sprijinul celor cărora 
conducerea întreprinderii sau instituţiei nu le permitea aderarea la greva generală. 
(Este cazul întreprinderii ELBA, al unor secţii de la Industria Lânii, fabricii 
Modern, fabricii Garofița etc.). „Preşedintele UJCOP, Petre Lungu, nu deschide 
porţile. A desfăcut contractul de muncă la muncitorii-şoferi. Rog a se transmite la 
stație” — scrie un angajat al acestei întreprinderi. „Oamenii muncii ai întreprinderii 
Pencoop Timişoara nu suntem lăsaţi de conducerea întreprinderii să mergem la 
greva generală. Vă rugăm trimiteţi un grup de oameni să vină să ne ia să fim alături 
de voi” sună o altă chemare. 

Pe de altă parte, adeziuni lipsite de echivoc veneau dinspre instituţii care nu 
păreau să aibă vocaţie revoluţionară, după cum reiese dintr-un document oficial, cu 
număr de înregistrare, cu ştampila instituției şi cu semnătura directorului şi a 
colaboratorilor său din ziua de 21 decembrie: ,, Noi, artiştii şi muncitorii de la Teatrul 
de Papusi Timişoara, ne exprimăm profunda consternatie şi revoltă fata de masacrul 
unui număr încă necunoscut de bărbaţi, femei şi copii, concetäfeni ai noştri, care au 
manifestat paşnic pentru libertate şi democraţie. În semn de modest omagiu, 
spectacolele teatrului nostru din 24 şi, respectiv, 25 decembrie vor fi date in 
beneficiul familiilor care şi-au pierdut în mod tragic si cumplit copiii”. 

Din arhiva sa profesorul Evseev ne-a atras atenţia asupra mărturiilor privind 
venirea oltenilor in Banat, expediati de autorităţi cu trenurile spre a înăbuşi aşa-zisa 
„acţiune huliganică” şi „provocator iredentistă” din Timişoara (dacă cineva mai 
credea propaganda oficială ceauşistă). De pildă, un cetăţean din comuna Satchinez 
relata într-un biletel: „Am fost aseară la birt şi am strigat Jos Ceausescu! Si Jos 
Securitatea!, iar şeful de post a trimis doi milițieni şi primaru sa mă scoată afară de 
ce am strigat Jos Ceauşescu! Cind m-am reîntors aseară de la Timişoara în gara la 
Sinandrei era o garnitură de tren cu gărzi patriotice şi i-am întrebat de unde sunt; 
mi-au zis că sînt de la Oltenia şi că au fost trimişi de Ceauşescu că au intrat unguri 
în Timişoara”. Acestei mărturii i se adaugă şi cea scrisă de un militar din Horezu, 
aflat în concediu (care face un drum până la Timişoara ca să arate că există şi olteni 
care sunt de partea oraşului răsculat): „Ne-au mințit că au intrat unguri în tara. Ne-au 
luat din fabrici şi uzine să ne batem cu Dumneavoastră şi ne-am dat seama că minte. 
Ne-a comunicat un locotenent de miliţie, dacă nu mergem cu ei, ne omoară, că in 
Bucureşti au omorât 20 de oameni. Degeaba! Suntem olteni, dar ne-am dat cu 
Timişoara. Jos criminalu! Au pătat uniforma militară cu sîngele oamenilor, copiilor 
şi femeilor. Să fie judecaţi aicea în Banat!” Şi ca o supremă recunoaştere a meritelor 
unui oras-erou, fapt incredibil până atunci pentru un oltean autentic, propune ca 
Timişoara să devină capitala ţării: „Am strigat din Vilcea pina la Timişoara: Capitala 
Timisoara!” 

Profesorul Ivan Evseev aprecia că oamenii aflaţi în Piaţa Operei ştiau sau 
intuiau precaritatea legăturilor directe ale comandamentului Revoluţiei, constituit în 
acele zile în balconul Teatrului Naţional, cu oraşul şi cu restul ţării, de aceea căutau 

sa informeze despre evenimentele pe care le considerau mai importante pentru 
Revolutie. ,,Se comunicau numele generalilor care venisera de la Bucuresti sa 
înăbuşe Revoluţia. Se aducea la cunoştinţă că la Reşiţa, în ziua de 21 decembrie, la 
orele 16, o mulțime numeroasă s-a adunat la Consiliul Popular judeţean, scandând 
„Jos Ceausescu!” Se făcea cunoscut că morţii din Timişoara au fost transportaţi cu o 
maşină frigorifică de la Comtim. Oamenii urmăreau, pe cât era posibil, acţiunile 
securităţii locale, văzând în ea un pericol potenţial. Un bilet anonim informa că în 
noaptea precedentă, la Întreprinderea Extraceram a fost cazat maiorul de securitate 
Rusu, în sala de protocol, de către directorul întreprinderii şi că maiorul este înarmat 
cu două pistoale. Altcineva spunea că a văzut la unul din căminele studenţeşti intrând 
un grup de oameni înarmaţi. Au fost multe alte ştiri neliniştitoare, în care însă este 
greu de surprins vreo încercare de diversionism şi dezinformare voită, menită sa 
producă panică; printre rânduri străbate mai curând gândul sincer de a salva 
Revoluţia, de a o pune în afara pericolului de a fi zădărnicită. Mulţi cetățeni, civili, 
militari în rezervă sau chiar militari activi insistau asupra necesității atragerii totale 
si definitive, fără echivoc, a armatei de partea poporului. Intuitia banäteanului parcă 
îi spunea că retragerea armatei în cazărmi încă nu însemna o garantie a adeziunii ei 
la cauza Revoluţiei. E interesant un bilet pe care ştiu foarte bine că l-am primit 
înaintea apariţiei pe balcon a primilor reprezentanţi ai armatei, în care un grup de 
soldaţi de la unitatea militară 01876 scriau: „In atenţia Comitetului Revoluționar: 
Pentru a nu periclita rezultatele obţinute cu sînge, luaţi toate măsurile pentru a avea 
efectiv armata de partea noastră. Ministrul Forţelor Armate fiind declarat trădător, 
mort acum, la comandă se va afla unul din clica lui Ceauşescu. Ajutaţi conducerea 
forțelor armate din Timişoara care are un efectiv de peste 40.000 de soldați să se 
hotărască să treacă efectiv pe stradă alături de popor. Cu ajutorul armatei putem 
avea şi postul de radio al Partidului Democrat Timişoara. În multe oraşe se dețin 
informaţii false despre situaţia din tara. Pina la victorie! Un grup de militari de la 
U.M. 01876”. Dialogurile pe care le-am purtat cu profesorul Ivan Evseev despre 
acele zile se desfăşurau, de fiecare dată, după un ritual. Biletelele revoluţionarilor, 
sortate, puse tematic, refăceau parcă din piese de puzzle imaginea unui oraş ireal, 
calm, dar ferm, clocotitor, dar totuşi paşnic, resemnat că va pieri în încleştarea cu 
dictatura, dar neclintit în dorinţa de a rămâne fidel vocației sale. Nu sunt de mirare, în 
acest context, dovezile de solidaritatea umană manifestată în diverse forme. Ivan 
Evseev singularizează între acestea prezentarea multor timişoreni la centrul de 
recoltare a sângelui, pentru a-i ajuta pe răniții din spitale. ,, Unii dintre manifestanți au 
ținut să-şi trimită buletinele de recoltare a sângelui în balconul Operei, pentru a-i 
determina si pe alții să facă acelaşi lucru in mod voluntar. Ospătarii localurilor din 
jurul Teatrului National au trimis celor din balcon sau oamenilor din piaţă produse 
alimentare. Ofranda lucrătorilor de la hotelul Timişoara era însoțită de următorul 
biletel: „Şeful Grozescu a certat personalul pentru ca a dat mincare la popor”. 
Mesajul de la „Avicola”, caligrafiat cu mare grijă, suna astfel: „Dragii noştri 
timişoreni! Dragi compatrioți! Muncitorii de la „Avicola ” Giarmata sunt alături de 
voi şi vă aduc acest modest obol alimentar, pentru rezistența voastră fizică! 
Libertate, libertate, libertate!” Impresionează şi următorul petic de hărtie, prin care 

lucrătorii unei masini de distribuire a laptelui sosită in piață spun că „domnul 
director comercial de la ICIL nu a fost de acord cu aducerea produselor lactate în 
Piaţă. Produsul care a sosit totuşi a fost cumpărat de muncitori din banii lor” — ne-a 
relatat profesorul Evseev. 

Într-un registru diferit se înscriu dovezile că „populația acestui oraş şi a 
acestui judeţ aparține unei etnii cu deosebite virtuţi şi disponibilităţi artistice. 
Timişoara a confirmat încă o dată spusele lui Alecsandri că românul s-a născut 
poet”. Între epistolele în versuri — pe care profesorul Evseev le dădea periodic spre 
citire din Balconul Operei, spre a menţine viu entuziasmul manifestantilor — se aflau 
si poezii din repertoriul şcolar, dar şi versuri originale. „Se vede că cel mai adesea 
versurile au fost compuse şi scrise acolo, jos, în piaţă. Autorii lor sunt elevi, 
muncitori şi muncitoare, oameni care nu au fost iniţiaţi prea mult în regulile metricii, 
versificatiei şi prozodiei. Sinceritatea şi incandescenta trăirilor sufleteşti vine uneori 
în contradicţie chiar şi cu ortografia limbii române, dar imaginile sunt de o 
expresivitate şi candoare cuceritoare. lată un fragment din poezia purtând următorul 

autograf: „Scrisă de mine, Virgil, în virstă de 12 (doişpe) ani”: 


Soldaţi îmbrăcaţi în zale 

Omoară pe oricine în cale. 

Balcoane, geamuri, terase 

Toate-s ciuruite de gloanțe. 

Focurile de avertizare 

Care parcă-s reactoare 

(Fac un zgomot foarte mare). 

Dar oricum nu e mai mare 

Decit glasul Timişoarei 

Care strigă, strigă, strigă, 

Strigătul la cer se urcă, 

Dumnezeu în jos se uită 

Si îi vede pe români 

Rugîndu-se în genunchi 

Pentru a lor fraţi şi unchi... 

Eu acum îmi spun deviza: 

Jos cu tiranii, jos cu ticăloşii 

Jos cu Ceausescu, jos cu mincinoşii!”- a rememorat dl. Evseev. 
În categoria epistolelor în versuri care constituie epopeea Timişoarei din 


Decembrie 1989 se înscrie şi următoarea: . 


„Noi suntem poporul! 
Voi pe cine aparati? 
Îşi întreabă azi norodul 
Proprii lui soldaţi.” 


„Dar poate lucrul cel mai important pe care l-am desprins din lectura 
materialelor scrise, pe care le-am păstrat în sacoşa de plastic, se referă la faptul că 
oamenii care au ieşit în stradă în perioada 15-22 decembrie au avut convingerea că 
participă nu la o simplă revoltă împotriva condiţiilor inumane de trai impuse de 
dictatură, ci la o Revoluţie menită să schimbe destinele istorice ale României ” — 

aprecia profesorul Evseev. O bună parte a mesajelor conţineau nu numai succinte şi 
profunde analize ale istoriei ultimelor decenii ci şi adevărate schiţe de program al 
unei societăţi viitoare. ,,O parte din aceste obiective şi revendicări au fost cuprinse în 
Proclamaţia Comitetului de acțiune al Frontului Democratic Român, iar altele, cum 
ar fi, bunăoară, pluripartidismul, alegerile libere, limitarea accesului foştilor 
comunişti la noile forme de guvernare democratică a ţării, dorința ca membrii 
comitetului Revoluţiei să rămână uniţi, cinstiţi şi curajoşi şi după victorie au fost 
realizate cu mare întârziere, iar unele din dorinţele poporului ridicat în luptă eroică 
împotriva dictaturii comunist-ceaustiste la Timişoara îşi aşteaptă încă împlinirea. 
După participarea neîntreruptă de câteva zile la principalele evenimente din 
Timişoara, cred că aceste texte ale Revoluţiei trebuie să ajungă până la copii şi 
nepoții celor care au trăit clipele sublime ale Timişoarei si care trebuie să rămână în 
Cartea de istorie a României democratice” — a concluzionat profesorul timişorean. 

În cei aproape 20 ani care s-au scurs de la maretul Decembrie sângeros s-au 
scris, s-au tipărit noile manuale de istorie. Numai că, din păcate, nici unul dintre 
mesajele de mai sus nu a răzbătut în textele seci, zgärcite, care de-abia daca 
menţionează Timişoara şi sacrificiul ei. Copiii care s-au născut chiar în acele zile, 
Victor şi Victoria, sunt majori de acum. Ce vor putea povesti ei copiilor lor din ce s-a 
petrecut, dacă istoria trece cu atâta uşurinţă peste evenimente, păstrând, în schimb, 
istorii compuse şi recompuse după cum a bătut vântul intereselor de grup peste ele? 
Le spun, oare, destul flacăra recunostintei, în Cimitirul Eroilor şi biblioteca de cărți 
tipărite despre Revoluţie? Greu de spus. Poate la Muzeul-Memorial al Revoluţiei vor 
avea curiozitatea să cerceteze documentele rămase — arhiva profesorului Evseev este 
acolo -, poate filmele şi exponatele le vor vorbi despre asta, luptând împotriva 
muşcăturii nemiloase a vremii. Poate vom avea tăria şi înţelepciunea să readucem în 
atenţia timişorenilor, românilor, europenilor, lumii întregi dacă se poate, mărturiile 
Revoluţiei, aşa cum au fost ele. Tocmai aceste considerente ne-au determinat să 
readucem în prim-plan figura unuia dintre cei mai interesanti, chiar dacă aparent 
lipsiţi de spectaculozitate, luptători în Revoluţie, profesorul Ivan Evseev, un Om al 
Cetăţii, în toată puterea cuvântului. 


Mariana Cernicova 

